
PREDGOVOR 


Možda će se netko počuditi mojoj smjelosti da pišem neku 
vrstu povijesti ili spomenice župe Blato — čak od IV st. 


Rođen sam u Blatu gdje sam župnik već punih 20 god. Ni- 
kakvo onda čudo da volim to mjesto kao i čitav otok Korčulu, ali 
mogu mirne duše naglasiti da još više volim i poštujem istinu. 
Razumljivo je onda da sam i dobar dio vremena, koji mi je ostao 
iza mog pastoralnog rada, posvetio čitanju i razmišljanju o pro- 
šlosti ovog mjesta 'i ove župe. 


Više je njih pisalo o prošlosti otoka Korčule, ali će svatko 
priznati da je to bila pretežno povijest današnjeg grada Korčule, 
jer se o njemu najviše pisalo, Većina je njih pokušavala i dalje 
podržavati »bajke«, koje je o tom građu u XVIII st. izmislio li- 
ječnik Paulini, a skoro su svi od reda isticali kako je to grad o 
kojem govori Konstantin Porfirogenet i Splitska sinoda iz god. 
1144. 


Daleka je romanska i hrvatska povijest ovoga otoka vezana 
uz današnje Blato. Ovaj je otok živio i imao svoju povijest i prije 
nego ga Mlečani osvojiše, a hrvatski je građ ma njemu, o kojem 
govori Konstantin Porfirogenet u X st. i Splitska sinoda iz god. 
1144., današnje Blato. 


Nitko se dosada mije pozabavio pitanjem pojave kršćanstva 
na ovom otoku i njegovu kontinentu od IV st. do danas. Pretpo- 
stavljalo se dapače da je tu neko vrijeme u isrednjem vijeku bilo 
poganstvo. Niiko također nije ozbiljnije ispitao postanak ovog 
mjesta ni njegovu ulogu u dalekoj prošlosti. Ta pitanja nastojat 
ću obrađiti u ovoj knjizi, a sve u okviru ove župe, jer u ta da 
leka vremena mislim da je i nemoguće poći drugim putem. Nadam 
se da ću time unijeti dosta svjetla ne samo um prošlost ovoga 
mjesta nego i u prošlost čitavog otoka Korčule. 


UVOD 


Jednog me je dana pred petnaestak god. posjetio sada pk. 
dr Zdravko Milat, liječnik iz Blata, koji se u dokolici pomalo bavio 
i prošlošću ovoga mjesta, te mi počeo dokazivati kako je najsta- 
rija crkva na području današnjeg Blata Sv. Ivana. Odgovorih mu 
da je prema Ljetopisu župe Balto — a i prema'zdravom razumu 
— najstarija crkva na poručju današnjeg Blata crkva sv. Križa 
u starom groblju, jer su se ljudi uvijek rađali i umirali i stoga 
da to mora biti najstarija crkva. Oko Sv. Ivana nema groblja, niti 
je spomen da je tu negda bilo groblje. Prema tome Sv. Ivan ne 
može biti najstarija crkva. Sutradan dolazi on meni »pobijednički« 
knjigom dr Vinka Foretića: Otok Korčula u srednjem vijeku do 
god. 1420, i poče mi čitati iz iste knjige str. 360: »Imamo jedan 
testamenat od 17. ožujka 1346, kojim Jakov Radostić između osta- 
log određuje da se dio njegovih dobara proda i od toga se 
sagradi crkva sv. Križa u Blatu. Sigurno je u to doba crkva bila 
i sagrađena, jer se kasnije često spominje.« Tako dr Foretić i dr je 
Milat mislio da je stvar riješena, ali ja nijesam popustio, jer 
nema dokaza protiv zdrave logike. 

O samoj toj stvari nastavit ćemo kasnije kod promatranja 
same crkve sv. Križa. Nabavio sam knjigu dr Vinka Foretića i te: 
meljito je proučio. Boljim promatranjem crkava razasutih po teri- 
toriju ove župe, izvan područja današnjeg Blata, upitah se zašto 
ih je tako mnogo i zašto pučka predaja za neke još uporno tvrdi 
da su ih Grci sagradili. Tu se zapravo radi o romanskim crkvama 
i narod, kad to reče, u stvari točno i ne zna što govori, jer misli 
na današnju Grčku. Moram odmah naglasiti da se ta tradicija ne 
vezuje na okruglu apsidu, jer Sv. Mikovil već dugo nema te apside, 
a narod i dalje tvrdi da je to grčka crkva, kao i obratno: Sv. 
Križ ima okruglu apsidu i danas, a nema spomena da bi to bila 
grčka crkva. Kroz ovo zadnje vrijeme učinjena su neka istraži- 
vanja (iskopavanja) oko par crkava i ta su pučka predaja poka- 
zala više nego pouzdana. | o ' 

Možda nekome i konvenira da se povijest može pisati. samo 
na temelju arhivskih podataka ,li i ti podaci mogu nekoga dovesti 

u zabludu, a da i ne govorimo da ponekad mogu biti i falsificirani. 
Kad pak nema tih podataka, a narod je ipak tu živio i povijest 
je tekla ,onda se moramo poslužiti drugim izvorima: ljetopisima, 
pučkom predajom, a nadasve spomenicima, ijer davno rekoše Rim- 
ljani: »Saxa loquuntur« (Kamenje govori!). Kad bi netko pisao 
povijest i čitavog našeg naroda samo na temelju arhivskih poda- 
taka, mislim da za razdoblje od VII—XIII st. ne bi mnogo redaka 
napisao. I arhiv jedne Venecije počinje tek sa god. 1.000. 

Vjerojatno će pobuditi dosta sumnje moja tvrdnja da sam 
»otkrio« starohrvatsku rotondu iz sredine VII st., a prepolovljenu 
i nadograđenu u XIV st. a to je upravo crkva sv. Križa na starom 
groblju, o kojoj sam govorio na početku. Želio bih da me »nitko 
ne osudi« prije nego me sasluša. Naša je draga domovina na 
kopnu, kao i mnogi otoci, bila više izložena raznim razaranjima 
i pustošenjima nego ovaj otok, i zato ne treba nikoga iznenaditi 
da se baš ovdje našla jedna bar djelomično sačuvana hrvatska 
crkva iz VII st. 

Druga stvar pobudi možda još veću nevjericu. Prošle god. 
u Službi Božjoj br. 2 pisao je g. Škunca: »Zato su najraniji oltari 
veoma maleni, tek toliki da se na njih mogu postaviti prinosni 
darovi...« U romanskoj rotondi Gospe od Poja otkrih kameni 
oltar dimenzija 60x 60 cm, a visine 80 cm i mislim da se doista 
radi o oltaru iz IV st., jer je nešto manji teško i zamisliti. 

Znadem dao će buduća istraživanja učiniti neku korekturu 
na koju moju postavku: pomaknuti za koje desetljeće unaprijed 
ili unatrag godinu gradnje neke crkve, ali sam uvjeren da će samo 
još više potvrditi osnovne postavke ove knjige, a to su: 

1) kršćanstvo na ovom terenu župe Blato postoji kontinui- 
rano barem od IV st. do danas, 

2) naš je hrvatski narod počeo stizati na ovaj otok sredi- 
nom VII st. i došao pokršten ili se smjesta pokrstio, 

3) na otoku je Korčuli do 1301. god. bila samo jedna župa 
sa sjedištem u Blatu, jer grad o kojem govori Splitska sinoda iz 
god. 1144, bio je današnje Blato, a današnji je grad Korčulu ute- 
meljio god. 1254. Marsilije Zorzi, 


4) naziv Blato za ovo današnje mjesto došao je odatle što 
je u ona davna vremena Blato bilo koncentrirano oko polja-jezera 
Blata i sastojalo se od 4 naselja: 1) oko Gospe od Poja, 2) oko 
Sv. Kuzme i Damjana, 3) oko Sv. Mihovila i 4) oko Sv. Križa u 
starom groblju. U toku su povijesti prva tri naselja nestala i našla 
se ujedinjena oko kasnije sagrađene sadanje crkve matice Svih 
Svetih. Ovoj Matici priključila su se i dva naselja sa istočne 

strane, tj. 1) oko Sv. Martina u Krtinji i 2) oko Sv. Antuna u 
Lovu. : 

Nekoga. će iznenaditi i sam naslov knjige: Župa Blato od IV 
— XX st. Svakom je iole obrazovnu. čovjeku poznata činjenica da 
su se župe u današnjem smislu riječi počele formirati tek u IX 
st, a prije su se kršćanske zajednice najčešće :zvale kršćanske 
općine i u juridičkom smislu bile su nešto drugojačije uređene. 
Ne trebam ni spominjati da od IV — VII st. ne može biti ni 
spomena o Blatu. Mene u prvom redu. zanima vjerska prošlost 
ovoga mjesta, a budući da se sadašnja kršćanska zajednica na 
ovom terenu zove župa Blato, smatrao sam najprikladnijim i 
samoj knjizi staviti naslov: Župa Blato od IV — XX st. 

Knjiga je pisana tako da bude pristupačna svakom, pa i 
najobičnijem čitatelju. Zbog toga treba shvatiti i razumjeti stil 
i način pisanja, kao i neka objašnjenja. Iz istog razloga nijesam 
htio knjigu opteretiti tolikim bilješkama i podbilješkama, iako 
mi je to u mnogo slučajeva bilo jednostavno i lako. : 

Raspored se knjige nametnuo sam od sebe. Nakon što sam 
dao kratak pregled povijesti ovog otoka od mlađeg kamenog doba 
do vremena kada je Venecija pokorila sebi ovaj otok i digla 
Blatu prvenstvo, koje ije dotaka u svakom pogledu imalo, pri- 
stupio sam izbliže promatranju naših starih crkava da na temelju 
njih i svega ostalog, što sam prije spomenuo, ustvedim konti- 
nuitet kršćanstva od IV st. do danas i potom postanak i postupni 
razvitak današnjeg Blata. Iza kako sam iznio imena poznatih 
župnika i svećenika ove župe, smatrao sam potrebitm iz velikog 
blaga poezije, preko kojeg je progovorila duša ovog naroda, izni- 
jeti božićne i par korizmenih pučkih pjesama, jer bez poznavanja 
poezije nekog naroda ne poznajemo ni dotični narod. Slijedi 
potom iz pera jedne Časne prikaz izdanka i mladice, koju je 
izbacio iz sebe ovaj panj crkve u Blatu, star preko 1600 god., 
a to je DRUŽBA KĆERI MILOSRĐA, jedina naša hrvatska auto- 
htona redovnička družba, koja je naš ponos, a koja je ime ovoga 
mjesta prenijela na tri kontinenta. Završio sam knjigu prikazom 
nekoliko zanimljivosti iz daleke prošlosti ovoga mjesta. 

Lijepo pišu gg. Butuac-Ivandija u knjizi Povijest Katoličke 
crkve među Hrvatima (str. 9): »... povijesna je sigurnost često 
samo moralna sigurnost. Tko traži veću sigurnost od moralne, lako 
će mnogo toga porušiti, a ništa sagraditi. — Pa ipak povijest ima 
svoju znanstvenu i životnu vrijednost. Tko samo hoće može od 
nje puno naučiti. Život je obično zamršen pa se u njemu nije lako 
snalaziti, ali će se uvijek lakše snaći onaj koji se zma okoristiti 

iskustvom stoljeća i na tuđoj nevolji učiti se pameti te stvari oko 
sebe staviti na pravo mjesto i u njih unijeti pravi red i svjetlo.« 
— Ovim riječima me treba ikomentara, već napominjem da davno 
prije njih rekoše slično, samo kratko i jezgrovito, iskusni Rimljani: 
Historia magistra vitae — (Povijest je učiteljica života)! 

I stoga mi je bila želja, kad sam se prihvatio ovoga posla, da 
prigodom postojanja Crkve na ovom našem tlu za razdoblje više 
od 1600 god., a kad naš hrvatski narod slavi 1300 god. svoga po- 
krštenja i 1000 god. Svetišta Gospe od Otoka u Solinu, koje je 
dala sagraditi hrvatska kraljica Jelena, dadem jedan mali dopri- 
nos ovom knjigom o župi Blato — jednoj živoj stanici u tom našem 
hrvatskom tijelu — da bi moji dragi Blaćani, u domovini i izvan 
domovine, a nadasve oni koji ostadoše na rodnoj grudi, tu svoju 
dragu svetinju što bolje poznavali i potom ije više ljubili, a od 
svoje se prošlosti mnogočem naučili. 


Ugodna mi je dužnost zahvaliti se gg. dr Cvitu Fiskoviću i 
njegovu sinu Igoru Fiskoviću, koji su otkrili fragmente rano- 
kršćanske bazilike kod crkve sv. Kuzme i Damjana. Od srca za- 
hvaljujem i svom bivšem profesoru g. dr Vinku Foretiću, koji 
mi je svojom knjigom pružio dosta arhivskih podataka. Meni bi 
to bilo nemoguće iz više razloga, a bilo je i suvišno, jer je g. Fo- 
retić više nego savjestan. 

Od naših ljudi zahvaljujem se u prvom redu g. inž Prijamu 
Bačiću na nekim korisnim savjetima i što ije lijepo napravio sve 
tri mape, zatim svima onima koji su me nutkali i podržavali u 
ovom radu da ne sustanem, kao i svima onima koji su svojom 
uplatom unaprijed omogućili tiskanje ove knjige, jer bez njih ne 
bi se knjiga bila mogla dati u tisak. 

OD MLAĐEG KAMENOG DOBA 
DO MLETAČKOG LAVA 


Otok ije Korčula bio naseljen još u vrijeme mlađeg kamenog 
doba tj. pred više od 5000 god. To dokazuju mnogi nalazi: u špi- 
ljama kod Velaluke i Žrnova, pretpovijesne gomile po čitavom 
otoku, pretpovijesna keramika nađena kod Sv. Martina u Krtinji, 
ulomak pretpovijesnog noža i komad pretpovijesnog bata nađeni 
kod Sv. Kuzme i Damjana, kao i pedmeti nađeni na polju Blatu. 
Budući da se našlo najviše pretpovijesnih stvari u okolici današ- 
njeg polja Blata, može se zaključiti da je taj čovjek ipak na ovom 
području najviše odnosno u najvećem broju obitavao. 

Ilirska su se plemena doselila na Balkan sa sjeverozapada 
oko 1300. god. prije Krista. Glavno im je zanimanje bilo sto- 
čarstvo, a po naravi su bili skloni svađi, krađi i gusarenju. Kod 
njih je postojala i krvna osveta, a suditi je da nije bilo privatnog 
vlasništva nad zemljom, jer su pašnjake dijelili svakih 8 god. 
Živjeli su u potleušicama ili špiljama, a na brdima su gradili »gra- 
dine« za obranu od neprijatelja. Obiteljski im je život bio uredan: 
U IV stoljeću pr. Krista stigoše u naše krajeve Kelti i, pomiješani 
sa Ilirima, stvoriše ilirsko-keltska plemena, od kojih je za otok 
Korčulu najinteresantnije pleme Dalmata. To ime dobiše po kelt- 
skoj riječi DELMA = stočar, Odatle i naziv: Dalmacija. Mnogi 
nalazi na čitavom otoku Korčuli govore nam o tome da su ta 
plemena naselila i ovaj otok, ali daleko najviše njihovih grobova 
karakterističnih po tome, što su mrtvace ukopavali u čućećem 
stavu, nalazi se oko polja Blata, bivšeg. periodičkog jezera, jer su 
tu uvjeti za život u ona vremena bili najpovoljniji. Daleko bi me 
odvelo kad bih nabrojio kud su se sve njihovi grobovi na tom 
području našli, pa i nedavno pigodom trasiranja nekih cesta. 
Uostalom i glavna bitka između njih i Oktavijana zato je i bila na 
ovom području, a brdo KOPILA — KOPULA — POKOLJ još nas 
na tu bitku potsjeća. G. Ivo Kastropil taj toponim Kopila izvodi iz 
riječi Kopula i punim ga pravom dovodi u vezu s pokoljem koji 
je Oktavijan, poslije pobjede nad Ilirima, učinio. 

U VI st. pr. Krista Grci iz maloazijskog grada Knidos-a iskr- 
caše se na otok Korčulu i nazvaše je KORKIRA MELAINA = 
CRNA KORKIRA, baš zbog toga što je ovaj otok i u ona davna 

vremena obilovao šumom. Grčki koloni iz Knidosa naseliše da- 
našnju Potirnu. O tome nam svjedoče mnogi predmeti pronađeni 
na tom mjestu, kao i samo ime Potirna, koje je grčkog podri- 
jetla, a nadasve riječi starog pjesnika Shima, koji je jedno stoljeće 
pr. Krista posjetio ovu grčku koloniju i onda je pjevao: »Et 
Corcyra atra habitant coloni quem Cnidi, — Haec continet regio 
paludem amplissiman, — Lapillus apud hoc est, Lychnytem quem 
vocant.« (Ostoić 106), Iz ovog se jasno vidi da su Knjiđani naselili 
kraj u blizini te goleme bare. Oni su se sigurno u prvom redu 
bavili trgovinom i luke: Karbon i Trolučje pružali su brodovima 
njihova grada-matice sigurno pristanište, a blizina jezera-polja 
Blato omogućavala im je bavljenje stočarstvom, te nikakvo čudo 
da je ova grčka kolonija dočekala i Rimljane. 

Dva stoljeća kasnije Grci sa otoka Visa naseliše se na istočnoj 
strani otoka, na mjestu gdje je danas Lumbarda. Nađen je tu i 
natpis o utemeljenju grada i diobi zamljišta. Grčki kolonisti 
nijesu došli tu iz Visa kao osvajači već u sporazumu sa staro- 
sijediocima Ilirima, iz čega se može zaključiti da su na isti način, 
dva stoljeća ranije, došli i koloni sa Knidos-a. Dok je kolonija 
u Potirni dočekala Rimljane, ovoj je brzo nestalo traga, a tome je 
najvjerojatniji razlog što tu nije bilo obilato vode, koja je pred- 
uvjet svakog života. 

Rimski je orao u svom prodiranju na sve strane stigao i na 
Balkan i osvojio ga. Ilirska plemena nijesu podnosila rimsko go- 
spodstvo i kroz dva stoljeća Iliri su ratovali sa Rimljanima. Rekao 
bih da ih je tek pokorio od 35.—33. god. pr. Krista Oktavijan, 
kasniji car August, koji je nad njima i napravio pokolj na brdu 
Kopili o čemu smo maločas govorili. Kod svih pokolja ipak neki 
prežive. Tragova rimske vladavine nalazimo na čitavom otoku 
Korčuli, ali svi priznaju daleko najviše na njegovu zapadnom 
dijelu, a o tome će u toku knjige biti više govora. 

God. 395. golemo je Rimsko carstvo podijeljeno na Zapadno- 
“rimsko i Istočno-rimsko carstvo. Istočno-rimsko carstvo kasnije se 
naziva i Bizant odnosno Grčko carstvo. Pod udarom raznih naroda 
Zapadno-rimsko carstvo propada god. 476. Dalmacija je bila u 
sklopu Zapadn-rimskog carstva, te je i ona dijelila sudbinu ostalih 
dijelova istog carstva, ali nakon relativno kratke Odoakrove i kas- 
nije gotske vlasti, Dalmacije se domogao, pa tako i otoka Korčule, 
Bizant. To je bilo god. 536. 

Početkom VII st. provališe na Balkan Avari skupa sa Slave- 
nima. Pod njihovim naletom pada Salona, glavni grad cijele Dal- 
macije, koja je tada imala 50 000 stanovnika i bila opkoljena jakim 
zidinama. Avari nad stanovnicima Salone napraviše strahovit po- 

kolj, te predaja veli da je ulicama Salone tekla krv na potoke. 
Tek se jedan mali dio spasio pobjegavši lađama na otoke, od kojih 
neki i na ovaj otok. Ovi su događaji opisani dosta kasnije po 
pučkoj predaji i danas naši povijesnici smatraju na temelju 
različitih argumenata da se pad Salone dogodio god. 614. 

Oko god. 630. dolaze Hrvati iz svoje pradomovine (oko Kra- 
kova u Maloj Poljskoj!!) u današnju domovinu, pobjeđuju Avare 
i zavladaju sami zemljom. Hrvati brzo dolaze i na ovaj otok. Čitav 
naš narod izgleda da je ipak iz početka priznavao vrhovnu vlast 
Bizanta ,a kasnije vrhovnu vlast franačkih vladara. O tim dalekim 
vremenima nema puno sigurnih podataka, te se često i naši po- 
vijesnici u svemu ne slažu. Posve ije sigurno da u ta daleka vre- 
mena države nijesu bile ograđene bodljikavom žicom, i utjecaj 
centralne vlasti manje je dolazio do izražaja nego u kasnijim sto- 
ljećima. 

Hrvati došavši u svoju novu domovinu, počeli su se saživ- 
ljavati sa starosjediocima Romanima, koje su tu zatekli i postupno 
osvojiše stare romanske gradove, ne »na juriš« nego postupnom 
infiltracijom: većina redovito apsorbira manjinu. Tako se dogo- 
dilo sa Splitom, Trogirom, Zadrom i Dubrovnikom, a ista se stvar 
dogodila i na ovom otoku. 

Sudeći po svemu do početka IX st., naš je narod na ovom 
otoku relativno mirno živio. Većih okršaja valjda nije ni bilo, kao 
što ih nije bilo ni u ostalim dijelovima naše domovine. Međutim, 
početkom IX st. slabi moć Bizanta, a jača moć Venecije, kojoj 
istočna obala Jadrana služi da bi mogla voditi trgovinu prema 
Istoku. Na Jadranu se pojavljuju i Saraceni iz Sjeverne Afrike i, 
kratko rečeno, nastaju teška vremena ratova i bitaka: bilo na 
kopnu ili na moru. Na našem kopnu uz more dolazi do formiranja 
dviju važnijih oblasti: Bijele Hrvatske od Zrmanje do Cetine i 
Neretljanske oblasti od Cetine do Neretve. Najčešće su se i najteže 
borbe odigravale između Mlečana i Neretljanske oblasti. Ova 
oblast Neretljana izgleda da je od svih hrvatskih najkasnije bila 
i pokrštena. 

Našavši se naši pređi na vjetrometini svih mogućih utjecaja: 
Bizanta, Venecije, Neretljanske oblasti, pa kasnije i Dubrovačke 
republike, izgleda da su negda priznavali vrhovnu vlast čas jedne, 
a potom druge jače države. O tome, koju su vrhovnu vlast u koje 
vrijeme naši pređi priznavali, nijesu sigurni ni naši vrhunski po- 
vijesnici ,te preko toga prelazim, a na koncu ovog kratkog pregleda 
osvrnut će se malo opširnije na tri bitke, koje su se na ovom 
otoku odigrale, a koje su značajne za temu ove knjige. Sigurno je 
bilo mnogo i drugih: manjih i većih, zabilježenih, a još više neza- 

bilježenih bitaka i okršaja, i naša viteška igra Kumpanija još nas 
uvijek podsjeća na te teške borbe, koje je naš narod ovog otoka 
— u prvom redu Blata — u svojoj prošlosti vodio. 

Sudbonosna je za ovaj otok bila god. 1254., kada su naši 
pređi sigurno više silom nego milom, izabrali za svoga kneza 
mletačkog plemića Marsilija Zorzi. Nezadovoljni s njime naši ga 
pređi protjeraše god. 1256., a on se ponovo vrati velikom silom 
uz pomoć Mletačkog lava god. 1265. Te god. osvaja otok, te on 
i njegovi nasljednici njime vladaju kao nasljednom kneževinom do 
god. 1358., kada je Venecija morala prepustiti Dalmaciju, pa tako 
i ovaj otok ugarsko-hrvatskom kralju Ljudevitu. Suvišno je na- 
pominjati da je Marsilije Zorzi bio samo eksponent Venecije i da 
je pomoću Venecije osvojio ovaj otok, kao što je za čitavo vrijeme 
njegove vladavine i njegovih nasljednika vrhovna vlast bila Vene- 
cija ,te su se svi veći sporovi i riješavali pred mletačkim sudom. 
Ponovo Mlečani god. 1420. zavladaše ovim otokom i ostaše na 
njemu sve do god. 1797. — do svoga pada. 


BITKA GOD. 829. 


Nikola Ostoić (str. 9.) navodi kako su Beato Antonio i Obbe- 
leiro, bivši duždevi, potjerani iz domovine našli utočište na ovom 
otoku i spremali zavjeru protiv tadanjeg mletačkog dužda Zuana 
Partecipazio, koji doznavši za njihovu zavjeru i spletkarenje, god. 
839. navali velikom silom na otok i Beato Antonio vidjevši da je 
Partecipazio nadvladao njegove suborce, sam sebi sjekirom oduze 
život. Beato Antonio, Obbeleiro i Zuanne Participazio ne samo 
što su povijesne osobe i doista bili mletački duždevi, nego mle- 
tačka povijest spominje, kako su Beato Antonio i Obbeleiro mnogo 
glavobolje zadavali kasnijim duždevima. Prema podacima sačuva- 
nim u Veneciji jedino se ne zna gdje su svršili. I nije čudo da se 
ne zna, kad su svršili na Korčuli. 3 


Nikola Ostoić smatra da se ta bitka odigrala kod »Dučilove 
gomile«, jer je tu velika dolina, koja je dopuštala sudar »velikih« 
vojski. Ostoić u prošlom stoljeću, pod utjecajem Paulinija, nije 
mogao ni pomisliti da bi grad mogao biti nekuda drugdje, nego 
gdje je danas, a mišljenja sam da se bitka odigrala upravo tu, jer 
je sudeći po veličini crkve sv. Mihovila početkom IX st. tu bilo 
najveće hrvatsko naselje. Crkva se, pak. sv. Mihovila nalazi u ne- 
posrednoj blizini »Dučilove gomile.« 

Na drugom mjestu u svojoj knjizi Ostoić napominje, kako bi 
bilo zanimljivo ustanoviti, ako se igda ta gomila očisti, neće li se 

ispod kamenja naći grob Beata Antonia i Obbeleira. God. 1959. 
Dučilova se gomila uklonila i njezino se kamenje upotrijebilo za 
pravljenje tucanika i »šakavca« kod asfaltiranja cesta u mjestu. 
Moram reći da smo tom zgodom u Blatu svi »zatajili«, jer: 

1) gomila se nije uklonila uz stručnu asistenciju neke znan- 
stvene ustanove; 

2) nije se čak prije uklanjanja niti fotografirala i sumnjam 
ima il uopće netko danas u Blatu fotografiju te gomile, a bila 
je jedna od ponajvećih u našoj domovini jajolikog oblika, a 
promjera cca 40 m; 

3) kad su se našla dva groba, nitko nije ni njih fotografirao, 
a grobar je kosti mjestio u jednu grobnu jamu u starom groblju. 
Grobovi su, doista, uili starohrvatski u obliku lađe i pokriveni 
malim pločama. 


Suditi je da je gomila prvotno bila ilirska, o čemu bi svjedo- 
čila jedna žara nađena u središnjem vijencu sva puna crnog praha. 
Ista je žara otišla u komade, navodno zbog nespretnosti radnika. 
Gomila ije potom imala još nekoliko vijenaca, građenih u mrtvo, 
i prema pričanju radnika ova dva groba našla su se u trećem 
ili četvrtom vijencu. Ovi grobovi nijesu bili ilirski, jer je prema 
pričanju radnika dužina grobova bila skoro dva metra, a poznato 
je da su Iliri svoje pokojnike ukopavali u čučećem stavu i stoga 
su njihovi grobovi veoma kratki. I danas naši ljudi kod krčenja 
zemlje bacaju kamenje na neku susjednu gomilu i preostali vi- 
jenci iste gomile nastali su najvjerojatnije na taj način. 

Želio bih naglasiti da se još jedan stalno »suhi potok« zove 
krvavi potok u neposrednoj blizini iste Dučilove gomile. Dakle, 
ne samo toponim Dučilova gomila, nego i »krvavi potok« potsje- 
ćaju nas na tu značajnu bitku. 

I dr Klaić i Šišić vele kako ima mnogo kronika, koje govore 
o borbi naših pređa u IX i X st. sa Mlečanima. U taj broj spada 
i ova koju nam prepričava Nikola Ostoić. Svatko će priznati da je 
toponim Dučilova gomila vrlo zanimljiv i da se preko njega ne 
može olako proći. Čak i da se nijesu našli nikakvi grobovi ispod 
iste gomile, sam taj naziv mogao bi nas uputiti da su kod iste 
poginuli. 


GOD. 1 000. — PETAR ORSEOLO 


. Čitamo u knjizi dr Šišića na str. 121.: »Na Spasov dan 9. 
svibnja god. 1000 ostavio dužd s velikim brodovljem Veneciju. 


15 


Otoci Krk, Osor, Rab, a nakon poraza hrvatskog brodovlja ne- 
daleko Zadra gradovi: Zadar, Trogir i Split svečano dočekaše Petra 
Orseola. Silom su zauzeti hrvatski grad Biograd i neretljanski 
otoci: Korčula i Lastovo... .« 


Ni je li u toj borbi srušena ranokršćanska bazilika iz V — VI 
st., a malo potom naši pređi sagradiše još danas postojeću crkvu 
sv. Kuzme i Damjana? Sondirajući se ustanovilo da je danas po- 
stojeća građena neposredno nakon rušenja bivše, a po stilu pri- 
pada početku XI st. Petar je Orseolo znao gdje je grad i svojim 
je galijama uplovio u Velaluku. Naši ga pređi dočekaše tu u blizini 
te ranokršćanske bazilike, i sa nje i oko nje su se branili. Još i 
danas predjeli nedaleko te crkve zovu se Postražišće, što nas 
potsjeća da su se tu činile straže zbog eventualnog nadolaska ne- 
prijatelja. 


GOD. 1265. — MARSILIJE ZORZI 


Pošto su naši pređi god. 1256. protjerali Marsilija Zorzi, jer 
su sigurno prozreli njegove namjere, devet god. nakon toga on se 
vraća velikom vojskom i osvaja ovaj otok. Kako je dobro poz- 
nato Marsilije je »magnis telis« — »teškim oružjem« god. 1265. 
pokorio ovaj otok. Prema mišljenju dr Cvita Fiskovića pola sje- 
vernog zida kao i čitav svod crkve sv. Kuzme popravljeni su u 
XIII st., a to znači da su tada i srušeni. Da li sam daleko od istine, 
kad kažem, da je to djelo Marsilija Zorzi, koji je dobro znao gdje 
je taj stari grad na koji treba udariti??!! 


KRŠĆANSTVO NA OTOKU KORČULI 


Poznata je stvar iz Sv. Pisma da je sv. Pavao poslao u Dal- 
maciju svoje učenike Tita i Luku propovijedati kršćansku vjeru, 
ali se sa sigurnošću ne može tvrditi da su oni na ovom terenu 
osnovali kršćanske općine. Međutim, posve je sigurno da se kr- 
šćanstvo na terenu Dalmacije, a posebno u njezinu glavnom gradu 
Saloni, širi u III st., jer u III st. u istom gradu imamo biskupe 
sv. Venancija i sv. Dujma. Vrlo je stoga vjerojatno da se kršćan- 
stvo u to vrijeme proširilo i na ovaj otok, budući da ije on imao 
dobre veze sa Salonom. O tim dobrim vezama ovoga otoka i Sa- 
lone svjedoči nam i činjenica, što je jedan dio stanovnika Salone, 
nakon razorenja istog grada sa strane Avara god. 614., pobjegao 
na ovaj otok, kao i to što su fragmenti ranokršćanske bazilike iz 
V st. pronađeni kod Sv. Kuzme i Damjana, ne samo po formi nego 
i po vrsti kamena, identični sa onima pronađenim u ruševinama 
stare Salone. Iz toga bi se dalo zaključiti da je najvjerojatnije 
lijepo obrađeno kamenje iz Salone ovamo preneseno brodom, 
a onda bi bio i drugi logičan zaključak da se i kršćanstvo vrlo 
rano iz tog grada prenijelo na ovaj otok. U knjizi Nikole Ostoić 
čitamo o kršćanskim mučenicima na ovom otoku u III st. Da li 
su to samo pobožne legende ili su te stvari donekle vjerojatne, 
vidjet ćemo pri koncu kad budem govorio o kontinuitetu Crkve 
na ovom terenu. 


Korčulanski arhiv počinje sa god. 1338. Neke starije arhivske 
knjige nema. Od god. 1338. do god. 1400. sačuvano je samo 18 god. 
arhivskih spisa i to nepotpunih, jer nekima nedostaju prvi od- 
nosno posljednji listovi. Sve je to ispitao savjesno i stručno g. 
Foretić. U tih nepunih 18 god. arhivskih spisa iz XIV st. sa terena 
župe Blato spominju se uzgred slijedeće crkve: 1) Gospa od Poja, 
2) Sv. Kuzma i Damjan, 3) Sv. Mihovil, 4) Svih Svetih, 5) Sv. 
Martin, 6) Sv. Vid, 7) Sv. Ivan i 8) 'Sv. Antun. U XV st. opet 
se uzgred spominju: Sv. Juraj i Sv. Barbara u Potirni. Kratko 
rečeno: tim crkvama iz arhivskih spisa ne znamo godinu gradnje. 
Gotovo je nemoguće pomisliti: do XIV st. nikakve crkve i onda 
odjednom u XIV st. kao iz neba palo tih deset crkava. 


Budući da nema arhivskih podataka starijih od XIV st., ostaje 
nam samo na temelju postojećih crkava govoriti o pojavi i konti- 

nuitetu kršćanstva na ovom otoku. Ako se može sa sigurnošću 
tvrditi, da je otok Korčula bio naseljen u vrijeme mlađeg kame- 
nog doba, na temelju nalaza nekih oruđa kojim se taj primitivni 
čovjek služio, sa puno više sigurnosti moći ćemo govoriti o kršćan- 
stvu na terenu ove župe od IV st. na temelju postojećih sakralnih 
objekata. Već davno rekoše Rimljani: »Saxa loquuntur« (»Kame- 
nje govori«)!! I zato ćemo se približiti ovom kamenju — našim 
dragim crkvama — koje nam maši pređi sagradiše i ostaviše, da 
čujemo što će nam one reći. Ali da bi svaki, pa i najobičniji či- 
tatelj, njihov »glas« razumio, donosimo citate dvaju stručnjaka 
za naše starohrvatske crkve, a to su g. Zuane Črnja i g. Ignacije 
Gavran. 


Zuane Črnja: Kultuma Historija Hrvatske (str. 141. i 142.): 


»Kad se na početku IX st. nametnula potreba da se grade 
crkve, nikoga nije bilo da se prihvati toga posla, osim još nevje- 
štih domaćih zidara. Ni u tzv. romanskim dalmatinskim grado- 
vima nije tada bilo razvijenog graditeljstva, jer su velike životne 
perturbacije u VII i VIII st. posve uništile taj stari antički za- 
nat... 

Pod takvim je uvjetima prije više od hiljadu godina počela 
historija hrvatske arhitekture. Ostaci i tragovi mnogih tadašnjih 
građevina navode nas na misao da su zidari često označivali 
tlocrte odoka, samo krampom ili lopatom, bez šestara, pravokut- 
nika i ostalih sprava. Zato već ni u temeljima tih zgrada nema 
prave simetrije. A onda su na iskopanim temeljima postavljali 
nezgrapne komade kamena ijedne na druge. Trebalo je mnogo 
žbuke da bi se to kamenje vezalo i da bi se ispunile šupljine... 
Valjkasti i drugi svodovi, zatim kupole i polukupole glavna su 
karakteristika toga graditeljstva. Ali arhitektonski detalji nijesu 
uopće zanimali ove graditelje... Čovjek stječe utisak da ti maj- 
stori nijesu uvijek znali kako će započetu gradnju dovršiti... .«. 

Ignacije Gavran — Veliki Likovi povijesti umjetnosti (str. 
75): Starohrvatske crkvice mnogo se razlikuju od crkava tog vre- 
mena po drugim europskim krajevima. One su malene, gotovo bi 
ih radije nazvao kapelicama nego crkvama i građene su od grubog 
neiskresanog kamena. I zidanje je primitivno, jer ponekad izgleda, 
kao da ti graditelji nijesu poznavali olovnice (»pjumbina«!) a ka- 
menje je nepravilno poredano i obilno zaljevano žbukom. Danas 
kad je vanjska žbuka poodpadala, ove crkvice izgleda kao da 
su nikle iz krša i neke od njih više naliče kulama nego crkvama. 
— Pa pak čovjeka silno iznenadi kad uoči kako su raznoliki tlo- 
crti crkava: u obliku križa, kruga, trolista, šesterolista, osmero- 

lista, pravokutnika, s...... Isto tako začuđuje promatrača da su 
te crkve odreda bile presvođene raznim vrstama svodova u vrijeme 
dok su na Zapadu svodove imale samo kripte i apside i nekad 
male pobočne lađe. Tu neobičnost objašnjava okolnost da su ove 
crkve bile malene. One su rijetko ukrašene, no ipak neke od njih 
imaju po zidu lizene (vertikalno izbočene trake) arkade i udubine 
niše).« 

Tako stručnjaci starohrvatske umjetnosti i želio bih da sve 
ovo dobro zapamtimo da bismo kasnije vidjeli kako se ove stvari, 
koje sam citirao, skoro do u sitnice obistinjuju barem kod 5 blat- 
skih starohrvatskih crkvica, koje su još uvijek podobne za službu 
Božju. 


SV. KUZMA I DAMJAN 


Dok sam bio župnik u Lastovu, popravio sam crkvu sv. Luke, 
za koju stručnjaci vele da je barem iz XI st. Dvije osobe u toku 
zadnjeg rata — jedan Lasovac, a drugi Dubrovčanin — našavši se 
kod iste crkve u nevolji, učiniše zavjet da će dati nešto novaca za 
popravak iste crkve, jer je doista bila u jako lošem stanju. Prema 
pričanju ljudi već se skoro 200 god. u njoj nije služila sv. Misa. 
U župnom sam uredu mašao monografiju, koju je o toj crkvi na- 
pisao arheolog Dyggve, i prema njegovim uputama sa iste crkve 
skinuh zvonik na preslicu i jednu nadogradnju sa strane, a ostalo 
popravih novcem, koji sam primio od ta dva dobročinitelja. To je 
eto bio prvi moj susret sa nekom starohrvatskom crkvom, jer 
nažalost za vrijeme školovanja ništa nam se o tome nije govorilo. 


Popravih Sv. Luku u Lastovu i skoro odmah dođoh u Blato 
za župnika. Kad sam došao u Blato, nakon kratkog vremena posje- 
tih Sv. Kuzmu i Damjana i opazih sličnost sa Sv. Lukom u La- 
stovu. Kod prvog svog susreta poslije toga sa osobljem Regional- 
nog Zavoda u Splitu, razgovarali smo o toj crkvi i konačno dne 
25. XI 1969. god. posjetio je ovu crkvu dr Cvito Fisković. Crkva 
je sv. Kuzme i Damjana u Blatu i veća i ljepša od Sv. Luke, a 
prema mišljenju dr Cvita radi se o predromaničkoj crkvi iz prve 
polovice XI st. Budući da je voda u toku više stoljeća nanijela 
dosta zemlje oko ove crkve, ljepota i elegancija crkve nije u to- 
likoj mjeri dolazila do izražaja. Dobila se pomoć od Regionalnog 
Zavoda u Splitu ,te se dne 26. XI 1970. god. počelo radom oko 
uklanjanja nanosa. Prvog dana rada (26. XI!) bio je prisutan sa 
svojim sinom Igorom i dr Cvito Fisković i ispred vratiju sadanje 
crkve našla se četvorinasta ploča veličine 0,90x0,90 m, udubinom 

u sredini od 0,25x0,25 m. Ista je ploča debljine cca 0,15 m, a kra- 
jevi su joj »smušani«. Smjesta se vidjelo da se radi o ploči na 
kojoj je stajao stup za menzu oltara prema narodu u obliku slova 
T. Do iste ploče našao se ulomak oltarne pregrade urezanim ra- 
nokršćanskim križem lastavičnim repom i gemom u sredini. Tu 
se također u blizini našao jedan obrađeni kamen visine cca 0,60 m, 
za koji g. Igor Fisković misli da je služio kao stup pred koji su 
vjemici u ona davna vremena u naravi pružali za izdržavanje 
crkve i svećenstva. Svi su ti predmeti bili na samoj površini i 
služili kao neka vrsta pločnika. Istog smo dana počeli rušiti oltar 
prema zidu, jer je bilo jasno da je on iz kasnijih stoljeća i kod 
restauracije crkve morat će se ponovo staviti oltar u obliku 
slova T prema narodu. I ponovo iznenađenjje: ispod loše oltarne 
menze našao se donji dio stupa ranokršćanske bazilike, koji je 
bio žbukom dobro učvršćen i oblijepljen, te se izvana uopće nije 
zapažao. 


Budući da se dr Cvito nije mogao dulje zadržati u Blatu zbog 
svojih raznih i odgovornih dužnosti, otišao je sa svojim sinom, 
a meni je dao upute što i kako treba raditi i prema njegovim smo 
uputama nastavili radom. Razbio se loš cementom oblijepljen 
pločnik i ispod njega se našao nasip od običnog kamenja u visini 
od 030 m, a između tog kamenja nađosmo i dva komada 
»savijenog stupa«, koji točno odgovaraju stupu pronađenom u 
oltaru. Svi, pak, ti komari pripadaju ranokršćanskoj bazilici iz 
V — VI st. Ispod ovog nasipa je pločnik od posve neobrađenih 
ploča. Pločnik dakle crkve iz početka XI st. Pločnik posve primi- 
tivan i rustičan. Na ploči ispred apside posve nepravilnog oblika, 
a skoro veličine 1 m? još su se vidjeli tragovi žbuke, koji posve 
odgovaraju ploči pronađenoj ispred vratiju crkve, a iznad koje 
se dizao oltar u obliku slova T. Oko crkve, već prvi dan, pro- 
našli smo nekoliko starohrvatskih grobova u obliku lađe i pokri- 
venih malim pločama. Otkrili su se i temelji nekog zdanja, koji se 
pružaju na sve strane — pa čak i ispod same sadanje crkve — ali 
jer nema financijskih sredstava, nije se nastavilo radom na otkri- 
vanju temelja tog cijelog zdanja. Otkriveni temelji konzerivrani 
su zidom u mrtvo. Budući da osoblje Reg. Zavoda iz više raz- 
loga nije dolazilo u Blato, uputih se jednog dana sa nekoliko 
pripatelja put Sv. Kuzme i Damjana, da vidimo što je barem 
ispod jedne ploče u crkvi. Digosmo upravo onu veliku ploču iznad 
koje se dizao oltar i ispod iste pronađosmo: klačinaru, komade 
rimske opeke skoro to posve čisto bez traga zemlje sve do dubine 
od 0,60 m. Tek tada naiđosmo na zemlju »tvrdicu«, 

Sadašnja je crkva veoma male ploštine: cca 13. m?. Ima pa- 
četvorinastu apsidu, a sprijeda kao neku vrstu malog atrija. Iz- 
nutra i izvana ukrašena je lijepim vitkim udubenim lezenama. 
Sadanji su prozoni iz kasnijeg vremena, a sudeći po žbući imala 
je na početku samo neku vrst malog prozora u obliku puškarnice 
visoko iznad vratiju. Iz kasnijeg je vremena i zvonik na preslicu. 
Krov crkve, kao i njezina sjeverna strana skoro do polovice stra- 
dale je po mišljenju dr Cvita sredinom XIII st. i tom je prigodom 
napravljen novi svod više gotičkog oblika. Kod tog popravka u 
XIII st. sa udubenim lezenama izvana mije se proslijedilo, a neke 
su lezene tom prigodom i unutar crkve bile popunjene kamenjem 
i žbukom. Kad smo pokušali te »popunjene« lezene otkriti, neho- 
tice na prvotnoj žbuci crkve otkrismo neke crteže lađa: čitava po- 
morska bitka. Takvi su slični crteži pronađeni kod nas samo na 
jednoj crkvi u Stonu. Obećano je da će ti crteži biti konzervirani 
stručno, jer u najmanju ruku pretstavljaju kod nas rijedkost. 


Ovo su činjenice i dr Cvito Fisković ostao je jako suzdržljiv, 
a da bi dao svoje mišljenje u povodu zdanja čije smo temelje 
otkrili, dok se isti posve ne otkopaju. š 


Mišljenja sam da su to, ipak, temelji ranokršćanske bazilike 
iz slijedećih razloga: ova je crkva sv. Kuzme imala prvotno oltar 
u obliku slova T čiju smo donju ploču i našli ispred vratiju 
crkve. Oltari prema zidu počeli su se graditi tek u XIV st., negdje 
su se oltari prema narodu zadržali i do kasnijih vremena. U sva- 
kom slučaju ovaj oltar prema zidu, u kojem smo našli jedan dio 
ranokršćanske bazilike, kao i nasip iznad prvotnog pločnika, u 
kojem smo našli dva komada savijenog stupa također iz rano- 
kršćanske bazilike, u najmanju su ruku iz XIV st., a možda i dosta 
kosnije. Valjda nijesu tada u XIV st., ili možda čak u XVII st, 
naši pređi išli tražiti nekud daleko te komade ranokršćanske 
bazilike da bi ih postavili u nasip ili od njih napravili neku vrst 
pločnika ispred crkve, nego su ih našli tu u neposrednoj blizini. 
Iz toga slijedi da se ljoš do u kasna stoljeća tu oko crkve sv. 
Kuzme pronalazilo dijelova ranokršćanske bazilike i svatko će 
onda logično zaključiti da je ona doista tu i bila. 


Još imamo jedan argumenat, a to je pučka predaja, koja 
uporno tvrdi da su Sv. Kuzmu sagradili Grci. Ista predaja govori 
da ispod Sv. Kuzme počiva zlatna mitra i zlatni pastoral, kao i 
neko skriveno blago. Poznato je da to skriveno blago u marodnoj 
predaji označuje mjesto gdje je jednom bio grad. Crkva lje ova, 
doista, starohrvatska, ali pučka predaja to ne zna. Ona zna da je 
jednom tu bila crkva prije doseljenja naših pređa; to ona i dalje 

tvrdi i obični ljudi, koji se ne razumiju u umjetnost i stilove, 
i dalje tvrde: Sv. Kuzmu sagradiše Grci. 

Budući da smo ispod one velike ploče našli posve čistu kla- 
činaru i komade rimske opeke, slijedi također zaključak da su 
naši pređi skoro odmah iza rušenja ranokršćanske bazilike sagra- 
dili i sada postojeću crkvu. Da je, naime, prošlo samo nekoliko 
ie pi sigurno bi ta klačinara bila dosta pomiješana sa zem- 
jom. 

Zapitajmo se sada, kako je ta ranokršćanska bazilika sru- 
šena? Potres je isključen, jer bi valjda bio ostavio tragove i na 
ostalim crkvama ranijim od XI st., a koje još i danas postoje. 
— Znamo iz povijesti da je Petar Orseolo god. 1000. silom zauzeo 
otok Korčulu. Mletačke galije uploviše u Velaluku i Mlečani udariše. 
Naši su se branili i iza zidova te crkve i dočekivali juriš neprija- 
telja. Mislim da ne treba dokazivati da su u ta davna vremena 
crkve bile najčvršće građevine. Tom pruigodom i stradala je ta 
ranokršćanska bazilika. Naši pređi sada tu grade manju crkvu, 
jer je zbog češćih napada Mlečana i gusara sada tu ostalo i manje 
naselje. Vješti umjetnik, iako primitivac, tu je bitku naših pređa 
i Petra Orseola htio ovjekovječiti slikanjem velike flote na zidu 
sadanje crkve. Novi napad i sadanja crkve bi dobrim dijelom 
oštećena, a prema sudu dr Cvita u XIII st. Kod popravka crkve u 
XIII st. te crteže prekriše, a mi ih nehotice malo oštetismo. 

Marsilije je Zorzi god. 1265. »magnis telis« — »jakim oruž- 
jem« zauzeo otok Korčulu. — I sada pitam: da li sam daleko 
od istine, ako tvrdim da je Petar Orseolo srušio ranokršćansku 
baziliku, a Marsilije Zorzi svod i sjevernu stranu i sada postojeće 
crkve?!!! 


CRKVA GOSPE OD POJA 
— ROTONDA GOSPE OD POJA IZ IV ST. 


Prva je sačuvana knjiga korčulanskog arhiva iz god. 1338. 
Evo što nam za ovu crkvu piše g. Foretić na str. 359.: »Crkva sv. 
Marije u Polju često se spominje u izvorima XIV. stoljeća, a prvi 
put 14. kolovoza 1338. u jednoj notarijalnoj knjizi. Poznato Blat- 
iSko Polje koje se u izvorima latinski pisanim naziva Compus 
magnus, po ovoj se crkvi naziva katkada i Campus magnus san- 
ctae Marie ili jednostavno Campus sanctae Mariae, a jedan put 
(g. 1375.) čak i Campus sanctae Virginis gloriosae de Blato.« 

Dakle: Polje se naziva često: Polje Sv. Marije, a jedanput 
čak: Polje svete slavne blatske Djevice. Pristupimo sada ovim iz- 

\ razima — kako bi rekli stari Rimljani »cum mica salis« (»sa malo 
\ goli«l!) — i što nam sami ovi izrazi kazuju? Ako se već u XIV st. 


ovo polje naziva imenom ove crkve, znači da je ona bar koje sto- 
ljeće prije toga sagrađena, da bi se polje moglo po njoj zvati. 
Nitko ne postaje brzo slavan, a svetišta najmanje! Ako je, dakle, 
već u XIV st. ova crkva nazvana »šlavna blatska Djevica«, znači 
da je ta crkva mnogo prije XIV st. tu postojala. Sami arhivski 
podaci, ako im ozbiljno pristupimo, upućuju nas na veliku sta- 
rost ove crkve. 

Čim se približimo ovoj crkvi, vidimo da je ona — bar u našim 
mjerilima “> za ona vremena bila velika: cca 30 m?*, a iz toga 
slijedi da je i naselje tu bilo relativno veliko. Tome se nema ču- 
diti, jer se ispred crkve prema jugu prostire najveće i najplodnije 
blatsko polje, a na zapad stotinjak metara periodičko jezero Blato, 
u ona vremena izvanredno za ispašu. I ova crkva ima okruglu 
apsidu promjera samo 2,60 m. Iznutra crkva ima dvije izbočene 
lizene karakteristične za starohrvatske crkve IX i X st. Nekoga 
bi kapiteli kod istih mogli zavesti u zabludu da se radi o polu- 
pilastrima sa gotičkim pojasevima svoda i crkvu tada smjestiti u 
XIV ili čak XV st., kao što bi drugoga barokni prozori na pročelju 
mogli navesti da je smjesti čak u XVII st. Ovi su kapiteli naknad- 
no umetnuti. Kod svih crkava u Blatu bilo je mnogo tih »dodava- 
nja«, »uljepšavanja« itd. od kapitela u ovoj crkvi do anđela sa 
strane oltara sv. Vincence. Mislim da su ovo izbočene lizene karak- 
teristične za starohrvatske crkve IX — X st. iz slijedećih razloga: 
1) samo su dvije i nema ih uz lastovicu i apsidu, dok se gotički 
pilastni nalaze i na tim mjestima; 2) neobično velika i nepra- 
vilna visina (debljina!) od 36 — 42 cm, a i širina istih varira; 
3) nijesu pravilno jedna od druge udaljene; 4) samo su lijepo 
obrađeni kapiteli i ništa drugo; ostalo je običan žbukani Zid. 
Nikakvo čudo da su kapiteli naknadno ubačeni, vjerojatno po 
uzoru na crkvu sv. Križa, jer se naselje oko ove crkve do kasna 
sačuvalo i imalo je još u XIV st. svoga kapelana, 


I za ovu crkvu pučka predaja veli da je »grčka« tj. roman- 
ska. Poučen iskustvom, koje sam imao kod crkve sv. Križa, još 
prije god. 1970., ustanovio sam da nema spoja između apside i lađe 
zidar bio spajao kamen apside sa kamenom lađe. Sondirali smo 
potom pločnik unutar crkve ispred apside do dubine od 1 m. Našli 
smo samo nasip, a ma dubini od 1 m »pavimentum romanum«. Na- 
pravljena je te god. i sonda pred vratima crkve sa unutrašnje stra- 
ne i tu smo našli nasip, ali ne i »pavimentum romanum«. Vrata 
crkve nijesu »podizana«, a iz toga bi bio zaključak da je crkva 

smjesta (građena iznad toga nasipa. Iako je i sada sa sjeverne 
strane jedan zid udaljen samo 2 m od crkve, koji priječi jači 
nanos zemlje, ipak je teren sa sjeverne strane crkve za cca 0,40 m 
viši od terena sa južne strane crkve. Sva je crkva izvana žbukana, 
što je opet značajka starohrvatskih crkava, a ovdje je žbuka jako 
dobro sačuvana, jer se sigurno kroz sva stoljeća ovoj crkvi posve- 
ćivala posebna pažnja. Još i danas jedna od najvećih procesija u 
ovoj župi kreće na Velu Gospu do ove crkve. Ova je crkva građena 
mnogo ljepše od crkve sv. Mihovila, dok je i najobičnijem laiku 
u umjetnosti mnogo priprostija od Sv. Kuzme i Damjana. 

Već mi se davno pojavila želja da vidim što je u toj apsidi iza 
oltara i dne 9. travnja 1976. g. otiđoh s jednim radnikom do te 
crkve očistismo sav nasip do dubine od 1 m i nađosmo lijepo 
sačuvan oltar veličine 0,60x0,60 m, visine nešto preko 0,80 m, uda- 
ljen od zida apside 0,60 m. — Istog smo dana napravili dvije 
sonde i s vanjske strane crkve. Iza apside zid se spušta ravno 
prema temelju crkve, a kod nekog čudnog zida, koji se nadove« 
zuje na apsidu i spaja je sa nadogradnjom, nađosmo ono što g 
Črnja veli za starohrvatske crkve IX — X st.: »... na iskopanim 
temeljima postavljali su nezgrapne komade kamena...«, a ispod 
tih temelja starohrvatski grob u obliku lađe. 


Bila je, dakle, tu romanska rotonda promjera 2,60 m, koju 
naši pređi najvjerojatnije koncem IX ili početkom X st. nadogra: 
diše. Teren je odnosno pločnik te romanske rotonde za cca 1 m 
niži od pločnika nadograđene sadanje crkve i oltar je na našu 
veliku sreću sačuvan. Zbog kojeg razloga naši pređi nasuše teren 
do visine oltara romanske rotonde, teško je odgovoriti. Da li je to 
strahopočitanje prema oltaru, koji u kršćanskoj liturgiji predo- 
čuje Krista, ili ije teren do kojeg su produljili crkvu bio kamenit, 
a u ono vrijeme mije bilo ekrazita, za sada je nemoguće dati od- 
govor. Možda je ova druga verzija vjerojatnija. Koji je titular 
imala romanska rotonda ne možemo reći, ali titular sadanje crkve 
Gospina Uznensenja, posve odgovara IX — X st., a i oltar nado- 
gradnje od 0,80 m upućuje na IX st. 

Pred pet god, rečeno mi je da ije najvjerojatnije sadanja 
crkva sagrađena iznad poganskog hrama, koji je imao taj 
»pavimentum romanum.« Ispostavilo se da taj »pavimentum ro- 
amnum« pripada romanskoj kršćanskoj rotondi. Prema pisanju 
g. Škunce taj tip oltara pripada najstarijim kršćanskim crkvama, 
i imajući u vidu te dvije stvari, misi'm da romansku rotondu 
Gospe od Poja mogu smjestiti u IV st. 


24 


Nakon svega ovoga dovoljno je jasno da je pučka predaja 


\puno pouzdanija nego što pojedinci o njoj misle, i da bi se i 


najveći stručnjak morao nad njom u najmanju ruku dobro za- 
misliti. 


SV. MIHOVIL 


Ovo je treća crkva uz bivše periodičko jezero, a sada polje 
Blato. Za nju također ne znamo godinu gradnje, a spominje se 
prvi put g. 1346. Nalazi se na jednom brežuljčiću po crkvi nazva- 
nom Sv. Mihovil u predjelu Njive, a nedaleko Dučilove Gomile. 
Sa sjeverne strane crkve, ispod brežuljka, pruža se sada polje Bla- 
to, a sa ostalih strana predjeli: Njive: Knežinski Lazi, Dugi pod, 
Prisalja, dalje polje Sitnica itd. Ti predjeli u pogledu plodnosti ne 
mogu se mjeriti sa Velim pojem, koje se pruža ispred crkve 
Gospe od Poja, te u tom pogledu ovaj položaj zaostaje. Brdašce 
na kojem se crkva nalazi i oko nje još vidljivi tragovi zida »u 
živo«, kao i za vrijeme zime periodičko jezero, pružali su naselju 
oko ove crkve sigurniju obranu od neprijatelja. Kod ove su se 
crkve našli i komadi ilirske opeke, iz čega je jasno da su ovaj 
položaj obitavali i stari Iliri. Na ovom brežuljku oni su imali i 
svoju gradinu, jer velike gromade kamena uz crkvu još su ostaci 
iste gradine. 

Crkva je izvana široka 5.00 m, ali iznutra samo 3.00 m. Deb- 
ljina, dakle, pobočnih zidova 1 m — zidovi zaista od tvrđave!! 
Prednji zid i zid lastovice osjetno tanji 0,70 m. Visina je crkve 
iznutra 4,20 m, a izvana preko 5 m. Ovo je najviša starohrvat- 
ska crkva na našem terenu, a pobočni zidovi najdeblji. Iznutra se 
zapravo i ne vidi gdje svog započinje, a izvana rustičnost najvi- 
šeg stupnja. Izgleda da je zidar do u tančine »ispunio« ono što 
g. Črnja i Gavran govore o starohrvatskim crkvama iz IX i X st, 
izuzev što nema kamenja nabacanog u temelju, jer je crkva na 
samoj hridini. Da li je zidar pravio ovako debele zidove od 1 m 
zbog neumiljeća i nesposobnosti da izvede svod crkve, te je težinu 
svoda htio osigurati debelim zidovima, ili su naši pređi željeli da 
im crkva u slučaju borbe bude služila kao tvrđava, teško je danas 
suditi. Najvjerojatnije jedno i drugo. Crkva ima samo jedan pro- 
zor visoko iznad vratiju, u obliku puškarnice. Na ovoj starohrvat- 
Skoj crkvi jedino je dodan zvonik na preslicu u kasnijem vremenu 
i okrenut oltar prema zidu. Izvana je žbuka sa zidova uglavnom 
otpala, a crkva i dalje pokrivena pločama, te bez zvonika malo 
bi i podsjećala na crkvu. 

I za ovu crkvu pučka predaja veli da je sagradiše Grci, tj. 
da je romanska, i već pomislih da je barem ovdje pučka predaja 
zatajila. Jednog dana, pred par godina, pođoh do ove crkve u dru- 
štvu g. Igora Fiskovića. On je smjesta zapazio tragove bivše ap- 
side, koji se još uvijek lijepo vide na žbuca lastovice i po nekoliko 
kamena, koji još uvijek vire u temeljima bivše apside. 

Trebalo bi napraviti jače sonde u lastovici iste crkve, da bi 
čovjek sa apsolutnom sigurnošću mogao tvrditi da je i ova apsida 
imala promjer 3,20 m. Međutim sudeći po kamenu na sjevernoj 
strani lastovice čovjek može ipak reći da je najvjerojatnije imala 
i ova apsida promjer 3,20m. Isti, dakle, kao i apsida sv. Jeronima 
i sv. Križa. 

Sv. Mihovil je po svemu sudeći iz IX st. (ako nije i raniji!), 
Sv. Kniž iz XIV st., a sv. Jeronim iz XV st., a začudno svima apsida 
3,20 m. Zar mam ta stvar prilično jasno ne govori da su sve to 
bile jednom tri rotonde iz približno istog vremena, koje su potom 
u različito vrijeme bile presiječene i nadograđene. 

Prema ljetopisu župe i ova crkva, kao i sve druge »po po- 
ljima«, bila je u derutnom stanju, te su temeljito popravljene u 
toku prošlog stoljeća, a to se može zaključiti iz toga što je žup- 
nik smatrao da ih iznova blagoslovi. Da li su tom prigodom sru- 
šili apsidu — ostatak bivše rotonde — ili je to učinjeno još ranije, 
ne mogu tvrditi. Naselje je oko iste crkve već davno bilo nestalo, 
oltar je u toku stoljeća okrenut prema zidu, svod je apside teže 
popravljati i više ije izvrgnut razaranjima i konačno više ničemu 
ista nije služila, pa da krov ne popravljaju i da ga ubuduće ne bude 
trebalo popravljati jednostavno su je srušili, a šupljinu na lasto- 
vici zagradili zidom čiji se tragovi na žbuci i sada lijepo vide. 


CRKVA SV. KRIŽA U STAROM GROBLJU 


Upravo na ovoj crkvi sv. Križa počelo je moje ozbiljnije zani- 
manje za povijest ove župe. Već kod samog razgovora sa pk. li- 
ječnikom Milat pomislio sam da je crkva u XIV st. nadograđena, 
ali nije dovoljno samo posumnjati nego treba i dokazati. Odmah 
sam sutradan pošao do iste crkve u prvom redu da gledam i pro- 
matram što je tu moglo biti. Najprije sam zapazio da je apsida 
previše visoka, skoro jednaka lađi crkve, da bi mogla biti gra- 
đena kao apsida. Na apsidi je zidni vijenac posve drukčiji od 
vijenca na lađi crkve. A čemu ta razlika, ako su skupa građene? 
Sa južne strane crkve i danas postoji zid građen »u živo« u visini 
od cca 1,80 m, a sa istočne i sjeverne strane ije porušen, ali se još 

uvijek taj zid građen »u živo« vidi lijepo na površini zemlje, a 
udaljen je samo 0,50 m od sjeverne strane sadanje crkve. Jasno, 
taj se zid jednom dizao i, ako je trebala biti odmah na početku 
sadanje crkve, čemu je taj zid u njezinoj neposrednoj blizini mo- 
gao služiti? Skoro malo krupniji čovjek ne bi tuda mogao ni proći. 
Unutar toga zida nema grobnih jama sa kamenom pločom, i smje- 
sta mi je postalo jasno da je moja pretpostavka o nadogradnji 
ispravna: na početku je naselje bilo maleno i našim je pređima 
služila mala crkva i malo groblje, koje je bilo ograđeno onim 
zidom. U ona su se davna vremena pokojnici ukopavali po staro- 
hrvatsku u zemlju napravivši od malih ploča grob. Već sam se 
tog dana uvjerio da je crkva nadograđena u drugoj polovici XIV 
st. po oporučnoj odredbi Jakova Radostić. Nijesam čitao njegovu 
oporuku, iz koje bi se možda dalo naslutiti da li je odredio da 
se crkva nadogradi ili da se nova gradi. »Crkovinarstvo« je u sva- 
kom slučaju shvatilo ad je bolje crkvu nadograditi i dati joj 
titular po želji oporučitelja te imati lijepu i prostranu grobišnu 
crkvu nego graditi novu, jer crkvu nije dovoljno samo sagraditi 
već je treba i izdržavati. 

I ova prvotna rotonda imala je — što je veoma zanimljivo 
— promjer 3,20 m., a ploštinu cca 8 m?. Kasnije sam ispitao spoj 
apside i lađe crkve izvana i vidio da spoja nema, ali ne samo to: 
kamena se crkva nije mogla pilom prepiliti, već prepoloviti ma- 
ljem (batom) i krampom (obitilicom) i lijepo se vidi kako je 
majstor XIV st. kod nadogradnje malim kamenjem  ispunjao 
(krpio) šupljine gdje je kamen otpao, odnosno »zanio«. 

Kasnije smo pronašli u crkvi ispred današnjeg oltara pravu 
kosturnicu, jer se radi o nekom »grobu« duljine 2,60 m, širine 
0,60 m, a dubine 0,50 m. Te dimenzije i razmještaj kostiju jasno 
govore o kosturnici, a ona ima logično objašnjenje: kad se crkva 
nadograđivala trebalo je mnogo kosti pokojnika maknuti, a ljudi 
su uvijek osjetljivi na kosti svojih pokojnika. Župnik je vjernike 
smirio obećanjima da će kosti postaviti na najpočasnije mjesto, 
ispred samog oltara u crkvi, što je i napravio. 

Pred više od 20 god. jedan je naš iseljenik poslao određenu 
svotu novca da se ova crkva iznutra oboji »na ulje«. Moj je pred- 
šasnik pogriješio — ne osuđujem ga, jer se svi mi učimo na svojim 
ili tuđim pogreškama — i dopustio je da se crkva na ulje oboji. 
Stara crkva puna vlage nije mogla podnositi uljenu boju, koja se 
zbog toga poljuštila, a na tolikim mjestima to se zbilo i sa sa- 
mom žbukom, koja je pootpadala. Iz više se razloga odlučih za 
posao dosta teži, ali trajan: crkvu svu otući od žbuke iznutra, a 
kamen lijepo fugirati. To će biti »vječno« i, konačno, jasno će se 

vidjeti sve preinake, koje su u toku stoljeća na crkvi učinjene. 
Sada može biti jasno i svakom »Tomi sumnjivcu« da je crkva na- 
dograđena. Dobar majstor XIV st. drugu je ili unutarnju »ruku« 
kamena zgodno dizao da bivšu prepolovljenu rotondu spoji sa na- 
dogradnjom, ali nije mogao i vanjsku, jer bi u tom slučaju bilo 
potrebito svu rotondu srušiti. I divno je što je nijesu srušili, jer 
nam se tako sačuvala bar djelomično jedna hrvatska crkva iz VII 
st., kao sigurni dokaz da je pokrštenje našeg naroda započelo još 
u tom stoljeću. Sada su vidljive i dvije rupe popunjene kupom, 
koje su majstoru služile da podupre svod prepolovljene rotonde 
dok ga ne spoji svodom nadogradnje. Krasno se također vidi, kako 
je »krpio« gotički pojas svoda uz bivšu rotondu, za razliku od 
ostala tri pojasa koja su napravljena od lijepo klesanog kamena. 
I prije je bilo očito da su barokni prozori sa strane vratiju kasnije 
dodani ,a sada je jasno da je izmijenjen i portal. Nadvratnik sa 
lunetom, koja leži na malim konjolicama i prozorom, iz kasnijeg 
je vremena, u što dosada nitko nije sumnjao. 

Zanimljivo lje još dvije stvari napomenuti: kod ove je crkve 
majstor XIV st. bivšu rotondu prepolovio i do nje nagradio pro- 
dužetak, dok je kod Sv. Jeronima majstor XV st. i kod Sv. Miho- 
vila zidar primitivac IX st. nadogradnju naslonio na bivšu pre- 
polovljenu rotondu. Rotonda sv. Križa ostala je u svojoj prvotnoj 
visini, jer je opkoljena grobišnim zidom i voda nije nanosila oko 
nje zemlju. Da majstor nadogradnje Sv. Križa u redu nasloni istu 
na bivšu rotondu, morao bi je bio još podignuti za cca jedan me- 
tar. Možda sredstva ostavljena od pk. Radostića nijesu dostajala, 
a vjerojatno prema veličini crkve ova visina bolje i odgovara. 

Visinu rotonde sv. Jeronima u podnožju Vele strane smanjio 
je nanos zemlje u toku osam stoljeća, možda i za ijedan metar, 
ali to je sada skoro nemoguće iispitati, jer bi u crkvi trebalo rušiti 
oltar, a oko crkve sav je prostor asfaltiran. 

Kod nadogradnje Sv. Mihovila u IX st. zidarprimitivac, vje- 
rojatnoj nije bio u stanju izvesti ono što je napravio mastor 
XIV st. kod crkve Sv. Križa, a možda je i visoka crkva na bre- 
žuljku dobro došla i kod obrane naselja. 

Po lastovici se lijepo vidi da ije i prvotna crkva Svih Svetih 
u Blatu — iako je građena najvjerojatnije još u X st. — građena 
u murilu. To vrijedi i za crkvu Sv. Ivana, koja se spominje već 
u XIV st, a građena je valjda nešto prije. Kako da objasnimo zašto 
su crkva sv. Križa, građena u XIV st. i sv. Jeronima, građene u 
XV st, bile oblijepljene žbukom? Obe crkve nadograđene su dje- 
lomično kamenjem od prepolovljenih rotondi, a ono je bilo neo- 
brađeno. K tome prepolovljene rotonde postale su apside nado- 

gradnje i bilo bi posve neukusno da apsida ostane žbukana, a na: 
dogradnja iz murila. 

Prije nego se oprostimo od ove značajne crkve, prošetajmo 
se malo starim grobljem, i svaki će i najobičniji čovjek lijepo 
vidjeti da je ono prema sjeveru prošireno barem dva puta. Kako 
se širilo i koliko puta na zapad, to je nemoguće ustanoviti. Na 
istok je pošireno god. 1849, kako čitamo u ljetopisu, a to se čita 
i na jednom kamenu skoro u temelju sjeveroistočnog ugla: A. D. 
1849. Tada je postavljena i kamena korta sa istočne strane, na dnu 
koje nalaze se po jedan barokni »dijamant«, koji odgovara vreme- 
nu sredine XVII st. Ti su barokni »dijamanti« iz prethodnih vra- 
tiju. Iz toga bi se, vjerojatno, dalo zaključiti da je predzadnje 
proširenje groblja bilo sredinom XVII st. Mogu napomenuti da 
još nigdje nijesam vidio tako rustične grobne ploče i grobove tako 
nepravilno poredane, kao na ovom groblju, a to mi i drugi potvr- 
diše. Nije bilo ekrazita i ljudi su dubali jamu gdje se dalo du- 

bati. Čovjek se ipak mora duboko zamisliti kad se sjeti da se 
nalazi na jednom groblju, koje postoji od VII st. do danas, iako 
su već preko 70 god. tu ljudi ne ukopavaju. K tome već u XIV st. 
naši pređi grobišnu crkvu nadograđuju i ona je u tadanjem obliku 
Veća — a možda i ljepša — nego tolike župne po našim malim 
mjestima. 

CRKVA SV. JERONIMA 


Crkva se sv. Jeronima nalazi skoro u sredini mjesta: jedno 
stotinjak metara istočno od župne crkve. Pučka predaja još i da- 
nas za nju tvrdi da je to bila prva župna crkva u Blatu, da je 
sagradiše Grci, i da ije u njezinoj blizini bilo groblje. Grobova se 
našlo i nedavno između ova dva rata u njezinoj blizini, kad je 
pk. Stjepo Kalogjera dubao temelje za svoju zgradu. I danas se 
često u Blatu čuje izraz iz kojeg se lako dade razabrati da je 
zapravo apsida Sv. Jeronima nešto najstarije u Blatu, a izraz 
(malo ublažen!!) glasi: »A starije je to nego apsida Sv. Jeronima ?« 
— Iako g. Kumičić u ljetopisu župe, držeći se zdravog razuma, 
tvrdi kako je Sv. Križ najstanija crkva u Blatu, smatrao je po- 
trebitim navesti kako pučka predaja tvrdi da je Sv. Jeronim prva 
župna crkva u Blatu. To ga ipak sve skupa ništa ne smeta i na- 
stavlja da ju je sagradio Bogdan Radić god. 1445. i utemeljio na- 
darbinu. Donosi cijelu oporuku utemeljitelja sa pravima i dužno- 
stima budućih uživatelja iste nadarbine. 

Ova je crkva vrlo slična crkvi Sv. Križa u starom groblju (u 
Blatu je i druga crkva sv. Križa u novom groblju!!!): obe imaju 
apside istog promjera od 3,20, po četiri polupilastra sa sličnim 
kapitelima i gotičkim pojasevima svoda, veoma sličan i portal. 
Crkva sv. Jeronima je nešto veća i izvani duljine od 9,00 m, a sv. 
Križa 7,50 m, širina sv. Jeronima 5,73 m a sv. Križa 5,33. Obe 
crkve u apsidi imaju u zidu udubinu, koja je, bez sumnje, svo- 
jedobno služila za čuvanje presv. Euharistije. Kod obe crkve ka- 
menje apside nije spajano sa kamenjem lađe. Lađa crkve sv. 
Jeronima viša je od apside cca 1,00 m i naslonjena na apsidu, dok 
je kod Sv. Križa gotički pojas svoda izravnan sa visinom apside. 
Bistro oko kod obe crkve zapazit će da se apsida prema lađi 
crkve suzuje. Crkva sv. Križa i danas je izvana žbukana, a žbuku 
sa crkve sv. Jeronima skinuo je zadnji nadarbenik iste crkve don 
Ivo Ostoić (t 1967) god. 1930. Za njegovo vrijeme sva je crkva iz- 
nutra popločana kuhinjskim pločicama (šteta!), konalice na krovu 
zamijenjene »francuzicama«, a apsida betonirana. 

Isti je nadarbenik don Ivo Ostoić ugradio u sjevernu stranu 
crkve dva prozora gotičkog stila. 

Prema ljetopisu sadanji oltar podignut je god. 1789, a sadanju 
je sliku sv. Jeronima nabavio g. 1890. don Antun Petković šanjara. 

Na pročelju crkve diže se lijep zvonik na preslicu za tri 
zvona. iNa crkvi je sada samo jedno zvono i to iz XV st. Sa 
stražnje strane zvonika nalaze se tri probušene ploče, a ispod istih 
tri pune: vjerojatno je to služilo za tri barjaka. 

Iza ovog kratkog opisa crkve pokušajmo riješiti one na 
izgled kontradikcije koje napomenuh na početku: to je prva župna 
crkva, a građena je tek u XV. st; to lje grčka crkva, a sagradio ju 
je Bogdan Radić. Čemu uzrečica: »A starije je to nego apsida sv. 
Jeronima?!« Zašto ne reći: »A starije je to nego Sv. Jeronim?!« 

Sve se te zagonetke ili na izgled kontradikcije jednostavno 
riješe kad shvatimo da je to bila romanska rotonda i da je kasnije 
Bogdan Radić, tek u XV. st. istu nadogradio. I groblje je romansko 
tu bilo,ali Romani nestadoše (zapravo odseliše!), a naši pređi već 
su na ovom terenu imali crkvu sv. Križa i oko nje groblje. I tako 
je to groblje zamrlo, a rotonda je »čekala« Bogdana Radića u XV 
st. da je nadogradi. Pučka tradicija tu kasniju nadogradnju ne 
zna i malo je njih u Blatu, koji znaju da je tu crkvu nadogradio 
Bogdan Radić, a skoro svatko će reći: Sv. Jeronim je prva župna 
crkva u Blatu. Tu je rješenje i zašto apsida ima promjer 3,20 m, 
i zašto kamenje apside nije spajano sa kamenjem lađe, kao i to 
zašto je crkva nadograđena u XV st. bila sva žbukana i, konačno, 
to je razlog uzrečici: »A starije je to nego apsida sv. Jeronima?!« 


CRKVA SV. MARTINA 


Crvka je sv. Martina udaljena od današnjeg mjesta Blato 
cca 2 km u pravcu sjeveroistoka, a predjel, na kojem se nalazi, 
naziva se TRIBIJAN. G. Ivo Kastropil ovaj toponim izvodi iz 
latinske riječi »tribus« = rimske vojne jedinice, a uvalu koja se 
nalazi na sjevernoj strani preko brijega nazivom KURIJA izvodi 
iz istoimene latinske niječi, koja označuje vojni štab, te zaklju- 
čuje da su stari Rimljani ovdje imali stacionirane vojne jedinice, 
a da je štab istih bio u Kuriji. U Naroni, blizu današnjeg Metko- 
vića, u ona davna vremena bili su veliki rimski »garnizoni«, a naj- 
kraći put do otoka Korčule bila je upravo Kurija. Tumačenje, 
dakle, naziva jako uvjerljivo! 

Ovaj je predjel i u davnoj hrvatskoj prošlosti ovoga otoka 
odigrao svoju vojničku ulogu, o čemu će biti više govora među 
zanimljivostima iz prošlosti Blata. 

Crkva se nalazi na jednoj maloj uzvisini od nekoliko metara, 
a iza nje se podiže poveće brdo obraslo šumom. Ispred nje se 
pruža prema sjeveru polje Krtinja, sa zapadne strane nalazi se 
brdo Kraljevac, na čijem se vrhu još i danas vide temelji nekog 
utvrđenja. Sa istočne strane, preko malog prijevoja, nalazi se 
drugo manje polje zvano Krtinjica i na njem je velika lokva, koja 
ni za najvećih ljetnih žega ne presuši. Valjda je tu i izvor žive 

vode. Uvjeti, dakle, za žiovt u onim vremenima dobri, a za obranu 
na ovom terenu više nego povoljni, i stoga ništa čudno da se i tu 
u prošlosti formiralo naselje. Crkva ima ploštinu 24 m?, te možemo 
zaključiti, naselje za ona vremena i naše prilike dosta veliko. 

Ova se crkva priv put spominje g. 1346. Godinu joj građe 
ne znamo, a ispunjava sve uvjete da je smjestimo među staro- 
hrvatske crkve IX — X st. Duljina je crkve iznutra 5,80 m, širina 
4,00 m, visina samo 3,00 m. Visina s obzirom na duljinu i širinu 
veoma mala, a svod tipično starohrvatski: bačvasto-valjkasti. 
Crkva je bila sva žbukana, ali je žbuka dobrim dijelom otpala. 
Crkva lje još uvijek pokrivena kamenim pločama, a ma početku 
imala je samo jedan duguljasti prozor bez ikakvog kamenog okvi- 
ra, koji je još uvijek takav iznad vratiju. Jedan prozor sa sjeverne 
a jedan sa južne strane iz kasnijeg su vremena, kao i zvonik na 
preslicu. Dovratnike i nadvratnik god. 1810. sa neke kuće u Blatu 
(još se na tolikim kućama u Blatu nađu takvi pragovi!) prenio je 
Franko Šavlija, koji je svoje ime, prezime i godinu urezavši u nad- 
vratnik ovjekovječio. — Zidar ove crkve za sitnicu je bolji od 
graditelja Sv. Mihovila i obzirom na tipično starohrvatski svod 
i ostalo što prethodno rekoh mirne duše možemo je smjestiti 
u IX st. 

Na početku sam spomenuo kako je ovaj predjel imao svoju 
stratešku važnost za vrijeme starih Rimljana. Sada bih više kao 
izazov, ljer ne ide direktno u temu ove radnje, spomenuo jednu 
stvar iz hrvatske vojne prošlosti. Klasici naše povijesti dr Klaić 
i Šišić muku muče gdje je taj Sv. Martin (sancti Martini 
Curtis!) kod kojega je hrvatski knez Mislav sklopio mir sa mle- 
tačkim duždem Tradonigom god. 839. Nije li to možda ovaj Sv. 
Martin ispred kojega se pruža Krtinja? I danas je nejasno odakle 
taj toponim. A ne dolazi li on od KURTIS, jer i danas — ako se 
dobro pripazi — izgovor ove riječi sa strane starijeg svijeta više 
sliči na Kurtinja mego Krtinja. I tvrđava Kraljevac nije li možda 
bila tvrđava kneza Mislava, a čitav otok u IX st. u sklopu Bijele 
Hrvatske? 


SV. ANTUN U LOVU 


Crkva je sv. Antuna u Lovu najmanja od svih danas posto- 
jećih u ovoj župi. Sudeći po ostacima temelja, ovoj je bila po veli- 
čini jednaka, crkva sv. Vida na istoimenom brdu, koje narod zove 
i Veli Učijak. Prema odredbi Tridentinskog Koncila crkve, koje 
vjernici nijesu u mogućnosti popraviti, trebalo je srušiti, a na 


32 


njihove temelje postaviti križ kao znak da je jednom to mjesto 
bilo posvećeno. Sadanje lijepa crkva sv. Vida sagrađena je god. 
1650., a iza nje nad temeljima stare strši križ, kao znak da je tu 
jednom bila crkva. Iz ovoga je jasno da su naši pređi mogli po- 
proviti staru i malu crkvu, ali su na ovom mijestu, koje dominira 
Blatom, željeli imati lijepu i prostranu crkvu. Do XVII st. u Blatu 
se crkva nadograđuje, a od XVII st. ruše se stare i grade nove. 
U XVII st. srušene su dvije starohrvatske crkve: sv. Vida i Pres. 
Trojstva, a u XVIII st. crkva sv. Marka u Morkanu. Vrlo je vje- 
rojatno da su ove tri crkve bile slične sv. Antunu u Lovu i zato 
o njima govorim uz ovu crkvu. 


Crkva sv. Antuna u Lovu iznutra je duga samo 2,90 m, široka 
1,93 m, a visoka 2,90 m. Zaista više nego mala! Iako malena — 
a možda baš i za to — svod lijepo izveden u polukružnici. Deb- 
ljina zidova 0,65 m. Žbuka izvana lijepo sačuvana, ali se vidi da je 
dosta puta ista popravljana zahvaljujući ljubavi »Lovara«: Pokri- 
vena je kupama kanalicama, a ispod istih vidi se zidni vijenac. 
Sam titular crkve sv. Antun Pustinjak govori nam o starosti ove 
cekve, jer je koncem XIII st. bilo popularnije štovanje sv. Antuna 
Padovanskoga. G. Foretić na str. 355 navodi dokumenat iz neke 
sudbene knjige, u kojem se kaže: »sedente curia ante sanctum 
Antonium« — »dok je zasjedalo vijeće ispred Sv. Antuna«. To je 
bilo g. 1395. I doista je moralo zasjedati ispred ove crkve, jer 
se nijesu mogli u tako malu smjestiti. I oko nje, a posebno sa 
istočne i sjeverne strane, ima grobova, što nam sigurno jamči da 
je i ovdje u prošlosti bilo naselje. Ovo je jedina crkva na terenu 
ove župe okrenuta u pravcu sjever-jug. To je malo neobično, 
jer je golema većina katoličkih crkava okrenuta u pravcu istok- 
-zapad. Vjerojatno je postavljena tako, jer se sa pročelja crkve 
pruža prekrasan pogled na okolne doline, uvale i brežuljčiće — 
rekao bih — Hrvatsko Zagorje na otoku Korčuli. Sv. Antun nalazi 
se na jednoj maloj uzvisini, a iza njega se diže veće brdo, 'a 
ispred njega se pružaju prekrasni predjeli: Lova, Hotine, Dolova 
i Gornjeg Lova, na kojem je Vela lokva, u kojoj voda nikada ne 
presuši. Sv. Antun Pustinjak zaštitnik je Životinja, te nas i sam 
titular crkve upućuje da je i ovom naselju glavno zanimanje bilo 
stočarstvo. Iz kasnijeg je vremena uzrečica: »Tko nema u Lovu 
dila, nema u bačvi vina.« Sudeći po crkvi ovdje je bilo jedno od 
najmanjih naselja, a ipak je vjerojatno zadnje nestalo, jer još 
god. 1404. spominje se kapelan ove crkve:« presbyter Jacobus 
colector sancti Antonii«. 

KONTINUITET CRKVE U BLATU OD IV — XX ST. 


Budući da smo izbliže pogledali i promatrali neke od naših 
starih crkava, svakom je pažljivom čitatelju ovih redaka moglo 
postati jasno, da je kršćanstvo ovdje ne samo bilo u davnoj pro- 
šlosti, nego da ono od IV st. kontinuirano traje do danas. Dugo 
je vremena bilo uvriježeno mišljenje — a možda neki misle tako 
još i danas — da su, doista, stari Romani ovoga otoka dosta rano 
primili kršanstvo, ali potom nadošli Neretljani, poklali Romane, 
porušili crkve i oltare i kršćanstvu nestalo traga. Kasnije — samo 
nitko nije znao reći ni kada, ni na koji način, a nitko se zapravo 
nije ni pitao — ovaj otok ponovo postade katolički. Zbog toga je 
i nastalo iznenađenje, kad se ustanovilo da je Sv. Kuzma i Damjan 
iz XI st., a tome je možda bio i uzrok, što se potpuno pogrešno 
mislilo da današnji grad Korčula ima prvenstveno u svom, od- 
nosno kad on nema crkve starije od sv. Petra, da onda nema ni 
na ostalom dijelu otoka neke starije crkve od XIII st. 

Toliki su ovaj otok smještali u Neretljansku oblast ili Paga- 
niju i na temelju takve predpostavke a priori smatrali da je ovdje 
neko vrijeme srednjeg vijeka bilo poganstvo. Kad su se Neretljani 
pokrstili, to je pitanje za sebe, kao što je i pitanje da li je otok 
Korčula pripadao Neretljanskoj oblasti. U našoj novoj enciklo- 
pediji za ovaj otok piše da ga polovicom VII st. naseliše Slaveni, 
a da se u X st. ovdje spominju i Neretljani. Nije, dakle, isključena 
mogućnost da je otok Korčula na početku pripadao Bijeloj Hrvat- 
skoj, i da je naš Sv. Martin u Krtinji doista onaj »sanc. Martini 
Curtis«, kod kojega je knez Mislav sklopio mir sa mletačkim duž- 
dem Tradonigom. 

Sama, pak, činjenica da nema nijedne starije knjige korču- 
lanskog arhiva od XIV st., a da je iz tog stoljeća sačuvano samo 
18 god. i to nepotpunih, i da se u tih 18 god. spominje 8 crkava 
sa terena župe Blato, a početkom XV st. ponovo se uzgred spo- 
minju dvije crkve, za razboritog čovjeka govori i previše. Ovim 
crkvama moramo pribrojiti rotondu sv. Jeronima i sv. Križa, 
kao i po svoj prilici crkvu Pres. Trojstva i sv. Marka u Morkanu. 
Najvjerojatnije je, dakle, u XIV st. na terenu ove župe već bilo 
14 crkava. Zar nam ta činjenica mnogo ne govori?!! 

Opis crkava: sv. Kuzme i Damjana, Gospe od Poja, sv. Miho- 
vila i sv. Jeronima mogao nas je uvjeriti da naši pređi nijesu po- 
rušili crkve i oltare niti uništili kršćanstvo, nego su na onaj otok 
došli pokršteni ili se smjesta pokrstili. Nijesu, dapače, ni otimali 
crkve od Romana, nego — pošto je Romana nestalo bilo otse- 
ljenjem bjegunaca iz Salona, bilo utapljanjem starosjedilaca u 
hrvatsku masu — tek onda preuzimaju njihove crkve i u svome 
starohrvatskom stilu nadograđuju iz praktičnih potreba, ljer ljudi 
naših biva sve više i više. Kad sam već na ovome, mislim da su 
već u X st. ovdje bili rijetki Romani, i zato Konstantin Porfiroge- 
net govori ne o romanskom već hrvatskom građu Krkaru na ovom 
otoku, a to je današnje Blato. Time je potpuno u skladu i moj 
opis crkve Gospe od Poja. 

To nam također potvrđuje nadasve nedavno otkriven oltar 
u sadanjoj apsidi Gospe od Poja, a nekadašnjoj romanskoj rotondi 
iz IV st. prema kojem su naši pređi imali toliko strahopošto- 
vanja, da nije isključena vjerojatnost da su ga radije zasuli i 
čitavu nadogradnju za 1 m podigli nego da ga ruše. U svakom 
slučaju ostavili su nam divan primjerak oltara iz IV st. 

To nam također potvrđuje i rotonda sv. Križa, o kojoj ću 
opširnije govoriti u poglavlju o postanku Blata, a koju su bez 
sumnje Romani pomogli sagraditi našim pređima, jer iako je 
starija od nadogradnje sv. Mihovila ipak je ljepše građena. 

Na koncu, u potvrdu kontinuiteta kršćanstva na ovom terenu, 
iznosim i tjedan argumenat pravne naravi. Prema rimskom muni- 
cipalnom pravu na javnim komicijama (saborima!) čitav narod: 
plemići i pučani birali su rektora (upravitelja grada) i pontifexa 
(svećenika!). Da je prvotno kršćanstvo tu praksu rimskog prava 
prihvatilo, ne treba dokazivati, jer je ta stvar dobro poznata. U 
ljetopisu ove župe čitamo: »Blato je od starine imalo pravo, da 
bira po svojim pučknm predstavnicima svoga župnika. S početka 
ga je vas puk birao, kasnije poglavice pučke ili broj staraca, koje 
bi puk odabrao, a na glavi im glavar mjesta. Biskupu je bilo da 
potvrdi predloženika, ako je taj imao propisana svojstva. To davno 
blatskog puka pravo čisto i bistro potvrđuju odluke o imenovanju 
dvaju župnika i utemeljenju plovanije. To se pravo potvrđuje ta- 
kođer u imenovanju svih dosadašnjih plovana.« Tako g. Kumičić 
na str. 29., a na str. 23 i 24. nalazi se čitava bula o imenovanju 
dvaju župnika, odnosno cijepanju mjesta u dvije župe zbog veli- 
kog broja duša. U toj se buli izričito veli: »ius praesentandi ex 


antiqua et approbata consuetudine« — dakle — »pravo biranja 
po starom i odobrenom običaju« spada na blatsku »Communita- 
tem« = zajednicu = na sve ljude. Tu istu stvar da narod pred- 

laže župnika, a da ga biskup potvrđuje, ako dotičnik ima propi- 
sana svojstva, nalazimo i u buli kojom biskup Trialis god. 1769. 
ukida dvije župe i ustanovljava plebaniju. 

G. Nikola Ostoić bio jer u prošlom stoljeću prvi sindik 
Blata, te u njegovu arhivu P. 1296. nalazimo, kako je Pretura u 
Korčuli dne 18. III 1829. dozvolila Sindikatu u Blatu — pošto 
joj je g. Ostoić pokazao povlasticu da Blaćani imaju pravo birati 
svoga župnika — da mogu izabrati 24 poštena i dobro stojeća 
starca, koji će u ime pučanstva izabrati župnika. Dne 26. III 1829. 
Sindikat iz Blata dokazuje Pretuni u Korčuli da svi kućedomaćini 
(kojih je tada u Blatu bilo 563!) moraju imati pravo glasa, te 
zahtjeva da se tako i uradi. Dugo bi bilo prepričavati sve te borbe 
i svađe, koje je Sindikat odnosno Općina u Blatu vodila i sa Pre- 
turom i kasnije sa biskupima. 

Da li su Ostoić i Kumičić — kao i svi drugi — bili svjesni 
odakle se vuče »ovo pravo blatskog puka« da bira svoga župnika, 
to ne znam. Da li se to pravo sačuvalo do u kasno vrijeme XIX st. 
u nekoj našoj drugoj župi, ni to ne znam. To je međutim posve 
sigurno ostatak starog rimskog municipalnog prava. Iz ovoga sli- 
jedi da su se naši pređi sa Romanima bili suživjeli i društveno 
i vjerski, te od njih preuzeli te zasade rimskog prava. Da su 
Romane uništili i kasnije se pokrstili, onda se ovakva jedna usta- 
nova rimskog prava ne bi bila mogla pojaviti. 

I da zaključim: budući da je rotonda Gospe od Poja, iako 
prepolovljena, sačuvana i u njoj oltar iz IV st., više je nego vjero- 
jatno da smo na ovom otoku imali kršćana čak i u III st. Zar 
se onda može reći da je vijest o kršćanskim mučenicima u III st. 
na ovom otoku samo pobožna legenda? 

ŽUPA BLATO 


Do 1301. jedina župa za cijeli otok — Dvije župe od 1593.—1769. g. 
— Plebanija od 1769. g. 


God 1144. na Splitskoj sinodi bilo je zaključeno da otok Kor- 
čula pravno pripada hvarskoj te godine osnovanoj biskupiji. Na 
istoj se sinodi određuje da će jedan župnik za cijeli otok Korčulu 
stanovati u gradu na tom otoku i predsjedati svim kapelanima po 
selima. U to ije vrijeme, dakle, ma otoku bio grad. Već prije Split- 
ske sinode u X st. spominje grad na ovom otoku i Konstantin Por- 
firogenet. On otok i grad na njemu zove imenom Krkar. Naši pređi 
od grčkog Korkira stvoriše riječ Krkar, dok je riječ Korčula izve- 
dena kasnije iz italijanske riječi Curzola. Nikakvo čudo što ni 
Konstantin Profirogenet ni Splitska sinoda ne govore o tome gdje 
je bio grad na ovom otoku. Tada je to bilo jasno, ali mi danas 
moramo postaviti pitanje gdje je bio grad u ono vrijeme. 

Najprije moramo raščistiti pojam grada o kojem govori i 
Splitska sinoda i Konstantin Profirogenet, da bismo ustanovili 
gdje je bio taj grad i u njemu župa za cijeli otok. Sigurno nije 
tada na Korčuli bio neki grad poput Dubrovnika iz XVIII st. ili 
današnjeg Zagreba. Pojem se grada u toku povijesti mijenjao u 
pojedinostima, ali je u svojoj biti ostao nepromijenjen. Grad je 
naselje u kojem je usredotočena politička i vjerska vlast, te re- 
dovno na svom području brojčano i ekonomski najjače naselje. 

Većina se naših primorskih srednjevjekovnih gradova i ko- 
muna razvila iz rimskih municipija i stoga na temelju rimskog 
municipalnog prava. Stari su Rimljani bili mudri i lukavi kod 
osvajanja novih zemalja, te su starosjediocima ostavljali različite 
sloboštine, a posebice vjerske. Na osvojene su teritorije uselja- 
vali svoje ljude naročito islužene vojnike — »veterane« —, dijelili 
im zemlju i tako stvarali svoje rimske kolonije odnosno munici- 
pije. Nadošli bi Rimljani postupno romanizirali starosjedioce i 
tako udarali temelj rimskom imperiju. Na taj je način romani- 
zirana i ilirska Salona i postala glavni grad rimske Dalmacije, 
a na taj su način romanizirani i Iliri preostali na ovom otoku iza 
pokolza, koji je nad njima učinio August. God. 614. nadolaskom 
na ovaj otok izbjeglica iz porušene Salone, romanski se živalj 

pojačao ne samo brojčano, nego — ukoliko već tu nije bio muni- 
cipalni život, kao u njihovoj Saloni — oni su takav život ovdje 
uspostavili. Osnovno su obilježje rimskih municipija bile komicije 
(sabori!) kojima su prisustvovali svi građani: plemići i pučani, 
izuzev robova. Tu se mije postavljalo pitanje ni narodnosti ni 
vjere. Na tim su se komicijama rješavala sva pitanja naselja-mu- 
nicipija, a birao se na njima i rektor (upravitelj) naselja i ponti- 
fex (svećenik). Budući da su na te komicije imali pristup i stranci 
i uživali isto pravo glasa kao i Rimljani, to je uvelike pogodovalo 
širenju rimskog imperija. 

Kad su se Hrvati sredinom VII st. počeli naseljavati na ovaj 
otok i tu našli rimski municipij, Romani su ih posve sigurno u 
isti municipij primili. Oni su to činili i ranije, a u tim pri- 
likama nakon razrušene Salone još i prije. Poznato načelo iz sta- 
rorimskog državnog uređenja: Senatus populusque romanus = se- 
nat (patriciji) i rimski narod (plebejci) — doživljava u našim 
srednjovjekovnim gradovima jednu malu varijantu i naziva se: 
universitas nobilium et plebis = sveukupnost plemića i pučana. 
Universitas kojoj predsjedava rektor — ali ona ga bira na odre- 
đeno vrijeme — rješava sve probleme grada. U ovakvom su uređe- 
nju i pučani dolazili do riječi, iako u svemu nijesu bili jednaki 
plemićima, dok u kasnijim aristokratskim republikama — kakva 
je bila i Venecija— pučani ne uživaju nikakvih političkih prava. 
U tim bivšim rimskim municipijima proces ide naprijed i vrlo 
rano u toku srednjeg vijeka javljaju se i bratovštine, u prvom 
redu kao crkvene organizacije za širenje i uljepšavanje religioznog 
kulta. Bratovština uvijek nosi naziv župne crkve, i gdje je župa 
Svih Svetih, tu je i Bratovština Svih Svetih. 

Na otoku je Korčuli bio grad i to takav, koji je doista pote- 
kao iz rimskog municipija, a to potvrđuje i universitak nebilium 
et plebis, koja je tu postojala prije dolaska Marsilija Zorzi, a koju 
su (universitas!!) — o tome vrlo lijepo piše g. Foretić — Marsi- 
lije Zorzi i njegovi nasljednici postupno eliminirali. Bila je i bra- 
tovština i to jedna za cijeli otok, jer je bio samo jedan župnik 
i samo jedna župa, i to sa sjedištem u gradu. 

Sad se zapitajmo gdje je bio taj grad, o kojem govori Split- 
ska sinoda iz god. 1144. Da li (je to današnji grad Korčula, kako 
nekolicina njih već desetljećima upomno tvrdi bez ikakva dokaza, 
a svi ostali šute? Osim što je tu danas grad, ne postoji nikakav 
drugi argumenat u prilog tome, a postoje mnogi argumenti da tu 
zaista nije bio grad, a ja ću ih nabrojiti samo nekoliko: 

1) mjesto, na kojem se nalazi današnji grad, bio je pust i 
mali otočić pedesetak metara udaljen od otoka Korčule bez ikak- 

vih uvjeta za život, posebno bez vode, koja i danas u XX st. istom 
gradu zadava strahovite brige. Jednom sam u šali a pomalo i 
nazbilj rekao jednom svom prijatelju iz Korčule: »Zar misliš da su 
se naši pametni pređi pred više od tisuću god. naselili na ovaj 
pusti otočić i tu živjeli od lumpari (prilijepaka) i čekali da im 
dođe hobotnica na bilu krpu?« — Taj je otočić u ona vremena 
mogao samo poslužiti i poslužio je jednoj jakoj pomorskoj sili 
da tu stvori bastion za kontrolu i vladavinu južnim Jadranom. 

2) na terenu današnjeg grada Korčule nije pronađen nika- 
kav predmet stariji od XIII st., pa niti bezazleni novčić, koji je 
kasnije tamo mogao nekako zalutati. 


3) Petar je Orseolo, kad je 1000. god. pokorio ovaj otok, 
pošao samo par milja dalje od današnjeg grada do otočića Maj- 
sana da primi delegaciju Dubrovnika. Da je u to vrijeme grad 
bio na današnjem mjestu, što bi bilo prirodnije nego »razviti 
barjak« iznad pokorenog grada i tu svečano primiti delegaciju 
Dubrovnika. Ali ne samo što tu nije bilo grada, nego nije bilo ni 
najmanjeg naselja. 

+ 4) Ispred ugovora, koji je Marsilije sklopio s Korčulanima 
god. 1265., nalazi se pjesma u kojoj se doslovno veli za Marsilija: 
»Urbem construxit« — »Grad lje utemeljio.« Bar je to jasno kao 
dan! Upravo je čudno da se netko može hvatiti riječi »... inreno- 
vata urbe« »obnovivši grad«, pa na temelju istih tvrditi da je grad 
ipak i prije postojao. To upravo naliči utopljeniku, koji se kvata 
slamke!!! Marsilije je utemeljio današnju Korčulu 1254. g., a ova 
je pjesma spjevana 1265. g., kad se silom ponovo domogao Kor- 
čule i grad ponovo obnovio. Međutim riječi: »Urbem construxit« 
— »Marsilije je Zorzi grad utemeljio« jasne su kao sunce. 

Mlečani su odavno shvatili važnost otoka Korčule za slo- 
bodni plovidbu južnim Jadranom prema Istoku, te su ga u neko- 
liko navrata i prije pokušali osvojiti, ali ih naši pređi odbiše. Kad 
se na lukavi način Marsilije Zorzi izborom za korčulanskog kneza, 
po običaju onog vremena, sigurno više silom nego milom, domo- 
gao ovog otoka god. 1254., on je odmah počeo graditi grad-tvrđavu, 
a sve po naređenju i uz obilatu pomoć Venecije, koje je on bio 
samo eksponent. To je bio valjda i glavni razlog zbog kojeg ga 
naši pređi god. 1256. silom otjeraše, jer su lako prozreli da gradi 
grad-tvrđavu i priprema teren da ovim otokom zavlada Venecija. 
I na žalost on se god. 1265. vraća i »magnis telis« »teškim oruž- 
jem «osvaja ovaj otok. Naši mu se pređi odupriješe i kako sam 
prethodno naveo, tom je prigodom i stradala sjeverna strana i 

svod i danas postojeće cekve sv. Kuzme i Damjana, i koliko je 
naših pređa poginulo nemoguće je znati, ali moć Mletačkog Lava 
bila je jača. — U istoj pjesmi stoji. kako je Marsilije naredio sve- 
ćeniku po imenu Antunu, da izmjeri duljinu zidina grada, da ne 
bude ni premalo ni previše. Zar nije ovim sve rečeno?! 


5) Iza kako je g. Foretić naveo da je Marsilije nastojao za- 
držati ljude u gradu, na str. 316. i 317. doslovno veli? »I kasnije 
je knez Ivan nastojao zadržati ljude u gradu, dok je kod Korču- 
lana postojala tendencija bježanaja iz grada i naseljavanja na 
selu. Već smo prije vidjeli da je to bio jedan uzrok svađe između 
Korčulana i Ivana Zorzi, koja se god. 1356. rješavala pred mle- 
tačkom vladom. U tužbi koju je protiv Korčulana podigao Mi- 
hajlo Zorzi u ime svoga oca Ivana ima i posebna točka o toj stvari. 
Mihajlo se tuži što je veći dio korčulanskih građana ostavio kuće 
i obitavališta u gradu i otišao obitavati otok i ostale dijelove 
korčulanskog teritorija i to u takvoj mjeri da je grad preko mjere 
depopuliran, te može lako biti izvrgnut opasnosti zbog malog broja 
ljudi, koji je ostao u gradu.« Iza ovoga g. Foretić navodi kazne 
i ostale mjere koje je poduzela mletačka vlada da bi se ljudi vra- 
tili natrag u grad. Ako su ljudi u današnjem gradu imali svoje 
kuće i razne privilegije (knez, vijeće, biskup itd), pak su usprkos 
svemu tome ostavljali to mjesto i bile su potrebite kazne da se 
u nj povrate, zar onda itko može misliti, da bi se na tom pustom 
otočiću sami od svoje volje bili naselili? 

Kad je god. 1358. obitelj Zorzi ili točnije Venecija mirom u 
Zadru izgubila ovaj otok i on dospio pod vlast hrvatskog kralja 
Ljudevita I, izgleda da je današnji grad posve bio opustio. Čini se 
da je i sam biskup dugo boravio u Blatu, jer ne mislim da se radi 
o »lapsus calami« ni kod g. Foretića ni kod pisca ugovora. Za 
neki ugovor na str. 331. g. Foretić navađa: »Fatta in Blatta subter 
ecclesia catedrali Blato.« Svi mi znademo da je katedrala bisku- 
pova crkva. Stoga, ako baš biskup i nije svoju rezidenciju u Blato 
prenio, on je u najmanju ruku dugo u Blatu boravio, kad se župna 
crkva u tom ugovoru naziva katedralom. 


6) I konačno, da ne bi bilo ni najmanje sumnje, navodim da 
je najveći povijesnik XV st. Vergilije Polidor dobro znao da je 
prije tadanjeg grada u XV st. — a to je današnji grad Korčula — 
postojao stari grad. U svojoj knjizi Repositorum occultorum on 
navodi: »In civitate Curzoli que fuit antiqua civitas require fabri- 

cam antiquam Palatii Regis ipsius civitatis.« — »U gradu Kor- 
čuli što je bila stari grad potraži staro zdanje kralja toga grada.« 
(Ostoić, 23). On ovdje ijasno cilja na Kraljevac i već nam je 
iz ovoga citata jasno da je taj stari grad prije ovog, koji je uteme- 
ljio Marsilije Zorzi, bio današnje Blato. 


GRAD O KOJEM GOVORI SPLITSKA SINODA 
BIO JE DANAŠNJE BLATO 


1) Teren oko Blata pružao je ljudima u onim uvjetima ži- 
vota, kad se nije dalo živjeti ni od turizma, ni od industrije, naj- 
bolje mogućnosti za život. Ljudi danas napuštaju poljoprivredu, 
jer vide da mogu bolje živjeti baveći se drugim granama privre- 
đivanja, budući su razboriti. Ljudi su i u ona davna vremena bili 
razboriti, te su se naselili ondje gdje su uvjeti za život bili naj- 
bolji. 

2) Na ovom terenu župe Blato našlo se najviše stvari iz 
romanske i hrvatske prošlosti: Romanska rotonda Gospe od Poja 
iz IV st., temelji ranokršćanske bazilike iz V st., tolike staro- 
hrvatske crkve počev od rotonde sv. Križa, dok je u današnjem 
gradu Korčuli starija od XV st. samo crkva sv. Petra, koju je dao 
sagraditi Marsilije Zorzi. To je bila i prva kapelanska crkva i prva 
katedrala u Korčuli. 


3) Toponim Prigradica jasno govori da je to uvala ispred 
grada, a ona se nalazi ispred Blata. 


4) U poglavlju o kontinuitetu kršćanstva poslužio sam se da 
tu postavku potvrdim i argumentom pravne naravi tj. da je Blato 
imalo pravo birati svoga župnika. Napominjem da nam taj argu- 
menat istodobno dokazuje da je stari grad upravo bio Blato, jer 
se hrvatski grad na ovom otoku razvio iz rimskog municipija i na 
temelju rimskog municipalnog prava, a to nam potvrđuje činjenica 
što je ovdje do dolaska Marsilija Zorzi postojala »universitas nobi- 
lium et plebis«. 


5) Postoji još i danas jedan živi i trajni dokaz da je grad 
i u njemu župa za cijeli otok bio današnje Blato, a to je upravo 
Bratovština Svih Svetih u Korčuli. Da ije u Blatu Bratovština Svih 
Svetih, to je jasno: župa Svih Svetih i Bratovština Svih Svetih. 
Kako, pak, imamo tu istu bratovštinu i u Korčuli, koja se spomi- 
nje čim počinju notorijalne knjige tj. god. 1338.? Bila je jedna 
župa za cijeli otok u Blatu, a to je župa Svih Svetih, koja je i 
danas u Blatu. Druge župe Svih Svetih na ovom otoku niti je 

sada niti je bilo u prošlosti. Svi oni koji su došli u Korčulu, ne 
samo iz Blata nego i iz ostalih mjesta, bili su članovi te jedin- 
stvene Bratovštine, jer je bila samo jedna župa i samo jedna 
bratovština na cijelom otoku: župa Svih Svetih i Bratovština Svih 
Svetih. I kad je Marsilije Zorzi u današnjoj Korčuli nagradio 
crkvu sv. Petra i ona imala svećenika, taj je bio kapelan blatskom 
župniku, kao i ostali svećenici po selima. Mislim da nam je sada 
jasno — iako je prva crkva u Korčuli sv. Petra, iako je kasnija 
katedrala sv. Marka — zašto je najstarija bratovština Svih Svetih, 
koja i danas na sav glas govori onima koji razumiju da je grad, 
o kojem govori Splitska sinoda da je u njemu župa za cijeli otok, 
bio današnje Blato. 

Kad je obitelj Zorzi iz više razloga — koji su nam svima 
jasni — dovela u Korčulu biskupa i kako je biskup formirao nove 
župe ,odnosno bivše kapelane župnika u Blatu direktno sebi pod- 
ložio uzdigavši ih na čast župnika, za samu ovu radnju nije toliko 
interesanino, iako bi se i o tome dalo nešto reći. 

Pučanstvo je ovoga mjesta dosta raslo i osjetila se potreba 
da, umjeto jednog župnika sa kapelanom, bude mjesto podijeljeno 
na dvije župe, kojih je granica išla ulicom, koja danas vodi od 
crkve sv. Barbare prema Krtinji. I korčulanski biskup Augustin 
Kvinčić našao se dne 18. VII 1593. ispod lože sa predstavnicima 
Male Kurije i ostalim narodom te dotadanjim župnikom Paškom 
de Matthaeis i njegovim dotadanjim kapelanom Rafom de Gabrie- 
lis i sporazumno se dogovoriše radi uspješnijeg pastoralnog rada 
župu podijeliti na dvoje. I bješe tako učinjeno. Suvišno je citirati 
cijelu bulu o imenovanju dvaju župnika, jer bi to oduzelo mnogo 
prostora. Mogu samo napomenuti da je u XVI st. veoma mali broj 
naših današnjih gradova imao dvije župe, a što znači da je Blato 
u XVI st. bilo među najvećim naseljima naše domovine. Povijest 
međutim čini svoje! Dok su druga naselja u XVI st. mala — ili 
nijesu čak ni postojala! — danas gradovi od 100000 stanovnika 
i više, Blato emigrira, stagnira itd. 

I lijepo veli ljetopisac blatske župe na str. 26: »Za drugih 
179 god. Blato je imalo po dva župnika, dva glavara u jednoj te 
istoj upravi, u jednoj kući. S toga bi se više puta porađale pre- 
pirke, parnice itd na sablazan pobožnog puka. S toga razloga biskup 
Mihael Trialis — rodom iz Zadra — ukinu dva župnika, pa dne 23. 
V 1769. utemelji plebaniju sa ljednim plebanom i dva kapelana. 
Tada je Blato imalo cca 2000 duša.« 

Nema smisla ni sada iznositi čitavu bulu imenovanja; biskup 
u buli napominje kako je smiješno i nezgodno da jedno tijelo 
ima dvije glave i jedno mjesto dva župnika. I ponovo se naglašava, 

da narod ima pravo birati plebana i prezentirat ga biskupu, a bi- 
skup ga potvrđuje, ako ima moralne i ostale osobine, dok pleban 
bira sebi dva kapelana a biskup ih potvrđuje. 


Još god. 1789. naređuje biskup Koserić župniku Blata neka 
imenuje trećeg kapelana za Velaluku,, koja se počela »rađati«. 
Nije tu išlo baš sve glatko!! Velaluka nastavila je naglo rasti, 
jer se mnogi iz Blata nastaniše u Velaluki, a jedan dio nadođe 
i izvana. God. 1849. ova bivša kapelanija i podžupa Blata otcijepila 
se od svoje crkve Matice u Blatu i postala neovisna župa. Prvi 
njezin župnik bio je vrijedni i govornik i organizator don Pero 
Joković. 

Pravo, koje je jednom uživao cijeli blatski narod: i plemići 
i pučani, da biraju svoga župnika, prešlo je pod konac XIX st. na 
općinsko vijeće, a rastavom crkve i države i to je nestalo. 

POSTANAK I RAZVITAK DANAŠNJEG BLATA 


Bjegunci iz Salone god. 614. udaraju temelje današnjem Blatu 
Hrvatska rotonda sv. Križa iz VII st. 


Nitko sa sigurnošću ne može trvditi da su već stari Iliri na 
mjestu današnjeg Blata imali svoje naselje, ali sa sigurnošću 
tvrdim da su bjegunci iz Salone god. 614. udarili temelje današ- 
njem Blatu. Reći će netko na ovo: a gdje si našao neki dokumenat 
da je to doista tako? Nitko nikada neće naći taj pisani dokume- 
nat, jer valjda nije ni napisan na papiru, ali još je živ bar dio 
crkve, koju oni sagradiše na ovom terenu i za koju narod, doista, 
ne tvrdi da je sagradiše bjegunci iz Salone, ali još je živa tradicija 
da je to grčka crkva i da je to prva župna crkva u Blatu. Sta- 
novnici su Salone imali dobre veze sa ovim brajem, jer su baš u 
Saloni isklesani, sudeći po vrsti kamena, obrađeni dijelovi rano- 
kršćanske bazilike iz V st., koje temelji leže ispod Sv. Kuzme i 
Damjana. Nikakvo onda čudo što su neki od njih, nakon razorenja 
njihova grada sa strane Avara, pobjegli upravo ovamo. I sada 
stvari mirno razmislimo. 


Već smo govorili kako su ljudi iz mlađeg kamenog doba, a 
potom i Iliri i Grci, upravo oko jezera Blata najviše obitavali, jer 
su tu u ona vremena uvjeti za život na ovom otoku bili najpovolj- 
niji. Ovdje, oko ovog jezera, nađoše prva i imahu najveća obita- 
vališta na ovom otoku i Romani, a potom i naši pređi Hrvati. 
Da su Romani oko ovog jezera imali svoja najveća naselja, jasno 
nam govore razni spomenici pronađeni još prošlog stoljeća, a 
nadasve to nam svjedoče fragmenti ranokršćanske bazilike ili 
točnije temelji iste bazilike, koja leži ispod Sv. Kuzme i Damjana, 
kao i pred dva mjeseca otkrivena romanska rotonda Gospe od 
Poja. Da tu nađoše svoja prva i glavna naselja i naši pređi 
Hrvati, to nam svjedoče mnoge starohrvatske crkve počev od 
rotonde sv. Križa iz VII st. pa nadalje. I nikakvo čudo! U ona 
davna vremena glavno je zanimanje ljudi bilo stočarstvo, jer je 
stoka pružala ljudima i hranu i odjeću. Na Mediteranu nije pro- 
blem ispaše zimi, jer zime zapravo i nema, a snijeg je prava 
rijetkost. Problem je ispaše ljeti kad ljetna žega sve sažeže. Na 
našim je otocima velik problem i voda, posebno ljeti, jer se zimi 

nađe tu i tamo neka lokva, koja na proljeće presuši. Jezero, pak, 
Blato u toku čitave godine pružalo je i ljudima i stoci obilato 
vode, a kad bi se voda koncem travnja povukla u Studenac, pru- 
žalo je izvanrednu ispašu za stoku i obilato vode za sve na Stu- 
dencu. Još su naši pk. djedovi i bake išli bjeti stokom na ovo polje 
i pjevali: »Od Studenca ne vide se miri — svega su ga obišli 
pastiri...« Još se ta pjesma pjeva — pa i preko radija — iako 
već preko 60 god. nema na Studencu pastira i ne može biti, jer je 
ovo periodičko jezero probijanjem tunela za uvalu Bristvu god. 
1911. pretvoreno u plodno polje zasađeno vinovom lozom i po- 
vrćem. 

Napomenimo još i to, da je prema pisanju g. Iva Kastropil 
u Zborniku otoka Korčule br. 2. sačuvano najviše romanskih na- 
ziva na zapadnom dijelu otoka Korčule, a to znači da nam i topo- 
nomastika potvrđuje da isu Romani ovdje imali svoja najveća 
naselja i najdulje se zadržali. 

Budući da je otok Korčula, kao i svi naši otoci, bio zaštićen 
od provala divljih naroda — počev od Avara pa nadalje — nikakvo 
čudo da smo ovdje uspjeli pronaći ono što se drugdje već davno 
porušilo. 

Nakon ovog »uvoda« upitajmo se: imamo li se čuditi da su se 
starosjedioci Romani smjestili oko rotonde Gospe od Poja i ra- 
nokršćanske bazilike, koja leži ispod Sv. Kuzme i Damjana? Tko 
pozna iole ovaj teren, shvaća da nešto lijepše u ona vremena 
nijesu mogli izabrati. Ispod rotonde Gospe od Poja smještene na 
prisojnoj strani ispod brda Mišjaka pruža se prema jugu još i 
danas najplodnije blatsko polje — Velo Poje — stotinjak metara 
na zapad periodičko jezero Blato. Ranokršćanskoj bazilici iz V st. 
smještenoj također podno brda pruža se stotinjak metara na 
istok periodičko jezero Blato, a oko nje na sve strane plodni pre- 
djeli: Potoci, Postražišće, Gudulija itd, a cca 3 km na zapad velika 
i mirna Velaluka zgodna za ribolov. U oltaru Sv. Kuzme našli smo 
jedan uteg za mreže od rimske opeke, što znači da su se stari 
Romani bavili i ribolovom. 

Iz povijesti znademo da bjegunci iz Salone dolaze na ovaj 
otok (god. 614., a par desetljeća iza njih stižu ovamo i Hrvati. 
Bjegunci iz Salone prema pisanju Tome Arciđakona — što pri- 
hvaćaju i naši povijesnici — ostaju na otocima cca 100 god. i 
vraćaju se ponovo na kopno. Najbolje su dijelove zauzeli staro- 
sjedioci. Bjegunci iz Salone i naši pređi, koji ovamo stižu u VII 
st., mogu birati najbolje od onog što je preostalo. I nije li više 
nego iznanađujuće!! Imamo tri rotonde: sv. Mihovila, sv. Jeronima 
i sv. Križa. Sve tri imaju promjer 3,20 m. Za prve dvije pučka 

predaja i danas veli da su ih »Grci« sagradili, k tome za sv. Jero- 
nima da je to bila prva župna crkva u Blatu. Za Sv Križ pučka 
predaja ne veli da ga »Grci« sagradiše, a to znači da je to naša 
hrvatska crkva od početka. Groblje oko Sv. Jeronima zamire — ali 
ga pučka predaja još spominje — a groblje oko Sv. Križa raste 
i proširuje se do god. 1904., kad naši pređi sagradiše novo groblje 
za »Tišji Humac«. 

Tko pozna ovaj otok smjesta shvaća da su bjegunci iz Salone 
i naši pređi zaista birali najbolje od onog što je preostalo staro- 
sjediocima i sada krenimo naprijed. Bjegunci iz Salone početkom 
VIII st. vraćaju se na kopno. Napuštene su rotonde: sv. Miho- 
vila i sv. Jeronima, odnosno predjeli oko istih rotondi. Naši pređi 
na ovom terenu postaju sve brojniji rađanjem, a vjerojatno i novi 
nadolaze sa kopna. I nije li ponovo iznenađujuće: romansku 
rotondu sv. Mihovila preuzimaju naši pređi i vjerojatno — sudeći 
po rustičnosti i ostalim elementima koje sam opisao — još kon- 
cem VIII st. istu nadograđuju u svom starohrvatskom stilu. Ispod 
Sv. Mihovila odmah je jezero Blato i zar je čudno da taj zgodan 
položaj smjesta naši preuzimaju? 

Zapitajmo se sada da li je, doista, hrvatska rotonda sv. 
Križa iz VII st.? Već nam sa mpromjer od 3,20 m dovoljno kaže 
da je ta rotonda trebala biti građena, kad i romanske rotonde 
sv. Mihovila i sv. Jeronima, koje imaju isti promjer od 3,20 m, ali 
ne samo to! Kao što su naši pređi preuzeli romansku rotonku sv. 
Mihovila, bili bi preuzeli i romansku rotondu sv. Jeronima, da 
već u neposrednoj blizini nijesu imali svoju hrvatsku crkvu. Iz 
ovoga slijedi da je rotonda sv. Križa sagrađena prije nego li se 
bjegunci iz Salone vratiše na kopno — dakle u VII st. 


Rotonda sv. Križa prepolovljena i nadograđena u XIV st. 
sagrađena je dakle u VII st. i kao takva jedan dokaz više da je 
pokrštenje našeg naroda započelo doista u VII st. Da li i u 
drugim krajevima naše domovine ima sličnih crkava, koje potvr- 
đuju početak pokrštenja našeg naroda u VII st., ne znam. Crkva 
u Ninu, Sv. Trojice u Splitu i ostale, koje redovito vidimo u našim 
povijesnim knjigama, to su više nego katedrale i po veličini i po 
načinu gradnje prema ovim našim malim i rustičnim u Blatu. 

Sve starohrvatske crkve na ovom našem terenu osim rotonde 
sv. Križa građene su u pačetvorinama, a svatko će priznati da je 
lakše graditi pačetvorinastu zgradu nego okruglu. K tome, daleko 
je bolje građena rotonda sv. Križa nego nadogradnja sv. Miho- 
vila i mislim da pogađam istinu, ako tvrdim da su čak bjegunci iz 
Salone pomogli našim pređima sagraditi rotondu sv. Križa, dok 
im nijesu mogli pomoći nadograditi Sv. Mihovila. 

Početkom VIII st. naši pređi ostaju na ovom otoku sa Ro- 
manima starosjediocima i njihovo će naselje na početku biti naj- 
veće oko crkve sv. Mihovila, koju vrlo rano nadograđuju. I sada 
nam je vrlo jasno zašto se bitka između Zuanna Pertecipazia i 
naših pređa, koji Beatu Antoniu i Obbeleiru pružiše politički azil, 
odigrala upravo kod ove crkve, a Beato Antonio i Obbeleiro svr- 
šavaju kod Dučilove Gomile. 

U IX st. naših je ljudi sve više i više, i oni formiraju novo 
naselje oko Sv. Martina u Krtinji, jer mislim ne žele rat ratovati 
sa starosjediocima oko rotonde Gospe od Poja. Već sam kod 
opisa crkve sv. Martina naglasio prednosti ovog položaja. Tu u to 
vrijeme rezidira i poglavica ne samo ovog mjesta nego i cijelog 
otoka zvani Kralj, a čitavo mjesto ima tu najveću tvrđavu na vrhu 
Kraljevca. O svemu tome opširnije u »Zanimljivostima«. 

Da li se može prihvatiti verzija »Ostoićeve kronike« — koju 
donosim među zanimljivostima — a iz koje bi slijedilo da je 
doista knez Bijele Hrvatske Mislav od plemića-starosjedilaca kupio 
polje-jezero Blato, u to ne ulazim. Posve sigurno Romana staro- 
sjedilaca biva sve manje zbog asimilacije sa strane hrvatskog živ- 
lja i naš ipređi u X st. ili već koncem IX st. preuzimaju i rotondu 
Gospe od Poja i nadogradnju crkve od 30 m? ploštine. Tu su uvjeti 
za život bili najbolji, stoga najveće naselje i najveća crkva. 

Već smo govorili o tome da su naši pređi u toku IX i X st. 
imali mnoge krvave okršaje sa Mlečanima i gusarima. Ti su 
napadi najčešće dolazili preko Velaluke, koja je neprijateljskim 
lađama pružala sigurno pristanište, a ravan teren preko Malošćice 
i Gudilije mogućnost sigurnijeg i uspješnijeg napada. I druge 
luke i uvale mogle su pružiti neprijatelju sigurno pristanište, ali 
brdovit i pošumljen teren nije osiguravao uspješan napad. I s toga 
romanskog naselja u blizini Velaluke nestaje, naših zbog navedenih 
razloga ostade manje, o čemu nam svjedoči i malena crkva sv. 
Kuzme i Damjana sagrađena nad ruševinama starokršćanske bazi- 
like, koja je bez sumnje trebala biti dosta veća. 

Još se i danas održavaju na otoku Hvaru procesije u noći na 
Veli Petak između sela: Jelse, Vrbovske itd. Kod nas sve done- 
davno održavala iste noći procesija, kolja je kretala iz crkve Matice 
i obilazila crkve: Sv. Ivana, Sv. Mihovila, Sv. Kuzme i Damjana, 
Gospu od Poja, potom se upravo više nego strmim putem penjala 
na Sv. Vid itd. Ne govori li nam ova procesija da su na ovim 
mjestima ijednom bila naselje, koja su se u toku stoljeća ujedinila 
u današnjem Blatu, dok su na Hvaru i dalje ta mala naselja 
ostala. Kod nas je davno tih naselja nestalo, a donedavna procesija 
u noći na Veli Petak na ta nas je naselja potsjećala. 

Da su na tim mjestima bila naselja svjedoče nam još više 
groblja oko tih crkava.Teško će netko pomisliti, da su ljudi živjeli 
u današnjem Blatu, a nosili svoje pokojnike na pokop u Lov kod 
Sv. Antuna, ili u Zablaće kod Sv. Kuzme, ili u Krtinju kod Sv. 
Marina. Najviše grobova ima uz Gospu od Poja, jer je to naselje 
svojedobno bilo najveće i po svoj prilici najdulje se održalo. 

Na Sv. Mihovilu napravljeno je najmanje preinaka. On je 
ostao u svojoj prvotnoj originalnosti, čak nije dobio ni neki pro- 
zorčić, jedino mu je kasnije dodan zvonik na preslicu. Iz ovoga bi 
trebalo zaključiti da je naselje oko ove crkve prvo i nestalo, a to 
je i shvatljivo, jer su stanovnici ovog naselja bili najbliži današ- 
njem Blatu. 

Budući da se još u XIV st. spominju kapelani Gospe od Poja 
i Sv. Antuna u Lovu, a nema spomena o kapelanima ostalih crkava, 
iz ovoga nije teško zaključiti da su se stanovnici tih naselja naj- 
kasnije priključili današnjem Blatu. Prvi iz razloga, što su se 
nalazili na najljepšem položaju, a drugi jer su od Blata bili naj- 
udaljeniji. 

Kad se glavnina stanovništva našla oko crkve matice Svih 
Svetih, teško je bar za sada reći. I prvotna crkva građena je u 
nekom primitivnom murilu, ali i njezina nadogradnja — poprečna 
lađa — ima starohrvatski bačvasti svod. U koje, dakle, stoljeće 
postaviti gradnju prvotne crkve Svih Svetih? Razmislivši sve i sva, 
ipak, je X stoljeće najprihvatljivije. Htio bih naglasiti da je zgodno 
izabran titular Svih Svetih, da bi u sebi okupio sve one titulare 
crkava, kojima su ljudi pripadali, a da nitko u novoj crkvi ne bude 
zapostavljen. Istodobno se formira i Bratovština Svih Svetih da 
sve stanovnike još više ujedini. U toj crkvi i oko te crkve nema 
groblja — pa niti jedan jedincati grob — jer već davno na ovom 
terenu današnjeg Blata postoji prva hrvatska »župna« i grobišna 
crkva — u to vrijeme još rotonda — sv. Križa, a oko nje groblje, 
koje se u više navrata proširuje. 

Iz početka ije Blato bilo smješteno na Veloj strani, a to nam 
svjedoče: rotonda sv. Jeronima i sv. Križa i crkva Matica Svih 
Svetih. Kad je ono zahvatilo Učijake i Zlinja, ne možemo sa nekom 
većom sigurnošću tvrditi. Ipak, god. 1593. Blato je podijeljeno na 
dvije župe, a granica je išla ulicom koja vodi od Sv. Barbare 
prema Krtinji. Sudeći po tome u XVI st. na Učijacima je bilo 
približno stanovnika koliko na Veloj strani. Ta se stvar nije 
dogodila preko noći. Bila su sigurno potrebita i više nego tri sto- 
ljeća da se ta ravnoteža postigne. O tome nam — barem za Veli 
Učijak — jamče stara crkva sv. Vida i Presv. Trojstva, koja se 
nalazila gdje je danas Sv. Lucija. 

U XVI st. Blato obuhvaća uglavnom teren na kojem se i 
danas nalazi: Velu stranu, Zlinja te Mali i Veli Učijak. Bilo je 
dakle manje ljudi, te je bilo i manje kuća, koje su bile dosta 
udaljene jedna od druge, a između njih vrtovi i voćnaci. Tako 
»rastresito« Blato sa mnogo zelenila moralo je pružati lijepu sliku, 
posebno kad bi se uporedilo sa nabijenim srednjovjekovnim gra- 
dićima bez sunca i zelenila. U tom zelenilu i sigurno među ma- 
njim kućama svojom se ljepotom, veličinom i čvrstoćom isticalo 
desetak kaštila imućnijih plemića. Ti su kaštili ljudima u slučaju 
nekog napada služili za obranu, a zgodno su bili smješteni i nijesu 
bili grupirani na jednom mjestu. Zbog svega toga Riceputi počet- 
kom XVIII st. naziva Blato Kraljicom drugih naselja, a malo za 
njim Farlati skoro dvostruko većim od Korčule. 

Nakon svega ovoga netko bi sigurno upitao: koliko je barem 
približno u kojem stoljeću Blato imalo stanovnika? Odgovor je 
više nego težak. Iz izvještaja biskupa Andreis-a Sv. Stolici god. 
1670. znademo da je Blato tada imalo 1400 stanovnika. God. 1820. 
Blato ima 2591 stanovnika. U vremenu, dakle, od 150 god. broj 
stanovnika Blata povećao se za cca 80%. God. 1900. Blato ima cca 
6000 stanovnika. U to vrijeme, ipak pretežno od Blaćana, formirala 
se i Velaluka i možemo reći da se kroz samih 80 god. pučanstvo 
umnožilo skoro za 400%. 


U onim davnim vremenima od VII — XVII st. mortalitet je 
bio neuporedivo veći zbog bolesti, posebice kužnih, zatim zbog 
borbi i ratova, koje su naši pređi vodili sa gusarima i Mlečanima. 
U vezi svega toga i natalitet je bio daleko manji nego u XVIII st, 
a nadasve manji nego u XIX st. 

Moramo k tome imati na umu da se dobar dio blatskih ple- 
mića u XIII st., a nadasve u XV st., preselio u Korčulu, iako je 
veći dio ostao i dalje živjeti u Blatu. Do kasno u XIX st. svake 
nedjelje od Sakramenta išla su trojica iz Blata u Korčulu da nose 
u procesiji baldakin, dok ije to pravo pripadalo samo jednom iz 
Korčule. Vjerojatno je to bio omjer broja plemića Blata i Kor- 
čule. 

Nakon svega rečenog mogu reći da postoji vjerojatnost da 
kroz čitavo jedno stoljeće stanovništvo Blata nije moralo krenuti 
naprijed ni za 10%. Mogao se, dapače, broj stanovništva u poje- 
dinom stoljeću dosta umanjiti zbog borbi i ratova, a posebno 
kužnih bolesti koje su često i kod nas, kao i drugdje u svijetu 
u ona vremena harale. I danas je Blato zbog ekonomske emigra- 
cije manje nego je bilo čak pred 80 god. Uostalom, takve su se 
stvari događale u čitavoj našoj domovini, pogotovo kad je ona 
kroz nekoliko stoljeća vojevala sa Turcima i od nje ostalo, kao 

što lijepo reče Vitezović: »Reliquiae reliquiarum olim incliti regni 
Croatiae — Ostaci ostataka nekoć slavnog hrvatskog kraljevstva.« 
— Tako se nešto slično moglo — si licet parva comparare magnis 
= ako je dopušteno male stvari uporediti velikima — i sa Blatom 
dogoditi. 

ŽUPNA CRKVA SVIH SVETIH 


U ljetopisu ove župe o župnoj crkvi čitamo slijedeće: »Prva 
je crkva bila bez sumnje veća nego ostale kapele, inače se u njoj 
ne bi bile mogle održati skupštine. Tokom vemena crkva se više 
puta dograđivala i nadograđivala, dok je dobila današnji oblik. 
Prva crkvica je bila kako stoji današnji veli oltar sve do pulpita 
(propovjedaonice) bez pobočnih lađa. Visina je čitave crkve bila, 
koliko je danas ostavljen mali dio nad velim oltarom. Kasnije bi 
sagrađen dio sa pročeljem put plokate, tako je crkva dobila 
izgled križa bez donje strane. — God. 1644. bijahu dodane dvije 
pobočne lađe, te podignuta prva kapela. — God. 1644. bijahu do- 
dane dvije pobočne lađe, te podignuta prva kapela. — God. 1664. 
bi dodan vas dio zapadni sa odnosnim pobočnim stranama. Kapela 
sv. Vicence bila je dodana tekar god. 1814.« — Tako ljetopisac 
g. Kumičić. To je bilo sve još evidentnije prije god. 1959., kad smo 
— da crkva dobije jedinstvo prostora, bolju akustiku itd. — sru- 
šili zidove nad lukovima, koji su u stvari dijelili uzdužnu lađu od 
poprečne. 

Kad sam govorio da je do dolaska biskupa u Korčulu, tj. do 
god. 1301., bila jedina župa za cijeli otok u starom gradu — a to je 
današnje Blato — ijasno sam time dokazao da nam taj argumenat 
pravne naravi pokazuje da je župna crkva Svih Svetih u Blatu 
bila sagrađena bar početkom XII st. Od te prvotne crkve ostalo 
nam je jako malo: lastovica i cca 2 m u današnjem prezbiteriju. 
Kod nadogradnje od god. 1644. postavljen je trijumfalni luk, da 
bi se iznad njega podigao zid i tada je postavljen u taj mali osta- 
tak prvotne crkve korniž i popravljan svod iste. Uspukos svemu 
tome dobrom oku neće izbjeći razlika između tipično gotičkog 
trijumfalnog luka i malog ostatka svoda prvotne crkve. Nadasve 
se to vidi u transepti (poprečnoj lađi), u kojoj ne samo što nema 
karakterističnih gotičkih pojaseva preko svoda, nego nema ni traga 
kornižu, iz čega nam je jasno da ga posve sigurno nije bilo ni u 
prvotnoj crkvi od velog oltara do današnje propovjedaonice. Taj 
je korniž posve sigurno dodan kod nadogradnje od god. 1644., a 
to se vidi i po istoj vrsti kamena kod korniža i triumfalnog luka. 
Korniž u transeptu nijesu ubacili, jer bi bilo potrebno napraviti 
velike preinake u svodu iste, a to se nije isplatilo. Kad pogledamo 

svod transepte, onda lje i najvećem laiku u umjetnosti jasno da to 
nije gotički svod već starohrvatski bačvasti svod, koji ide najprije 
u širinu, da potom krene u nekom neobičnom luku prema vrhu. 
Dovoljno je samo usporediti tipični gotički svod u pobočnim lađa- 
ma, a nadasve u lukovima, pa da vidimo kolika je golema razlika 
između njih i svoda transepte. Ili možemo uporediti svod nado- 
gradnje sv. Križa iz XIV st. sa lijepim gotičkim pojesevima i goti- 
čkim svodom sa svodom transepte, pa da se uvjerimo kako nije 
samo prvotna crkva Svih Svetih, nego i transepta građena daleko 
prije XIV st. Naši su pređi već u XIV st. nadogradili grobišnu 
crkvu sv. Križa, te su sigurno imali i potrebe i sredstava da svoju 
župnu crkvu puno prije nadograde. Kad sve »odvagnemo«, mislim 
da je najvjerojatnije postaviti gradnju prvotne župne crkve u X 
stoljeće. 

CRKVA SVIH SVETIH 


Nekima je dosta nejasno zašto je crkva Svih Svetih nadogra- 
đena u XVII st., kad je već potpuno dominirao barok, u gotičkom 
stilu. Mislim da je to učinjeno zbog toga, što je nadograđuju u go- 
tičkom stilu, bilo najlakše uskladiti sa starohravskim stilom u 
kojem je bila sagrađena i prvotna crkva i transepta. 

Kad se god. 1959. usijecao svog poprečne lađe, da bi se spo- 
jio sa svodom uzdužne lađe, zapazilo se da je svod poprečne lađe 

(transepte) izveden iz velikih i (jakih ploča (»bačica«), dok je 
svod uzdužne lađe i pobočnih lađa napravljen od crvene tupine 
vjerojatno uvezene iz Boke Kotorske ili Grčke. Kod tih i kasnije 
drugih radova zapazilo se da je sva crkva ispod kupa konalica 
popločana jakim pločama (»kotalima«) i dobre međusobno cimen- 
tiranim: sve to izgleda kao jedno tijelo. Prema ljetopisu ove župe 
taj je posao učinjen god. 1885. Vjerojatno zbog vlage!! 

Kad se dubala jama za sakrarij kod »malih vratiju«, naišlo 
se na volat. Razumljivo volat prema dolje. Malo nas je to iznena- 
dilo. Prije pronalaska armiranog betona sve su jače zgrade, koje 
su bile na stupovima a nijesu počivale na samoj hridini, morale 
imati volte ispod zemlje ili točnije ispod stupova, da drže stu- 
pove koji nose gornji dio zgrade. Kad bi se našla neka »jama bez 
dna«,tko bi u tom slučaju nosio svu težinu zgrade? Ti volti daju 
i neku elastičnost zgradi, a to se pokazalo i kod zadnjeg potresa 
od 1962. g., koji je župna crkva u Blatu bez i najmanje štete 
izdržala. 

Crkva je postavljena u pravcu istok-zapad, a ipak fasada — 
za razliku od golemog broja drugih katoličkih crkava — nije 
zapadna strana crkve nego sjeverna strana, koja gleda prema 
plokati i glavna su ili »vela vrata« na toj strani i na njih ulaze 
i izlaze sve procesije. Sa estetskog gledišta ta nam sjeverna strana 
pruža također neuporedivo ljepši izgled. 

Na sjevernoj strani crkve, ispod lijepe i jednostavne rene- 
sansne rozete sa deset koloneta, nalaze se tipična barokna vrata 
XVII st. tzv. Vela vrata, u kojih se luneti nalazi barokni kip Go- 
spina Uznesenja. God. 1613. bio je posvećen u ovoj crkvi oltar 
Gospina Uznensenja i vjerojatno se taj kip na tom oltaru nala- 
zio. Od tog oltara nema traga, a teško se domisliti i gdje je bio 
smješten. 

Na zapadnoj fasadi, ispod relativno dosta raskošne barokne 
rozete sa 16 koloneta, nalaze se lijepa i jednostavna renesansna 
vrata sa lunetom. Sudeći po svemu — a nadasve po sličnosti sa 
rozetom — ova su se vrata jednom nalazila na sjevernoj fasadi. 
I vrata i rozeta sigurno su u toku XVI st. ugrađene. Toga je na- 
knadnog ugrađivanja u Blatu na svim crkvama i u sva vremena 
bilo dosta. 

Sa strane zapadnih vratiju, koja u Blatu zovu i ženska vrata, 
jer redovito ženski svijet kroz ista vrata ulazi u crkvu, nalaze 
se dva barokna jajolika prozora iz XVII st. Na istoj strani, na 
vrhu uzdužne lađe straši veoma lijepi i raskošni barokni akroterij, 
a na krajevima pobočnih lađa dva kipa, koja predstavljaju sv. 
Ivana evanđelistu i sv. Marka. 

Iznad krova poprečne lađe prema plokati smještena su tri 
kipa od kamena: Bog Otac, prorok Jeremija i Elisej koje u Blatu 
propisuje poznatom blatskom kiparu Franju Kučić-u. Bio je član 
bratovštine Svih Svetih u Blatu i u knjigama bratovštine piše 
CUCICH. Kasnije, kad se promijenila ortografija, imamo u Blatu 
obitelj Kučić i ne vidim razloga da tog poznatog u našim raz- 
mjerima blatskog kipara drugojačije nazivamo. 

U visini uzdužne lađe sa svake strane nalazimo po pet ba- 
roknih jajolikih prozora. U istočnom dijelu četiri mala pačetvori- 
nasta gotičkih prozora — da bi crkva dobila više svjetlosti i u njoj 
bilo manje vlage — zamijenili smo sa većim baroknima god. 1959, 
kod preinake poprečnog svoda. 

»Stara sakristija«, koja se svojedobno nalazila iza oltara 
gospe od Rozarija — sudeći prema dovratnicima građena je tek u 
XIV st. — Tzv. »nova sakristija« iza oltara sv. Križa sagrađena je 
tek u (XVII st. iza kako je crkva sredinom istog stoljeća bila 
nadograđena, a dovratinici i za nju napravljeni su u stilu XIV st. 
Kod »okretanja« glavnog oltara prema narodu god. 1970. posve 
je nestalo »stare sakristije«, jer je oltar Gospe od Rozarija tisnut 
do zida, a većim dijelom nestalo je i »nove sakristije«, jer je i 
oltar sv. Križa pomaknut unazad, a prostor je pred istim oltarima 
podignut za dvije stepenice da se izravna prostorom pred Velikim 
oltarom i tako se dobio oko oltara okrenutog prema narodu lijep 
i prostran prezbiterij. Da li se sve to moglo izvršiti, još god. 1962. 
od bivše crkvene konobe i dvorišta između iste i crkve, dobila se 
nova sakristija sa preko 80 m? i otvorila su se nova vrata sa izla- 
zom u kapelu sv. Vicence. 


Težinu uzdužne lađe i transepte nosi deset stupova, od kojih 
se svojom veličinom ističu četiri, koja nose i transeptu. Iznad 
stupova po običaju imamo jednostavne, a ipak lijepe kapitele, a 
iznad njih tipične gotičke lukove. 


Oltari župne crkve 


Kakav je bio oltar u prvotnoj župnoj crkvi teško je reći. 
Najvjerojatnije u obliku slova T, kao što smo ga otkrili i u crkvi 
sv. Kuzme i Damjana. Ništa neobično da tom oltaru nema traga. 
U arhivskim spisima nalazimo da je god. 1613. korčulanski biskup 
posvetio u crkvi Svih Svetih u Blatu oltar na čast Svih Svetih. 
Iz arhivskih spisa također znademo da je Mala kurija u Blatu sa 
župnikom uputila dne 5. VIII 1745. g. molbu biskupu u Korčuli da 
zamijeni zavjet, koji su vjernici ovog mjesta učinili prigodom 

kuge da će sagraditi crkvu na čast Gospe od Zdravlja, gradnjom 
mramornog oltara Svih Svetih. Biskup odgovara da ih ne rješava 
zavjeta, niti ga mijenja, već jedino dopušta da sada grade mra- 
morni oltar, a crkvu Gospe od Zdravlja kasnije, kad mogućnosti 
dopuste. Današnji je veli oltar iz tih godina, jer i stilski tom 
vremenu pripada. Svetohranište, koje se prije nalazilo na velom 
oltaru, još je iz kasnijeg vremena. Budući da je isto svetohranište 
dobrim dijelom zagrađivalo sliku na velom oltaru, god. 1970. pri- 
godom »okretanja« velog oltara prema narodu isto smo svetohra- 
nište smjestili na oltar sv. Križa, a u duhu smjernica II Vatikan- 
skog koncila. Svetohranište je tipično barokno, vjerojatno iz konca 
XVIII st, a majstor, koji je pokazao zavidnu klesarsku vještinu, 
ostao je nepoznat. U blagajničkim dnevnicama ne nalazimo isplatu 
za isto svetohranište, te je ono po svoj prilici poklon crkvi nekog 
dobrog vjernika. Svetohranište je na velom oltaru bilo visoko 
postavljeno iznad dviju stepenica, koje smo kod preinaka god. 
1970. upotrijebili za korniž obaju ambona. 

Kod radova ispred sadanje nove sakristije god. 1962. pro: 
našli smo u nasipu tri renesansno-barokne konzole za sjedanje, 
kao i dvije tipično barokne stojne konzole visine 0,80 m. Još su tri 
konzole za sjedanje ugrađene već davno u fižulu ispred crkve. 
Da li je oltar posvećen god. 1613. počivao na ovim dvjema stojnim 
konzolama, vrlo ije diskutabilno, jer nešto slično nigdje u Dalma- 
ciji ne nalazimo, a konzole stilski odgovaraju početku XVII st. 
i sada se nalaze u malom lapidariju ispred crkvene zbirke. Neo- 
bično je također, ako isključimo ove stojne konzole kao nosače 
menze, da onda oltaru posvećenom god. 1613. nema traga. Onih, 
pak, 6 konzola za sjedanje posve je sigurno služilo u crkvi sveće- 
nicima i »vlastima« mjesta, kao što to susrećemo i drugdje, pa 
i na Lastovu u crkvi sv. Vlaha gdje se još nalaze. I ove su konzole 
smještene u crkveni lapidarij. 

Današnji veli oltar krasi slika mletačkog majstora Girolama 
da Santa Croce, a nabavljena je od Jakova Kanavelić, god. 1540. 
i postavljena na mjesto na dan Vele Gospe. Kanavelići su bili 
jedna od najmoćnijih blatskih plemićkih obitelji, koji su razum- 
ljivo imali zgradu i u Korčuli, jer se gore »dijelila pravda.« Poslije 
preinaka napravljenih u prezbiteriju god. 1970. sada se slika vidi 
u svoj svojoj cijelini i ljepoti, a prema mišljenju stručnjaka 
majstor je kod ove slike nadmašio sama sebe. Da nema signature, 
koja dokazuje autora, vjerojatno bi je pripisali nekom jačem 
kistu. Tako rekoše i vidimo da svatko može pogriješiti. 

Prema ljetopisu župe, a i prema signaturi urezanoj na menzi, 
oltar Gospe od Rozarija sagrađen je god. 1763. Ovdje ije pret- 

hodno bio drveni retable u stilu barok-rokoko, a sada se nalazi 
na oltaru sv. Roka. To ije prvorazredna rezbarija, kojoj se svaki 
posjetilac divi ,a potpuno se pogrešno od nekih pripisuje našem 
majstoru Kučiću. Na današnjem se oltaru nalazi slika 15 Gospinih 
otajstva, koja je potpuno odgovarala bivšem drvenom retable-u, 
da bi se mogla smjestiti u sadanji mramorni sa strana je malo 
skraćena. U sredini je sigurno imala — a to je i vidljivo — sliku 
Gospinu, koja je također dignuta, da bi se mogao u nišu oltara 
smjestiti barokni Gospin kip. Kip je danas pokriven srebrnom 
oplatom i ukrašen poklonima vjernika ove župe, a jednom je bez 
sumnje krasio pramac (provu!) nekog jedrenjaka. Prema predaji 
kip je u uvali Poplat našla neka pastirica iz obitelji Hudulin. 

Kod obitelji Antuna Buškariol još je i danas živa predaja da 
je njihov daleki predak Jakov došao iz Kopra i sagradio oltar 
Gospe od Rozarija, potom se u Blatu oženio gdje njegovi potomci 
još i danas žive. U maticama vjenčanih ove župe čitamo kako je 
dne 25. II 1764. magistar Jakov Buškariol, sin protomagistra 
Antuna iz Žminja, porečka biskupija, sklopio brak sa Franom 
Tulić. Majstor, koji je god. 1970. izvodio radove »okretanja« 
oltara prema narodu, rekao mi je da je kamen i u antipendiju 
Velog oltara i oltara sv. Križa također iz Istre. Vrlo je, dakle, 
vjerojatno da su ova sva tri mramorna oltara blatskoj crkvi 
»poklon« obitelji Antuna i Jakova Buškariol uz lijepu nagradu. 
Prema knjizi računa sveukupni trošak oltara Gospe od Rozarija 
isplaćen prokuratorima iznosi preko 1200 zlatnih dukata. Tu je 
sigurno uračunat prijevoz i ostalo. 

Oltar sv. Križa skoro je identičan oltaru Gospe od Rozarija 
i jedina je razlika, što kod njega predvladava sivkasta boja mra- 
mora, dok kod Gospina crvena. Ovaj oltar i prema ljetopisu župe, 
a i prema predaji, pripadao ije obitelji Glavočić, a dao ga je sagra- 
diti neki njihov dalek predak poslije sretnog povratka iz Sjeverne 
Amerike. Na oltaru se nalazi velo Propeće, i prema ljetopisu se 
pripisuje nekom Primaćeli. Drveni oltar sv. Križa iz XVII st., koji 
se nalazio na mjestu današnjeg mramornog oltara, prenijet je god. 
1763. u crkvu sv. Križa u starom groblju. 

Kod premještanja oltara god 1970. lijepo se vidjelo za oltar 
Gospin i sv. Križa, da su nadograđeni. Bili su manja oltari građeni 
u murilu, a potom ije nadodana još jedna »ruka« murila i na 
nju postavljen mramorni antipendij oltara. Kod velog oltara 
nijesmo našli ni traga bivšem oltaru iz god. 1613., već je iz temelja 
bio građen kao novi oltar. 

Kapela sv. Vicence počela se graditi god. 1795., a dovršena je 
god. 1814. Glavni majstor i voditelj posla bio je Pavao Bertapele 


56 


M 


rodom iz Vrbovska — Hvar. Imamo cijelu knjigu računa ove 
kapele i oltara, koju je pregledao dr Cvito Fisković i madati se da 
će on — kad mu dopusti vrijeme — na njemu svojstven način 


dati prikaz ove lijepe kapele i još ljepšeg oltara, kakvi se kod 
nas rijetko vide. Gdje je danas ulaz u istu kapelu, svojedobno je 
tu bio oltar sv. Antuna Padovanskoga, i taj je oltar god. 1871. 
prenijet u crkvu Gospe od Zdravlja, koja je te godine i sagrađena 
na temelju davnog zavjeta naših pređa. Oltar je kod premještanja 
nešto smanjen, jer je visina ove crkve manja od visine transepte 
župne crkve gdje se oltar prethodno nalazio. Renesansna slika 
sv. Antuna, koja se prije na istom oltaru nalazila, sada je visoko 
pozadi oltara sv. Vincence uokvirena lijepim mramornim baroknim 
retable-om. 

Prema mišljenju dr Cvite Fiskovića dva vela anđela sa strane 
rake sv. Vicence stilski ne odgovaraju radu Pavla Bertapele, a to 
dokazuje i knjiga računa, jer nema isplate Pavlu Bertapele za ta 
dva anđela već za dvije mramorne piramide, koje su se — su- 
deći po svemu — prethodno nalazile na mjestu gdje su danas 
ona dva anđela. Tome nije davno, a čudno: ni predaja ni knjige 
računa ne govore tko je te anđele napravio. 


Nova pozlaćena vrata, koja izvana zatvaraju raku, dao je god. 
1839. u Veneciji napraviti g .Antun Kunjašić, dok je bivša drvena 
prema ljetopisu župe svojim kistom bio dotjerao o. Bernardin 
redovnik iz Badije. Ta su drvena vrata vjerojatno ostala u Vene- 
ciji, jer ih ije u dogovoru sa sakristanom bio »ukrao« g. Antun 
Kunjašić, da bi prema njima majstor u Veneciji napravio sadašnja. 
Drvenu raku, u kojoj se sada nalaze kosti sv. Vicence, god. 1895. 
napravio je Marin Radica, kipar iz grada Korčule. 

Oltar Prikazanja Isusova u hramu ili kako ga je narod zvao 
oltar Gospe sestrinske nalazio se nasuprot malih vratiju, gdje se 
i danas nalazi slika istog oltara nabavljena sredinom XVIII st. od 
nepoznatog domaćeg slikara. Prema knjizi računa iste bratovštine 
još u XVII st. na tom ije mjestu bio drveni oltar. Vjerojatno je 
i imao neku sliku, ali sada je nigdje nema. U vezi s ostavštinom 
pk. Ivana Bačić »Pušilo« g. Deviću, klesaru iz Korčule, napravljen 
je novi mramorni oltar (menza je već prije bila od mramora!). 
Kad su početkom ovog stoljeća oltar postavili na mjesto, slika 
Prikazanja Isusova u hramu nije mogla ući u mramorni retable, 
koji je od slike dosta manji. Dević je, naime, prevario i crkvu 
i pk. Ivana Bačić i blatska je crkva sa njime vodila veliku parnicu, 
koja formalno još nije završila, a u stvari je završila smrću 
Devića i početkom I svjetskog rata. Sada je na tom oltaru kip 
Gospe od Zdravlja, koji nam god. 1951. pokloniše naši Blaćani iz 

USA. God. 1970. ovaj smo oltar premijestili na mjesto gdje se 
nalazio drveni oltar sv. Jurja posve trošan, da bi se omogućio bolji 
pristup oltaru sv. Križa odnosno Presv. Sakramenta. Oltar smo na 
taj način spasili od potpunog uništenja. Klamfe (gafe), koje su 
vezivale dijelove oltara za zid i ostale mramorne dijelove me- 
đusobno, bile su od željeza i rđa ih ije zbog vlage bila pretvorila 
formalno u prašinu. Čitavu stoga težinu oltara držala je žbuka. Da 
nije premješten, očekivati je bilo — samo to nitko nije očekivao 
— da čitav oltar pade i otiđe u komade. 

Prema ljetopisu župe, oltar Gospe od Karmena dao ije god. 
1712. napraviti pk. Juraj Boroe Kusić. Na istom se oltaru nalazi 
lijepa bakrena slika — rad nepoznatog a dobrog majstora — koja 
prikazuje Gospu od Karmena. 

Oltar sv. Josipa, također od kamena, podignut je ostavštinom 
Ivana Žanetića iz god. 1666. — Slika je na istom oltaru prema 
sudu stručnjaka iz konca XVIII st. 


UKRATKO O DRUGIM KULTURNIM VREDNOTAMA 
U ŽUPNOJ CRKVI 


1) 12 slika apostola postavljenih ispod korniža u uzdužnoj 
lađi. Klasicizam koncem XVIII st. 

2) 14 postaja križnog puta. Bakrotisak. XVIII st. Na istim je 
tekst ispisan: latinski, njemački i italijanski. Iz toga se dade za- 
ključiti da je autor istih postaja iz srednje Europe. Kod nas su 
samo još dva takva primjerka Križnog puta: Cavtat i Zadar. 

3) 6 kandilira od srebrnog lima — signatura 1712., 6 kandi- 
lira različite veličine također od srebrnog lima sa likom Gospe 
iz XVIII st., 6 kandilira također od srebrnog lima nabavljenih 
sredinom XIX st. za oltar sv. Vicence a u stilu XVIII st. Svi sa 
tucanim ornamentima i mletačkom puncom. 

4) 10 srebrnih kandila, urešenih tucanim ornamentima, svi 
uglavnom iz XVIII st., a nekima je urezana i godina i donator. 

5) 3 kompleta srebrnih oltarnih ploča iz istog vremena kao 
i kandiliri. — Te su ploče bile nabavljene za Veli oltar, oltar Gospe 
od Rozarija i sv. Vincence. 

6) Procesionaln križ od žute mjedi, jednom pozlaćen, ali se 
pozlata zbog dugogodišnje uporabe zadržala samo u udubinama. 
Nedostaje raspeti Krist, dok je lik Gospe sačuvan. 

7) Procesionalni križ iz srebrnog lima, donekle gotskog ob- 
lika, sa ornamentima baroka. 

8) veći broj baroknih kaleža, kod nekih se naziru renesansni 
elementi, a kod jednog je postolje gotičko-renesansno. 

9) vjerojatno najvrijednija stvar s umjetničke strane u 
crkvi iza slike na velom oltaru jest 10 kornih sjedala iz sredine 
XVII st., koja su sada smještena u crkvi sv. Jeronima, da daljnom 
upotrebom ne bude posve uništvena. Sjedala su renesansno-ba- 
rokna i kod nas više nego rijetkost. Nadamo se da će dogodine 
biti restaurirana i ponovo resiti našu Maticu. 

10) 8 kristalnih lustera nabavljenih koncem XIX st., a prema 
sudu stručnjaka stilski pripadaju XVIII st. 

Kako da zaključim ovaj mali prikaz naše župne rckve i njenih 
vrednota? Sigurno nije velebna poput naših dalmatinskih kate- 
drala! Kad je posjete stranci, ipak svi od reda reku da je među 
ljepšim na terenu dubrovačke biskupije. Neki, pa i profesori 
umjetnosti, ostaju očarani njezinom ljepotom i ne mogu vjero- 
vati da je u nekoliko navrata nadograđivana, a za »okretanje« 
oltara prema nanodu rekli su mnogi da je u našim starim crkvama 
ovo najuspjelije. 

Po mojem je mišljenju kod naše župne crkve najvažnije to, 
što nam ona nije poklon nekog kralja ili kneza, a još manje 
neke tuđinske vlasti, već je plod vjere ovog naroda, koji ju je vje- 
rojatno kroz 1.000 god. gradio i nadograđivao, kitio i uljepšavao. 
To još i danas čini. Samo kroz ovih zadnjih tridesetak god. toliki 
primiše »i šakom i kapom« od Međunarodnog Karitasa za potrebe 
crkve, a toliki i milione od društvenih fondova za obnavljanje 
svojih, a mi ni od koga ništa, osim što je pred dvadesetak god. 
Reg. Zavod obnovio sliku na Velom oltaru. Možemo, doista, pono- 
som reći: ono što smo kroz svu povijest učinili na njezinu uljepša- 
vanju, to smo učinili sami, a to činimo i danas zahvaljujući ljubavi 
prema njoj naših ljudi u Blatu, kao i onih izvan domovine, a 
posebno onih u Sydney-u, Perthu i Fremantle-u, kojima i ovom 
prilikom srdačno zahvaljujem. 


SV. VINCENCA 


Kad čovjek spomene Dubrovnik i nehotice se prisjeti sv. 
Vlaha, a kad čovjek spomene Blato i nehotice se prisjeti sv. Vin- 
cence. 

Iako se relikvije sv. Vicence nalaze u Blatu tek od god. 1795, 
ipak se može reći: što je za Dubrovnik sv. Vlaho, a za Split sv. 
Duje, to je za Blato sv. Vincenca. Pobožni Blaćani dugo su vre- 
mena željeli imati u svojoj sredini kosti nekog mučenika poput 
drugih većih i uglednijih crkava. 

Kroz prva tri stoljeća kršćanstva stotine tisuća kršćana radije 
izabraše smrt nego da izdadu Krista i golema većina njih počiva 
u rimskim katakombama (podzemnim grobištima!!). Većini njih 
ni imena ne znamo, ali to nije ni važno, jer lijepo reče veliki 
Augustin: Martyrem dixi satis praedicavi = Rekao sam da ije mu- 
čenik i sve sam rekao. Nije važno ime već djelo! 


Zadnji korčulanski biskup Josip Koserić rodom iz Šibenika 
— kod prvog svog posjeta župi Blato — obećao da će od sv. Oca 
isposlovati za župnu crkvu u Blatu kosti nekog mučenika. I doista, 
preko svećenika Ilirskog zavoda sv. Jeronima u Rimu Ivana-An- 
tuna Pinelli od pape Pija VI. dobi tijelo sv. Vincence mučenice 
izvađeno iz Poncijanskih katakombi. Po mjestu na kojem su se 
njezine kosti nalazile dalo bi se zaključiti da je podnijela muče- 
ništvo oko 280. god. 

Netom je god. 1792. stiglo u Korčulu tijelo sv. Vincence — 
a doniječe ga u čvrstu sanduku brodom Gašpara Boban iz Zla- 
rina — korčulanski biskup pozva blatskog župnika Don Frana 
Bosnić-Kovačića. U njegovoj prisutnosti i cijelog korčulanskog 
kaptola otvoriše sanduk, i biskup obeća da će prvom zgodom do- 
staviti sv. Vincencu u Blato. 

Korčula je već imala kosti sv. Todora, ali one se ne vide, 
jer se nalaze u maloj srebrnoj raki, te je vjerojatno to bio raz- 
log da se Korčulani teško odijeliše od sv. Vincence, koje su kosti 
u raki ograđenoj staklom i preko istih navučeno odijelo, te se 
dobija dojam kao da jedna mlada djevojka-mučenica počiva u 
grobu. Trebale su pune tri godine i tolike intervencije sa strane 
naših pređa, dok je biskup Koserić ispunio obećanje, jer su Korču- 
lani stalno urgirali na biskupa da sv. Vincenca ostane u gradu. 

God. 1795. bio je u Blatu korizmeni propovjednik don Franjo 
Lučić, zagrebački kanonik, rodom iz Makarske i osobni prijatelj 
biskupa Koserića. Isti kan. Lučić zauzeo se kod biskupa i utanači 
se dan 7. travnja 1795. za prijenos sv. Vincence iz Korčule u Blato. 

Veliko mnoštvo svijeta sa svećenicima i bratimima Svih Sve- 
tih otišlo je bilo iz Blata da sudjeluje u procesiji u kojoj će se 
sv. moći prenijeti iz Korčule u Blato. rPocesija je krenula iz kate- 
drale sv. Marka, Vodio ju je sam biskup, a bio je prisutan čitav 
kaptol, mnoštvo svećenika, sve tri gradske bratovštine, domini- 
kanci iz sv. Nikole, franjevci iz Badije i golemo mnoštvo svijeta 
iz Blata. Sa svih gradskih crkava slavila su zvona, a sa svih 
strana pucali maškuli i orile se pobožne pjesme. Tijelo sv. Vin- 
cence bilo je položeno na brod Gašpara Bobana, na kojem bijaše 
i oltar. Na tom su brodu bili i svećenici iz Blata i ostali svijet, 
koliko je brod mogao primiti, a ostalo mnoštvo svijeta pratilo 
je brod Gašpara Bobana sa svojim brodovima, brodicama i lađa- 
ma. Sve je to skupa izgledalo kao ijedna velika procesija preko 
mora. 

U Prigradicu se stiglo dosta kasno i stoga sv. tijelo položiše 
na oltar ispred kuće Arnerića, a prijenos u Blato odgodiše za 
sutrašnji dan 8. IV 1795. Neki otiđoče te večeri svojim kućama, 
a mnogi ostadoše u Prigradici sabrani u molitvi oko tijela me- 
beske zaštitnice. 

Dne 8. travnja krenula je procesija iz Prigradice prema 
Blatu, a na čelu iste nalazio se barjak Kumpanije sa kumpanjo- 
lima, a potom barjak Svih Svetih sa bratimima i veliko mnoštvo 
svijeta. Kad stigoše u Blato, sv. tijelo položiše na oltar sv. Antuna, 
koji se nalazio točno na ulazu u današnju kapelu sv. Vincence. 
Prvih godina blagdan sv. Vicence slavno se dne 8. travnja — na 
dan prijenosa sv. Vincence u Blato. Budući da taj datum često 
puta dođe u konizmu, prenesoše dogovorno blagdan zaštitnice na 
dan 28. travnja. 

Redovno svake oodine vjernici Blata svečano proslave blag- 
dan svoje zaštitnice: bude i procesija u kojoj se nosi jedna mala 
kost mučenice u posebnom pozlaćenom relikvijeru. Najsvečanija 
proslava sv. Vincence bila je na stogodišnjicu njezina prijenosa 
u Blato, kad se čitava raka u velebnoj procesiji nosila oko mjesta. 
Još se priča o toj veličanstvenoj proslavi u Blatu. U toj veličan- 
stvenoj procesiji sudjelovale su: bratovština Svih Svetih iz Blata, 
sv. Josipa iz Velaluke, Gospe od Rozarija iz Smokvice, sv. Petra 
iz Čare, presv. Sakramenta iz Pupnata, sv. Martina iz Žrvova, 
presv. Sakramenta iz Lumbarde, zatim velelučka glazba sa uči- 
teljem Furlanijem, blatska glazba sa učiteljem Trojanijem. Bila 

su prisutna u procesiji tri biskupa: dubrovački Marčelić, hvarski 
Carev, kotorski Uccelini, mitronosni opat iz Korčule don Božo 
Trojanis, 32 svećenika i oko 7000 vjernika. Procesija je krenula 
poslije podne u 4 sata, i trajala je sve do 6 sati (puna dva sata!). 
a kretala se od župne crkve preko plokate, te ulicom do Sv. Bar- 
bare, a potom oko crkve Gospe Nuncijate te malim Učijakom 
prema Sv. Liberalu, a odatle Velim Zlinjama natrag u maticu. 
Kad su prvi stigli do crkve sv. Liberala ijoš su posljednji bili na 
plokati. Čitav put kojim je prolazila procesija bio je ograđen sa 
700 velikih borova, povezanih festunima, na raskršćima korte, a 
sve puno zastava. To je bila, prema pričanju onih koji su to 
doživjeli, najvelebnija crkvena proslava, koju je ikada Blato u 
svojoj povijesti doživjelo. 

Dvije god. poslije ove nezaboravne proslave — tj. 1897. — 
utemeljena je Bratovština sv. Vincence, dok prvoj bratovštini 
god. utemeljenja ne znamo, jer ona postoji otkada postoji i župna 
crkva. 

OSTALE CRKVE ŽUPE BLATO 
Crkva sv. Vida 


Na ovom se mjestu pozadi sadanje nalazila starohrvatska 
crkva sv. Vida, koje se temelji još i danas vide. Sadanja je crkva 
sagrađena god. 1650. i po ocjeni mnogih ima od svih crkava u 
Blatu najbolje usklađene dimenzije: dužine, širine i visine. Smje- 
štena je na vrhu Velog Učijaka, koji se po crkvi zove i Glavica 
sv. Vida; brdo je nešto poveće i nije baš ugodan pristup do iste 
crkve, ali sa vrha brda puca krasan pogled na sve strane. Sadanji 
oltar od kamena kao i slika nabavljeni su god. 1874. U ovoj crkvi 
počivaju smrtni ostaci splitsko-makarskog biskupa rodom iz Blata 
Marka Kalogjera. Nadgrobni epitaf glasi na latinskom: Heic ante 
Deiparae Virginis aram a qua illum mater ad studia mittebat et 
ad quem illum ex studiis pia reducebat MARCUS CALOGJERA 
episcopus spalatensis et marcarensis olim salonitanus sepulcrum 
sibi anno 1887 paratum voluit. ——— Obiit A.D. 1888 die 4. 
Decem. — Hic ubi praeoptarat in pace compositus preacibus sui 
populi commendatur. Hrvatski: Ovdje ispred oltara Bogorodice 
Djevice od kojega ga je pobožna majka u školu slala i do kojega 
ga je iz škole ponovo vodila MARKO KALOGJERA biskup split- 
sko-makarski negda salonitanski god. 1887. grob je sebi pripravio. 
—— — Umro je dne 4. prosinca 1888. Ovdje gdje je želio smiren 
preporuča se molitvama svoga puka. 

Budući da ga je majka prije polaska u sjemenište i poslije 
povratka iz sjemeništa vodila do lika Gospe od sv. Vida, to je 
vruće želio pred njezinim likom svaki dan kao biskup u svojoj 
kućnoj kapeli služiti sv. Misu. Toj mu želji bi udovoljeno sa strane 
blatskog župnika, a po njegovoj smrti sliku Gospe od sv. Vida 
e u Blato. Ta se slika sada iz više razloga čuva u crkvenoj 
zbirci. 


Crkva sv. Lucije 

Ovoj crkvi službeni je ijoš uvijek titular Presv. Trojstva, ali 
rijetki su u Blatu, koji to znaju, i svatko je zove crkva sv. Lucije. 
Današnja crkva sagrađena je oporučnom naredbom sveć. Jurja 

Miroševića iz god. 1687. Iz njegove oporuke znademo da je tu bila 
manja crkva, koje je on nadarbinu uživao, ali sada je nemoguće 
znati kakva je bila. 

Drveni oltar i antipendij po sudu stručnjaka umjetnosti 
spada među ljepše u Dalmaciji i šteta da su loše premazani ulje- 
nom bojom, dok slika na oltaru nema veće umjetničke vrijednosti. 
Na slici u visini vidimo Pres. Trojstvo, a niže sv. Luciju i sv. 
Lovra. 


Sv. Ivan Evanđelista 


I ovoj crkvi ne znamo godinu gradnje, a spominje se prvi 
put već u XIV st. Prethodno je nijesam uzeo u opširnije pro- 
matranje, jer je bilo zanimljivijih. Izvana nije bila nikad žbukana, 
a stari muril slabije je obrade nego u prvotnoj župnoj crkvi. 
Sadanji je oltar sa slikom iz prošlog stoljeća. 


Crkva Gospina Navještenja 


Ova se crkva prethodno nalazila cca 50 m prema zapadu, 
točno posred puta koji vodi za Velaluku. U dogovoru sa župnikom 
blatska ju je općina god. 1947. premjestila ma današnje mjesto, 
tako reći kamen po kamen te je ostala nepromijenjena. — Crkvu 
je sagradio pomorac Šimun Nalešić, koga su bili sa svojim topo- 
vima napali gusari. Učinio je zavjet i poslije sretnog povratka 
kući smjesta ga je i ispunio, i sagradio istu crkvu sredinom XVII 
st. Tane gusarskog topa, koje je palo na njegov brod, čuva se sada 
u crkvenoj zbirci. Na slici je oltara prikazan sa svojom ženom gdje 
kleči i zahvaljuje ispod Gospina Navještenja. 


Crkva sv. Barbare 


Ovu je crkvu koncem XVII st. dao sagraditi Franko Miro- 
čević pk. Jakova nakon što se oslobodio turskog zarobljeništva. 
Ustanovio je i neku malu madarbinu i uživaoci iste god. 1734. 
crkvu obnoviše i napraviše sadanji kameni oltar. God. obnove 
crkve ubilježena je na nadvratniku crkve. 


Crkva sv. Liberala 


Crkva se nalazji podno Velog Učijaka uz put, koji vodi za 
Prigradicu. Prvi se put spominje sredinom XVII st., a sudeći po 
svemu nije puno prije ni sagrađena. Slika je na oltaru bez velike 
umjetničke vrijednosti iz XVII st. 


64 


Crkva sv. Jurja u Potirni 


Nalazi se na visoku brdu, odakle puca divan pogled na sve 
strane, a brdo je po njoj i dobilo ime: sv. Jure. Godinu joj gradnje 
ne znamo, a prvi se put spominje 1411. Vjerojatno je u ona davna 
vremena služila ljudima koji su obitavali predjele Potirne, Poplata 
i Šakan rata. Slika je u drvenom ormaru iz XIX st. 


Crkva sv. Petra — Triporti 


Prema ljetopisu župe sagradiše je ribari od »trajte«. Crkva 
ima ispred sebe mali trijem i vjerojatno nije starija od XVIII st. 


Crkva sv. Marka u Morkanu 


Prema ljetopisu tu je bila manja crkva, koja je nadograđena 
god. 1765. Tragovi se nadogradnje na sadanjoj crkvi nikako ne 
zapažaju 1 čovjek bi radnije zaključio da su tu malu crkvu srušili 
i sagradili nešto veću. Da je tu bila od davnine crkva svjedoči 
i sama riječ Morkan, koju svi izvode iz Marko. God. 1874. crkva 
je temeljito obnovljena, nabavljena je i nova oltarna slika, a stara 
se slika — rad nekog primitivca iz XVII st. — sada čuva u crkve- 
noj zbirci. 


Crkva sv. Vincenca u Prigradici 


Ova je crkva prethodno bila na obali (rivi) ispred kuće 
Vinka Milat. Bila je vrlo malena, ometala je promet, a nije bilo 
dolično u njoj za vrijeme ljetne sezone služiti sv. Misu. Sadanja 
je crkva na brežuljčiću sagrađena god. 1965. Od stare je crkve 
upotrijebljen zvonik na preslicu, zvono i slika sv. Vincenca. Poslije 
II Vatikanskog koncila ova je crkva u župi Blato prva dobila 
oltar prema narodu. 


Tri špilje Gospe Lurdske 


Špilja Gospe Lurdske uz put, koji vodi za Prigradicu, uda- 
ljena od mjesta cca 1 km sagražena je god. 1908. prigodom 50. 
god. Gospinih ukazanja u Lurdu. 

Špilja Gospe Lurdske u Potirni napravljena je god. 1929., 
jer je u to vrijeme u Potirni bilo dosta stanara. Sv. Jure visoko 
i nepristupačan, a bilo je jednostavnije graditi špilju nego crkvu. 

Špilja Gospe Lurdske u Babini — U toku II svjetskog rata 
dne 26. VIII 1943. napaše Italijani sa brodova topovima Babinu. 
Ljudi se sakriše u jednu poveću posve prirodnu špilju. Odmah iza 
rata napraviše oltar, nabaviše kip Gospin i blagoviše špilju. I tako 
u toj prirodnoj špilji, koja im je u toku rata služila kao sklonište 
pred napadom od neprijatelja, stvoriše Špilju Gospe Lurdske. 


Crkva Gospe od Zdravlja 


Kuga je više puta u prošlosti harala ovim otokom. Vjerojatno 
još prije XVIII st. naši pređi napraviše zavjet da će sagraditi istu 
crkvu. Kuga je pustošila ovim otokom i sredinom prošlog sto- 
ljeća. God. 1871. sagrađena je ova zavjetna crkva na vrhu Malog 
Učijaka. Iako je građena u prošlom st., oltar je iz XVII st. To je 
oltar sv. Antuna iz župne crkve, koji se nalazio gdje je danas ulaz 
u kapelu sv. Vincence. I rozeta iznad vratiju ove crkve ijednom je 
posve sigurno bila ugrađena na župnoj crkvi, možda baš iznad 
oltara sv. Antuna. 


Crkve Čs. Ss. i privatnih obitelji 


U ovoj župi imamo i tri crkve Čč. sestara: Krista kralja, 
Gospe od milosti i sv. Roka. 

Crkva Krista kralja sagrađena je uz kuću Matice god. 1927, 
a temeljito bi obnovljena god. 1972. Tada je nabavljen krasni kip 
Krista Kralja, novo modemo svetohranište u liku sunca — simbol 
Krista Gospodina, a oltar okrenut prema narodu. 


Crkva Gospe od milosti bi sagrađena od ČČ. sestara uz obilatu 
pomoć Prižbara u predjelu Prižba god. 1929. God. 1975. ova crkva 
bi znalački obnovljena: svetohranište još ljepše nego u crkvi kuće 
Matice, a oltar sa polukružnom menzom okrenut prema narodu. 
Ova je crkva kao naručena za duhovne potrebe onih osoba, koje 
svoj ljetni odmor provede na Prižbi — tom biseru našeg otoka. 

Crkva sv. Roka nalazi se u sklopu Doma zdravlja ili točnije 
Doma staraca cca 2 km udaljenog od Blata uz put za Prigradicu. 
U istom domu namještene su naše čč. sestre, koje prema priz- 
nanju sviju drže dom na zavidnoj visini u svakom pogledu. Crkva 
sv. Roka sa Presv. Sakramentom pruža s jedne strane snagu 
našim sestrama u njihovu napornom radu, a našim iznemoglim 
i dragim stracima sa druge strane utjehu na kraju njihova ze- 
maljskog puta. 

Na Brnistovi je crkva sv. Antuna obitelji Žaknić Beor; na 
Sridnjem ratu crkva je Gospe od Zdravlja obitelji Cetinić Tale—; 
na Hrastovica crkva Gospe od Karmena obitelji Skokondić; na 
Krtinji crkva Gospe od Karmena obitelji Milat šavlija, a u Bristvi 
je bila crkva također Gospe od Karmena obitelji Tulić. Nadati 
se da će ova crkva biti uskoro nagrađena na nekom boljem mjestu, 
jer je maknuta zbog potreba poduzeća Radež. 

POSTOJANJE CRKVE NA TERITORIJU ŽUPE BLATO 
IV — XX ST. 


Tek je Milanskim ediktom (313. g.) kršćanstvo dobilo slo- 
bodu i počelo graditi crkve. Pokušajmo sada ukratko potvrditi 
postojanje crkve na ovom terenu župe Blato na temelju crkava 
i ostalih crkvenih objekata. U toku sam knjige stoljeća gradnje 
nekih crkava precizirao i nadam se da nijesam mnogo pogriješio, 
ostale ću crkve smjestiti u stoljeće za koje mislim da ipak naj- 
većma odgovara. 


PV VI st. Romanska rotonda Gospe od Poja, Ranokršćan- 
ska bazilika ispod temelja Sv. Kuzme i Damjana 


VII — VIII st. Dvije romanske rotonde: sv. Jeronima i sv. 
Mihovila i hrvatska rotonda sv. Križa 


IX — X st. Hrvatska nadogradnja romanske rotonde sv. Mi- 
hovila, crkva sv. Martina, hrvatska nadogradnja Gospe od Poja, 
prvotna župna crkva Svih Svetih, stara crkva sv. Vida 


XI — XII st. Sv. Kuzma i Damjan, Sv. Antun u Lovu, stara 
crkva sv. Marka u Morkanu, nadogradnja transepte u župnoj crkvi, 
Sv. Ivan 


XIII — XIV st. Sv. Trojstvo — stara crkva, Sv. Jure, nado- 
gradnja hrvatske rotonde sv. Križa 


XV — XVI st. Nadogradnja romanske rotonde sv. Jeronima, 
stara loža (U ova se dva stoljeća izdrađuje grad Korčula!) 


XVII st .U dva navrata nadograđena župna crkva, nova crkva 
Presv. Trojstva, nova crkva sv. Vida, Sv. Liberal, crkva Gospina 
Navještenja, Sv. Barbara, stara crkva sv. Vincenca u Prigradici 


XVIII st. Većina svih današnjih oltara u župnoj crkvi, nova 
Loža (1700. g.), Zvonik (sredinom st. gradio Brčić iz Žrnova!), 
nabavljena skoro sva srebrnina u župnoj crkvi (kandila i kandi- 
liri!!) nova crkva sv. Marka u Morkanu, Sv. Petar u Triporti 

XIX st. Kapela sv. Vincence sa oltarom, temeljit popravak 
starih crkava, Gospa od Zdravlja (1871. g.), stare orgulje, crkva 
nabavlja glazbu 1892. Bratovština sv. Vincence, stara zvona koja 
je oduzela Austrija g. 1917. 


XX st. Crkva sv. Križa u novom groblju (1904. g.), nova 
zvona (1929. g.), Tri Špilje Gospe Lurdske, novi župni stan, nove 
orgulje (1959. g.) nova sakristija, okretanje oltara prema narodu 
i proširenje župne crkve na dvije stare sakristije, nova crkva 
sv. Vincenca u Prigradici, erkvena zbirka. 

ŽUPNICI I SVEĆENICI 


Bez ikakva pretjerivanja može se reći da nijedna župa dubro- 
vačke biskupije u prošlosti nije dala toliko svećenika, kao župa 
Blato. Na žalost imena tolikih svećenika ostala su nepoznata. 
Kao većina župa i Blato ima matice tek od početka XVII st. jer 
se tek na Koncilu u Tridentu naredilo župnicima da vode matice. 
Kad bismo pregledali sve arhivske knjige od XIV — XVII st, 
možda bismo pronašli još izvjestan broj svećenika iz ove župe, 
ali to mi je nemoguće. Navest ću stoga imena župnika i svećenika 
kroz ova zadnja četiri stoljeća, ali opet neće biti svi navedeni, 
jer toliki su umrli izvan Blata, a posebno svećenici-redovnici, koji 
su umirali u svojim samostanima. ' 


OD 1593 — 1769. GOD. U BLATU DVIJE ŽUPE 


1593. Paško de Matthaeis Rafo de Gabrielis 
1630. Marko Marinović Ivan Kučić 

1644. Marko Marinović Ivan Petković 
1647. Marko Marinović Lovre Miročević 
1656. Lovre Mirošević Ivan de Menico 
1661. Ivan de Menico Vicko Cetinić 
1666. Ivan de Menico Ivan Zecca 

1670. Marko Šeparović Frano Goriglavić 
1687. Donko Lovrinčević Kuzma Lukšić 
1691. Donko Lovrinčević Ivan Biljanović 
1698. Ivan Biljanović Frano Petković 
1704. Ivan Biljanović Nikola Vilović 
1713. Ivan Biljanović Frano Cetinić 
1718. Ivan Biljanović Petar Franulović 
1720. Ivan Biljanović Frano Petković 
1738. Ivan Biljanović Dr. Donko Donjerković 
1743. Dr. Donko Donjerković Antun P. Kovačić 
1746. Dr. Donko Donjerković Ivan Žanetić 


70 


1747. Dr. Donko Donjerković Kuzma Andrijić 


1748. Kuzma Andrijić Ivan A. Šeparović 

1750. Petar Žanetić Juraj Draginić 

1756. Petar Žatetić Iavn Petković 

1759. Ivan Šeparović Antun Španjić 

1763. Ivan M. Kostričić Antun Španjić 

1764. Ivan M. Kostričić Josip a Cruce 

PLEBANIJA: 

1769. Silvestar Apij Junijo 1828. Ivan Stipković 

1774. Karlo Pelegrini 1832. Andrija Miloš 

1775. Silvestar Apij Junijo 1833. Stjepan Miločević 

1780. Frano Marinović 1836. Marko Petković 

1782. Petar Žanetić 1837. Frano-Donko Bačić 
»Pušilio« 

1784. Frano Bosnić Kovačić 1849. Marko Petković Kovač 

1792. Jerko Kovačić 1850. Grgur Boski 

1793. Frano Ostoić 1859. Josip Bošković 

1795. Ivan-Marija Vranjican 1874. Baldo Glavić 

1798. Josip-Marija Vranković 1881. Petar Bačić 

1802. Antun Bačić 1890. Ivan Šeman 

1802. Dr. Frano Franulović 1910. Msgr. Petar Franulović 

1813. Antun šeman 1953. Marko Herendija 


1956. Ivo Protić 


SVEĆENICI UMRLI U XVII ST. 


(nekima nepoznata godina smrti) 


Nikola Draginić, arhiđ. 1613., Frano Cetinić 1635., Ivan Kučić 
1647., Mario Donjerković 1647., Lovro Mirošević 1652., Marko Žak- 
nić 1655., Marko Marinović 1655., Juraj Mirošević, kan. 1669., 
Nikola Protić 1669., Antun Prižmić 1669., Pavao Petković 1676., 
Nikola Cetinić 1679., Antun Biljanović 1680., Marin Donjerković 
1686., Vicko Cetinić 1686., Franjo Goriglavić 1687., Juraj Mirošević 
1687., Franko Donjerković 1687., Marko Šeparović 1687., Ivan Bar- 
tulović 1689,- Vicko Cetineo, gener. vikar 1692., Marin Protić 1694., 
Sebastijan Seman, Nikola Mirošević, kan., Jerko Miršević, kan. 


SVEĆENICI UMRLI U XVIII ST. 


Ivan Žaknić 1700., Marko Draginić 1702. (Venecija!), Marko 
Šeparović 1703., Petar Prižmić 1704., Franko Petković 1704., Ni- 

kola Žaknić 1704. (Jelsa!), Petar Bartulović 1712., Franko Ceti- 
neo 1715., Jerko Mirošević Pače 1722., Franko Kostričić 1728., 
Ivan Petković 1731., Franko Žanetić 1741., Franko Zilio 1741., 
Franko Bosnić 1743., Petar Kovačić 1743., Lovre Berković 1752., 
Ivan Biljanović 1755., Antun Šeman 1756., Ivan Rušević 1756., 
Franko Petković 1756., Ivan Petković 1756., Kuzma Petković 1757., 
Antun Petković Lopin 1759., Franko Gavranić 1761., Franko Miro- 
šević 1763., Ivan-Antun Španjić 1764., Marko Bosnić 1764., Antun 
Tulić 1764., Nikola Telenta 1766., Petar Franulović 1767., Antun- 
-Marija Kostričić 1772., Nikola Kunjas 1775., Petar-Antun Španjić, 
abbas 1776., Pavao Petković, kan. 1776., Juraj Draginić 1778. Franko 
Stipković 1782., Ivan Šeparović 1782., Ivan Žanetić 1784., Petar Ža- 
netić 1785., Ivan Petković 1787., Ivan Bačić 1787., Franko Donjer- 
ković 1789., Antun Matulović 1790., Kuzma Andrijić Malandrin 
1791., Franko Telenta 1792., Marin Franulović 1792., Antun Miro- 
šević Dubaj 1797., Franko Žanetić, kan. 1798. Ivan Žanetić 1798. 


SVEĆENICI UMRLI U XIX ST. 


Antun Stipković Halić 1800., Ivan Žanetić 1801., Ivan Cetinić, 
kan. 1801., Kuzma Tulić 1806., Franko Vlatko 1806., Ivan Franu- 
lović 1806., Antun Ševilo 1807., Marko Žaknić 1809., Ivan Bartul 
1810., Antun Petković, kan. 1810., Frano Ostoić 1811., Dr Franko 
Franulović 1812., Juraj Gizdić 1815., Donko Ševilo ,kan. 1816., Kuz- 
ma Stipković 1820., Frano Petković 1820., Antun Franulović 1827., 
Marko Bačić 1827., Antun šeman 1828., Jerko Petković 1828., Ivan 
Padovan, kan. 1824., Franko Bosnić Kovačić, kapitularni vikar i 
zadnji upravitelj korčulanske bisk. pokopan u crkvi sv. Križa 
1829., Donko Žuvela 1831., Petar Stipković 1832., Vicko Žaknić 
1840., Franko Žanetić 1840., Kuzma Bosnić Franjas 1844., Franko 
Kunjašić 1848., Franko Bačić Pušilo 1848., Marko Oreb 1849., 
Nikola Cetinić 1849., Marko Petković 1852., Petar Joković, I žup- 
nik Velaluke 1864., Vicko Santić 1868., Ivan Stipković 1871., Marko 
Petković Kovač 1877., Josip Bošković 1886., Antun Žuvela Jerkov 
1880., Antun Bačić Manjavin 1890., Franko Cetinić Krnjan 1892. 


SVEĆENICI UMRLI U XX ST. 


Antun Petković Miš 1901., Antun Petković Šanjara 1901., Kuz- 
ma Petković, kan. 1904., Marin Gavranić Nadal 1909., Antun Bačić 
Posinak 1912., Msgr. Petar Bačić 1912., Ivan Cetinić Tale 1913, (0. 
Stanko Vlatko Bučić 1913., Petar Kovačić Kučan 1916., Ivan Šeman 
1919., Zakarija Bosnić Pulenta 1929., Ivan Petković Bate 1936., 

o. Mauricije Gugić 1946., Frano Milat Knez 1947., Vicko Bosnić 
Pulenta 1952., Msgr. Pero Franulović 1953., o. Toma Šeparović Mar- 
kota 1960., o. Marčelo Loje 1964., o. Kazimir Vlatko Bućić 1966., 
Ivo Petković Njoško 1967., Ivo Ostoić 1967. i o. Ambroz Miletić 
1976. 


ŽIVI SVEĆENICI: 


1) o. Venko Gugić — Cavtat, 2) don Mato Loje — župnik, 
Rijeka, 3) o. Benko Tulić, gvardijan i exprov. — Zadar, 4) don 
Ivo Marinović, sveć. Blato, 5) o. Nikola Farčić O. P. — Stari grad, 
6) don Ivo Protić, župnik, Blato, 7) don Jozo Batistić — župnik, 
Žrnovo, 8) don Mile Protić — Župnik, Janjina i 9) o. Srećko Ce- 
tinić D. 1. — Dubrovnik. 


NEKOLIKO ZASLUŽNIH SVEĆENIKA 


Tokom stoljeća Blato je dalo mnogo svećenika. Toliki su 
bili pravi dobročinitelji svojih obitelji, jer su starije materijalno 
potpomagali, a mlađe podučavali i opismenjavali. Zasluge i dobra 
djela tolikih ostala su nepoznata, a nemoguće je i sve posebno 
istaknuti. Stoga ću dati prikaz samo nekolicine instaknutijih. 


VID OSTOIĆ 
biskup modričko-krbavski 


Vid Ostoić bio je oženjen i pošto je ostao udovac i osigurao 
život svojoj djeci, posvetio se svećeničkom staležu. Vrijedan i 
spsoban postade najprije kanonikom korčulanskog kaptola, a god. 
1431. papa Eugen IV imenovao ga je biskupom modričko-krbav- 
skim. Njegovim nastojanjem knez Martin Frankopan sagradio je 
na Trsatu poznatu crkvu Gospe Trsatske sa samostanom i potom 
ga preda franjevcima. Biskupovao je uzorno 22 god., ali zbog 
turskih provala povukao se u domovinu. Umro je dne 25. III 1459. 
i pokopan je u korčulanskoj katedrali. 


Zakoniti potomci ovoga biskupa još žive, a interesantno jeu 
njihovoj obitelji da se kroz više od 500 god. imovina među bra- 
ćom nije dijelila, osim što se davalo nešto kćerima za miraz; ili je 
naime bio u porodici samo ijedan sin, a više kćeri, ili je jedan 
od sinova otišao u svećenike ili se pak nije neki ženio. Među nje- 
govim potomcima bilo je mnogo zaslužnih i svećenika, a i prvi 
načelnik Blata Nikola Ostoić, koji je Blato u mnogočem zadužio 

i napisao kratku povijest ovoga otoka. Obitelj Ostoić u svojoj 
pohrani ima još neke stvarčice svoga »praoca« biskupa, a njegov 
grb ugrađen je u zid tarace ispred njegove kuće. 


DON IVAN OSTOIĆ 


Ovaj je svećenik praunuk Vida Ostoića. Prvi je na čitavom 
otoku pisao pjesme na hrvatskom ijeziku, a sigurno je i među 
prvim hrvatskim književnicima uopće. O njemu je napisao i 
tiskao u Zadru jednu malu monografiju g. Stjepan Kastropil. Bio 
je župnikom na poluotoku Pelješcu, a umro je god. 1574. Među 
njegovim pjesmama, koje se čuvaju u arhivi obitelji Ostoić napo- 
minjem slijedeće: 1) Razgovor Bl. Djevice Marije s grišnicom slo- 
žen po Ivanu Ostoić nedostojnom sluzi G. G., 2) Tumačenje podugo 
pozdravljanja anđeoskoga Zdravo Marijo, 3) Drugo kratko spiva- 
nje iste Zdravo Marije i 4) Slava Blaženoj Divi Mariji. 


SEBASTIJAN ŠEMAN 


Obitelj Šeman u toku stoljeća dala je dosta vrijednih sve- 
ćenika. Osim Sebastijana Šeman htio bih posebno naglasiti don 
Antuna Šeman iz početka XIX st. koji je dovršio gradnju kapele 
sv. Vincence, a koji je od svih župnika u Blatu sigurno najbolje 
poznavao klasičnu latinštinu. Ne držeći se strogo propisanih rub- 
rika o pojedinim osobama u maticama ispisao je čitave stranice 
vrlo zanimljive upravo ciceronskom latinštinom. 

Sebastijan Šeman živio je u Kotoru kao svećenik. Pri oslo- 
bađanju Hercegnovog od Turaka sudjelovao je u borbi kao vojni 
svećenik i neustrašivo na samom frontu dijelio vojnicima sv. sa- 
kramente. God. 1682. imenovan ije župnikom Hercegnovog, a zbog 
golemih zasluga bio je odlikovan i od vojnih i crkvenih vlasti. 
Točan datum njegove smrti je nepoznat. 


O. AUGUSTIN DRAGINIĆ 


Već je u XVIII st. nestala po muškoj lozi ova plemićka obi- 
telj. Prema maticama vjenčanih kći nasljednica udala se za Kuzmu 
Stipkovića »Cufle« i mislim da je posve sigurno jednom obitelj 
Draginić u toj kući obitavala. Dovoljno je pogledati spisak sve- 
ćenika, da se uvjerimo koliko je iz ove obitelji bilo zaslužnih sve- 
ćenika, ali najpoznatiji je o. Augustin Draginić, koji je rođen 
dne 20. X 1689. god. od oca Ivana i majke Žuve. Na krštenju je 
dobio ime Juraj. Škole je završio u Italiji i radio je kao svećenik- 

franjevac u raznim mjestima odnosno samostanima naše Dal- 
macije. Iz nekih mjesta — posebno Hvara — morao je bježati 
zbog svojih zajedljivih i satiričnih pjesama, a zbog prvih stihova 
njegove pjesme: »Plač Marka Koćine o izgubljenom tovaru« morao 
je izletiti iz razreda i jedan gimnazijalac u Dubrovačkoj gimna- 
zici prije I svjetskog rata. — Evo naslova nekih njegovih pjesama: 
1) Plač Marka Koćine, 2) Plač gorući istoga Marka Koćine, 3) Od- 
govor u Bosnu prijatelju, 4) Fala Plaže farske, 5) Fala od Kotora, 
6) Miserere složeno, 7) Parafraza iste pjesme, 8) Isusovo Tilo 
sveto, 9) Slava u smrti Jurja Parastjanina. 

Smrtni ostanci ovog vrijednog i nemirnog franjevca iz Blata 
počivaju u Kotoru gdje je umro dne 10. I 1735. u 46. g. 


DR DONKO DONJERKOVIĆ 


Svršio je škole u Italiji i postigao doktorat u filozofiji i teo- 
logiji. God. 1730. zaređen je za svećenika i iste god. zbog svoje 
učenosti i ostalih duhovnih sposobnosti imenovan je kanonikom 
korčulanskog kaptola. Deset je god. (1738. — 1748. g.) bio žup- 
nikom u svom rodnom Blatu. Da se uvjerimo kakav je bio ovaj 
vrijedni i sposobni svećenik navest ću što je o njemu zapisao 
jedan suvremenik iz Korčule: »Zaista bi bio sretan korčulanski 
kaptol da je mogao uvijek imati kanonike urešene takvim vrli- 
nama, kojima je bio urešen ovaj dostojni svećenik. U njemu se 
vidjelo toliko dobra, koliko se samo mo»e poželjeti u jednom 
dobrom svećeniku. Vladanje u toku cijelog njegova života reli- 
giozno, mudrost tako rijetka da ga mije bilo koji nije tražio njegov 
savjet, a učenost takva da se mogla mjeriti s najvećim umovima 
u čitavoj provinciji. Uvijek radišan na korist vjernika i govorima 
i propovjedima u domovini i izvan domovine. Malo je živio ovaj 
sluga božji, ovaj istinski ponos naše crkve.« (Ostoić, str. 118.) 
— Kamo sreće kad bi se o svakom svećeniku nešto slično moglo 
reći!! 


FRANJO KUNJAŠIĆ 


Vrlo darovit po naravi odlikovao se još kao dečko i mladić 
i u znanju i u pjesmi. Pjevao je na hrvatskom, talijanskom i la- 
tinskom jeziku. Bio je veliki pobornik narodnog preporoda kod 
Hrvata ili tzv. Ilirskog preporoda i stoga je surađivao u listu 
tog pokreta Zora Dalmatinska. Bio je priredio za tisak i epopeju 
u čast sv. Vlaha i Dubrovačke republike, koja bi mu vjerojatno 
bila ovjekovječila ime u hrvatskoj književnosti, ali ljuta ga je 

smrt pokosila u cvijetu mladosti (38. g.!) kao župnika u Rijeci 
dubrovačkoj god. 1848. Neobično je da se rukopis poslije smrti 
njegove nije pronašao. Da li ga je sam uništio, što ga još nije 
bio posve dotjerao za tisak, kao što učiniše i neki drugi književ- 
nici, ili je po srijedi nečija zloba, na to pitanje nemoguće je od- 
govoriti. — Vječni sanak sniva na groblju sv. Mihajla pred velim 
vratima. 


MARKO KALOGJERA 
biskup splitsko-makarski 


O ovom vrijednom biskupu rodom iz Blata u ljetopisu ove 
župe piše slijedeće: Rodio se dne 7. XII 1819. Gimnazijalne je 
nauke svršio u Dubrovniku a bogoslovne u Zadru. Najprije je 
službovao na Šipanju i u Župi. God. 1844. bi imenovan kancilirom 
biskupa Jedrlinića, zatim učiteljem filozofije u dubrovačkom liceju 
gdje je bio nadstojnikom pa upraviteljem. Poslije tri god. bi poz- 
van u Zadar da predaje pastoralku u bogoslovnom sjemeništu. Tu 
sastavi ma latinskom jeziku knjižicu Metafizike. God. 1856. bi ime- 
novan biskupom u Kotoru, gdje steče ljubav i opće poštovanje. 
Tu uspostavi staru »mornaricu«. God. 1867. bi imenovan biskupom 
u Splitu, gdje ostavi trajnu uspomenu zbog oštra uma, plemenita 
i odvažna srca, obilata znanja, lake besjede i najfinijega uzgoja. 
Sve svoje velike prihode dijelio je za plemenite svrhe i za siro- 
mahe. Utemeljio je biskupsku palaču, zakladu sv. Ćirila i Metoda 
za glagoljaše, te razne zadužbine. Blatskoj je crkvi darovao for. 
600, križ sa lancem (nalazi se na kipu Gospe od Rozariza!!), prsten 
sv. Vincenci itd. Umro je 4. XII 1888, a pokopan je na Sv. Vidu.« 


KUZMA PETKOVIĆ 


O Kuzmi Petkoviću kao velikoj nadi hrvatske književnosti, 
da ga prerana smrt nije pokosila, čuo sam prvi put govoriti iz 
ustiju našeg vrijednog i sposobnog profesora hrvatske književnosti 
Maksa Milošević, koji nam je o njemu čitav sat govorio i upravo 
ga »u zvijezde dizao.« 

O njemu je napisao monografiju u Zborniku otoka Korčule 
br. 2. pk. Stjepan Kastropil, sveuč. profesor. Iz iste monografije 
citiram slijedeće: »... izrasla je i formirala se jedna snažna pjes- 
nička ličnost, ličnost Kuzme Petkovića, najizrazitija književna 
pojava na našem otoku između 1900. i 1914. i jedna od najvećih 
koju je Korčula u svojoj povijesti uopće dala.« 

Rodio se dne 2. prosinca g. 1892., a umro je kao bogoslov II 
tečaja od teške tuberkuloze u sanatoriju dne 7. XII 1914. 


Počeo je pisati vrlo mlad u listu Neven, potom u Kolu, dok 
je 260 stihova svoje nedovršene poeme PERIPETIJA, u kojoj se 
na posebni način otkrio njegov pjesnički genij, objavio u Luči, 
glasilu katoličkog pokreta. 

BOŽIĆNE I KORIZMENE 
PUČKE PJESME U BLATU 


Kultura naših pređa, oplemenjena grčko-rimskom a nadasve 
kršćanskom, progovorila je i u pjesmi, pa i u ovim božićnim i ko- 
rizmenim pjesmama. Nitko niti ne pokušava pronaći autora ovim 
božićnim pjesmama, odnosno Starom i Novom Veseljanju. Auktor 
je istih, doista, posve nepoznat. Postoje i razne verzije tih Vese- 
ljanja, jer se u nekim malaze još poneke kitice, odnosno neke 
nedostaju, koje ovdje navodim, a također u nekim kiticama neki 
su stihovi malo drugojačiji. Sve nam to skupa svjedoči da ije narod 
iste pjesme mijenjao i u toku povijesti dotjerivao. Dakle, narod 
je doista auktor ovih pjesama. Ove božićne pjesme pjevaju samo 
Blaćani, koliko u Blatu toliko izvan Blata, dapače i izvan domo- 
vine. Bez ovih svojih pjesama Blaćanin će teško i osjetiti Božić!! 


Korizmene pjesme, koje ovdje navodimo — a to nijesu sve! 
— pjevaju se i u nekim drugim župama ovoga otoka, a to nas ni 
najmanje ne začuđuje, kad se sjetimo da je jednom župa za cijeli 
otok bila u Blatu. Ne tvrdim da neke od njih nije ispjevao i o. Au- 
gustin Draginić — franjevac rodom iz Blata — ili Petar Kanavelić. 
Na temelju današnje forme jezika nitko ne može sa sigurnošću 
tvrditi koliko su iste pjesme stare, odnosno otkada potječu, jer 
su se pojedine riječi u njima mogle mijenjati i mijenjale su se 
— dapače i čitavi izrazi — kao što se to napravilo i u zadnje 
vrijeme. Nadasve ne vidim razloga da ih pripišemo nekom »veli- 
kom« pjesniku, jer one po mom mišljenju, i po formi i po sadr- 
žaju, odgovaraju duši priprostog vjernika. Sve do II svjetskog 
rata nijedan važniji događaj u mjestu, pa niti smrt jednog mla- 
dića ili mlade žene, nije mogao proći, a da netko nije tim povo- 
dom ispjevao neku »popikinju«. Na temelju ovoga možemo sa 
sigurnošću tvrditi da su i korizmene pučke pjesme najvećim 
dijelom pjesme koje je ispjevao narod ovoga kraja. 

ndante-sostenuto 


Čud-nu ra-dost ja Van sprav-ljan, na put 


pra-vi Vas po-stav-ljan: Spa-si-telj se 


ro-di 


no-ćas, ki je s keke sa-ša za nas. 


STARO VESELJENJE 
Za Božić 


Čudnu radost ja vam spravljam 
Na put pravi vas postavljam 
Spasitelj se rodi noćas 

Ki je s neba saša za nas 


Meju dvoje živinice 
Kun Josefa i Divice 
A nebesa to slišahu 
Slatkin glasom vapijahu 


Vi nemojte već tu stati 
Blizu ćete njega naći 
Do Betlema vi pojdite 
I njemu se poklonite 


Tad pastiri potekoše 

Divu Sinkom tu najdoše 
Diva Sinka povijaše 

Ki svin svitom jur vladaše 

Kad pastiri to vidiše 
Lipo mu se pokloniše 
I doma se povratiše 
Svemu puku navistiše 


Da se rodi Bog jedini 

Ki s nebesa sajde vičnji 
Za otkupit svit od smrti 
I sobom ga u raj skupit 


Ovo sveto Porojenje 

Svim nam bilo na spasenje 
Bogu Ocu čast i dika 
Majci Božjoj uvik vika 


O blaženi u pristolju 
Dajmo njima čast dostojnu 
Sad Isuse budi faljen 


Z Divom Majkom uvik — Amen 


Za Mlado lito 


Blag dan sveti jur dospiva 
A sutrašnji dan osmina 
Da se crikva sva raduje 
Obrizanje sveto štuje 


Ono vrime koje prijde 
Od cesara list izijde 
August se on zoviše 
Kako sveto pismo piše 


Da se pišu svi narodi 
Podložnici koji godir 
Pod njegovu oblast stoju 
Vlasti njega da se boju 


Svaki u svoj grad hodeći 
Popisanje to čineći 

I sam Josip iz Nazareta 
Pun milosti Duha sveta 


Kada dojdu blizu grada 
Prijde srićno brime tadar 
Da porodi tun Divica 
Svitla zvizda i Danica 


Da porodi sina svoga 
Sina svoga jedinoga 
U štalici blizu grada 
Dvi živine bihu tadar 


I u svite njega stavi 
U jasle ga majka stavi 
U štalici di on staše 
Drugog mista ne imaše 


Tada se svitlo neba otvori 
I anđelih devet korih 
Velu radost učiniše 

Novu pisan zavapiše 


Slava Bogu na visini 
Isukrstu ki svit stvori 
A mir judim dobre volje 
Dobrin dilin ki nastoje 


Slava Trojstvu prisvetomu 
Slava Sinu jedinomu 

Koji za nas na svit dojde 
Za povest nas u raj gore. 


Za Vodokršća 


Došli smo vam navistiti 
Vodokršća dan čestiti 
Da su kraji dojezdili 
Da su Bogu dar donili 


Od istoka do tri kraja 

Iz dalekih tih zemaja 

Jur se bihu uputili 

Od kud svitlo sunce ishodi 

Svitla zvizda zlamenita 
Bi jin družba ta čestita 
Srid istoka ku vidiše 

Njiha pravi put to biše 


Od istoka kraji mili 

Jur se bihu uputili 

Iz države svoje rodne 

Za dat Bogu dare ugodne 


Prida nj kraji kad dojdoše 
Zlatne krune svi skidoše 
Na kolina doli paše 

I dare mu prikazaše 


Dadoše mu srce i viru 
Zlato tamjan ter i miru 
Od svih dari ki je prija 
Bi mu mira najmilija 


Svin gosparon konji izabrani 
Zlatnin sedlon osedlani 

Od veselja skaču eržu 

Za uzde jih zlatne držu 


Ispuniše svoju želju 
Mudri kraji u veselju 

Iz betlemske zemje jezdru 
U vladanja svoja gredu 


Vratihu se drugin puten 
Svitlon zvizdon i prignuton 
Faleć Božje veličine 

U rojene krajevine 


Na jubavi fala vami 
Udili ku ste nami 
Gospodin van plati ozgar 
Ostanite zbogon sadar. 

NOVO VESELJENJE 
Za Božić 


Na (o)svi(T) sveta Božića 
Porodi Majka Ditića 
Anđeli mu služahu 

Novu pisan pivahu 


Po Duhu svetomu 
Koji se uputi 

Od Dive Marije 
Noćas se porodi 


A kad se porodi 
Pola noći tad biše. 
Tad anđel pastiron 
Navistit hodiše 


Tad reče anđeo 
Bojat se nemojte 
Veselo Betlemu 
Svi se uputite 

I tadar anđela 
Mnoštvo doletilo 
Skup vojske nebeske 
S njima se združilo 


Skoču se pastiri 
U Betlem pojdoše 
Što bi od Ditića 
Rečeno najdoše 


I tadar kleknuše 
Na gola kolina 

Blagoslov prijaše 
Od Božjega Sina 


I Majka Marija 

Kun Sina stajaše 
Od Boga svojega 
Blagoslov prijaše 


A poklen blagoslov 
Bijahu primili 
Fale Bogu dodoše 
Otlen se dilili 


Tebe Isuse falimo 
Sveto Trojstvo slavimo 
Majku Božju častimo 
Svetu Divu Mariju. 


Za Svetog Ivana 


O sveti Ivane 
Božji vanđelista 
Koji si hodio 

Od mista do mista 


Došli smo pivati 


Ivanu čestitati 
I vašu obitelj 
Skladno veseliti 


U Maloj Aziji 

U gradu Efezu 
Tamo je taj narod 
Svi njega poznaju 


Ivan su uputi 

Kuću je ostavi 
Svo(je) blago razdili 
Jordanskoj družini 


U Maloj Aziji 

Tamo si ostari 
Ovu uspomenu 
Nama si ostavi 


U vašim dvorima 
Procvale ružice 

Za vašu tu ljubav 
Pjevamo pjesmice 


Mi se potrudismo 
U ovom brimenu 
Za doć čestitat 
Vašemu imenu 


I s ovim svršavam 
Bila Vam laka noć 
Svetoga Ivana 
Zovite na pomoć. 


Za Mladince 


Mladinci su mladi 
Ti Isuse dobro znaš 
Radi tvoje jubavi 
Podali smo život naš 


Irud kraj oholi 
Pokla i podavi 

I našu krv proli 
Radi tvoje jubavi 

Josipova Sina 
Željaše pogubit 


Dajte puku na znanje 


Svin dari da će bit 


A žalosne majke 
Za prijati dare 
Divne povijahu 
Za ditiće mlade 


Kad u dvor Irudov 
Sva dica dojdoše 
Sve čini posići 
Niko ne uteče 


U toj nemilosti 
Mladinac pogine 
Sto četrdeset tisuć 
Četiri i više 


Rahela cvilila 

Kad je to vidila 

Di se krv pravedna 
Proliva iz tila 


I zemja se tresla 
Kad je oćutila 

Da krvi pravedne 
Sva se natopila , 


Majke dileći se 

Od dice vikahu 
Klečeć prid vojnike 
Žalosno moljahu 


Vojnici veliki 
Nemojte biti nemili 
Jer naša dičica 
Nisu zlo učinila 


Nej ti se smilovat 
Niko od vojnika 
Jerbo kralj Irud 
Bijaše ondika 


Mladinci veliki 
Vitezi gizdavi 

Za vas su ti vinci 
Nos-te jih na glavi 


U povoj povite 
Milosti prisvete 
U krvi oblite 

Od glave do pete 


I ovi blagoslov 
Primite od mene 
I s njime pojdite 
U dvore blažene 


ZA MLADO LITO 


Osviće blagi dan 
Novega godišća 
U ken se naš Isus 
Hoti obrizovat 


Ovo je osan dan 
Prislavna sveta Božića 
Da Majka Marija 
Prikaže u tempal Ditića 


Na ovi blagi dan 
Vas se svit raduje 
Za jubav njegovu 
Ovi se dan štuje 


Zdravo zdrako sunčana 
Koja vas svit prosvitli 
U brime poroda 

Svak te pozna i vidi 


Jer je on pravi Sin 
Oca nebeskoga 

Zato u veselju 
Poštujemo mi Njega 

Ovo je dan od radosti 
Slavnoj Majci Mariji 
Koja Sina porodi 
Kraj živine u spili 


Ovo su Ti palače 
I pribili dvorovi 
Pridaj virno srdajce 
O moj sinko primili 


Majka Ga ljubljaše 
Sa slame Ga dizaše 
Na ruke ga stavljaše 
I slatko mu pivaše 


Spavaj kraju nebeski 
Utiši se od plača 

Što si odluči to jesi 
Kraju od svih država 


Ovo je dan pribili 

A ti spavaj u noći 
Pristani već ne plači 
Duh nam sveti u pomoći 


Jer je ovo bili dan 

Ki na svitu počiva 
Uživajuć obraz tvoj 
Svak Te srcem cjeliva 


U krilo Te vazimjen 
Dragi kraju mili moj 
Slatki cjelov da Ti dam 
U prisveti obraz Tvoj 


Oda zla nas obrani 
Moj nebeski porodu 

I na molbu pristani 
Učin(i) Majki za voju 


Tvoja milost otkriva 

Svin na svitu veselje 

Tebe Boga poznaje 

Svako na zemlji stvorenje 


Ja ću straža svima biti 
Tvoja Majka Marija 

I za njih ću moliti 

U sve dneve godišća 


Slavno Trojstvo koje si 
S Ocem i Duhom zajedno 
A ja Majka pored Vas 
Za uvike vikova 


Ma neka udili 

Od zla nas privede 
I na svrhu života 
U raj nas dovede 


Mi vam čestitamo 
Prvi dan godišća 
Zdravo i veselo 
Doškali dolita. 


ZA TRI KRAJA 


Tri kraja jezdahu 
Ispodan su ćelistran 
(Ispod sunčanih strana) 
Koji Bogu nosu dar 
Miru zlato i tamjan 


Oni su hodili 

Po putu trinaest dan 
Dokli su jur došli 

U Jeruzalim grad 


Oni su hodili 
Po rosnoj travici 
Išćahu Isusa 
Pri svitloj Danici 


Prvi je Gašparin 
Reče: »Čudo je veliko 
Za našega brimena 
Ni se vidilo toliko« 

Drugi je Melkior 
Od dobra kolina 
Koji želi viditi 
Slavu od Gospodina 


Treći je Baldasar 

On se je tako zva 
Razuma pun i kriposti 
Ovake riči izusti 


Primimo vojsku u službu 
Bit će nam zvizda u družbu 
Dobro konje vrh svega 
Išćimo Boga našega 


Tadar svi skočiše 
Kriposne dare odnesu 
Na radost i veselje 
Našem Spasitelju 


Svaki se od njih raduje 
Želeći Boga viditi 

Ter s vitre snigom putuje 
Za dare mu pokloniti 


Prid njima zvizda stajaše 
Puna nebeske kriposti 
Put njima kazuje 

Za doć do rajske svitlosti 


Kad bihu došli do stana 

Di se Bog čovik porodi 
Nad kim sta zvizda izbrana 
Ka veću svitlost promini 


Kad Josip mnoštvo ugleda 
Koje spram njega hodjaše 
Osta jadan dršćući 

Mariju dozivaše 


Marijo majko žalosna 
Sve svoje posle ostavi 
Probudi Sina oda sna 
Vira Ti moja govori 


Još Starac ne doreče 
Kad uzdu konju propusti 
Kraj čestiti Baldasar 

I ove riči izusti 


Otvori starče špiljicu 
Koju si kruto zatvori 
Ukaži Sina Ditića 
Vira Ti moja govori 


Kad kraji Boga vidiše 
I slavnu Divu Mariju 
Tadar s glave skidoše 
Svoje zlatne krunice 


Jedan mu svitlo zlato da 
Drugi mu mire dar doni 
Treći mu velo bogatstvo 
Mirisni tamjan pokloni 


Kad Isus primi darove 

što mu ih kraji doniše 

Poda jin sveti blagoslov 
Ki od srca želiše 


Primu nebeske milosti 
Ne biše put im zaludu 
Bog jin bio obrana 

Da se ne vratu k Irudu 


Molimo i mi Isusa 
Da nam grihe oprosti 
I da nas napuni 
Njegove svete milosti 


I s ovim svršavam 
Bila Vam laka noć 
Anđeli od raja 

Došli Vam na pomoć. 

NEKOLIKO KORIZMENIH PJESAMA U BLATU 


I. Nedjelja Korizme 


Skupite se svi narodi 

Isus za nas na križ hodi 
Na ramenu sam križ nosi 

Majka mu ga željno prosi 
Slatki Sinko ja Te molim 

Daj mi tvoj križ da ja nosim 
Neka Majko tako bude 

Da se sveta pisma ispune 
Povedoše Gospodina 

Na raspeće Božjeg Sina 
Za njim ide draga Mati 

Ne ćeš me Sinko počekati 
Blizu križa ona staše 

Ajme gorko uzdisaše 
Ko bi moga ne plakati 

Di Ga plače mila Mati 
S tvoje tuge dragi Sinu 

Ja brez Tebe smrtno ginu 
Ne dadu ti pogledati 

Di Te plače draga mati 
Moje milo porojenje (Sinko!) 

Moje drago sve poštenje 
Tko mi uze radost moju 

Tko ucvili Majku tvoju 
Srce moje nema mira 

Na križu Te videć živa 
Rastegnute ruke Tvoje 

Puca od boli srce moje 
Kako visiš na ten križu 

Od tuge mi srce ginu 
Vinac trnov kruna tvoja 

Velika je muka moja 
Hti si umrit na križ za nas 

Plačite Ga sa mnom danas 


Puk tvoj spasi, dragi Isuse, 
Nek te ganu naše suze 
Da zajedno s Tobom u slavi 
Nas grišnike Bože upravi 
Daruj slugam Tvoju milost 
Da vidimo rajsku svitlost — Amen 


II. Nedjelja Korizme 


Promislimo o tom danas 

Ko ije ma križ umri za nas 
Kralj nebeski Isus dobri 

Nas od smrti smrću dobi 
Sin jedini Boga Oca 

Bi napojen žući i octa 
A Marija Majka Diva 

Za njim ide bolestiva 
Gleda ruke, gleda noge 

Gleda tila rane mnoge 
Misli muku Njega i čavle 

A krv teče na sve strane 
Lice Njegovo — sunce sjajno 

Od grišnika popljuvano 
Isprid stupa moćno vezan 

On je nebo zemljom veza 
Čovik biše grihom gubav 

Očisti ga Božja ljubav 
Nas od griha krvlju opra 

Kije đavla snažno satra 
S drva prvo sužnji bismo 

A s Križom se svi spasismo 
Umri za nas Isus mili 

Mi da bismo živi bili 

Grih naš križem satiraše 
I tako nas: spasavaše 
I tako je nas spasio 
Grihe naše sve spalio 
On dobrotu ljubi tako 
Da Ga ljubi, srcem svatko 
Ljubimo Ga i hvalimo 
Proslavimo, uzdahnimo 
Srcem, ričju, okom, tvorom 
Ovdi i prid Božjim dvorom 
Isukrste Spasu dragi 
Naše ufanje, Bože blagi 
U Te ufamo po sve vrime 
Ne daj niko da pogine 
O grišniče sad se zbudi 
Isukrstu haran budi — Amen 

III. Nedjelja Korizme 


Plači srcem i s očima 

Muku Tvoga Gospodina ' 
Spasitelja plači, brate 

Ki je na križ umri za Te 

Ko bi moga ne plakati 
Di Ga plače draga Mati 
Blizu križa ona staše 
Tere gorko uzdisaše 
Sva se od tuge rastapaše 
Teške muke kad gledaše 
Koji više od sunca sjaše 
Di na križu izdisaše 
Zarad griha puka svoga 
Boga Isusa posred muka 
Tebe od mene razdiliše 
Sirotom me učiniše 
Što Ti činu eto vigju (vidim) 
Kako sebe ne ubiju 
Rastegnute ruke Tvoje 
Rastapa se srce moje 
Oštre drače kruna Tvoja 
Velika je tuga moja 
Čavli od gozja rane ljute 
Mome srcu strile knute 
Ti pred smrću želiš piti 
Ne mogu Te napojiti 
Usta Tvoja primedena 
Žuči i octom napojena 
Drage sestre i poštene 
Sve plačite blizu mene 
Udovice, dive čiste 
Sve plačite i neviste 
Plačite mi Sinka draga 
Raspetoga sva krvava — Amen 


Veli četvrtak u procesiji 


O priliko Boga moga 
Isukrsta svemogoga 

O priliko bez prilike 
Dostojna si svake dike 

O priliko slavna dosti 

Puna tuge i gorkosti 
O priliko vele čudna 

Vele Ti si za nas trudna 
O priliko slavna i sveta 

Nut kako si zlo raspeta 
Ti si raspet bez krivine 

Radi naše opačine 
Ko Te sada gleda Bože 

Kako plakat on ne može 
Da bi za Te svit zgorio 

Još Ti ne bi odvratio 
Jel to Tvoja slavna glava 

Slatki Isuse prigizdava 
Ku skuboše, ku mučiše 

Koju trna napuniše 
Vele ti je raznušena 

Rad' grišnika pogrđena 
Sve ti lice popljuvano 

Od grišnika izrugano 
Ter je mnogo izšibano 

Oštrim trnjem izbadano 
Jesu li to uši one 

Ke na milost vazda sklone 
Ke slišaste mnogo psosti 

Pomodrile jesu dosti 
Jesu li to one oči 

Koje za nas suzam moči 
Pomrčale jesu tvrdo 

Umodrile jesu grdno 
Je li Ti to slavno lice 

Kolike su joh modrice 
Jesu li to usta ona 

Ka nam daše red zakona 
A tvoj slavni vrat prišmagnut 

Ter je desnoj strani nagnut 
A i tvoje prsi slavne 

Oštrin kopjem rasparane 
Ne bud zaman Tvoje trpljenje 


Daj grišnikom odkupljenje — Amen 


vo _ Ti - 1o Bo - žje 


Pred Božjim Grobom 


Zdravo Tilo Božje sveto 

Ko na križu bi propeto 
Zdravo Tilo Božjeg Sina 

Isukrsta Gospodina 
Zdravo Isuse Bože pravi 

Ki si s Ocem jednoj u slavi 
Ti si hoti s neba priti 

I od Dive rođen biti 
Ti si za nas hoti umriti 

I krv svetu svu proliti 
Ti si trpi muku za nas 

Ti se smiluj sada na nas 
Puče Božji sad se moli 

Ter ponizi glave doli 
Da primite svi prošćenje 

Jer ste Njega vi stvorenje 
Zdravo Isuse sinu Boga 

Ne ostavi puka svoga 
Za koji si hoti priti 

Priblaženu krv proliti 
S učenicim večeraše 

Smrt im svoju navišćaše 


sve- 


pe - 

U vrtlu Oca kad moljaše 

Za nas željno uzdisaše 
Juda pride Tebi onda 

Za pineze ki Te proda 
Pozdravivši cjelov poda 

I Židovom Tebe prida 
Viće na Te učiniše 

Ter se tako zgovoriše 
K Pilatu Te povedoše 

Da Te propnu svi rekoše 
Kad prid stupom vezan staše 

Ka jaganjac Ti mučaše 
Na koljena tad padahu 

I s Tobom se svi rugahu 
Kad Te križu prigvozdiše 

U krvi svetoj vas ploviše 
Tužna Majka ondje staše 

Koj se srce raspadaše — Amen 

GOSPIN PLAČ — OD STAROG GROBLJA DO MATICE 


Kad pod križem ucviljena 
i žalosna Majka staše 
groznim suzam oblivena 
Suze u riku prolivaše 

Zato grlit i cjelivat 
križ krvavi ona uze 
i prolivat i umivat 
kroz čestoga mnoge suze 


Tvrdo drvo tad grleći 
dragom Sinu svoje poglede 


upravljaše u toj smeći ((smetenosti!) 


i čemerne riči uvede 


Kako Sinko moj ljubljeni 
bolesnoj se Majci ukaza 
To je ures neizrečeni 
prečistoga Tvoga obraza 


Di je ajme Tvoja naravna 
Vrh svih ljudih višnja dika 
Di je lipost Tvoja slavna 
Di je rajska Tvoja prilika 


Koga malo dana prije 
vas puk glasim veselima 
što se može najslavnije 
kako svoga kralja prima 


Za Božjega koga Sina 
Jeruzalim vas pojaše 
mnoštvo kića i haljina 
pred noge Ti prostiraše 


To li je kruna na Tvojemu 
ka se čelu ne da gledat 
to pristolje na kem svemu 
svitu imaš zapovidat 


Toliko si joh prominjen 
od onoga Sina moga 
ko bi dosli tako izbijen 
od naroda Žudijskoga 


Sad mi dakle o kršćani 
Tvrdo drvo zagrlimo 
I od griha pokajani 
Milosrđe Božje išćimo — Amen 


KONGREGACIJA KĆERI MILOSRĐA 
III. SAMOSTANSKOG REDA SV. FRANJE 


Naša kongregacija utemeljena je dne 25. III. 1919. u Blatu 
na Korčuli. 

Utemeljiteljica je Petković Marija — Majka M. Propetog 
Isukrsta, rođ. 10. XII 1892. u Blatu, od oca Ante Petkovića i majke 
Marije rođ. Marinović. 


Kao djevojka u svijetu, Marija Petković, članica ije pobožnog 
društva Kćeri Marijinih i predsjednica istog. Već tada ističe se 
u milosrdnoj ljubavi prema bližnjemu, pomaže siromasima i čini 
im razne usluge. 


Želi posvetiti Bogu svoj život u Zatvorenom samostanu, no 
dubrovački Ordinarij dr. Josip Marčelić hoće da ona ostane u 
rodnom mjestu i da se žrtvuje za siročad prvog svjetskog rata. 
Posluša, te sa svojom prijateljicom mještankom Marijom Telenta 
ulazi dne 25. III 1919. u samostan sestara Ančela, koje su po od- 
redbi svoje Glavarice, baš tada napuštale mjesto. 


Djelatnost sestara Ančela preuzimaju sada Marija Petković 
i Marija Telenta a pod vodstvom spomenutog dubrovačkog Ordi- 
narija i mjesnog župnika Don Pera Franulović. Pridružuju im se 
još dvije djevojke iz Blata Palma Bačić i Mandaljena Šeparović, te 
Jozica Franulović iz Vele Luke i Anka Sladović iz Korčule. 


Najprije vade pučku kuhinju za postradale i siromašne, 
zatim osnivaju dječje sirotište i zabavište. Vode i pobožna društva: 
Anđela Čuvara, počasnu Stražu rSca Isusova, Kćeri Marijine, Tre- 
ćoredice Sv. Franje i Udrugu Dobrog Pastira. Posjećuju bolesnike 
i siromašne, te im pomažu duhovno i materijalno. U pomanjkanju 
sredstava idu u prošnju. 


Dne 4. X 1920. Marija Petković sa prvih 5 članica primi re- 
dovničko odijelo iz ruku Preuzvišenog Ordinarija u župnoj crkvi 
Svih Svetih. Prisutno je bilo nmogo naroda. Iste godine ove polože 
i svete redovničke zavjete. Marija Petković dobila je tada ime 
Marija Propetog Isukrsta i izabrana je od sestara, a potvrđena 
od Ordinarija za Vrhovnu glavaricu. Kao Utemeljiteljica, uz glavnu 
svrhu: slave Božje i posvećenje sestara, svojim Ustanovama daje 

i posebnu svrhu: vršenje djela milosrđa — odgajanje siročadi, 
obrazovanje djece i djevojaka, njegu bolesnika, staraca i nemoć- 
nih, pomoć u pastoralnom radu klera i misija. 


Božja Providnost bdije nad ovom zajednicom Isusove ljubavi, 
te šalje u Družbu i druge djevojke iz Blata i raznih mjesta naše 
Domovine. Broj sestara raste, rad se proširuje. Otvara se kuća za 
kućom: Subotica, Smokvica itd. Oko 40 kuća do danas u Domo- 
vini. 

God. 1936. sedam sestara odlazi u južnu Ameriku, a 1940. 
ide i Majka Utemeljiteljica da učvrsti svoje sestre. Otvaraju se 
kuće u Argentini, Paraguayu, Uruguayu, Peru i Chilama, sa dva 
novicijata. 

Iz južne Amerike Majka Utemeljitelziva vraća se u Italiju 
god. 1952. gdje prenaša Vrhovnu upravu Družbe iz Blata u Rim, 
te ostaje Vrhovnom glavaricom do 1961. kada zbog bolesti predade 
svoju dužnost novoizabranoj časnoj Majci M. Julijani Franulović 
iz Blata. 

Družba se dalje širi u nekoliko kuća u Italiji gdje sestre vode 
dječje domove, njeguju bolesnike u bolnicama, rade u staračkim 
domovima. 

God. 1966. Majka Utemeljiteljica, istrošena radom i teškom 
bolešću, prelazi u vječnu domovinu, odakle i dalje bdije nad 
svojim duhovnim kćerima. Pokopana je na rimskom groblju, a 
nakon tri godine, nastojanjem Vrhovne glavarice M. Julijane Fra- 
nulović, njezini posmrtni ostaci preneseni su u kapelicu Vrhovne 
kuće u Rimu. 

God. 1967. otvara se prva naša kuća u Njemačkoj — Passau, 
zatim i ostale kuće za djela milosrđa — pet kuća do danas. 

God. 1971. odlaze sestre u Canadu — Vancouver, a 1975. u 
Californiju — San Jose. 

God. 1970. na Specijalnom kapitulu u Rimu Družba je po- 
dijeljena na tri pokrajine: 

1. Jugoslavija — Njemačka 

2. Argentina — Paraguay — Uruguay 

3. Chile — Peru. 


Kuće u Italiji izravno spadaju pod Vrhovnu upravu u Rimu. 


Družbu je kanonski ustanovio biskup dr. Josip Marčelić, 18. 
veljače 1928. Dubrovnik. 


102 


Pripojio ju je Prvom Franjevačkom Redu Generalni mini- 
star Fr. Bonaventuri Marrani, 26. siječnja 1928. Rim. 

Kanonsku pohvalu i priznanje dobilo je 26. lipnja 1944. Rim, 
od Svete Kongregacije za Redovnike. 

Konačno odobrenje Družbe i Ustanova dano jeu Rimu iz Pa- 
lače Svete Kongregacije za Redovnike, 6. prosinca 1956. Pio XII. 

Na počeaku god. 1974. Družba je brojila 67 kuća, 466 zavje- 
tovanih sestara, 13. sestara pomoćnica, 32 novakinja i 14 aspiran- 
tice. Ukupno 525 članica. 

Kongregacija i danas nastavlja svoj život i rad. Širom svijeta 
naše sestre nesebično se žrtvuju iz ljubavi prema Kristu, u duhu 
Majke Utemeljiteljice a taj je: ljubav, poniznost, odricanje, žrtva 
i pouzdanje u Boga. Propovijedaju životom i riječju »Veselu Vi- 
jest«, pomažu Crkvi u spasavanju duše. Prema svom mačelu »Budi 
Volja Tvoja«, radosno se žrtvuju u Gospodinovoj službi za dobro 
svijeta. 

NEKE ZANIMLJIVOSTI IZ BLATSKE PROŠLOSTI 
»OSTOIĆEVA« KRONIKA — RIJEČ O KNEZU MISLAVU?! 


Ostoić u svojoj knjizi donosi jednu kroniku navodno iz VII 
st. i kao takva ona nema smisla. Ostoić — prvi načelnik Blata — 
bio je i previše pošten, da bi nešto slično mogao izmisilti. Njegovo, 
pak, poznavanje latinskog jezika, da je i htio, ne bi mu dopustilo, 
jer je kronika pisana klasičnim latinskim jezikom, a Ostoić je 
više-manje bio samouk i latinski nije toliko dobro poznavao da 
bi nešto slično mogao latinski napisati. Šteta je velika, što je 
čitavu u knjizi ne navodi, a u arhivu njegove obitelji ta se kro- 
nika dosada nije pronašla. 


Dr Šišić pretpostavlja da ije prepisivač kronike, koja govori 
o knezu Mislavu, mogao napraviti lapsus calami i umjesto sanctae 
Marthae napisati sancti Martini. Mi pretpostavimo da je meki 
Talijanaš, za vrijeme mletačke vladavine u Korčuli, svjesno po- 
stavio Narentani umjesto Veneti i kroniku smjestio u VII st., 
kad su doista Hrvati stigli na ovaj otok, da bi kod naših ljudi 
na Korčuli izazvao odium na naš narod. Zbog toga preokrenimo 
Narentani u Veneti, a kroniku postavimo u IX st. i ona će se — 
mislim — krasno uklopiti sa knezom Mislavom. — Pogledajmo 
kako će onda tako postavljena u hrvatskom prijevodu glasiti: 


Str. 22. citat: »Na istoku od Blata postoji mjesto zvano 
Kraljevac, što znači vlasnost kraljeva. Na tom je mjestu, skoro 
u sredini, vrlo visoka smokva, kod koje je četvorouglasta hridina. 
Od ove hridine izmjeri sedam ikoraka na sjever i naši ćeš temelje 
kule našeg presvijetlog kneza, koji ju je sagradio bježeći ispred 
mletačkih galija, koje su ga progonile i sebe od njih sa svojih sto 
drugovao obranio.« Cit. str. 23. »Kako ije naš kralj i knez primljen 
od stanovnika Blata nosio sa sobom golemo bogatstvo i Mlečani ga 
progonili da mu ga otmu, tada je velim pomoću novca sagradio 
mnoge utvrde da nas brani.« Cit. str. 66. »Otočani su pošteni i 
mnogo zahvalni na dobročinstva. Zemlju naše vlasnosti dobro 
obrađuju i pošteno davaju plodove. Njih naš kralj rado ima, jer 
se dobro služe oružjem.« Cit. str. 97. ».. . pogotovo stanovnici Bla- 
ta, koji se u tom vježbaju, i mi se njihovom pomoću služimo. 

Budući da su se u obrani tvrđave Kraljevac i u oslobađanju našega 
kralja dobro vladali, naš ih je kralj darovao zemljom sa jedne i sa 
druge strane brda, koje nadvisuje dolinu na istok naselja blizu 
našeg dvorca. Ova je zemlja negda pripadala u zajedništvu dvjema 
obiteljima, ali zbog oskudice novca našem preljubljenom knezu 
prodana i u ovoj prilici njima odvažnim braniteljima darovana. 
Ova parcela ima pet jutara« Cit. str. 106. »Kralj naš posjeduje 
također golemo polje na zapad mjesta koje je kupio od plemića. 
To polje neko vrijeme bude jezero i ne može se obrađivati, jer bi 
voda odnijela i pokrila sve, već služi za ispašu ovcama i životi- 
njama.« Str. 8 i 9. Ostoić navodi svojim riječima, kako se dvorja- 
nik kraljev — pisac kronike — nakon smrti kralja, koji ije umro 
kod svog brata Ottomiera, vratio na otok gdje mu je sestra bila 
udata za Spaha — gospodara Sitnice —, ali je sve našao opusto- 
šeno od Mlečana, sve tvrđave porušene i sada vrativši se (Cit. str. 
23.) »Ja radije boravim u kraljevu dvorcu Kraljevac, jer uzja- 
havši konja mogu u kratku vremenu posjetiti prijatelje u Blatu.« 

Ovako postavljena ova kronika može se lijepo dovesti u vezu 
sa hrvatskim knezom Mislavom. Pisac ove kronike u svakom slu- 
čaju savršeno poznavao ovaj kraj, jer opisi predjela točno odgo- 
varaju, kao što nas i vježbanje u oružju potsjeća na našu vitešku 
igru Kumpaniju. Plemići, o kojima je u kroniki riječ, bili bi Ro- 
mani starosjedioci oko romanske rotonde Gospe od Poja. Njih u 
svakom slučaju koncem IX st. nestaje i maši pređi u to vrijeme 
nadograđuju i ovu romansku rotondu. Starohrvatski grob u obliku 
lađe, koji smo pronašli ispod temelja nadogradnje, jasno pokazuje 
da su naši pređi već prije »zauzeli« taj položaj, što je i logično. 
Da li, oslanjajući se na ovako preinačenu kroniku, možemo tvrditi 
da je knez Mislav od plemića starosjedilaca Romana kupio polje 
Blato, u to ne ulazim. Većina asimilira manjinu i Romana je po- 
stupno nestalo, kao što se to dogodilo i u gradovima na našoj 
obali. 

Usudio bih se dati i svoje osobno mišljenje. U ona davna 
vremena, VII — IX st, centralna vlast nije toliko dolazila do izra- 
žaja, kao kasnije. Rimski je municipij na otoku sve više prerastao 
u hrvatski grad. O takvom hrvatskom gradu sa nazivom Krkar 
govori u X st. i Konstantin Porfirogenet. Romansko je žiteljstvo 
nestajalo asimilirano od hrvatskog. Čemu onda upotrebljavati 
latinske nazive i umjesto romanskog Rector nadošao je hrvatski 
naziv kralj. Sigurno, to je bio kralj sličan onima, o kojima govori 
Homer pod Trojom. Na to upućuju i riječi velikog povijesnika 
XV st. Vergila Polidora, koji u svojoj knjizi Repositorum occulto- 
rum doslovno veli: »In civitate Curzoli quae fuit antiqua civitas 

require fabbricum antiquam. Palatii Regis ispius Civitatis etc«.— 
»U gradu Korčuli što je bio stari grad potraži staro zdanje Pa- 
lače kralja samog Grada ...« Vergil Polidor znao je, dakle, i da je 
postojao stari grad na otoku — mi smo već vidjeli da je to 
današnje Blato — i smatramo je potrebitim potražiti staro zdanje 
palače kralja toga grada. — Na žalost, to nam danas izgleda 
nevažno. 


Ovo moje tumačenje ne dolazi u sukob da se hrvatski knezovi 
i kraljevi u datom momentu nijesu mogli poslužiti ovom tvrđa- 
vom, jer ovaj otok ni u prošlosti nije bio neka samostalna država, 
već je bio u sklopu neke države. 


JUNAŠTVO IVANA BARČOT 


God 1571. navale na Blato tri čete gusara iz Hercegnovog da 
pale, pljačkaju i ubijaju. U junačkoj i teškoj borbi poginulo je 
10 gusara, ali 6 naših Blaćana, a gusari odvedoše u roblje 60 
blatskih djevojaka. Vidjevši Ivan Barčot da mu i majku u roblje 
vuku, skoči se kao bijesan ris na gusare. On sam ubi 4 gusara, 
ali zbog zadobivenih rana u teškoj borbi sa tolikim neprijateljima 
i sam nađe smrt u naručju sretne i nesretne majke: sretne što je 
izbjegla ropstvu, nesretne što je izgubila sina. 


»MANZONIJEVI ZARUČNICI« U BLATU 


Najpoznatije je djelo talijanskog književnika Aleksandra 
Manzonija (1785 — 1873) Zaručnici. U tom romanu veliki Manzoni 
opisuje nedaće, koje su snašle siromašnog seljaka Renza i njegovu 
zaručnicu Luciju kad su se htjeli vjenčati. Bogati i moćni feu- 
dalac don Rodrigo zaljubljen u Luciju ometa na svaki način da 
Renzo i Lucija sklope brak. On ima velik utjecaj i kod seoskog 
župnika koji od straha pred njima odbija da Renza i Luciju 
vjenča. Siromašni Renzo i Lucija sa dva svjedoka zaskočiše don 
Abbondija u njegovu stanu u želji da bar u kući — jer i to se 
može! — sklope brak. Iako je ovo povijesni roman, ipak se ta 
stvar nije trebala dogoditi u nekom mjestu Italije, ali nešto se 
slično, dosta prije Manzonijeva rođenja dogodilo u Blatu. 


Iz matice vjenčanih Sv. I. str. 38 — latinski tekst, a pri- 
jevod na hrvatskom glasi: 

»Dne 30. travnja 1718. — ja Ivan Biljanović, župnik u Blatu, 
uvečer oko 7 sati čuo sam gdje mi netko kuca na vrata kuće mog 
redovnog stanovanja i pošto sam upitao tko je, bio je odgovor: 
Ja Ivan Granir da biste došli providiti sv. sakramentima ženu 
mastora Andrije Faturov koja umire. Odmah sam ustao, upalio 
svijetlo i otvorio vrata kuće u koju sam vidio smjesta gdje ulaze 
gosp. Ivan Franko Tulić i Ana Marija kći gosp. Nikole Ismaeli, 
prije spomenuti Ivan Granir, Ivan Prižmić sin Marinov i gosp. 
Donko Junije sin gosp. Silvestra. I tada prije spomenuti gosp. Tulić 
reče da je došao k meni da sklopi brak sa prije spomenutom 
Anom-Marijom. Ja ušavši u sobu zatvorio sam vrata i rekao da ne 
mogu na taj način blagosloviti njihov brak. Usprkos tome spo- 
menuti gosp. Ivan Franko Tulić jakim glasom meni dobro poz- 
natim i koji su čuli naprijed spomenuti Granir, Prižmić i Junio 
reče: Ja Ivan Franko Tulić uzimam za svoju zakonitu ženu Anu- 
-Mariju kći gosp. Nikole Izmaeli ovdje prisutnu, a tada nadoda 
prije spomenuta Ana-Marija jakim glasom, koji sam na sličan 
način dobro prepoznao: Ja Ana-Marija Ismaeli uzimam za svoga 
zakonitog muža gosp. Ivana-Franka Tulić ovdje prisutnog. Ovo se 
dogodilo u prisustvu gore spomenutih svjedoka i, budući nijesam 
ništa rekao, otiđoše. Ja Ivan Biljanović kao gore vlastitom ru- 
kom.« 


Tako je župnik Biljanović zaveo ovo neobično i nesvakidašnje 
vjenčanje, koje ije u stvari bilo valjano, jer inače ga župnik ne bi 
bio ni zabilježio. Biljanović je najviše župnikovao u Blatu (od 
1691 — 1745). Umro je dne 2. III 1755. u 91-god. života. U nekro- 
logu za njega piše da je bio revan u pohađanju bolesnika i ispo- 
vijedanju u crkvi i nakon što je prestao biti župnikom. 

Zašto su se Ivan-Franko Tulić i Ana-Marija Ismaeli odlučili 
na taj način sklopiti ženidbu ostaje tajna. Ovdje zasigurno nije 
bio nikakav don Rodrigo, a obojica su bili i plemićkog roda. Si. 
gmrno Aleksandar Manzoni nije čitao blatske matice vjenčanih, 
a ipak nas bježanje u sobu don Ivana Biljanović podsjeća na bie- 
žanje don Abbondija. 


NEOBIČNE ABATESE 


U katoličkoj crkvi ime abatesa nose starješice nekih starih 
zatvorenih samostana. Kad je u Blatu započela, točno ne znamo, 
jer se iz blagajničkog dnevnika ne može zaključiti, ali u XVII st. 
već postoji »Skula« Prikazanja Isusova u hramu. Ta je Bratov- 
ština u Blatu potrajala skoro do konca XIX st. Sastojala se od 

udatih i neudatih žena, koje su svake god. birale dvije abatese, 
a članice te bratovštine međusobno su se zvale »sestre«, Brinule 
su se i uzdržavale su oltar Prikazanja Isusova u hramu, a jer se 
međusobno nazivahu sestre, još i danas narod taj oltar zove 
oltar »Gospe sestrinske«. Toliki sigurno ne znaju odakle i zašto 
taj naziv!! Do danas nijesam pronašao pravila te bratovštine — 
malo je vjerojatnosti da ću ih i pronaći!!! —, ali sudeći po blagaj- 
ničkom dnevniku uz brigu za oltar brinule su se i za siromahe. 
Ta se bratovština mnogo razlikovala od bratovštine Gospe od 
Rozarija, koja istovremeno u Blatu postoji i koja je također bila 
sastavljena pretežno od ženskog svijeta, ali nije imala svoje aba- 
tese niti su članice prisustvovale skupštinama održavanim u Loži. 
Članice bratovštine Gospe od Rozarija imale su dužnost moliti, 
a muškarci sa župnikom na čelu diskutirali su o problemu oltara 
i bratovštine u Loži. Članice bratovštine Isusova Prikazanja u 
hramu ili kraće Gospe Sestrinske ne drže javne sastanke u Loži, 
već održavaju glavnu skupštinu u dvorištu jedne od dviju abatesa 
u prisustvu samo dvaju prokuratora oltara i župnika. Svake god. 
biraju dvije nove abatese. Muškarci nijesu bili članovi te bratov- 
štine i zato nikakvo čudo da drugog muškarca — osim gore nave- 
denih — nije bilo na njihovim skupštinama. 


MRAZ I POZEB 31. SVIBNJA 1762. 


Ugledna obitelj Petra Kalogjera čuva više značajnih stvari iz 
blatske prošlosti. Na istaknutom mjestu ispred kuće vidimo glavu 
rimskog boga Janusa nađenu u grčko-romanskom naselju Potirna, 
a tu se ispred kuće čuva i nadvratnik iz kuće Kačić — potomaka 
slavnih hrvatskih plemića u Blatu — na kojem uklesano piše sli- 
jedeće: A. D. 1762 Die XXXI Maii frigus et gelu memorabile in primo 
Michaelis Triali incliti praesulis ingressu faustissimo. — God. 
Gospodnje 1762 dne 31. svibnja studen i led vrijedan spominjanja 
kod prvog presretnog ulaska slavnog biskupa Mihajla Triali. 

Ovaj je biskup dvije župe u Blatu ujedinio u plebaniju, te ga 
možda za to zovu slavnim, ali ne bih baš rekao da je njegov prvi 
svečani ulaz u Blato s obzirom na spomenutu studen i led bio 
presretan??! 

Kao što navodim u uvodu, ne stavljam bilješke na dnu stranice ili 
pozadi knjige, kako se to redovito prakticira. Kad u toku teksta piše: 
Ostoić (str. xy), znači nda se odnosi na gore navedeno Ostoićevo djelo 
i dotičnu stranicu u istom djelu, a tako i kod svih drugih. Mislim da je 
na ovaj način svima jasno odakle uzimam citat, a običnim čitateljima 
da je ovako knjiga pristupačnija. 

IVO PROTICĆ 


ŽUPA BLATO 


BLATO, 1978. god. 


VIL 


RODNOM ZAVIČAJU 


Don Ivo 


Izdavač: Ivo Protić 


Tisak: »Zrinski«, Čakovec 


IVO PROTIĆ 


ŽUPA BLATO 


od IV — XX st. 


2. dio 


BLATO, god. 1978. 


PREDGOVOR 


Prije dvije godine, kad sam dao u tisak prvi dio knjige »ŽUPA 
BLATO od IV—XX st.«, nisam mislio da ću se uskoro ponovo 
prihvatiti pera i napisati još jednu knjigu o dragom mi zavičaju. 
— Još prvi dio nije bio izišao iz tiska i jednog sretnog dana — 
žalim što nisam zapisao datum! — navratih do arhiva obitelji 
Ostojić i posve slučajno nađoh »OSTOJIĆEVU KRONIKU«, kao i 
sedam knjiga koje se sve od reda odnose na prošlost ovoga mjesta 
i otoka. Evo njihovih naslova: 


. Nobili abitanti nel casal di Blatta (strana 324) 

. Per li nobili abitanti nel casal di Blatta (strana 94) 

. Per li procuratori del populo del casal di Blatta (strana 66) 

. Per li divisori del Prato Grande di Blatta (strana 138) 

. Per li nobili abitanti nel casal di Blatta — Al laudo (strana 
170) ' 

6. Per li commun del casal di Blatta (strana 202) 

7. Per li fratelli Favrović-Talenta (strana 104) 


Ona vNnH 


Knjiga »Nobili abitanti...« doživila je dva izdanja: prvo oko 
god. 1772, jer je u tom izdanju zadnji dokumenat iz god. 1771, a 
drugo izdanje oko god. 1795, jer je u njemu posljednji dokumenat 
iz god. 1794. Prvo izdanje ima 256, a drugo 324 stranice. Prve 202 
stranice u oba su izdanja identične, kao da je slagar sačuvao kli- 
šeje. — Na nijednoj knjizi nije naznačeno mjesto ni godina tiska- 
nja, a sve su formata 28 x 20 cm. 


Ove knjige nisu, doista, ni Marulićeva »Judita«, ni Pascalove 
»Pensćes«, ali su u svakom slučaju znak kulture naših pradjedova 
i pokazatelj tadanje ekonomske moći našega mjesta. Prije dva sto- 
ljeća, u roku od tridesetak godina, Blato daje tiskati sedam knjiga 
i moramo si bezuvjetno postaviti pitanje: što smo mi danas u 20. 
stoljeću, u vrijeme neuporedivo većeg ekonomskog blagostanja, u 
tridešet godina publicirali?! ' 


U tim su knjigama tiskani najrazličitiji dokumenti od 15. st. 
skoro do konca 18. I stoga je zaključak: sve su tiskane u drugoj 
polovici 18. stoljeća. U njima su mnoge stvari i ponovljene, pose- 
bice popis plemića iz god. 1420, ili točnije, predaja ovog otoka Ve- 
neciji. Možda je tiskanje tog dokumenta tražila i Venecija, kojoj 

su se već dobrano »tresla koljena«, da upozori naše ljude na taj 
povjesni događaj. U tim knjigama tiskano je i nekoliko dokume- 
nata koji se odnose na neka druga naša naselja izvan ovoga otoka; 
dapače neki dokumenti iz arhiva pojedinih talijanskih gradova. 


Gornja me je sretna okolnost silno obeselila i netko će sigurno 
reći: lako ti je bilo pisati kad si mnogo toga našao sabrano u par 
knjiga, mjesto da lutaš od grada do grada pretražujući arhive i 
napirući oči da odgonetneš slova raznolikih rukopisa po izblije- 
djelim listinama. Ima u tome i dosta istine! Ipak mi je čudno 
da nitko od povjesnika ovog otoka nije imao sreće da u nekoj pri- 
vatnoj ili javnoj biblioteci te knjige pronađe! 


Pred više od dvadeset godina, prema maticama župnog ureda 


Blato napravio sam rodoslovlje obitelji Protića. Tijekom ovih dva-, 


desetak godina sastavio sam, na temelju istih knjiga, i rodoslovlja 
nekih drugih obitelji. Prelistao sam, stoga, mnogo puta iste knjige 
i pravio različite bilješke. Težak je to i nezahvalan posao koji traži 
nekad i preko pedeset sati napornog rada. To mi je bio i neki 
hobby i, kad bih uspio sastaviti neko rodoslovlje, bio je jedan mali 
»Heureka«! 


U prije navedenim knjigama našao sam i dosta podataka o 
starim blatskim obiteljima; posebice popis plemića iz god. 1420. 
i god. 1770. Praveći rodoslovlja, sakupio sam mnogo materijala o 
svim blatskim obiteljima. Te dvije stvari omogućile su mi da sam 
uspio dati prikaz starih blatskih obitelji. 


Divan je taj naš otok! Još ga uvijek malo poznajemo, a stari 
rekoše: »Ignoti nulla cupido.« = »Što čovjek ne pozna, to i ne 
može ljubiti.« 

Jedinstven je taj naš otok na našem plavom Jadranu — »tom 
najlipšem moru na svitu.« Od svih naših otoka najbogatiji je po- 
ljima, vodom i šumom. Šumom nadasve! Zbog toga je od starih 
Grka nazvan »KORKIRA MELAINA« = »CRNA KORKIRA.« Zbog 
gornjih odlika i danas je — u prošlosti je to bilo još izrazitije — 
najnapučeniji otok Jadrana, iako nije površinom najveći. 


Stratešku vrijednost ovog otoka upoznaše još stari Iliri i ovdje 
pružiše zadnji otpor »Rimskom Orlu«! Bila je potrebita strateška 
vještina jednog Oktavijana — kasnijeg cara Augusta — da ih do- 
krajči. I Oktavijan napravi nad Ilirima pokolj na našoj KOPILI. 
Valjda je ovo jedini otok našeg Jadrana, kojim je koračao car 
August! 

Tu, u naše mjesto, dođoše bjegunci iz Salone i udariše temelje 
Starom građu na ovom otoku. Ne trebam ja slaviti staru Salonu, 

jer je slava njezina dobro poznata. A ne pobjegoše ispred najezde 
Avara nevješti i nesposobni! 

Naš je otok jedini otok Jadrana gdje je neki vladar imao svo- 
ju prijestolnicu. S knezom Mislavom stigoše na ovaj otok i »pri- 
mates Kraljeviciarum« = »hrvatsko plemstvo i pučani«. 

Kasnije tijekom stoljeća stizali su na ovaj otok ljudi iz raznih 
dijelova naše domovine, posebice Bosne i Hercegovine, bježeći pred 
Turcima. Od svih spomenutih: ostatka starih Ilira (ipak ih August 
nije sve pobio!), nadošlih Rimljana, bjegunaca iz Salone, prvih i 
drugih hrvatskih došljaka i svih kasnijih, nastao je jedan narod 
ovog otoka — bajnog otoka na tom našem Jadranu. 

Da li su ovim otokom koračale noge Pavlovih učenika: sv. Lu- 
ke i Tita, posve sigurno nećemo doznati, ali, da je vrlo rano pri- 
mio kršćanstvo, to nam je već evidentno. — Isto je tako posve si- 
gurno: ovo je jedini otok na Jadranu — a možda ne samo na Ja- 
dranu! — koji je Crkvi dao dvije redovničke družbe: KONGRE- 
GACIJU ANĐELA ČUVARA (Sestre dominikanke) — Korčula i je- 
dinu autohtonu hrvatsku redovničku družbu »KĆERI MILOSRĐA« 
— Blato. 


Nikad nećemo potpuno upoznati svu prošlost ovog nam dra- 
gog otoka — naše Korčule —, ali i svaka sitnica u tom pogledu 
vrijedna je pažnje. Tom cilju smjeraju i stranice ove knjige koja 
je samo jedan kamenčić u divnom i velikom mozaiku slavne po- 
vjesnice rodnog nam zavičaja. ' 

Sretan ću biti, ako uskoro i sva ostala naselja dobiju slične 
monografije. Na taj način dobili bismo cjelovitiju i potpuniju sli- 
ku o našoj prošlosti i naučili jedni druge bolje poznavati, poštiva- 
ti i cijeniti. 

I danas čitamo na križu ispred špilje Gospe Lurdske da je 
tadanji velolučki župnik nazvao cestu između Vele Luke i Blata 
»Vez ljubavi između jednokrvne braće«. Moja je vruća želja da bi 
ova moja knjiga bila »Vez ljubavi između jednokrvne braće: Bla- 
ćana i Velolučana.« Ne postoje, valjda, na »kugli zemaljskoj« dva 
naselja koja bi imala zajedničke pređe kao što je to kod nas. Opi- 
savši stare blatske obitelji dao sam prikaz istodobno i cca 80% 
velolučkih obitelji, jer posve sigurno barem 80% velolučkih obite- 
lji blatskog su podrijetla, a govoreći o slavnoj prošlosti dragog mi 
zavičaja istodobno sam govorio i o slavnoj prošlosti Vele Luke, jer 
su nam pređi zajednički. U obostranom je stoga interesu da bi se 
ovaj »vez ljubavi« što više realizirao! 


“Knjiga nosi naslov: ŽUPA BLATO, od IV—XX st., 2 dio. Nas- 
lov je jasan! Ovaj dio knjige bez prvog bio bi nepotpun, a prvi 

je dio s ovim sada mnogo jasniji. Oba dijela skupa samo. je: tek 
nekoliko nabačenih arija iz daleke prošlosti -ovoga mjesta,.koje 
očekuje i druge arije, kako ovoga mjesta tako i svih drugih.nase- 
lja. 1, kad »zazvone zvona« svih naselja ovoga otoka, tada će to 
biti prekrasna simfonija kojom ćemo se moći svi ponositi da se 
i na nama, kao dijeliću naše domovine, ispunjaju riječi: »Lijepa na- 
ša domovino, oj junačka zemljo mila.. .« ' 2 se 


UVOD 


Ovom bi poglavlju možda bolje odgovarao naslov: Osvrt na 
prvi dio knjige i njegova nadopuna. Najprije ćemo doznati kako je 
prvi dio moje knjige »Župa Blato od IV—XX st.« bio primljen, a 
potom kako su neka nova otkrića u ove dvije godine potvrdila ono 
što sam u prvom dijelu knjige ustvrdio. 

. Sa zadovoljstvom mogu reći da je prvi dio moje knjige bio 
dobro primljen. Naši su biskupi, kojima sam knjigu poslao, s is- 
tom zadovoljni. Dugo bi bilo kad bih nanizao sve što su mi pisali. 
Izdvajam: naš mi je Prvostolnik, zagrebački nadbiskup, preuzv. 
gosp. dr Franjo Kuharić uz zahvalu pisao kako se moja knjiga do- 
bro uklapa u studij cijele naše povijesti, 


I naši su je eminentni kulturni radnici primili vrlo rado. Naš 
mi je poznati akademik dr Cvito Fisković pisao kako ju je s naj- 
većim zadovoljstvom pročitao i »kako me nitko neće priskočiti.« 
Zacijelo, ovim je mislio reći da sam iznio neke postavke koje nit- 
ko neće pobiti, — Prof. gosp. Davor Domančić — sada direktor Re- 
gionalnog zavoda za zaštitu... u Splitu — reče mi da se nitko pa 
metan neće ni usuditi pobijati one četiri osnovne postavke koje 
sam naveo u uvodu. — Ne mislim ovime tvrditi da su ugledna gos- 


poda — barem za sada! — rekla Amen na svaku moju riječ, ali 
u jednoj maloj knjizi postaviti četiri nove istine o prošlosti ovog 
otoka, ipak nešto znači. — Toliki su je naši — meni poznati i ne- 


poznati — kulturni radnici i sveučilišni profesori tražili, kao: dr 
Zvonko Šeparović, dr Tomislav Marasović, ing. Jerko Marasović, 
dr Ivo Žuvela, prof. Stanko Petković, prof. dr Vinko Foretić itd. 
Neki mi, od gore naznačenih, rekoše da sam publiciranjem knjige 
Prvi otkrio Blato našoj kulturnoj javnosti. 


. Tek tiskanjem moje knjige, našoj su kulturnoj javnosti po- 
stale pristupačne naše Božićne i Korizmene pučke pjesme. Za ove 
pjesme toliki rekoše da je to kulturni biser kojim bi se mogli po- 
nositi, da ih imaju, i daleko kulturniji naši centri kao Split i Du- 
brovnik. 


Skoro je suvišno napominjati kolikim su oduševljenjem knji- 
gu primili naši ljudi u Blatu, izvan Blata i domovine. Više je njih 
na dušak i dva puta knjigu pročitalo, a neki mi rekoše da bi poje- 

dine dijelove knjige trebalo i napamet naučiti. Ove me stvari neo- 
bično vesele iz više razloga! Nadasve, jer je to znak i kulture našeg 
mjesta, i njegove ljubavi prema rodnoj grudi, i našoj dalekoj i 
slavnoj prošlosti! A lijepo je pjevao naš pjesnik Petar Preradović: 
»Rod bo samo koji mrtve štuje — Na prošlosti budućnost si snujel« 

Nisam mislio gornjim reći da u knjizi nema nedostataka, jer 
je tome podložno svako ljudsko djelo. Ako isključim tiskarske gre- 
ške, glavni je uzrok nekim drugim nedostacima što je knjiga na- 
pisana u tri mjeseca. Kad se ima pred očima moj glavni pastoralni 
rad, koji mi »oduzima« najviše vremena, onda je knjiga napisana 
u dosta kratkom vremenu. 

Bilo je i onih kojima se knjiga nije svidjela, jer sam im digao 
titulu prvorođenstva. Meni je to žao i istodobno me neobično čudi!! 
Zar se srde Dubrovčani, ako netko reče ili napiše da je Epidaur 
stariji od Dubrovnika?! Svaka nova istina — tako i povijesna — 
mora veseliti svakog kulturnog i poštenog čovjeka. Neke sam po- 
stavke u knjizi samo nabacio i ostavio mogućnost korekture. Ne- 
ke sam dokazima potkrijepio — posebice one četiri osnovne po- 
stavke. Već su prošle dvije godine i nitko se nije ni usudio pro- 
tudokazima iste pobiti, a nadam se da to neće ni u buduće, I sto- 
ga su one za svakog istinoljubivog čovjeka povijesna istina. 


Ne trebam isticati da nisam imao namjeru — niti sam za to 
pozvan — dati stručni, umjetnički prikaz starina i umjetničkih ob- 
jekata ove župe, a još sam manje želio ili mogao dati cjelokupan 
prikaz prošlosti ovog otoka. Želja mi je bila napisati jednu mono- 
grafiju o župi Blato, u kojoj ću reći neke do sada nerečene ili 
neotkrivene istine o prošlosti ovog otoka. Da to postignem, hva- 
tao sam se pomalo svega: trađicije, umjetnosti, prava, materijalne 
baze, arheologije, toponomastike, poznatih povijesnih istina itd. 
Držao sam se načela: »Timeo hominem unius libri« = »Plašim se 
čovjeka jedne knjigel« Znadem dobro da ova izreka ima dvostru- 
ko značenje! Uvjerenja sam, naime, da se svakoj stvari moramo 
približiti s više strana, ako želimo otkriti istinu. Najbolje upozna- 
jemo neki objekt, ako ga obiđemo sa svih strana! U protivnom 
slučaju, sud o nekoj stvari može biti diametralno suprotan, ili da- 
tiranje nekog objekta (crkve, slike itd.) može varirati čak za neko- 
liko stoljeća, što nije baš rijedak slučaj kod povjesnika umjetnos- 
ti. Prvi je dio moje knjige bio logički osmišljen — tako mi rekoše 
mnogi —, a nadam se da će ovaj drugi dio još više potvrditi prvi, 
jer »svi putevi vođe. u Rim«. 

Daleko sam od toga da bih potcjenjivao radove onih koji su 
do sada pisali o prošlosti ovoga otoka, ali smatram da su se neke 

istine i mogle, i trebale reći dosta ranije, i tada bi historiografija 
ovog otoka bila već danas mnogo odmakla. 

Najviše je zabolilo neke što sam nepobitno dokazao da je hr- 
vatski grad, o kojem govori Konstantin Porfirogenet u 10. st., da- 
našnje Blato, a da je današnju Korčulu god. 1254. utemeljio Marsi- 
lije Zorzi. Ova istina povlači za sobom i druge, a posebice istinu 
da je »KORČULANSKI STATUT«, prvi općinski statut u našoj do- 
movini, donesen u STAROM GRADU na ovom otoku, to jest da- 
našnjem Blatu. 


HRVATSKI GRAD IZ X STOLJEĆA NA OVOM OTOKU JE 
DANAŠNJE BLATO 


Ako je nekome malo onih šest dokaza, koje sam iznio u prvom 
dijelu knjige u potvrdu gornje istine, donosim još neke dokaze. 

Vrlo poznati naš povjesnik i dugogodišnji predsjednik JAZU- 
-a u Zagrebu prof dr Grga Novak napisao je: »HVAR KROZ STO- 
LJEĆA«. On, u toj knjizi, veli kako naši pređi došavši na otoke ni- 
su gradili naselja uz more, ne samo zbog toga što ranije moru ni- 
su bili vikli ili što im more možda nije služilo, nego u prvom re- 
du zbog toga, što je njihova pomorska aktivnost bila više vojne 
prirode. Oni su gradili svoje nastambe daleko od mora da izbjeg- 
nu opasnost i da ih neprijatelj ne bi našao nepripravne. Nije li 
analogna stvar i na našem otoku, te su sva stara naselja: Blato, 
Smokvica, Čara i Žrnovo daleko od mora?! Sva su ta naša stara 
naselja imala »stražice« da budno paze na eventualnog napadača, 
— Isti prof. dr Grga Novak izričito naglasuje kako su naši pređi 
na otoku Hvaru u prvom redu naselili plodnu ravnicu daleko od 
mora, jer su u moru vidjeli izvor života, ali i izvor opasnosti. Ova- 
ko naš eminentni povjesnik kojemu valjda nitko neće zanijekati 
stručnost. Ista se stvar doslovce zbila i na ovom otoku! 


Mišljenja sam da se na većini naših otoka — a posebice na 
Korčuli — ništa osobito nije zbilo u 7. st., jer Avari »nisu znali 
Plivati«, te je i »pusta hrid« spasila bjegunce iz porušenog Epi- 
daura. Na ovaj, dakle, otok nisu stigli Avari u 7. st. već naši ple- 
meniti pređi koji se sa starosjediocima suživljuju i pomalo ih asi- 
miliraju. Tek u 9. i kasnijim stoljećima nastaju teška iskušenja 
za čitav Jadran, pa tako i za ovaj otok, zbog sve češćih navala gu- 
sara a nadasve Mlečana koji neće mirovati sve dok ne podvrgnu 
sebi ovo naše krasno more i od njega ne stvore — kako su s po- 
nosom za sebe, a na žalost našu kazivali — Golfo di Venezia (Mle- 

tački zaljev)! Koji besmisao tvrditi: sva su naselja na ovom otoku 
uz more, gdje su materijalni uvjeti za život bili povoljniji, nestala 
zbog sve češćih pustošenja gusara i Mlečana i odjednom na tom 
pustom i bez ikakvih uvjeta za život otočiću u 10. st. niče hrvatski 
grad. Kad, od koga, na koji način i zašto? (U 9. i 10. st. nestaju 
antičko-rimska naselja: Potirna i Bradat, koja su bila u neposred- 
noj blizini mora, a po nalazima — o tome piše Ostojić u »Compen- 
dio storico...« — bila su antičko-rimska; u mojoj terminologiji 
romanska.) sa 

U prvom sam dijelu knjige naveo kako je najveći povjesnik 
15. st. Vergil Polidor dobro znao da je prije današnje Korčule 
postojao Stari grad. Čudno mi je da do tog citata, koji sam naveo 
u knjizi, nisu došli povjesnici ovoga otoka, jer isti u svojoj knjizi 
»Compendio storico ...« navodi Nikola Ostojić. Zar je moguće da 
njegovu knjigu nisu čitali? Ako su je pročitali, kako se nad tim 
riječima nisu zamislili?! Čudno mi je također da nisu pretraživaju- 
ći arhive našli i dokumenat iz god. 1499. gdje se doslovce veli: »... 
Nobili, alcuni de quali per piu sua comodđita, ovver per la sue Fazi- 
on stanziasse ... nel Tuoco đi Citta Vecchia, e altri Casali.. «< (No- 
bili abitanti... str. 19). U tom se, dakle, dokumentu spominje ka- 
ko se se neki plemići vratili u STARI GRAD i druga naselja. Iz 
tog se, dakle, jasno vidi da je prije današnje Korčule postojao 
Stari grad. Mislim da bi bilo i učeno i znanstveno, ako su do tog 
dokumenta došli, da su tu činjenicu naveli i pokušali odgonetnuti 
gdje je bio taj grad. A 

Isto mi je tako čudno da oni, koji su pisali o prošlosti ovog 
otoka, nisu pronašli neku od onih knjiga koje spominjem u pred- 


govoru. Mjesto da se zamisle kako to u Blatu koncem 18. st. ima. 


81 plemićka obitelj, a u Korčuli samo 10 i to sve od reda blatskog 
podrijetla, pisalo se i o korčulanskoj obitelji Boschi kao plemićkoj 
obitelji, iako Boschi nikad nisu sjedili u Velikom Vijeću ovog 
otoka. 

U prvom sam dijelu knjige donio samo pojedine riječi iz pjes- 
me ispjevane god. 1265. kad se Marsilije ponovo domogao ovog 
otoka. Sada donosim dijelove te pjesme kako je nalazim u knjizi: 
Otok Korčula... (str. 227, 228 i 316) od dr Foretića. Mislim da dr 
Foretić ne donosi čitavu pjesmu, a bilo bi bolje da je čitavu donio. 


Latinski tekst: 
Annus millesimus bis centum pentaque denus 
Quattuor adiunctis dum petit yma deus 
Curzura legatos mittens affectat honores 
Ragusii comitem postulat ipsa sibi. 

Tunc retinebat sibi comitatus sceptra sonora 
Vindex et prudens iura dabat 

Nomine Marsilius Georgiy Venetusque fatetur. 
Tempus elapso venit gemino probus anno 
Urbem construxit plurima tela ferens 

Plurima tela ferens hostibus intus et extra. 
Qui scelus atque nefas expellens intus ab urbe 
Conservat populum, menia lauda dei 

Nobilis ex vili factus, de paupere dives 

Hic populus sparsus pluribus inde locis 
Congeritur quod loco dignus sit septus in ymo 
Namque fides aberat per loca sparsa mala 
Presbiter Antonius finxit nec plurima metra 
Mandato Domini posteritasque sciat. 

Tandem pervenit ethere vera salus 

Marsilius dictus post nonos condidit annos 
Jura salutifera quisque regatur eis. 


Dr Foretić u gore spomenutoj knjizi ne donosi hrvatski prevod. 
Da bi stvar bolje razumili, napominjem: Marsilije je god. 1254. bio 
knez u Dubrovniku, a riječ Korčula ovdje, kao i češće u dokumen- 
tima, označuje ovaj otok. 


Hrvatski prijevod gornje pjesme: 


»Godine 1254. od Kristova Utjelovljenja, Korčula šaljući legate nu- 
di časti i dubrovačkog kneza sama sebi (za kneza!) traži. Tada je 
po imenu Marsilije Zorzi a podrijetlom Mlečanin čvrsto uz sebe 
držao slavno kneževsko žezlo i razborit je zaštitnik pravdu dije- 
lio. Pošto su prošle dvije godine, vrijeme je došlo i vrijedan (Mar- 
silije!) Grad je sagradio boreći se veoma mnogo, veoma mnogo bo- 
reći se protiv unutrašnjih i vanjskih neprijatelja. I neka znade po- 
tomstvo da je on, istjeravši iz Grada zločin i nepravdu, sačuvao 
narod (unutar zidina) zahvaleći divnim zidinama i da je ovaj na- 
rod — postavši od prostaka plemenit, od siromaha bogat, do ta- 
da raspršen po mnogim mjestima — skupio na jedno mjesto. I, 
jer nije bilo sigurnosti po raštrkanim mjestima, svećenik je Antun 
po naredbi Gospodara (Marsilija!) na najnižem mjestu izmjerio 
ne previše metara da bi bio dostojno (prikladno) opkoljen (zidi- 
nama!)« 

Naši su pređi bili izabrali Marsilija za kneza na rok od dvije 
godine i, jer nije htio otstupiti, naši su ga pređi silom otjerali. 
Nakon devet godina borbi i ratovanja, on se ponovo vraća, sklapa 
ugovor s našim pređima i evo što pjesma pjeva: »Napokon došao 

je s neba pravi spas rečeni Marsilije poslije devet godina izda mu- 
dre zakone da se svatko po njima vlada.« 

Treba li nam još koji dokaz da je današnju Korčulu tek 1254. 
utemeljio Marsilije Zorzi? Ovu pjesmu nije ispjevao naš čovjek 
već tuđin i laskanja u njoj Marsiliju Zorzi ne smiju nas iznenaditi, 
jer krasno reče Klaić: »... tuđi kroničari nisu bilježili dična dje- 
la praotaca naših, nego samo ono što je hrvatskim susjedima bilo 
u prilog.« 

Da je Stari Grad na ovom otoku bilo Blato, a ne možda Žrno- 
vo ili Smokvica, to nam uz druge argumente nepobitno dokazuje 
Bratovština Svih Svetih u Korčuli, koju je prvi korčulanski bis- 
kup osamostalio od »centrale« u Blatu, i to smjesta čim je došao. 
O tome sam opširnije pisao u prvom dijelu knjige. 


Zapitajmo se sada, zašto se Marsilije odlučio da utemelji novi 
grad na ovom otoku? Već smo doznali da Mlečani nisu mirovali 
dok nisu sebi pokorili Jadran i od njega stvorili »Golfo di Vene- 
zia«. Da bi to postigli, potrebita im je bila naša obala, a posebice 
otoci. Bez naše obale Venecija ne bi bila mogla voditi uspješnu tr- 
govinu s »Levantom«, a tu je bio izvor bogatstva, blagostanja i mo- 
ći »Serenissime«. K tome im je služilo drvo iz naših šuma za grad- 
nju galija, a naši ljudi za galeote. Prisjetimo se pjesme nezaborav- 
nog Nazora »Galeotova pesan!« Možda su toliki ljudi i s našeg oto- 
ka doživjeli sličnu sudbinu i bolno na galiji uzdisali: »Pokle su me 
zakopali zlizane za ove daski — Videl nis bora va šume, ni na 
nebe sunce žarko.« 


Kad znamo gornje stvari, shvatljivo je zašto već u prvoj polo- 
vici 9. st. Tradonig ratuje s našim knezom Mislavom i sklopljen bi 
mir između njih god. 839. upravo nedaleko Blata na našem Kra. 
ljevcu (Curtis Sancti Martini!). Kasnije, svi od reda hrvatski vlada- 
ri ratovali su s Mlečanima zbog njihova presizanja za našom oba- 
lom. U tim borbama, neki su od naših knezova i kraljeva imali vi- 
še, a neki manje sreće. Najviše je sreće u tim borbama imao knez 
Domagoj kojega zbog toga Mlečani i prozvaše »pessimus dux Cro- 
atarum« (»najgori knez Hrvata«!). Posebice je za Veneciju bila 
pobjedonosna turneja Petra Orseola god. 1000. Borbe, sukobi, rato- 
vanja te vojne ekspedicije Mlečana nastavljaju se i dalje i meni 
nije cilj nizati jednu za drugom, a sklon sam misliti da je Veneci- 
ja postala »gospodaricom Jadrana« tek god. 1420. 

Koliko su puta Mlečani do god. 1254. zauzimali ovaj otok, nit- 
ko sa sigurnošću ne može tvrditi, a povijest je to zabilježila dva- 
put: Petar Orseolo god. 1000, a Pepone Zorzi oko god. 1125. Posve 
sigurno nitko ne može ni tvrditi koliko je dugo mletački zavojevač 

ostao na ovom otoku. Dr Foretić, na temelju mletačkih kronika, mi- 
sli da je Pepone Zorzi vladao ovim otokom par godina. Ne želim 
osporavati njegovo mišljenje, ali sam uvjeren da se manja četa 
tuđinske vojske, koja bi nakon pobjede ostala tu među narodom, 
morala brzo povući ili bi doživjela »Bartolomejsku noć«. 


Marsilije je Zorzi dobro shvatio, ako želi ostati na ovom oto- 
ku — a vruće je želio to on i »Republika krilatog lava«! — da mu 
nema mjesta među narodom, već da mora kao svaki okupator 
stvoriti bunker. I mora mu se priznati da je bio lukav i pametan! 
Pronašao je prekrasno mjesto, mali otočić pedesetak metara uda- 
ljen od ovog otoka, a na koji mu je mogla svakog časa uputiti 
pomoć Venecija koje je brodovlje stalno krstarilo Jadranom. I na 
tom otočiću udario je temelje novom gradu: »Urbem construxit!« 


Ne moramo biti veliki diplomati da shvatimo zbivanja godine 
1420, kad Venecija dobiva čitavu Dalmaciju pa tako i ovaj otok. 
Turski su se osvajači pojavili na Balkanu i zaprijetili čitavoj za- 
padnoj Europi i njezinoj kršćanskoj civilizaciji, jer je srpska voj- 
ska već godine 1389. hametice potučena na Kosovu polju. Malo 
potom pasti će i Bosna i naš će narod ponijeti i izdržati »na svo- 
jim plećima« glavni teret u spasavanju zapadne, kršćanske civili- 
zacije i zbog toga će kasnije biti od pape nazvan »antemurale chris- 
tianitatis« = »predziđe kršćanstva.« Još će ljepše u vezi gornjeg 
pjevati kasniji dubrovački pjesnik: »Od ropstva bi davno u valih 
potonula Italija — Od hrvatskijeh da se žala more otmansko ne 
odbija.« I, dok su se naši pređi borili i ginuli, dobar je dio Euro- 
pe na račun nas živio u miru i kulturno se izdizao, te se kasnije 
drugi naš veliki pjesnik tužio: »Nit bi za to barbarin ve zvali, što 
vi mroste dok su oni spali.« — I, da bi uspila borba protiv tur- 
skog polumjeseca (a možda radije i nešto drugo!!), trebalo je osi- 
gurati nesmetanu plovidbu Jadranom. Za tu su stvar u prvom redu 
bili zainteresirani i zbog toga glavni teret preuzeli na sebe Mlečani 
i Dubrovčani. Teško je sada sa sigurnošću tvrditi zbog kojih se 
sve razloga s hrvatsko-ugarskog prijestolja povukao slabić-kralj 
Ljudevit Napuljski i god. 1409. Veneciji za 100.000 dukata prodao 
Zadar, Novigrad, Pag i Vranu, te pravo na preostalu Dalmaciju. 
Naši su pradjedovi bili svijesni svih tih činjenica i prema pisanju 
dr Foretića već par godina prije 1420. pokazuju neku naklonost 
prema Veneciji. 

I, nakon svega gore rečenog, dne 24. travnja (izgleda da je taj 
23. i 24. travanj sudbonosan za naše Blato!!) 1420. doplovio je do 
ovog otoka Petar Suriano — komandant dvaju mletačkih galija — 
i 49 plemića ovoga otoka u ime svoje i čitavog naroda prisiže vjer- 
nost Veneciji. 

Dijelim mišljenje gosp. Marinka Gjivoje da je do god. 1420. 
ovaj otok više manje imao svoju samostalnost (autonomiju):i sa- 
mo nominalno priznavao vlast neke države, plaćao dužne poreze-i 
daće te davao vojnu pomoć. Od god. 1420. započinje neka vrsta 
mletačke okupacije. I dalje, doista, postoji Veliko vijeće, ali sada 
glavnu riječ ima knez koji je redovito Mlečanin. Tolike naredbe 
izdaje on osobno, a tolike druge, kako ćemo kasnije vidjeti, dono- 
si dužd i vlada u Veneciji neposredno ili preko svog providura: u 
Zadru. lina 

U to vrijeme gradić Korčula doživljuje svoj procvat i evo što 
o tom piše Marinko Gjivoje u svojoj knjizi »Otok Korčula«, str. 52. 
»To svjedoče gradske utvrde, sagrađene u Korčuli općinskim troš- 
kom, sjajne palače krasne arhitekture, mnoge crkve s djelima ve- 
likih majstora i bogatom riznicom, a i mnogo umjetničko blago .. .« 
Čitavu ovu stvar moramo promatrati u sklopu prilika onog vre- 
mena. Zbog opasnosti od Turaka i Dubrovnik u to vrijeme poja- 
čava svoje zidine, gradi zidine oko Stona, te zidom spaja Veli i 
Mali Ston, da ne bi Turci došli na Pelješac i ugrozili plovidbu kor- 
čulanskim kanalom, Iz istog razloga, Venecija izgrađuje pravu tvr- 
đavu od malog gradića kojemu je temelje udario Marsilije Zorzi 
u 13. st. I drugi su pisali o tome kako u Korčuli skoro nema ništa 
starijeg od 15. st. Mislim da je od 13. st. ostala crkva Sv. Petra, 
iako je i ona doživjela tijekom stoljeća neke izmjene. U 15. i 16. 
st., dakle, Korčula doživljuje svoj procvat i svi prihodi ovog oto- 
ka bili su potrebiti da bi se taj gradić opasao jakim zidinama i u 
nekom datom trenutku mogao obraniti od turske navale, što se 
konačno god. 1571. pokazalo i opravdanim. Međutim, ako i nikad 
Turci nisu gospodarili ovim otokom, ipak smo i mi na ovom oto- 
ku zbog turske najezde platili skupi danak. 


Tijekom 15. i 16. st. u Blatu se, stoga, skoro ništa ne gradi. 
Novcem Bogdana Radića u 15. st. nadograđena je crkva Sv. Jero- 
nima, a u 16. st. ugradili smo u transeptu župne crkve nova rene- 
sansna vrata i rozetu. I to je sve u ta dva stoljeća! Sva naselja 
ovog otoka od Blata do Zrnova — drugih nije bilo! — nesebično su 
žrtvovala svoje prihode da bi se izgradio taj gradić, kojemu se da- 
nas dive svi domaći i strani posjetioci. Sigurno, Blato je najviše 
doprinijelo, jer je brojčano i ekonomski bilo najjače. Na izgradnji 
tog gradića aktivno je sudjelovao svojim genijem i naš Blaćanin 
ANDRIJA MARKOVIĆ (ANDRIJIĆ) i njegov sin MARKO ANDRI- 
BAE. | 

Nakon dva i po stoljeća nesebičnog davanja za izgradnju Kor- 
čule, Blato je tek živnulo u drugoj polovici 17. st., da bi svoj naj- 
veći uspon u prošlosti doživilo u 18. st. U to vrijeme: dvaput se 

nadograđuje župna crkva; a koncem 18.-st. dograđuje joj se krasna 
kapela'Sv. Vincence s još divnijim oltarom; u crkvi se podiže osam 
oltara, a od njih četiri mramorna; nabavljaju se nova korna sje- 
dala — jedna od najljepših u našoj domovini —; župna si crkva 
priskrbljuje svu skoro srebrninu što je sada ima — jednu od naj- 
bogatijih u našoj domovini. U to se vrijeme gradi pet kapela, a 
god. 1700. nova lođa, jer je staru trebalo srušiti zbog proširenja 
crkve prema zapadu, a malo potom gradimo i zvonik. I, konačno, 
u drugoj. polovici 18. st., kad je Venecija počela »izdisati«, dajemo 
tiskati sedam knjiga. Sve to skupa, znak je duhovne kulture i eko- 
nomske moći ovog mjesta u 18. stoljeću! 

I .dok sve ovo pišem i razmišljam, stalno mi je pred očima 
malo, susjedno Lastovo gdje sam bio župnik tri godine. I mislim 
kako ono daleko manje od Blata, ali slobodno u sklopu Dubrovač- 
ke republike, u 16. st. nad ruševinama stare — sudeći po titularu 
ranokršćanske bazilike — gradi novu, lijepu i prostranu crkvu Sv. 
Kuzme i Damjana, veću nego je »veliko« Blato u to vrijeme ima. 
Sjećam se i krasne škropionice, koja je po sudu dr Cvita Fiskovi- 
ća najljepši renesansni rad u bronzi u našoj domovini. Mislim na 
predivni gotički kalež — najljepši kalež u dubrovačkoj biskupiji 
— na čijem su podnožju urezani sv. Vlaho i sv. Kuzma i Damjan — 
simbol vjerskog i nacionalnog jedinstva Lastova s Dubrovnikom 
i čitavim našim narodom, a koji je preko trideset godina bio sa- 
kriven. Lastovci optuživahu zbog krađe sve i svakoga. Nisam mo- 
gao pomisliti da bi ga svećenik mogao ukrasti. Znajući kakav je 
patriota bio don Baro Antica, pomislih da ga je sakrio zbog stra- 
ha da ga neprijateljska ruka ne oskvrni. Ne prevarih se! God. 1953. 
nađoh ga sakrivena u zidnom ormariću »Svete Marije na Griži.« 
Koja mi sreća prostruji srcem!! — Dolaze mi na pamet i oni lijepi 
gotički relikvijari župne crkve i koješta drugo, a nadasve činje- 
nica da slobodno Lastovo još od god. 1659. ima stalno Osnovnu 
školu, a mi tek od prve polovice 19, st. — Tome je svemu, pak, bio 
jedan uzrok: bili smo pod tuđinom — pod Venecijom! I same mi 
od sebe na usta naviru riječi velikog Gundulića: »O mila, o draga, 
O slatka slobodo — Dare u kom sva blaga Višnji nam Bog je do.. .« 

I završit ću ovaj malo podulji pasus jednom na izgled šalom, 
a možda i nije šala. U prvom dijelu knjige spomenuh kako su na- 
ši pređi zgodno odabrali za titular župne crkve: Sve svete. Htjeli 
su u tom titularu Svih Svetih objediniti sve one titulare raznih cr- 
kava kojima su ljudi pripadali. Nije ništa manje lukavo Marsilije 
Zorzi za titular prve župne crkve u Korčuli odabrao sv. Petra. 

Kao da je htio reći plemićima u Blatu: tamo su Svi Sveti, ali ov- 
dje je njihov poglavica sv. Petar, kao što su u Blatu svi plemići, 
ali je ovdje njihov šef — knez Marsilije Zorzi. 


KONTINUITETE KRŠĆANSTVA 


Sve se donedavno pisalo kako na ovom otoku nema ništa sa- 
kralnog prije 14. st., a istodobno je za nekoliko župa u Katoličkim 
šematizmima bilo označeno da su župe od pamtivjeka. — Toma 
nas đakon izvještava — a to su prihvatili naši povjesnici — da su 


bjegunci iz Salone ostali na ovom otoku cca jedno stoljeće. Ba- “ 


rem su oni bili kršćani i kako misliti da su na ovom otoku ostali 
jedno stoljeće, a da ne bi tu crkvu sagradili?! 


Ranu je pojavu kršćanstva na ovom otoku potkrijepio — po 
mom mišljenju čak i dokazao! — i prof. Igor Fisković sa svojim 
otkrićima na otočićima: Majsanu, Lučnjaku i Gubavcu. Na njima 
je on otkrio kršćanske crkvice od 4. st. pa dalje, te doslovno piše: 
»Brojnost kršćanskih položaja u tom području kazuje da su mora- 
li udovoljiti vjerskim potrebama znainog broja ljudi.« (Kulturno 
umjetnička prošlost pelješkog kanala, str. 18.) Gdje su živjeli ti 
kršćani, kojih je vjersko žarište bilo na tim otočićima, ako li ne 
na Pelješcu i ovom otoku?! Uostalom, nemoguće je zamisliti: na 
ovim je otočićima bilo kršćanstvo a naokolo poganstvo, jer na tim 
otočićima ljudi nisu imali uvjeta za život bez Pelješca i Korčule. 
Nisu valjda iz Marsa ni padali kršćani koji su tu živjeli, a poslije 
Milanskog edikta (313. god.) kršćani se nisu trebali nikoga bojati, 
niti se skrivati. Po mom mišljenju, i na ove se otočiće odnose ri- 
ječi sv. Jeronima đakonu Julijanu: »Extruis monasteria et multus 
a te per insulas Dalmatiae Sanctorum numerus sustentatur.« (»Po- 
dižeš samostane i uzdržavaš velik broj kršćana po otocima Dalma- 
cije«.) Sv. Jeronim živio je u 4. st. i po ovim njegovim riječima 
treba zaključiti da je u to vrijeme skoro sva Dalmacija bila pokrš- 
tena, jer je redovništvo cvijet kršćanstva i javlja se nakon bujnog 
kršćanskog života. 


U bivšem su Epidauru nedavno pronađeni poklopci od gline- 
nih posuda kršćanskog sadržaja čak iz prvog stoljeća i vrlo vjero- 
jatno početak kršćanstva u Dalmaciji pomaknut će se u apostol- 
ska vremena. Nije, stoga, možda bez temelja pučka predaja da je 
i ovaj otok u apostolskim vremenima primio kršćanstvo. 


U pogledu nalaza g. prof. Igora Fiskovića na Majsanu i sus- 
jednim otocima mislim da je život na njima zamro u 9. stoljeću, 

kada se na Jadranu pojavljuju gusari, a ne u 7. st., kad na ovaj 
otok stigoše bjegunci iz Salone i naši plemeniti pređi. I još nešto: 
na tim otočićima ostaše — da se izrazim biološkim terminom — 
fosili, a na ovom je otoku život tekao dalje i crkve su se nadogra- 
đivale, a vrata, prozori, oltari i koješta drugo mijenjalo. 

U prvom sam dijelu knjige kontinuitet kršćanstva na teritori- 
ju župe Blato potkrijepio i dokazom pravne naravi. Čitav je, naime, 
blatski puk u davna vremena birao svog župnika, kao što je u dav- 
na vremena i čitav rimski puk birao svoga biskupa, a tako je bilo 
i drugdje. To je ostatak rimskog starog prava koje je važilo u rim- 
skim municipijima. Uostalom, gdje je bio rimski municipij, kristi- 
janizacijom tu imamo biskupa: svaki i najmanji gradić imao je 
svoga biskupa. Nemoguće je, naime, zamisliti da bi se jedna takva 
ustanova rimskog prava bila pojavila na teritoriju ove župe, da je 
dolaskom naših pređa na ovaj otok kršćanstva nestalo i tek se na- 
kon koje stoljeće ponovno pojavilo. Nisam napomenuo da su, pre- 
ma Nikoli Ostojiću, to isto pravo na ovom otoku uživala i ova na- 
selja: Smokvica, Cara i Žrnovo. To su stara naselja ovog otoka, 
dok mlađa naselja: Vela Luka, Račišće, Korčula, Lumbarda i Pup- 
nat to pravo nisu imala. Isto tako, ona stara naselja imaju vitešku 
igru »Kumpaniju«, kao ostatak borbe ovog naroda protiv gusara i 
Mlečana, dok mlađa naselja nemaju ni danas Kumpaniju, jer u ona 
davna vremena nisu postojala, te se protiv gusara i Mlečana nisu ni 
borili. Gornju stvar Ostojić spominje i u svojoj knjizi: »Compen- 
dio storico ...« i u knjizi »Vela Luka« (str. 61. i 62.), ali se nije pri- 
sjetio da se tu radi o starim, »od pamtivjeka« župama i župama 
novijeg datuma. 

Gornju istinu želim potkrijepiti i jednim dokazom liturgijsko- 
-Pravne naravi. Poznata je činjenica da gradonačelnik Rima čestita 
Sv. Ocu Papi Božić na Novu Godinu. Tome je uzrok što je prosla- 
va Kristova rođenja na dan 25. prosinca uvedena u katolički ka- 
lendar tek u 5. st., a Kristovo se rođenje s nekim drugim kršćan- 
skim tajnama prije 5. stoljeća slavilo 6. siječnja kao blagdan EPI- 
FANIJE. Blagdan prije Epifanije, to jest na Novu Godinu, grado- 
načelnik Rima čestitao bi Božić Sv. Ocu Papi. Dok se slavilo Kri- 
stovo rođenje na Epifaniju (6. siječnja!) to je bilo posve oprav- 
dano i razumljivo. Kad se u 5. stoljeću Kristovo rođenje počelo 
napose slaviti dne 25. prosinca, zbog konzervativnosti ljudi i dalje 
zadržaše običaj da Božićna čestitka bude dne 1. siječnja. 

Gdje se sve do kasna još sačuvao taj običaj, da si predstav- 
nik civilne i crkvene vlasti međusobno čestitaju Božić na Novu 
Godinu, nije mi poznato, ali se taj običaj bio zadržao u Blatu sve 
do god. 1941. Za Općinsku je upravu bila u crkvi posebna klupa 

koju je narod zvao »Potestatov banak«. U određene 'je nedjelje i 
blagdane načelnik s Općinskom upravom službeno sudjelovao kod 
»Velih sv. Misa« — tako se.zvala Svečana ili Vela sv. Misa. Služ- 
beno je sudjelovao u svojoj klupi s upravom i na Božić, ali tog 
dana u crkvi nismo imali nikakva čestitanja između načelnika i 
župnika. Na Novu, pak, Godinu načelnik je s upravom mirno če- 
kao u svojoj klupi, dok se župnik ne skine u sakristiji. Kad.bi se 
župnik pojavio na vratima sakristije, tad bi se jedan prema dru- 
gome uputili i na prvoj bi stepenici ispred svetišta uslijedio: za- 
grljaj, poljubac i Božićna čestitka. Potom bi načelnik sa.svojom 
upravom otišao do župnikova dvora na malu zakusku. — Vjerujem 
da ćemo se svi suglasiti da nam i ovaj dokaz liturgijsko- pravne na- 
ravi jasno govori o vrlo dalekoj kristijanizaciji ovog otoka i o kon- 
tinuitetu istog na ovom otoku sve do danas, 


NOVA OTKRIĆA = NOVE POTVRDE 


Sredinom prošle godine (1977.) bio je u Blatu akademik dr 
Cvito Fisković s arheologom g. Jasnom Jeličić i ustanovili su sli- 
jedeće: 

1. oltar je bivše antičke (»romanske«) crkve — sada.apsida 
Gospe od Poja — najstariji tip kršćanskog oltara, 


2. svod prve nadogradnje župne crkve u Blatu — sada transep- / 


te — bačvastog je oblika, 


3. na vrhu je brdašca Kraljevac rano-srednjovjekovno utvrđe- 
nje tipa labirint. — Kasnije su stigli mnogi drugi stručnjaci i svi 
to potvrdiše. 


ŽUPNA CRKVA SVIH SVETIH 


Ne moramo biti stručnjaci u povijesti umjetnosti, već pogle- 
dajmo u bilo koji leksikon i saznat ćemo da je bačvasti svod naj- 
starija forma svoda. Pronađoše ga stari Rimljani, a taj se oblik 
svoda upotrebljavao najkasnije početkom romanike (11. st.!), jer se 
romanika kasnije služi polukružnim svodom. Ako je, dakle, prva 
nadogradnja sadašnje blatske župne crkve Svih Svetih bila učinje- 
na početkom romanike (11. stoljeće!), zar sam pogriješio kad sam 
gradnju prvotne crkve Svih Svetih smjestio u 10. stoljeće? Budući 
da je sagrađena na terenu roda Zmaj — to ćemo naknadno: sazna- 
ti! — mogao sam je mirne duše postaviti u drugu polovicu 9. st. 
Napadi gusara i Mlečana, rušenje ranokršćanske bazilike Sv. Kuz- 

me i Damjana, bili su vjerojatno uzrok povlačenju žitelja zapadnog 
dijela otoka prema. Starom. gradu = današnjem Blatu i relativno 
brzoj nadogradnji ove crkve. E. Ige 
-U prvom sam dijelu knjige spomenuo kako smo kod »okreta- 
nja« Velog oltara prema narodu zapazili da je taj oltar iz temelja 
građen kao novi, bez traga pređašnjem oltaru. Naprotiv, oltari 
(»menza«) Gospe od Rozarija i Sv. Križa bili su u drugoj polovici 
18. st. nadograđeni »jednom rukom« murila. Sada možemo sigur- 
no tvrditi da je do god. 1745. Veli oltar u župnoj crkvi bio udaljen 
od zida. Kad smo, naime, prošle godine otukli žbuku iza slike Svih 
Svetih, da bi, posebice zbog slike, bilo što manje vlage, zapazili 
smo — a to se može i sada vidjeti! — da je zidni vijenac (»kor- 
niž«) god. 1645. kod druge nadogradnje crkve bio ubačen (ugrađen) 
ne samo u pobočne zidove prezbiterija nego i u stražnji zid (lasto- 
vicu!). Kad su god. 1745. gradili sadanji oltar uza zid, taj im je 
zidni vijenac smetao, te su ga otukli. Da je ranije oltar bio uza 
zid, taj zidni vijenac ne bi ničem služio, a niti bi ga bili mogli ugra- 
diti. (Toš sam god. 1959. zapazio da je isti vijenac god. 1645, kod 
treće nadogradnje crkve, bio postavljen, i u pobočne lađe i potom 
otučen a zid žbukan. Sva je prilika da je otučen prošlog stoljeća, 
kad su — da bi crkva imala što više svjetla i zraka — otvorena u 
pobočnim lađama četiri nova pačetvorinasta prozora s masalit: ZA- 
vršetkom.) 
= Još je prvi dio moje knjige Župa Blato bio u tisku kađ: sam 
»otkrio« u neposrednoj blizini crkve stup od cca 120 cm, sav u jed- 
nom komadu. Po sudu prof. Davora Domančića, a i više njih dru- 
gih, to je starohrvatski stup IX—X stoljeće. Stup se i sada nalazi 
u neposrednoj blizini crkve i jamačno je jednoć resio našu Mati- 
cu. — U isto sam vrijeme »otkrio« i četiri kapitela koji su done- 
davno služili za podržavanje nebnice (»baldahina«), a od kojih su 
dva i dva jednaka. Konzultirao sam u vezi istih kapitela više naših 
povjesnika umjetnosti, koji svi od reda rade u našim eminentnim 
kulturnim centrima, kao i neke talijanske stručnjake, i svi osim 
dvojice složiše se da su ona dva kapitela s lotosovim listom. naj- 
vjerojatnije ranokršćanska, a ona dva s malim listićima posve si- 
gurno romanička. Pretpostaviti je da su ova dva romanička kapi- 
tela služila za mali ciborij koji su naši pređi u doba romanike po- 
stavili nad Veli oltar. Menza je tog oltara bila primitivna i stoga 
početkom 17. st. nabavljaju dvije lijepe konsole, koje pred dvaest 
godina nađosmo u nasipu pred sada novom sakristijom. Te konso- 
le nosit će oltarnu menzu i sada nam je jasno da god. 1613. bis- 
kup posvećuje novi oltar u crkvi Svih Svetih u Blatu. Po: sudu 
stručnjaka konsole točno odgovaraju početku 17. st. Kad god. 1745. 

naši pređi nabaviše novi mramorni oltar, konsole će svršiti u na- 
sip, a kapiteli romaničkog ciborija od tada će podržavati nebnicu. 
Naša župna crkva nije ostala »fosil«, već — kako rekoh u prvom 
dijelu knjige — naši su je pradjedovi kroz više od tisuću godina 
nadograđivali i uljepšavali. 


GOSPA OD POJA 


Uz one argumente, koje sam naveo u prvom dijelu knjige da 
gradnju ove crkve, ili točnije nadogradnju antičko-rimske crkvice 
moramo smjestiti u 9. st., navodim i slijedeće: 

1. Kao što je po načinu gradnje, ili točnije nadogradnje, Sv. 
Jeronim identičan crkvi Sv. Križa u starom groblju, jer su približ- 
no u isto vrijeme nadograđeni, tako je Gospa od Poja identična 
Sv. Ivanu u Gradini, a za ovu je posljednju još početkom ovog sto- 
ljeća Iveković ustvrdio da je iz IX st. (Foretić, Otok Korčula..., 
str. 348.). Tvekoviću nitko ne može osporiti stručnost!; Stoga, ako 
je Sv. Ivan Gradina iz IX st., onda je i Gospa od Poja iz IX st. 

2. Evidentno je da su vrata ove crkve proširena na jug za cca 
20 cm. Prvotna su, stoga, vrata bila široka samo 80 cm. Također 
je očevidno da je kasnije ubačen (ugrađen!) kameni okvir za pro- 
zorčić iznad vratiju u obliku broja 8. Crkva je, dakle, prvotno iz- 
nad vratiju imala samo mali otvor u obliku puškarnice. Ove obe 
stvari govore nam da je mala antička (»romanska«) crkva od naših 
pređa nadograđena u 9. st. 

3. U prilog tome da su obe crkve: Sv. Ivan-Gradina i Gospa od 
Poja iz 9. st. ide i natpis koji je god. 1835. u društvu »izobraženog 
staretinara« Mata Kapor našao Nikola Ostojić iznad jednog groba, 
a ispred vratiju crkve Sv. Ivana. Natpis glasi: »Hoc opus fecit fie- 
ri ica re MCLV« — Prema Ostojiću i Kaporu radilo se o oltarnoj 
ploči (menzi!) koju je dao — kako natpis veli — napraviti neki XY 
god. 1155. Netko je dao napraviti novu oltarnu ploču te god., a sa- 
ma je crkva građena ranije. U knjizi VELA LUKA (str. 15) Ostojić 
doslovno piše: »Ta je ploča velikim trudom pridignuta god. 1835. 
od gosp. Mata Kapor ...« Iz ovih se riječi dade razumjeti da je pok. 
Kapor i ovu ploču uzeo kao i više nadgrobnih ploča s latinskim 
natpisom iz okolice Vele Luke. 

4. U slijedećem poglavlju govorit ćemo o tome kako se upravo 
naselje oko ove crkve prvotno zvalo Blato, a današnje se Blato 
kratko zvalo GRAD. Prema »Ostojićevoj« kronici, to je naselje već 
početkom 9. st. trebalo biti poveće i »vježbalo se u oružju«, te je 
knezu Mislavu pružilo obilatu pomoć u obrani Kraljevca. Kad se 

prisjetimo veličine »Velog Poja« i neposredne blizine polja-jeze- 
ra Blata, gornje su nam stvari prihvatljivije, a crkva je vjerojatno 
nadograđena i prije dolaska kneza Mislava na ovaj otok. 


CRKVA PRESVETOG TROJSTVA 


Prvotna crkva Presv. Trojstva posve je srušena koncem 17. st., 
da bi se na temelju oporučne odredbe don Jurja Miroševića sagra- 
dila nova koja i danas postoji. Sudeći po okolnim putevima, prvot- 
na se crkva nalazila na zapad od sadašnje. Budući da je prvotna 
crkva posve srušena, gradnju sam iste u prvom dijelu knjige odoka 
smjestio u XII—XIV st. — U međuvremenu smo »otkrili« lijepu 
romaničku tranzenu koja sada služi u istoj crkvi kao kameni okvir 
za zidni ormarić. Prvotna je crkva bila posve malena o čemu svje- 
doči i izraz »chapeletta« iz oporuke don Jurja, kao i ova tranzena 
minimalne veličine. Ova tranzena mogla je čak biti naknadno uba- 
čena, kao što je slučaj kod Gospe od Poja. Kad se još i prisjetimo 
da je i ona građena »na Zmajkovu«, i to u blizini onog ogranka 
koji se preselio u Boku Kotorsku, daje nam pravo pretpostaviti 
da je možda građena i prije romantike. U svakom slučaju dosta ra- 
nije nego sam u prvom dijelu knjige odoka pisao. 


CRKVA SV. JERONIMA 


Kao što kod crkve Gospe od Poja, tako ni kod ove crkve, puč- 
ka predaja nije zatajila i dokazala je svoju vrijednost. Nađosmo, 
naime, temelje te prve župne crkve u Blatu, koju je u 15. st. dao 
nadograditi Bogdan Radić. U dogovoru s dr Cvitom Fiskovićem, 
crkvu smo iznutra otukli od žbuke i potom zbog vlage fugirali. Di- 
gli smo također kuhinjske pločice i pod njima smo našli pločnik 
iz 15. st. Budući da je isti trebalo izravnati, i njega smo makli i na- 
šli temelje prve župne crkve ovoga mjesta. I evo prve — po mom 
mišljenju — zanemarive korekture na moju postavku iz prvog dije- 
la knjige. Prvotna crkva nije bila prava rotonda, već mali pravo- 
kutnik s ovalnim završetkom za oltar. Kratko i jasno rečeno: crkva 
potkovičasta oblika. Ta korektura ništa bitno ne mijenja u mojoj 
ranijoj postavci: bila je antičko-rimska (»romanska«) crkva i nju 
je u 15. st. dao nadograditi Bogdan Radić. Arheološki je nalaz po- 
tvndio ono do čega sam došao na temelju pučke predaje i logike. 
— Da je ta prvotna crkva bila antičko-rimska, svjedoči i rimska 
opeka koju smo našli u žbuci ostatka prvotne crkve, to jest u sa- 


23 


dašnjoj apsidi crkve, dok nikakve opeke nismo našli u nadograd: 
nji; Kustodija za presv. Euharistiju nalazi se na-visini'od 140. dm; 
kao i u prvotnoj 'antičko-rimskoj crkvici Gospe od Poja..Iz. ovog 
je, pak, evidentno da je prostor za smještaj oltara u toj prvotnoj 
crkvici bio odmah izdignut za dvije stepenice. — Također, u dogo- 
voru s dr Cvitom Fiskovićem, makli smo menzu oltara iz 15. st. s 
kamenim retable-om iz kasnijeg vremena i taj smo »novi« oltar 
smjestili u lijevu stranu crkve. U sadanjoj apsidi ostao je na taj 
način »mali oltar« netaknut i on je najvjerojatnije služio za posto- 
lje menze iz 15. st. Na njemu se sada služi sv. Misa licem prema 
narodu kako se u ona davna vremena u toj crkvici i služila. — Da 
bi temelji te prvotne crkve — prve župne crkve u Blatu — bili 
trajno vidljivi, nismo ih pokrili kamenim pločama, već željeznom 
rešetkom. — Na zidu ispod žbuke nadogradnje nađosmo napisano: 
Dinko Bonn=2 Segnia. Radi se po svoj prilici o majstoru iz Senja, 
koji je u 15. st. crkvu nadogradio. — GG. Marasović nedavno posje- 
tiše ovu crkvu i rekoše da je posve bjelodano da je sadanja apsida 
ostatak ranokršćanske crkve. 


CRKVA SV. KRIŽA U STAROM GROBLJU 


Već sam u prvom dijelu knjige govorio o tome kako sam po- 
sumnjao u tvrdnju dr Foretića da je ova crkva tek građena u dru- 
goj polovici 14. st. i došao do zaključka da je tada zapravo nado- 
građena. Da se radi o ranosrednjovjekovnoj crkvici, koja je u 14. st. 
nadograđena, za neke stručnjake najmjerodavniji bio prozorčić 
u obliku puškarnice koji smo otkrili pozadi crkve. Jedan obični 
smrtnik — inače profesor biologije! — kad je vidio kako nema spo- 
ja između sadanje apside i lađe crkve, reče: »I slijepac bi trebao 
viditi da je crkva presječena i nadograđena.« — Da ne duljim! Već 
sam u prvom dijelu knjige istakao da je prvotna crkva Sv. Križa 
po veličini (ploštini!) bila jednaka prvotnoj crkvi Sv. Jeronima, 
kao što su i nadogradnje obiju crkava skoro identične. Iz arhiv- 
skih dokumenata znademo da su nadograđene približno u isto vri- 
jeme i slijedio je zaključak da su i prvotne crkve građene približ: 
no u isto vrijeme. Crkva je Sv. Jeronima bliža polju-jezeru Blatu za 
cca 200 m., jer bjegunci iz Salone nešto ranije od naših pređa na 
ovaj otok stigoše, ali i naši pređi nisu mogli od vode pobjeći. Naši 
nešto više i istočnije, a bjegunci iz Salone nešto niže i zapadnije, 
ali tako blizu jedni drugih da se hrvatska citadela »naslonila« n 
»romansku«. i 


24 


.rooNakon svega gore rečenog:bio je dovoljan samo jedan sat:rada 
— ovo. treba doslovno shvatiti! —'i dne: 19. travnja 1978. ispod 
dvaju pločnika nađosmo temeljni zid prvotne hrvatske: crkve iz 7. 
st: Lova je poput prvotne crkve Sv. Jeronima bila potkovičasta ob- 
lika.» Da ne idem u veći trošak, temeljni smo zid fotografirali.i: po- 
tom pločnike na svoje mjesto postavili. sa u sta 


ANTIČKO-RIMSKO NASELJE UZ CRKVU GOSPE OD POJA 

Već sam ovaj dio knjige trebao dati u tisak i odjednom je 
iskrsla jedna od najljepših potvrda da sam u prvom dijelu knjige 
na temelju crkava i ostalog logički i ispravno argumentirao i zak- 
ljučivao. Probijajući zaobilaznicu “oko Blata, početkom listopada 
1978. buldožder je izbacio na površinu stari rimski torkular (ti 
sak!) na polugu kao i neke druge antičko-rimske predmete, a u. ne- 
posrednoj blizini crkve Gospe od Poja. Još prije dvije godine, na 
temelju prvotne crkve u kojoj sam otkrio najstariji tip kršćanskog 
oltara, a koju su naši pređi kasnije »presjekli« i nadogradili, us- 
tvrdio sam da je tu bilo smješteno staro-rimsko naselje (»starosje- 
dioci«), a da su današnjem Blatu udarili temelje bjegunci iz Salo- 
ne. Nakon što je buldožer izbacio na površinu gore navedene stva- 
ri, radovi na trasi su obustavljeni, a Mjesna zajednica Blato o na- 
lazu je obavijestila Regionalni zavod za zaštitu spomenika kulture 
u Splitu. Iz Splita je odmah stiglo nekoliko stručnjaka na čelu s 
arheologom istog Zavoda g. Jasnom Jeličić i g. Frankom Oreb, pro- 
fesorom arheologije. Privredne organizacije Blata i Mjesna zajedni- 
ca Blato — kao i uostalom svi Blaćani — bili su neobično zaintere- 
sirani da bi se temelji tog antičko-rimskog naselja otkrili i sačuva- 
li kao važan arheološki nalaz i turistička atrakcija za čitav otok, 
jer nešto slično do danas se na ovom otoku nije otkrilo. I zbog to- 
ga su gornje organizacije stručnjacima iz Splita pružile besplatno 
radnike koji su pod njihovom direktivom radili i otkopavali tride- 
setak dana. Ovakva organizacija i zauzimanje naših blatskih pri- 
vrednih organizacija i Mjesne zajednice Blato zaslužuje svaku, po- 
hvalu. o. 
Da previše ne duljim, otkrilo se slijedeće: antičko-rimsko: nase- 
lje dužine oko 60 i širine oko 40 metara, koje prema sudu naših 
stručnjaka-arheologa po načinu gradnje i ostalom moramo smjes- 
titi u prvo ili drugo stoljeće poslije Krista. Osim prije spomenutog 
torkulara (tiska!) pronađeni su žbukani bazeni za preradu maslina, 
odnosno grožđa, a u nasipu mnogi fragmenti rimskih amfora,.pi- 
losa i tegula. Na nekim je fragmentima urezano i ime radionice: 

»PANSIANA«, koja je najviše djelovala, odnosno radila, tridesetak 
godina prije Krista, pri kraju Rimske republike. U nasipu je tako- 
đer nađen brončani sestercij cara Hadrijana (početak 2. st.!), a iz 
istog nalaza dade se velikom vjerojatnošću tvrditi da je isto nase- 
lje započelo postojanjem barem u prvom st. U sklopu tog zdanja, 
dugog oko 60 metara, nađen je i sistem hipokausta, izrađen od 
okruglih opeka za zagrijavanje prostorija (pučki rečeno: neka vrst 
rimskog centralnog grijanja prostorija!). Stručnjaci su iz Splita 
čitav taj prostor snimili i detaljno fotografirali i nije mi poznato 
kad će oni reći svoju »riječ«, a evo mojeg mišljenja: 

1 ovom nalazu ne smijemo pristupiti jednostrano! Rimljani 
su ratovali s Ilirima oko dva stoljeća i upravo na ovom otoku Rim- 
ljani su zadali Ilirima posljednji, smrtonosni udarac. Nije mi poz- 
nato iz povijesti da je noga najslavnijeg rimskog cara Augusta stu- 
pila na ijedan naš otok osim na Korčulu, a ta stvar ima svoje zaš- 
to. Nije mi također poznato da su Rimljani bilo gdje napravili op- 
ći pokolj nad Ilirima osim na ovom otoku, a i ta stvar ima svoje 
zašto. Već sam u prvom dijelu knjige naglasio kako ovaj otok, kao 
nijedan naš drugi otok, obiluje šumom, vodom i poljima. Ovdje 
su stoga Iliri imali, kao pretežno pastiri, obilato stoke i svega ono- 
ga što iz toga slijedi: mesa, mlijeka, sira, vune itd. Oni su se stoga 
na ovom otoku dosta razmnožili o čemu svjedoče brojni njihovi 
grobovi — pa i danas se mnogi pronalaze! — posebice na zapadnom 
dijelu otoka. To sve skupa — sva je prilika! — Rimljanima i ne 
bi smetalo, da su Iliri stajali skrštenih ruku, ali su Iliri bili i vrlo 
opasni gusari kojima »junačka krv« nije dala mira, a ovaj otok 
ključ je Južnog Jadrana. Svi rimski brodovi, koji su kretali za 
Salonu i Naronu, ili iz Salone i Narone, morali su proći mimo ovaj 
otok i posve sigurno Iliri im nisu praštali. Posve je stoga vjero- 
jatno da su Rimljani i ranije poduzimali ratne ekspedicije protiv 
Ilira na ovom otoku. Ne treba biti velik strateg i zaključiti da su 
se Iliri redovito pred jačom rimskom ekspedicijom povlačili u šu- 
me, kojima obiluje ovaj otok i danas, a kad bi se Rimljani po- 
vukli, oni bi ponovno nastavili gusarenjem. Ta je činjenica posve 
sigurno »prisilila« Oktavijana, kasnije cara Augusta, da preuzme 
komandu nad slavnim rimskim legijama, dođe s njima na ovaj 
otok i da kao pravi strateg napravi obruč oko Ilira, stisne ih na br- 
du Kopili i potom kao nemilosrdni sudac nad njima napravi po- 
kolj na KOPILI. KOPULA = POKOLJ. 

I Rimljani, koji su u to vrijeme bili u zenitu svog kulturnog 
i vojnog uspona, nisu mogli ovaj otok ostaviti pust i prepustiti ga 
ponovo na milost i nemilost Ilirima — bar neki su Iliri izbjegli oš- 
trici Augustova mača! —, već su ovdje udarili temelje svojim nase- 


26 


ljima i »garnizonima«. Obzirom na uvjete života u ona vremena 
nije na ovom otoku bilo podesnijeg mjesta za gradnju naselja od 
mjesta gdje je danas »Gospa od Poja. O tome sam pisao u prvom 
dijelu knjige. 

Stoga po mom mišljenju temelji pronađenom antičko-rimskom 
naselju (VILI RUSTICI!) udareni su tridesetak godina prije 
Krista, a to je naselje »živjelo« do 15. stoljeća. Ovaj je otok, kao 
što smo ranije vidjeli, rano primio kršćanstvo i, kad je god. 313. 
car Konstantin Milanskim ediktom dao kršćanima slobodu gradnje 
religioznih objekata, stanovnici ovog naselja grade prvotnu malu 
crkvu koje sam oltar god. 1976. otkrio pod zemljom. I ponovo bu- 
di rečeno: to je najstariji tip kršćanskog oltara. Iz ovog je jasno 
da se sada otkriveno antičko-rimsko naselje i pred dvije godine ot- 
krivena crkva s oltarom međusobno potvrđuju! Još prije dolaska 
kneza Mislava na ovaj otok naši ljudi »osvajaju« ovaj teren oko 
iste crkve i ovo je bilo prvo BLATO, dok se današnje Blato jedno- 
stavno zvalo GRAD. Da je tu bilo poveće hrvatsko naselje, svjedo- 
či i »Ostojićeva kronika«, i mnogi starohrvatski grobovi otkriveni 
nedavno prigodom otkopavanja antičko-rimskog naselja, kao i sa- 
ma veličina crkve koju su naši pređi još u 9. st. nadogradili. Još 
u 14. stoljeću — prema dr Vinku Foretiću — spominje se kapelan 
crkve Gospe od Poja, a kapelan je tu stajao zbog vjernika. U 17. 
i 18. st. u Maticama nema spomena da je netko pokopan uz ovu 
crkvu i prema tome logičan je zaključak da je isto naselje nestalo 
u 15. ili 16. st. — Ljudi su se povukli prema »STAROM GRADU«, 
to jest današnjem Blatu, o čemu će biti više govora u poglavlju o 
»Starim blatskim obiteljima«. Najvjerojatnije su sami porušili str- 
šeće zidove bivšeg naselja, jer je bilo korisnije imati par stotina 
obradive zemlje nego promatrati pusta »kutišća«. Uzput ovdje na- 
pominjem kako je očito da su i temelji ranokršćanske bazilike iz 
5. st. ispod Sv. Kuzme i Damjana od ljudi svjesno prekriveni i to 
najvjerojatnije iz religioznog motiva: da životinje neposredno iz- 
nad sakralnog objekta ne gaze, šetaju i pasu. 


JOŠ JEDAN DOKAZ LITURGIJSKO-PRAVNE NARAVI 
| PROCESIJA NA USKRS 
Veoma će biti zanimljivo da navedem što msgr Ivan Žic piše 
za grad KRK u knjizi »OTOK KRK KROZ VJEKOVE« na str. 316. 
»Osim procesija, koje su se držale prema liturgijskim propisima, 
kao na prosne dane i Tijelovo, u Krku su bile kroz prošlost uobiča- 
jene i neke druge procesije... Procesija Uskrsnuća se držala na 

Uskrs u zoru. Procesija sa svećenstvom i vjernicima uputila bi se 
iz Katedrale kroz Mala vrata na obalu, pa oko gradskih zidina, a 
završila bi u Katedrali sa sv. Misom i obredom uskrsnuća. Taj: je 
običaj bio raširen na čitavom području oglejskog patrijarhata, te 
je bez dvojbe došao k nama iz Ogleja (Akvileje). I krčka biskupija 
je neko doba spadala pod oglejski patrijarhat. Iz Ogleja je bila.po- 
božna hodočasnica Eterija, koja je koncem 4. st. hodočastila u Je- 
ruzalem i zapisala kako ondje pobožni vjernici idu na Uskrs u ra- 
nu zoru u procesiji do Božjeg groba. To su činili na uspomenu onih 
pobožnih žena koje su na Uskrs pošle na Isusov grob s nakanom 
da mu pomažu tijelo, kako pripovijeda Evanđelje, ali su našle pra- 
zan grob i anđele koji su im rekli da je uskrsnuo. 

Biskup Ivan Šintić piše god. 1806. da je taj običaj pređuvnag 
podrijetla i da se nigdje drugdje ne čini... Svećenik voditelj .pro- 
cesije, zapravo biskup, nosio je poseban plašt koji su zvali 'Resu- 
rexit' — 'Uskrsnuće'. Putem bi na gradskim vratima ii križe- 
ve od blagoslovljenih svijeća u subotu svetog tjedna... 


U Krku se, dakle, već dugo godina ne održava ta procesija, a 
mi smo je i ove godine u Blatu obavili. Obilazimo točno prve dii- 
je blatske »citadele« i, dok nije reforma Uskrsnog slavlja dokinula 
blagoslov »triju Marija« na Velu subotu, od tih smo svijeća pravili 
tri križa. Prvi smo križ postavljali iznad vratiju Sv. Jeronima, dru- 
gi iznad vratiju Sv. Križa, a treći iznad vratiju današnje crkve Ma- 
tice. Jednom se ova procesija i kod nas održavala ranim jutros, 
dok se od prošlog stoljeća obavlja jutrom prije »Velih sv. Misa.« 


“Od god. 803. do 864. čitava je Hrvatska potpadala pod Oglej- 
sku patrijaršiju. U to je vrijeme najvjerojatnije i u naše mjesto 
uvedena ta procesija i sve do danas sačuvala prvotni pravac svo- 
ga kretanja. Samo ta procesija ide tim pravcem, a skoro sve druge 
idu »oko Zlinja« — »oko mjesta«, 


Pravac kretanja ove procesije nedvosmisleno potvrđuje smje- 
štaj dviju prvih CITADELA ovoga mjesta. To je u ovoj procesiji 
najzanimljivije. 


Na koncu ovog odlomaka pogledajmo postupni rast hrvatskih 
crkava na terenu. župe Blato. — Prvotna crkva Sv. Križa potkovi- 
častog oblika oko 12 m?, hrvatska nadogradnja Sv. Mihovila s ostat- 
kom bivše romanske crkve ploštine oko 18 m?, hrvatska nadograd- 
nja Gospe od Poja i Sv. Martin oko 26 m?, a prvotna »župna« crk- 
va' Svih Svetih oko 50 m?. U 11. st. naši pređi nadograđuju: svoju 
crkvu Maticu i ona tada ima preko 100 m* ploštine, a to je jašni 
pokazatelj tadanje veličine našega mjesta. — Naši su pređi grade: 
ći još u 10. i 11. st. svoju Maticu i postavljući u-njoj kasnije ro- 

manički ciborij, od kojega su se sačuvali kapiteli, stekli iskustvo 
u gradnji i klesanju te nimalo ne iznenađuje da već početkom 15. 
st. naš čovjek ANDRIJA MARKOVIĆ — kasnije ANDRIJIĆ — ima 
u »slavnom Dubrovniku« svoju radionicu. 


NEKOLIKO ODGOVORA 


“Neke je naše ljude zabolilo, jer sam u popisu svećenika neho- 
teć neke njihove prastričeve-svećenike izostavio. Razumijem njiho- 
vu bol i negodovanje! Čim sam se odlučio dati popis svećenika ove 
župe, bio sam siguran da ću neke — razumije se nehoteć — izo- 
staviti i zato sam se u »predgovoru« tom poglavlju ispričao. Prvot- 
ni i glavni je razlog tom poglavlju bio: sagledati istinu koliko je 
Blato u zadnja četiri stoljeća dalo svećenika od kojih je neke re- 
sila i titula doktora. Iz više razloga bilo bi bolje da nijednog nisam 
»preskočio«, ali par izostavljenih bitno ne mijenja prvotnu svrhu. 

Nekoliko mi je njih reklo da su duboko uvjereni u one četiri 
osnovne postavke kmjige, ali da mi se dive — pomalo i čude! — 
kojom sigurnošću tvrdim da su bjegunci iz Salone udarili temelje 
današnjem Blatu. Možda su i stari Iliri ili Grci ovdje imali neko 
svoje naselje, ali za to nemamo dokaza. Stoga, to niti tvrdim niti 
niječem. Ne želim ponavljati stvari iz prvog dijela knjige kako sam 
došao do tog zaključka, ali stara izreka glasi: »SVI PUTEVI VODE 
U RIM«. I svi putevi vode do istine, ako je želimo otkriti! Dotični- 
ma odgovorih neka se prisjete da je prvi pleban ove župe bio JU- 
NIUS APPIUS. On se u maticama tako i potpisuje. Iz oportunistič- 
kih razloga, za vrijeme mletačke vladavine ovim otokom, neki su 
od tog roda bili svoje latinsko prezime talijanizirali i pisali se GIU- 
NIO, a drugi su od tog roda zbog hrvatske većine na ovom otoku 
tijekom stoljeća slavenizirali i pisali su se ŽUNJEVIĆ. Nekad je 
bilo: jedna te ista osoba sad Junius, drugi put Glunio, a nekad Žu- 
njević. U Rimu je, međutim, i previše bio ugledan rod JUNIJO, a 
još je »živa« VIA APPIA, koju je dao sagraditi Claudius Appius. 
Kako je došlo do sjedinjenja tih dvaju rodovskih prezimena. kod 
ove obitelji, za ovu je stvar irelevantno. Malo je vjerojatno da bi 
netko od tih uglednih rimskih rodova direktno stigao na ovaj otok 
iz Rima, a SALONA je bila atraktivna i za najuglednije Rimljane. 
Od tog se roda otcijepila i stvorila novo obiteljsko prezime s hr- 
vatskim dočetkom obitelj Španjić. Uz gornje, prema Ostojiću, kod 
obitelji se Giunio čuvala predaja da su ovamo stigli iz porušene 
Salone! — Rod Žaknića ima; dapače, arhivski podatak da im je 
praotac Ivan Prohita ovamo stigao iz porušene Salone. Latinski 
tekst: »Quidan vir nobilis et potens Johanes Prohita profugus a 

patria sua, ut par est cređere fugiens Salonitanae urbis destructio- 
nem cum quattuor aut quinque suorum Vassalium se contulit ad 
insulam Curzule.« — Hrvatski: »Neki plemeniti i moćni čovjek 
Ivan Prohita izbjeglica iz svoje domovine, kako se može vjerovati, 
bježeći iz razrušenog grada Salone došao je na otok Korčulu s če- 
tiri ili pet svojih slugu.« Taj arhivski podatak nije iz 7. st., ali se 
ta predaja u njihovoj obitelji čuvala tijekom stoljeća i netko ju je 
kasnije zabilježio, kao što sam ja zabilježio predaju čuvanu kod 
obitelji Buškariol da su ovamo došli iz Kopra. Obitelji: Junijo, 
Španjić i Žaknić imali su svoje kuće u prvoj blatskoj citadeli na 
zapad crkvi Sv. Jeronima. Nakon svega ovoga mislim: i arhivski 
nam, dakle, podaci govore da današnjem Blatu udariše temelje 
bjegunci iz Salone. Arhivski podatak roda Žaknić nije iz 7. st, ali 
i uništenje Salone sa strane Avara opisao je Toma arhiđakon na te- 
melju pučke predaje 600 godina nakon što se taj događaj odigrao. 


Ovim posljednjim već skoro odgovorih na prigovor nekih da 
dosta gradim na predaji. Mogu nadodati da su se i najveći povjes- 
nici »hvatali« predaje. Uostalom, na ovom otoku, kao i na mnogim 
otocima našeg Jadrana, stvari su u tom pogledu mnogo drukčije 
nego u unutrašnjosti naše domovine. Tamo su provale mnogih na- 
roda, počev od Avara preko Tatara i Mongola a nadasve Turaka, 
znale zbrisati s lica zemlje čitava naselja. Tek, nakon više desetlje- 
ća, ta bi naselja ponovo uskrsla ali posve novim ljudima. U tim 
naseljima predaja bi bila presječena, a Blato kontinuirano traje 
na ovom mjestu već preko 1300 godina. Uostalom, već su neki u 
dnevnom tisku pisali o kontinuitetu kulture na zapadnom dijelu 
ovog otoka od mlađeg kamenog doba do danas. K tome — možda 
u ovom imamo prvenstvo do nadaleko! — preko 40% obitelji da- 
nas u Blatu ima svoj obiteljski staž u ovom mjestu preko 11000 
godina. Ovu ću stvar dokazati kad budem govorio o starim blat- 
skim obiteljima. Donedavno nije bilo ni suvremenih sredstava in- 
formiranja, koja nas svakodnevno s novim događajima rastresuju, 
i ljudi su češće i više prepričavali stare dogodovštine i tako je pre- 
daja pouzdano išla od ustiju do ustiju. 


Već sam napomenuo kako predaja u Blatu nije zatajila već se 
i te kako kod nekih naših starih crkava afirmirala, a donosim sa- 
da jednu stvarčicu koja će — barem za nas u Blatu — biti 
zanimljiva. Riječ je o jednom čovjeku koji je još tako živ u psihi 
Blaćana, te naši ljudi još i danas o njemu pričaju i tako da 
spominju kao da je nedavno umro. Kad sam nekima spomenuo da 
se taj čovjek rodio pred cca 300 godina, ostali su skamenjeni. Ra- 
di se o Franku Putilo koji je umro dne 23. ožujka 1736. — Usput 

budi rečeno: u maticama je mrtvih i zapisan samo Putilo, a to mu 
nije bilo ni obiteljsko prezime ni nadimak. 
Sve nauke idu naprijed, pa tako i povijesna istina kroči sebi 
put i ide naprijed. Dok sam pisao prvi dio knjige, napomenuh ne- 
kim prijateljima da je prvotna crkva Sv. Križa u Blatu hrvatska 
crkva iz 7. st. Pogledaše me dotični velikom nevjericom i rekoše 
kako se tek za par hrvatskih crkava nagađa da bi mogle biti iz 8. 
st. I sam je splitski nadbiskup dr Frane Franić, pošto mi je česti- 
tao na knjizi, pokazao neku sumnju u tu moju tvrdnju. Pisao mi 
je, naime, kako će biti veliko otkriće, utvrdi li se još jače da je pr- 
votna crkva Sv. Križa u Blatu hrvatska crkva iz 7. st. Da li je net- 
ko prije mene za neku crkvu dokazivao da je hrvatska crkva iz 7. 
st., nije mi poznato, ali evo što naš povjesnik Benedikta Zelić-Bu- 
ćan u Maruliću, god. 1977, br. 4, a na str. 303, piše: »Sasvim mali 
broj starohrvatskih crkava može se pobliže datirati, pa se one u 
pomanjkanju sigurnijih kriterija obično široko datiraju u razdob- 
lje od IX do XI stoljeća. Kao donja vremenska granica uzima se 
početak IX st. ponajviše iz uvjerenja dijela historiografije da je tek 
tada izvršeno pokrštenje Hrvata i drugih južnih Slavena. Novija 
istraživanja u vezi pokrštenja Hrvata kao i novija arheološka ot- 
krića upućuju međutim na to da se pokrštenje ili možda samo 
pokatoličenje Hrvata moralo zbiti odmah nakon njihova dolaska 
u Dalmaciju. Prema tome i donju vremensku granicu u kronologi- 
ji starohrvatske crkvene arhitekture treba pomaknuti sve do dru- 
ge polovice VII stoljeća«. Ovako piše ovaj naš ugledni povjesnik 
godinu dana nakon što je moja knjižica ugledala svjetlo dana. 


Temelje crkve istog potkovičastog tlocrta kakav je kod naše 
dvije crkve: Sv. Jeronima, koju sagradiše bjegunci iz Salone, i Sv. 
Križa, koju sagradiše prvi hrvatski došljaci na ovaj otok, prona- 
šao je i prof Igor Fisković na susjednom otoku Majsanu. On dos- 
lovno piše: »Od istovremene su crkvice na Majsanu iskopani te- 
meljni zidovi, koji zatvaraju jednostavan pravokutan prostor s po- 
lukružnim produžetkom za oltar. Da se radi o predromaničkom 
spomeniku svjedoči ulomak kamene grede i zabata s urezanim mo- 
tivom tzv. 'starohrvatskih kuka' i par slova natpisa središnjeg lu- 
ka iste oltarne pregrađe.« (Kulturno umjetnička... str. 22). Iz sa- 
mog se citata jasno vidi da je ova crkva u tlocrtu identična gornjim 
našim crkvama. Prof Fisković crkvicu smješta u predromaniku, a 
da precizno ne govori o stoljeću njezine gradnje. I tome je vjero- 
jatno uzrok dosadašnja kriva pretpostavka o dolasku Hrvata na 
ovaj otok i njihovu pokrštenju. Ponovo naglasujem da mi je teško 
vjerovati da je od 9. st. do 13. st. išta sakralno građeno na tim oto- 
čićima zbog najezda gusara i Mlečana u to vrijeme. Mislim da i 

starohrvatsku crkvu na Majsanu sa »starohrvatskim kukama«; tre- 
ba smjestiti u 7. st., jer je po tlocrtu identična crkvi Sv. Jeronima 
u Blatu, a ovu sagradiše bjegunci iz Salone. “a. 

Na koncu ovog poduljeg »uvoda« ponavljam ono što rekoh i 
u prvom dijelu knjige. I ovaj je dio pisan takvim riječnikom i sti- 
lom da bude pristupačan, svakom čovjeku željnom istine o prošlo- 
sti ovog otoka. Toliki su na dušak pročitali prvi dio moje knjige 
baš zbog toga, što je pisan jednostavnim i svakome razumljivim 
jezikom. Iz tog razloga, ni ovaj dio knjige nije opterećen notama 
ni podnotama. Gdje sam, pak, smatrao potrebitim, donio sam i 
latinski original uz hrvatski prevod. — Odakle uzimam neki citat, 
navodim odmah u tekstu. Neki su mi čak sugerirali da navedem 
svezak, stranicu i broj u maticama za datume rođenja, smrti i vjen- 
čanja, koje spominjem u knjizi. To, kao i neke druge stvarčice, 
smatrao sam suvišnim balastom. Ako netko bude htio kontrolira- 
ti moje navode iz Matica, veoma će se lako snaći po datumima. 

Nekima je zasmetao moj izraz »romanske crkve«. U mašoj 
stručnoj literaturi za te se crkve najčešće upotrebljavaju izrazi: 
»antičko-rimske« ili »ranokršćanske«. Pojam »Roman« ili »roman- 
ski« veoma je širok i dovoljno je, da se u to uvjerimo, zaviriti u 
bilo koji leksikon. Bio mi je cilj: nasuprot ovim crkvama, koje na- 
ši ljudi zovu »grčke crkve«, istaknuti naše hrvatske crkve. Nasu- 
prot »hrvatskim« najbolje mi je odgovarao izraz »romanski«. Ako 
sam ih slučajno prvi tako »okrstio«, svatko me je razumio i zabune 
nije bilo. 

Konačno zahvaljujem svima koji su mi na bilo koji način po- 
mogli u pisanju i ovog dijela knjige. S tolikim sam u ove zadnje 
dvije godine raspravljao, diskutirao i »debatirao«. Neki se sa mnom 
u svim pojedinostima nisu slagali, ali to ne znači da mi diskusija 
s njima nije koristila. To me nutkalo na daljnje razmišljanje. Dav- 
no je netko zgodno rekao: »Bože, čuvaj me od prijatelja, a od ne- 
prijatelja sam ću se sačuvati.« U toj izreci ima mnogo istine! Pri- 
sjetih se da mi je jedan naš čovjek rekao: »Nekima danas pojedi- 
ne Vaše postavke izgledaju smione hipoteze, a kroz kratko vrijeme 
i one vaše najsmionije postavke postat će znanstvene istine.« Na- 
dam se da će, doista, tako i biti. 

Suvišno mi je navoditi imena već ranije spomenuta u ovom 
uvodu. Iz konteksta se samog vidi s kojima sam osobama sve raz- 
govarao. Dovoljno je da svima njima uputim jedno od srca: HVA- 
LA! ' 
Već spomenuh da je prvi dio moje knjige »bačen na papir« u 
sama tri mjeseca. Brzina, kojom je knjiga napisana, uzrok je i ne- 
kim propustima. Zbog toga zaboravih i nekima zahvaliti, a u prvom 

redu gosp. Marinu (Mile!) Vojvodić. On mi je pribavio i na dalju 
uporabu posudio neke knjige. — Iz gornjeg razloga zaboravih za- 
hvaliti i mom kolegi vič. don Božu Baničeviću, sinu ovog otoka, 
koji poput mene ljubi svoj zavičaj. On je dosta vremena i truda 
uložio da snimi i zabilježi note blatskih, pučkih, korizmenih pje- 
sama koje sam tiskao u prvom dijelu knjige. Njima dvojici upu- 
ćujem još jedno srdačnije: Hvala! 

I ovog puta moram iskreno zahvaliti svima koji su svojom up- 
latom unaprijed omogućili tiskanje ove knjige, jer od nikog ne do- 
bih ni dinara pripomoći. 

KNEZ MISLAV 
u BLATU NA KRALJEVCU 


Nikola Ostojić u svojoj knjizi »Compedio storico...« donosi 
fragmente jedne kronike, navodno iz 7. st. Nitko se od mnogih, ko- 
ji su pisali o prošlosti ovoga otoka, nije osvrnuo na tu kroniku 
osim dr Vinka Foretića i mene. Iako je dr Foretić više puta pisao 
O prošlosti ovog otoka, samo se jednom — barem koliko je meni 
poznato — obazreo na ovu kroniku i to u knjizi »Otok Korčula 
u srednjem vijeku...« Isti se dr Foretić prema njoj posve negativ- 
no odnosi. Odriče joj svaku povijesnu vrijednost i smatra je nekom 
mistifikacijom. Najbolje je da ga citiram: »Koliko ja mislim, ta je 
kronika neka mistifikacija, kakovih je bilo mnogo u starom, sređ- 
njem, a i u novom vijeku, ili blaže rečeno, jedno literarno djelo, 
sastavljeno poput kakova romana, valjda djelomično na temelju 
nekog pučkog pričanja, a sigurno ponajviše ili možda potpuno iski- 
ćeno i izmišljeno, kao plod fantazije piščeve.« (str. 15.) — Na slije- 
dećoj strani čitamo: »Napominjem još samo to da se u blizini 
Blata nalazi nekakav brežuljak i na njemu ruševine, a taj se položaj 
zove Kraljevac, te narod pripovijeda da je tu nekoć stolovao kralj. 
U notorijalnim knjigama XIV stoljeća (a starijih nema — Moja 
opaska!) spominje se kraj Blata nekoliko puta Kraljeva glavica; 
po svoj je prilici to isti položaj, koji se sada zove Kraljevac.« — 
Meni je, doista, čudno da je tako na laku ruku mogao prijeći dr 
Foretić i preko pučke predaje, i preko ranosrednjovjekovnog utvr- 
čenja, kakav je Kraljevac, i preko toponima Kraljeva glavica od- 
nosno Kraljevac, kad on isti oslanjajući se samo na toponim SEL- 
CA — bez ikakvih kuća i kutišta — zaključuje iz te jedne riječi đa 
je tu trebalo biti nekad naselje! Tu međutim stranicu okrenimo! 

U prvom sam dijelu knjige pisao o toj kronici među zanimlji- 
vostima iz blatske prošlosti pod naslovom »Ostoićeva kronika — 
riječ o knezu Mislavu?!l« Tada sam mogao donijeti samo fragmente 
kronike, koje Ostojić citira u svojoj knjizi. Pretpostavio sam da je 
neki Talijanaš za vrijeme mletačke vladavine ovim otokom mjesto 
Veneti postavio Narentani i kroniku smjestio u 7. st., kad je naš 
narod počeo stizati na ovaj otok, da bi na ovom otoku izazvao 
odium na naš narod. Stoga sam u prvom dijelu knjige izmijenio 


34 


Narentani u Veneti, kroniku smjestio u 9. st. i zaključio da se kro- 
nika, tako postavljena, zgodno odnosi na hrvatskog kneza Mislava. 

Još prvi dio moje knjige nije bio izišao iz tiska i jednog dana 
nekim poslom navratih do Ostojećiva arhiva. Ni u snu nisam mi- 
slio da bih kroniku mogao pronaći. Kako bih ja kroniku danas 
našao, kad je pred četrdesetak godina nije mogao naći dr Foretić, 
iako je za njom dugo tragao? Na moju sreću i zadovoljstvo, bez 
ikakve muke i truda, nađoh kroniku u poziciji: »BLATO«. 

Kroniku je prepisao sam Nikola Ostojić u jednu, od njega 
sačinjenu, bilježnicu od 12 stranica s tankim koricama od plavog 
papira. Kronika se, dok nije došla do Ostojića, više puta prepisiva- 
la i ništa neobično da su se pojavile neke pogreške. Vjerojatno, ne- 
ki prepisivači i nisu dobro poznavali latinski jezik. Neke je po- 
greške u kronici sagledao i sam Ostojić, a neke i nije. U samoj kro- 
nici nedostaju na nekim mjestima pojedine riječi, pa i pojedine 
skupine riječi. Kroniku — razumije se — donosim kakvu je nala- 
zim u bilježnici Nikole Ostojića. 

Na prvoj stranici bilježnice čitamo: 

MEMORIA RIFFERIBILE AGLI AVVENIMENTI 
DELL'ISOLA DI CURZOLA SULL'OCCUPAZIONE NARENTANA 
' NEL SECOLO VII 
TRATTA DA UN ANTICO MANOSCRITTO PER ME 
NICOLO OSTOICH 


Na trećoj stranici iste bilježnice započinje »kronika« ovako: 


De insula Corzula et pertinentiis atque thesauris quae inveni- 
unitur sicut et in Polido, ita et in Rusiro qui dixit. 

P Habemus locum ad orientem loci Blatte dictum Craljevac quod 
significat pertinentia Regis, in hoc loco fere in medio adest ficus 
altissima apud quam est rupis angularis, ab hac rupe septem pas- 
sus ad septemtrionem numerati invenies fundamentum arcis Nos- 
tri Serenissimi principis qui fugiens a persecutione galearum Na- 
Tentinorum eam construxit se ab illis cum centum suis sociis de- 
fendit. Subtus fundamentum posuit arma, poculi argentei, libri in 
Pergamenis conscripti... (sad nedostaje čitav redak!)... sepelit- 
que ob timorem hostium. 

m. Si non credis verbis meis require memoriam testamentumque 
Ipsius regis nostri qui antea quam moreretur sub oculis meis cons- 
cripsit, et ego in hoc libello adnotavi ut cum nos ob timorem hos- 
tium non possimus frui bonis fruantur posteri; testamentum dico 


€st in Arhivio juris communis primalium Craljeaziarum sub jura- 
mento. ž 


Qu 

Secundo: Sicut autem noster rex et princeps receptus... (ne- 
dostaje pola retka!) ab incolis Blattae habebat secum ferens ingen- 
tes thesauros et ut haec praedarent narentini persequebantur, tunc 
dico opis gratia fundavit plures arces ad defendendum nos. Maxi- 
ma autem arx fuit in domorio incolum quem locum appellant 
Bradat, apud domus unius hominis probi, et sancti quem incolae 
dicunt Sveti Vicko, hic vivit solus noster rex illi dat nummum 
aliquem quia dicit se Deum pro illo rogare, et propter illum alit 
etiam multos incolas miseros, et illis fabricat domiculas vel aedes 
... (ponovo pola prazne crte!) ... terras ut laborent et vivant. Ergo 
sub fudamento arcis huius qui est ad occidentem positus poste- 
rius montem in convalle non longe maris interni Insulae aptus lo- 
cus ad debellandos piratas fortes narentinos molestos vaide: adest 
dico magna vis pecuniae et argenti ex thesauro nostri amantissi- 
mi regis cui vita et felicitas et victoria. Ego cum oportet admini- 
strare extraho ex reposito pecuniam et alia quae pretiosa inveni- 
untur. Pertinentia tenrae, quae laboratur per incolas, et quae nos- 
ter rex emit est grandis et extensa sed timendum ab hostibus no- 
bis est. 


Tertio: Sicut nos solvimus civibus Corzulae civitatis multos 
denarios pro confectione sex galearum pro nostra defensione, ita 
et solvimus pro confectione trium aedium in portu ad septemtrio- 
nem montis sic dicti Gradina ubi sistebant nostrae naves nostri 
regis clementissimi. Cum itaque in patriam cum rege paragere vo- 
lebamus consedentes naves et evasuros... nobis ... repente exeun- 
tes ex promontorio occidentali Insulae narentini nos aggrediuntur, 
sed fortuna nos adjuvit quia relictis sub ultima lingua terrae In- 
sulae huius thesauris, navis quae illos vehebat capta fuit et secum- 
ducta ab hostibus nos autem fortunate perreximus in patriam, re- 
lictis nostris possesionibus hominibus fidelibus qui gubernarent 
donec nos reditum faciamus. Sed ego quidem redii, rex autem mihi 
dans suas dispositiones testamentarias obiit in sinu fratris sui 
Ottomiri. 

Quarto: Cum ego redii in pertinentias regias inveni narentinos 
depopulasse multa, sed non tetigisse ob ignorantiam et inscientiam 
abscondita. Omnes meae vires instabant in conspectione agrorum, 
atque navium. Ego quidem potius morabar in palatio Craglievac 
quam in alio, namque consedens equum poteram brevissimo tem- 
pore invisere amicos in pago Blattae atque sororem adire despon- 
satam patrono Spaho... domino domorii Sitinitiani et pulcherimi 
agri in qua habebat tentoria et capiebat aves et ita otiis bene 
fruebamur. Saepe mihi auxilium tulit in adversis hostibus. Omnes 
memoriae monumenta testamentaque apud illum inveniuntur quia 

in loco isto tutior est quam in alio infesto ab hostibus, qui civi- 
tatem istam non expavescunt. Nemo scit secreta loca nisi ille. 
Nos non possumus prodire nullibi nisi in fortes hostes incurra- 
mus. Insulares sunt probi et multum beneficiis grati. Nostras ter- 
ras de nostris pertinentiis indicatis bene colunt, et juste fructus 
reddunt. 


Iilos nos in gratiam habemus, quia etiam arma bene versant, 
et in defensione arcis valores habent, praesertim incolae Blattae 
qui exercuntur; nos etiam eorum auxilio utimur. Cum in defen- 
sione arcis in Craljevac et in liberatione principipis nostri bene 
se gessissent, Rex noster illos donavit pertinentia sua trans et 
citra collem cui impendet valli ad orientem pagi prope nostrum 
vicum, haec pertinentia fuit aliquando unius familiae et alterae 
in societate, sed ob deficientiam pecuniae nostro ammantissimo 
principi venundata, et in hac occasione illis strenuis defensoribus 
donata; tractus terrae illius pertinentiae habebat quinque jugera. 
Quaerendum est liber qui invenitur apud meae sororis virum in 
quo libelli alii manu regis et testamenta et omnia memorialia in- 
veniuntur, etiam pergamenae pertinentiarum locorum aediumque 
inveniuntur in archivio iuris Comunis, qui oportet ne perdant 
fructus et pensiones illi qui laborant in agris nostris ex quibus 
vivunt. Rex etiam noster habet de pertinentia empta a jure nobi- 
lium agrum vastum ad occidentem pagi qui campus aliquo tem- 
pore fit lacus et non potest excolli, namque aqua deportaret et 
cooperiret omnia sed inservit ad pascua praebenda ovibus et ani- 
malibus. A Ristle scripta fuerunt ut consulantur alii libri a rege 
et a me et alijis nostrum conscripti, ne pereant cum libris etiam 
bona et thesauri absconditi ob timorem hostium, scilicet ut hostes 
non attollant sed posteri fruantur. 


Ego scripsi Minister Caracteres et conscriptiones. 


; Ova će se kronika, koja je do nas došla osakaćena i prekro- 
Jena preko Ružira i Ostojića, naći i u rukama nekog klasičnog 
filologa. Možda se netko od njih i pozabavi ovom kronikom i na 
temelju pojedinih riječi i izraza otkrije što nam je od prvotne 
kronike, koju je napisao kraljev ministar RISTLE, ostalo. Većina 
Čitatelja ove knjige ne pozna latinski jezik i ta me okolnost sili 
da usprkos poteškoća zbog nedostatka pojedinih riječi i izraza do- 
nesen kroniku pretočenu i na naš hrvatski jezik. 

Hrvatski prijevod kronike: 


I. stranica: , 
SJEĆANJA NA DOGOĐAJE KOJI BI SE TREBALI ODNOSITI 
NA ZAUZIMANJE OTOKA KORČULE SA STRANE NERETLJANA 
' U VII STOLJEĆU 
PREPISANA 1Z JEDNOG STAROG RUKOPISA OD MENE 
NIKOLE OSTOIĆA 


III stranica: 

»O otoku Korčuli i pripadnostima (posjedima!) i bogatstvu 
kako se nalazi i kod Polidora i kod Ružira, koji reče. 

Na istok od Blata postoji mjesto zvano Kraljevac što znači 
vlasništvo kraljevo. Na tom je mjestu, skoro u sredini, vrlo visoka 
smokva kod koje je četverouglasta hriđina. Od ove hridine izmjeri 
sedam koraka na sjever i naći ćeš temelje kule našeg presvijetlog 
kneza koji ju je sagradio bježeći ispred neretljanskih galija, koje 
su ga progonile i sebe od njih sa svojih sto drugova obranio. Ispod 
temelja je postavio (sakrio) oružje, zlatne vrčeve, knjige napisane 
na pergameni... (jedan prazan redak!)... i pokopao zbog straha 
od neprijatelja. 

Ako ne vjeruješ mojim riječima, potraži zabilježbu i oporuku 
samog našeg kralja, koji ju je pred mojim očima napisao, a ja 
sam je u ovom pismu zabilježio da, kad mi zbog straha od ne- 
prijatelja ne možemo uživati dobra, uživaju ih potomci; oporuka 
je — velim — u Općinskom arhivu prvaka iz Kraljevca pod za- 
kletvom. 


Drugo: Kako je naš kralj i knez primljen... (nedostaje pola 
reika!)... od stanovnika Blata nosio sa sobom golemo bogatstvo 
i Neretljani ga progonili da mu ga otmu, tada je pomoću novca 
sagradio mnoga utvrđenja da nas brani. Najveće je, pak, bilo u 
naselju stanovnika, koje mjesto zovu Bradat, kod kuće jednog po- 
štenog i svetog čovjeka koga stanovnici zovu Sveti Vicko. Ovaj 
živi sam i kralj mu naš daje nešto novca, jer govori da se za nje- 
ga (kralja) moli Bogu i radi njega (kralj!) hrani također mnoge 
siromašne stanovnike i njima gradi kućice i zgrade... (opet nedo- 
staje pola retka)... zemlje da rade i žive. Dakle, pod temeljem 
ove kule koja je postavljena na zapad iza brda na obromku neda- 
leko unutarnjeg mora Otoka mjesto veoma zgodno da se svladaju 
jaki i veoma neugodni neretljanski gusari: postoji — velim — ve- 
lika količina novca i srebra od bogatstva našeg preljubljenog kra- 

lja kojemu neka je život i sreća i pobjeda. Ja, kad mi treba po- 
služiti se, izvučem iz skrovišta novac i ostale sakrivene dragocje- 
nosti. Posjed zemlje, koji obrađuju stanovnici a koji je kupio maš 
kralj, velik je i prostran, ali se moramo bojati od neprijatelja. 

Treće: Kao što smo platili građanima grada Korčule mnogo 
novca za izgradnju šest galija za našu obranu, tako smo platili za 
izgradnju triju zgrada u uvali na sjever brda zvanog Gradina gdje 
su stajale lađe našeg predobrog kralja. Kad smo, dakle, s kraljem 
htjeli poći u domovinu ukrcavši se u lađe u nadi da ćemo izbjeći 
o nama..... iznenada nas napadnu Neretljani izišavši sa za- 
padnog rta Otoka, ali nas je Sreća pomogla, jer ostavivši blago 
pod zadnjim rtom ovog Otoka, lađa, koja ga je nosila, zarobljena 
je i odvezena od neprijatelja, a mi smo sretno stigli u domovinu, 
ostavivši naše posjede pouzdanim ljudima koji će (s posjedima!) 
upravljati dok se mi ne povratimo. Ali ja sam se, doista, povratio, 
a kralj je davši mi oporučne odredbe umro u krilu svoga brata 
Otomira. 


Četvrto: Kad sam se vratio na posjede kraljeve, našao sam 
da su Neretljani opustošili mnogo toga, ali da nisu dirali sakri- 
veno (blago!) zbog neznanja i nevještine. Sve sam sile upotrebio 
u nadgledanju njiva i brodova. Ja radije boravim u kraljevu dvor- 
cu Kraljevac nego na drugom (mjestu!), jer uzjahavši na konja 
mogu u veoma kratkom vremenu posjetiti prijatelje u mjestu Bla- 
tu i obići sestru udatu za »patrona« Spaha... gospodina kuće na 
Sitnici i prekrasnog polja na kojem je imao šatore i hvatao ptice 
i tako smo u dokolici lijepo uživali. Često mi je (Spaho) pružio 
pomoć u suprotivštinama (neprilikama). Sve zabilježbe, pisani iz- 
Vori i oporuka kod njega se nalaze, jer je na tom mjestu sigurnije 
nego na drugom koje bi neprijatelji mogli napasti, jer se ni samog 
grada ne plaše. Nitko ne zna tajna mjesta osim njega. Ne možemo 
nigdje izići, a da ne naiđemo na jake neprijatelje. Otočani su mno- 
80 pošteni i mnogo harni na dobročinstva. Naše zemlje od našeg 
rečenog posjeda dobro obrađuju i pošteno davaju plodove (kolo- 
niju!). Njih mi rado imamo, jer dobro se služe oružjem, posebice 
stanovnici Blata, koji se vježbaju: mi se također njihovom po- 
moći služimo. Budući da su se u obrani kule na Kraljevcu i u 
oslobađanju našeg prvaka (kralja!) dobro vladali, naš ih je kralj 
darovao sa zemljom s jedne i druge strane brda koje nadvisuje 
dolinu na istok naselja blizu našeg dvorca. Ova je zemlja nekad 
Pripadala u zajedništvu dvjema obiteljima, ali zbog nedostatka 
novca (siromaštva!) našem preljubljenom prvaku prodana i u ovoj 
Prilici njima odvažnim braniteljima darovana; ova čestica zemlje 
Ima pet jutara. Treba potražiti knjigu koja se čuva kod muža moje 

sestre, u kojoj se nalaze druga pisma kraljevom rukom (ispisana!) 
i oporuke i svi zapisi, također pergamene posjeda, mjesta i zgrada 
nalaze se u Općinskom arhivu, jer se ne smije dopustiti da pro- 
padnu plodovi i nagrade onima koji rade na našim poljima s ko- 
jih žive. Kralj naš također posjeduje na zapad mjesta golemo 
polje koje je kupio od plemića. To polje neko vrijeme bude jezero 
i ne može se obrađivati, jer bi voda odnijela i pokrila sve, već služi 
za ispašu ovcama i životinjama. Od Ristle-a je ovo bilo napisano 
da se usporede (konzultiraju!) druge knjige od kralja, od mene i 
drugih naših napisane, da ne propadnu s knjigama također dobra 
i sakriveno blago zbog straha od neprijatelja, naime, da neprija- 
telji ne ukradu već potomci uživaju. 

Ja sam Ministar zapisao slova i opise. (To jest: nitko mu nije 
diktirao!)« 

Posve je, dakle, jasno da je prvotnu kroniku napisao RISTLE. 
U prvom sam dijelu knjige istu nazvao »Ostoićeva kronika«, jer 
nam je on u svojoj knjizi »Compendio ...« neke fragmente te kro- 
nike donio. Nitko ni do danas Ostojiću nije osporavao naučno po- 
štenje, a otkrićem kronike u njegovu arhivu ono je još više po- 
tvrđeno. Ni sagledane, naime, pogreške u prepisivanju nije ispra- 
vio, a kamo li da bi nešto nadodao. — Jednu je pogrešku učinio 
OSTOJIĆ: smjestio je kroniku u 7. stoljeće iz neopreza, a u kro- 
nici nema spomena o 7. stoljeću. Ovime pada i glavni »adut« dr 
Foretića protiv iste kronike. Dr Foretić, naime, argumentira kako 
možemo imati hrvatske nazive na Korčuli kao: Bradat, Gradina, 
Sveti Visko prije dolaska Hrvata? 

I mi, obični smrtnici, lako ćemo kod ove »kronike« sagledati 
bitnu istinu: ovo nije nikakav roman ili priča, nego je stvarna 
kronika, koju je napisao RISTLE, kraljev tajnik, postojala, ali 
ona do nas nije došla u originalnom obliku, već »osakaćena«, 'pri- 
krojena i »mistificirana«. Mistifikacijom možemo nazvati one dije- 
love »Ostojićeve kronike«, koji govore o skrivenom blagu, iako je 
istina, da su ljudi donedavno sakrivali svoje blago i novac u zidove 
i dimnjake. Da li je sve te preinake učinio Ružir ili netko drugi 
prije njega, sada je nemoguće odgovoriti. 

Na početku postavljam sebi jedno pitanje: da li sam imao 
pravo u prvom dijelu knjige, kad sam donio fragmente iste kro- 
nike iz »Compendio storico ...«, promijeniti Neretljani u Mlečane? 
Nitko od naših povjesnika ne spominje da su Neretljani ratovali 
s Bijelom Hrvatskom i njezinim knezovima. Uostalom, danas je 
već poznato da su Neretljani bili Hrvati smješteni između Bijele 
i Crvene Hrvatske. — Posve je sigurno da je knez Mislav ratovao 
s Mlečanima i s njima sklopio mir kod CURTIS SANCTI MAR- 

TINI. Postoji, ipak, mogućnost da je u prvotnoj kronici bila riječ 
o borbama Mislava s gusarima-Saracenima. I s njima su naši kne- 
zovi u 9. st. i kasnije borbe vodili. Ako je prvotna kronika govo- 
rila o borbama Mislava i Mlečana, nemoguće je zamisliti da bi 
netko za višestoljetne vladavine Mlečana ovim otokom imao smje- 
losti takvu kroniku širiti. Ako, pak, pretpostavimo da je u njoj 
bio govor o borbi Mislava s gusarima, ništa neobično da je mjesto 
riječi »gusar« došla riječ Neretljanin. Na gusarenje drugih i Ne- 
retljani su nemilosrdno odgovarali gusarenjem i stoga su riječi: 
»Neretljanin« i »gusar« postali sinonim i lako je onda kasniji pre- 
pisivač mjesto gusari napisao Neretljani. Mogla je biti i zlobna 
namjera da se tom promjenom kod stanovnika ovog otoka izazove 
odjum. na naš narod. Danas je nemoguće utvrditi da li je u prvot- 
noj kronici bila riječ o Mlečanima ili gusarima-Saracenima, i stoga 
sam je sada donio i u prijevodu kako je nalazim u Ostojićevoj 
bilježnici. 

Iz ove je kronike lako izbaciti »mistifikacije«, a nije teško pro- 
zreti i neke preinake, ali tu stvar prepuštam drugima. Ja ću, pak, 
navesti dokaze koji će nas — nadam se — uvjeriti da je posto- 
jala prvotna kronika napisana od RISTLE-a i da je u njoj, doista 
bila riječ o knezu MISLAVU. ' 


Najprije riješimo problem tko je taj RUŽIR, koji nam donosi 
»kroniku«, jer se u tekstu izričito ističe da ju je napisao Ristle. 
Da puno ne duljim i okolišam, velim da je to najvjerojatnije arhi- 
đakon ROSANEO. Živio je koncem 16. stoljeća i bio je glavni akter 
god. 1571. u obrani Korčule od Turaka. Naši su ljudi u prošlosti 
iz raznih razloga običavali latinizirati ili talijanizirati svoja pre- 
Zimena. Tako su se tri rođena brata svaki na svoj način pisali: 
jedan hrvatski Pavlović, drugi latinski De Paulis, a treći talijanski 
Paulini. I blatski župnik iz konca 16. st. piše se Paško de Mat- 
thaeis, dok se njegova rodbina u Blatu, prema Bratimskoj knjizi 
iz 16. st, piše Matulović. Prema dr Foretiću, čak se ista osoba u 
jednoj prigodi potpisivala hrvatski, a u drugoj prigodi latinski ili 
talijanski. I naš poznati blatski kipar iz 16. st. Franko Kučić iznao 
Je na kipovima svoje ime latinizirati. Dr Foretić u »Vesniku Voj- 
nog Muzeja«, br. 5, str. 73. izričito veli da je arhiđakon Rosaneo 
talijanizirao i prezimena nekih osoba za koje iz drugih dokume- 
nata znademo da su imali čisto hrvatsko prezime. U istoj knjizi i 
na istoj stranici, dr Foretić brani mišljenje da je arhiđakonu An- 
tunu Rosaneo hrvatsko prezime Rozanović, jer u nekom arhivskom 
dokumentu (kopija iz. 17. st.) nalazi prezime Rozanović. Za mene 
je to jasno: naši su pređi talijanizirano prezime ponovo slavenizi- 
rali davši mu dočetak na -ić, kao što su talijanizirano ZMAJKO u 


41 


Ismaelli ponovo slavenizirali u Izmaelović. — Franasović se tako- 
đer bavio pitanjem prezimena Rosaneo i punim je pravom ovom 
prezimenu tražio hrvatski korijen. Našao ga je u riječi »ruža« = 
»rosa« i on zaključuje da je hrvatsko prezime Rosaneu Ružić. 
U prošlosti na ovom otoku nismo imali prezime Ružić, a prezime, 
Ružir imamo i danas u Blatu. To »prezime« susrećem u blatskim 
maticama u 17. st. Neki drugi »pismeni« Ružir u prošlosti ovog 
otoka meni nije poznat. Na početku »kronike« vidjeli smo da stoji 
Ružir i mislim da je to arhiđakon Antun Ružir, glavni agens u 
obrani Korčule god. 1571. 


Naša hrvatska povijest znade vrlo malo o knezu Mislavu. Po 
mletačkom kroničaru Ivanu arhiđakonu, koji je živio početkom 
11. st., znademo da je mletački (venetski!) dužd Tradonig god. 839. 
sklopio mir s hrvatskim knezom Mislavom kod CURTIS SANCTI 
MARTINI. I to je uglavnom sve. Mletački je kroničar živio cca 
dva stoljeća poslije Mislava i on prenosi predaju koja se u Vene- 
ciji još tada čuvala. — Promotrimo sada argumente koji nam go- 
vore da je knez Mislav, doista, stolovao u Blatu na Kraljevcu. 


1. Kod nas u Blatu još je živa predaja da je na Kraljevcu 
stolovao kralj. Tu predaju u »Ljetopisu blatske plovanije« (str. 
191.) potvrđuje Petar Kumičić, kao u prije navedenoj knjizi i dr 
Foretić. Tu predaju, koja je još živa u Blatu, potvrđuje i toponim 
Kraljevac, odnosno Kraljeva glavica. I najveći povjesnik 15. st. 
VERGIL POLIDOR, u najmanju ruku, potvrđuje tu predaju kad 
veli da u STAROM GRADU NA OTOKU KORČULI TREBA PO- 
TRAŽITI PALAČU KRALJA TOGA GRADA. Predaja, dakle, jasno i 
nedvosmisleno govori da je tu stolovao kralj. U prilog ovome, 
mogu iznijeti i činjenicu da je »kolektivna svijest« u Blatu gle- 
dala u Kraljevcu simbol svoje veličine i slave, te je kula na Kra- 
ljevcu bila u grbu blatske općine. 


2. U kronici se veli da je taj kralj dao sagraditi osim Kra- 
ljevca mnoge tvrđave od kojih je najveća na Brađatu, kod kuće 
»svetog Vicka«. Već sam u uvodu spomenuo kako su dr Fisković 
i arheolog Jeličić obišli Kraljevac i ustanovili da je to ranosred- 
njovjekovno utvrđenje tipa labirint. Vrijeme, dakle, gradnje ovog 
utvrđenja odgovara vremenu kneza Mislava. Istog je tipa i utvr- 
čenje SVETI IVAN GRADINA na zapad Vele Luke i kronika na 
nj cilja, kad govori o tvrđavi na BRADATU. Taj je položaj kasnije 
po utvrđenju dobio naziv Sveti Ivan Gradina, a i danas se polje 
u neposrednoj blizini zove Bradat. To je utvrđenje veće od Kra- 
ljevca, kao što kronika spominje. I trebalo je biti veće, jer je nad 
samim morem, a i sam je taj položaj bio više izložen napadima 

gusara. I ova nam naoko sitnica govori da je prvotna kronika iz 
9, st., jer se kasnije taj položaj zove Sveti Ivan Gradina. 


Osim Kraljevca i Sv. Ivana Gradina ima i drugih utvrđenja 
koja je dao sagraditi taj kralj. Moramo priznati da su položaji za 
sva utvrđenja izabrani od pravog stratega. To u prvom redu vri- 
jedi za ova dva najveća! Prema Gornjem moru — kako mi nazi- 
vamo južnu stranu naše obale — nema utvrđenja iz dvaju razloga: 
to je more više otvoreno i njime su manje operirali gusari, a na- 
dasve visoka i strma brda priječila su pristup Blatu. U ona, naime, 
Bi rnena nije postojala asfaltirana cesta od Gršćice i Prižbe do 
Blata! 


Brdašce je Kraljevac oko dva kilometra udaljeno od Blata i 
to preko ravne Krtinje. Od njega se u samih desetak minuta do- 
lazi do tri uvale na »Donjem moru«: Prigradice, Kurije i Popova 
Ratka. Preko tih je uvala i upravo prolazom uz Kraljevac Blatu 
prijetila opasnost. Taj je, dakle, položaj za gradnju utvrđenja iza- 
bran od pravog stratega. 


Neprijatelj je, ipak, najčešće stizao preko mirne Vele Luke. 
Zanimljivo je da je od svih blatskih crkava samo stradala crkva 
Sv. Kuzme i Damjana i to u dva navrata. Kod ostalih crkava to 
barem nije uočljivo. Naši su pradjedovi u blizini te crkve, koja je 
najbliža Veloj Luci, dočekivali neprijatelja koji je stizao tim pu- 
tem i tu se odlučan boj bio. Kad bi pobijedili, sve je bilo »u redu«, 
a u slučaju su poraza spas najčešće tražili u šumi. Tu, u nepo- 
srednoj blizini iznad »Postražišća«, imamo brijeg »Stražišće«. I 
danas se na vrhu tog brda vidi utvrđenje, a u vrijeme Nikole 
Ostojića još su se vidjeli tragovi cisterne. Taj je položaj u prvom 
redu morao služiti kao izvidnica, jer s njega puca divan pogled 
na Velu Luku i »Donje more«, a cisterna je na tom vrhu dobro 
došla stražarima da im pruži malo vode. — Nadasve je znalački 
izabran položaj Sveti Ivan Gradina. To je ranije — stariji se još 
toga sjećaju — bio mali otočić, a pristup njemu išao je plićakom. 
Ovaj jednom otočić skupa s niskim i poduljim otočićem GUBE- 
SOM stvara divnu i sigurnu uvalu, gdje su se bez bojazni od tvjetra 
i nevremena mogle sakriti male lađice onog vremena, da spremno 
čekaju i kroz tri tjesnaca polete na eventualnog napadača i po- 
novo se vrate u zaštićenu uvalu. 

Osim gornjih utvrđenja imamo smokvičku GRADINU i GRA- 
DINSKI PRIVOR! Začudo, skoro se nitko do sada ni pitao nije 
ozbiljnije: čemu su ta utvrđenja služila? Sva su ta utvrđenja ima- 
la jedno osmišljenje: branila su pristup STAROM GRADU na ovom 
Otoku. To su eto te tvrđave — a možda ih je bilo i više — koje 

je prema kronici dao sagraditi taj kralj u ranom mode vijeku, 
jer stilski tom vremenu sve pripadaju. 


Od svih ovih utvrđenja najbolje je sačuvan KRALJEVAC. Be- 
dem je polukružnica okrenut prema sjeveru, jer iz tog pravca pre- 


ko uvala: Kurije, Popov Ratka i Prigradice može stići neprijatelj. | 


S južne strane nikad i nije bilo zida — bedema, jer odatle mije 
prijetila opasnost; k tome, ta je strana brdašca veoma strma i 
obrasla gustim šumarkom. Ulaz je u utvrđenje tipa labirint (zig- 
zag!), a tipa labirint imamo i dvije »zgrade« unutar bedema, tako- 
đer suhozid. To je ta »kula našeg presvijetlog kneza«, o kojoj go- 
vori kronika i nalazi se točno ispod vrha brežuljčića. Da nije po- 
stojala prvotna kronika, nemoguće je zamisliti, da bi u kasnijim 
stoljećima nešto takvo nazvali kulom! Pedesetak metara ispod sje- 
vernog zida-bedema, a na samom prijevoju, još je »živo« jedno 
takvo zdanje, također tipa labirint, i najvjerojatnije je služilo za 
predsiražu, jer sličnih kućica na našem terenu drugdje ne nala- 
zimo. — Kronika govori i o tri zgrade u uvali na sjever brda 
Gradina. Na maloj uzvisini od cca desetak metara, koja dijeli Po- 
pov Ratak od Kurije — opet položaj sa strateške strane krasno 
odabran, — nađoh jedno takvo zdanje. Nakon toliko stoljeća, ako 
se dva druga i ne pronađu, nemamo se čuditi, jer se i na tom 
mjestu — kao svugdje kod nas — dosta krčilo i prekopavalo. — 
Suhozid je bedema na Kraljevcu veoma dobro sačuvan i tek je 
poneki kamen s njega pao. S dvije »zgrade«, unutar bedema, neki 
su poveći kameni sa zidova pali, ali je sve lako dovesti u prvotno 
stanje. Izvještaj, dakle, kronike o utvrđenjima, koje je taj kralj 
dao sagraditi, više nego zadovoljavajući, a način gradnje istih po- 
sve odgovara vremenu kneza Mislava. 


3. Na temelju predaje, sačuvane u Veneciji, mletački kroničar 
iz početka 11. st. IVAN ARHIĐAKON piše da je venetski dužd 
Tradonig sklopio mir god. 839. s hrvatskim knezom Mislavom kod 
CURTIS SANCTI MARTINI. Uglavnom, to je sve što smo do sada 
znali o ovom našem knezu. Nitko od naših povjesnika nije ni 
slutio da bi taj »Curtis sancti Martini« mogao biti na našem otoku 
— kod našeg mjesta. Mislili su da je to trebalo biti nekud na 
kopnu, a posebice u blizini BIAĆA. Dr Šišić, dapače, pretpostavlja 
da je tijekom stoljeća u prepisivanju kronike mletačkog kroničara 
došlo do lapsus calami i da je riječ o »curtis sanctae Mathae«, 
jer nije mogao misliti da bi to moglo biti drugdje osim u Biaćima. 
Mletački kroničar nije pogriješio i ne moramo tražiti nikakav lap- 
sus calami, već prihvatiti istinu da je Mislav stolovao u Blatu 
na Kraljevcu. Ovdje imamo i »curtis« (dvorac) — i to sačuvan 
dobro još i danas, — i toponim »KURTINJA«, koji nam potvrđuje 

da se to zdanje, doista, zvalo »curtis«, i crkvu Sv. Martina. — I 
ovdje imamo jednu stvar, koja nam potvrđuje da je postojala 
prvotna kronika napisana od Ristle-a. U »Ostojićevoj« kronici ne 
spominje se crkva Sv. Martina, nego naselje na istok dvorcu. 'Te- 
ško je, naime, pretpostaviti da kroničar Ristle ne bi spomenuo 
crkvu, da je ona u to vrijeme postojala. Franački su vladari širili 
kult toga svoga sveca, a u 9. st. Hrvatska dolazi pod jači utjecaj 
Franaka. Dolaskom se kneza Mislava na ovaj otok proširio i kod 
nas kult svetoga Martina i ljudi toga naselja grade crkvu i njemu 
je posvećuju. Po toj se crkvi kasnije i dvorac prozvao CURTIS 
SANCTI MARTINI, jer se nalazi u neposrednoj blizini crkve. U 
vrijeme mletačkog kroničara, koji je živio skoro dva stoljeća iza 
Mislava, taj se dvorac već tako zvao i on jednostavno prenosi 
pučku predaju iz Venecije, a da ni sam najvjerojatnije nije znao 
gdje je taj Curtis Sancti Martini. — Uz put napominjem kako 
nijesam pogriješio kad sam u prvom dijelu knjige ustvrdio da je 
naselje oko crkve Sv. Martina nastalo u 9. stoljeću. Do tog sam 
zaključka došao na temelju načina gradnje iste crkve i njezina 
titulara. Prema netom rečenom, ista je crkva Sv. Martina građena 
sredinom 9. st. 


4. Kronika spominje i naselje BRADAT. Za ovo staro naselje 
doznali smo tek u prošlom stoljeću kad su se na istoimenom polju 
otkrile mnoge stvari iz prošlih vremena, a posebice antičko-rim- 
skog. Nitko se nije ozbiljnije pozabavio pitanjem kad je to naselje 
nestalo. Nikola Ostojić u knjizi »VELALUKA« pretpostavlja da je 
isto naselje nestalo u 7. st., »kad stigoše na ovaj otok Neretljani.« 
Kronika spominje naselje BRADAT i zaključak je jasan: kronika 
je pisana, dok je ovo naselje postojalo, a ono je stradalo — ne 
od Neretljana u 7. st.! — već u drugoj polovici 9. ili u 10. st. pod 
udarom gusara Saracena i Mlečana, kad nestaju i druga naselja 
uz obalu ovoga otoka, a posebice Potirna. I ova nam stvar potvr- 
đuje da je postojala prvotna kronika napisana od Ristle-a u 9. st. 


5. U »Ostojićevoj« kronici, koja je nama došla preko RUŽIRA, 
izričito stoji da ju je napisao RISTLE. Poznata je stvar da su hr- 
vatski vladari 9. st. za svoje tajnike imali ljude franačkog podri- 
jetla. Nije isključena mogućnost da je tijekom stoljeća u prepisi- 
vanju prezime »Ristle« malo i izmijenjeno. Posve je, pak, sigurno 
da ne naliči ni najmanje na neko hrvatsko ili talijansko prezime, 
Već puno prije na franačko. Nemoguće je pretpostaviti, da bi net- 
ko u kasnijim stoljećima bio toliko dovitljiv, te bi i prezimenu 
kroničara dao franačko obilježje, da netko u dalekoj budućnosti 
bude mogao kroniku smjestiti u 9. st. — I ponovo se nameće 

istina: postojala je prvotna kronika koju je napisao kraljev tajnik 
RISTLE. 

. 6. Kronika govori kako je taj kralj kupio od plemića polje- 
-jezero Blato. Već je sredinom prošlog stoljeća Nikola Ostojić 
shvatio da je baš u kupnji tog polja od njemu nepoznatog kralja 


uzrok, što čak neke veoma stare plemićke obitelji: Junijo, Španjić, | 


Žaknić itd nemaju udjela u podjeli tog polja, dok naprotiv neke 
pučke u podjeli istog polja sudjeluju. Dne 25. lipnja 1847. pretura 
je iz Korčule tražila od Ostojića, sinkika, da odgovori zašto polje 
Blato nije općinsko dobro, već ga međusobno dijele neke blatske 
obitelji. Iste god. dne 17. srpnja Ostojić odgovara preturi da točan 
razlog tome ne zna, ali misli da je riječ o najstarijim obiteljima 
koje su u davnoj prošlosti zauzele isto polje i zadržale ga u vla- 
sništvu. Oba ova pisma tiskana su u njegovoj knjizi »Compendio...« 
(str. 109. i 110.). Ispod svog odgovora preturi u knjizi nalazimo 
bilješku: »Non constava allora della Cronaca piu volte citata.« 
God. 1847. Ostojić još nije imao u rukama kroniku i nije mogao 
preturi objasniti da je gornjoj stvari uzrok što je taj, njemu ne- 
poznati, kralj kupio polje-jezero Blato od plemića. — Kralj je, 
dakle, kupio polje i predao ga svojim »primates Kraljeviciarum«, 
a u te spadaju i plemići i pučani koji su s njim stigli. Zbog toga, 
uz hrvatske plemićke obitelji to polje međusobno dijele i pučke 
obitelji koje s Mislavom stigoše na ovaj otok, a kojih potomci da- 
nas imaju prezimena: Mirošević, Bačić, Gavranić, Šeparović itd. 
(Pogledaj: Stare blatske obitelji!) — U podjeli, pak, polja Blata 
ne sudjeluju, ne samo neke pučke obitelji, nego čak ni neke ple- 
mićke kao: Junijo, Španjić, Žaknić, iako su njihovi pređi ranije 
stigli na ovaj otok, jer su to potomci bjegunaca iz Salone. — Bio 
je, dakle, u Blatu na Kraljevcu kralj koji je od plemića starosje- 
dilaca kupio polje-jezero Blato i podijelio ga svojoj sviti. 


7, U poglavlju: Stare blatske obitelji doznat ćemo da je barem 
jedan dio hrvatskog plemstva, koje je stiglo na ovaj otok i sudje- 
lovalo u podjeli polja Blata, bio od roda ZMAJ. I ova činjenica 
ide u prilog istini da je u kronici riječ o knezu Mislavu. Plemićki 
se rod Zmaj iskristalizirao početkom 9. st. i svoje je sjedište imao 
u Gornjem Muću. Po tom se rodu, taj gradić početkom 9. st. zove 
ZMAJEVO. Gornji je Muć nedaleko od BIAĆA, prijestolnica kneza 
Trpimira, koji je prema našoj kronici brat Mislava. To plemstvo 
je vrlo rano moralo stići na ovaj otok, jer je ono u 15. st., kao 
što ćemo naknadno vidjeti, a možda i dosta ranije, razslojeno na 
vrlo bogate i vrlo siromašne, a to se nije moglo dogoditi u kratko 
vrijeme. — Kronika naša zove vladara na Kraljevcu »rex et prin- 
Ceps« = »kračj i prvak«. Ovo »princeps« daje nam naslutiti da je 

i sam Mislav bio od roda Zmaj. Budući da je on brat kneza Trpi- 
mira, logičan je zaključak da je i naša narodna dinastija Trpimi- 
rovića potekla od roda Zmaj. 

8. Prema kronici taj je »kralj« s Kraljevca u Blatu umro kod 
svoga brata OTOMIRA. Tko je taj Otomir, jer je on najmjerodav- 
niji da odredimo ime kralja o kojem govori kronika. Barem oTo- 
MIR naliči hrvatskom imenu i svaki će čovjek »dobre volje« u 
Otomiru prepoznati TRPIMIRA. Da li je netko ili više njih u pre- 
pisivanju nehoteć iskrivio to ime, ili možda čak hoteć, o tome 
nam nije suditi. Ta i sam Ostojić u knjizi: Compendio ...«, jer ne 
citira već priča, piše Ottomiero, dok u bilježnici savjesno prepi- 
sujući čitamo: OTTOMIRI. — Sigurno je na mjestu i postaviti 
pitanje: zašto nije spomenuto ime Mislav? Odgovor je jednostavan: 
kronika nije do nas došla u svom originalu već osakaćena i pri 
krojena i možemo biti sretni da je stiglo ime kneza Trpimira, 
jako malo iskrivljeno. 

Kad svih ovim osam točaka sumiramo, svatko će nepristran 
zaključiti da ovdje postoji više nego moralna sigurnost, koja se 
traži u povijesnim istinama, da je, doista, hrvatski knez MISLAV 
STOLOVAO U BLATU NA KRALJEVCU. 

Kronika nam nameće i neka pitanja. Iz prvog se dijela moje 
knjige moglo zapaziti — iako to nisam akcentuirao! — da je stari 
rimsko-antički (obično to u knjizi reknem: romanski!) grad bio 
oko ranokršćanske bazilike Sv. Kuzme i Damjana, a da je tek 
hrvatski grad, o kojem govori Konstantin Porfirogenet početkori 
10. st., današnje Blato. Oko Sv. Kuzme i Damjana bio je za oni 
vremena i one uvjete života najpodesniji teren. Samo za tu crkvu, 
na ovom našem terenu, pučka predaja veli i danas da je ispod 
nje zakopano golemo blago i zlatna mitra i pastoral. Opće je po- 
znato, da takvo kazivanje pučke predaje upućuje ili govori da je 
tu bio nekoć grad. To pokazuju i nalazi, jer je tu u neposrednoj 
blizini bila rimska nekropola. Usprkos višestoljetnom kopanju i 
krčenju, još je u prošlom stoljeću Mato Kapor digao neke nad- 
grobne ploče s latinskim natpisom i ponio ih sa sobom u Korčulu. 
O tome piše Ostojić! — Skoro je nemoguće prihvatiti da bi grad, 
o kojem govori kronika, bio na tom mjestu u 9. st., jer u tom 
slučaju ne bi bili prodali knezu Mislavu polje-jezero Blato koje 
je za ona vremena bilo izvor života. Mislim da su morali ostati 
malobrojni. Zbog čega? Epidemija, otselili na kopno ili nešto tre- 
će?? Stradali od gusara ili Mlečana? 

U kronici se spominje i Blato čiji se stanovnici vježbaju u 
oružju i koji su »kralju pružili pomoć u obrani Kraljevca.« Da- 
našnje se Blato u starim dokumentima, pa sve donedavna, piše 

BLATTA. Čak Sematizan dubrovačke biskupije iz god. 1916. naziva 
današnje Blato: OPPIDUM BLATTAE. Naselje, pak, oko crkve Go- 
spe od Poja još se u 14. st. piše Blato. Ovu stvar znademo po 'do- 
kumentu iz god. 1375, gdje čitamo: »Campus sanctae Virginis 
gloriosae de Blato.« (»Otok Korčula... Foretić, str. 359). Vidjeli 
smo ranije da se još u dokumentima iz 15. st. današnje Blato 


naziva CITTA VECHIA = STARI GRAD. Mislim, dakle, da se grad , 
o kojem govori kronika odnosi na današnje Blato. Zapravo, to su! 


u ono vrijeme bile dvije male CITADELE: romanska na zapad 
prvotnoj crkvi Sv. Jeronima i hrvatska na zapad prvotnoj crkvi 
Sv. Križa. Vrlo je dobro poznato da, izuzev par iznimaka, gradovi 
još u 12. i 13. st. brojili su par stotina stanovnika. Da se uvjerimo, 
kako je u Blatu bio poznat pojam i riječ »CITADELA«, pogledaj 
prezime BOSNIĆ. 

Kako je došlo za današnje Blato naziv BLATTA? Kad je Mar- 
silije Zorzi god. 1254. utemeljio današnju Korčulu i ona postala 
najprije centar političke moći, a potom dolaskom biskupa god. 
1301. i crkveni centar, tada je Starom Gradu trebalo naći novo 
ime, jer nisu mogla biti dva grada na istom otoku. I tako je 
STARI GRAD na ovom otoku, koji spominju arhivski dokumenti 
još u 15. st. i veliki povijesnik Vergil Polidor iz tog stoljeća, po- 
stupno skupa s naseljem oko Gospe od Poja, koje se već zvalo 
Blato, dobio naziv BLATTA, jer su bila dva: oba nedaleko polja- 
-jezera Blata. 


I još jedno pitanje: koliko je godina stolovao knez Mislav u 
Blatu? Godine vladanja kneza Mislava nisu posve sigurne, kao ni 
godine nekih drugih naših vladara. Do danas se mislilo da je Trpi- 
mir naslijedio Mislava. Nigdje nisam mogao naći ni koji je rod- 
binski odnos bio među njima: otac-sin, stric-nećak. Po ovoj je 
kronici evidentno da su bili braća, samo što je Trpimir nadživio 
Mislava. Moje je skromno mišljenje: TRPIMIR I MISLAV BILI 
SU ROĐENA BRAĆA, OD RODA ZMAJ, TRPIMIR JE STOLOVAO 
U BIACIMA A MISLAV U BLATU. Da li će se ikad saznati koliko 
je godina stolovao.u Blatu, neznam. Pretpostavljam da je moralo 
to biti dulji niz godina, jer ne bi bilo moguće u kratko vrijeme 
znalački i mudro sagraditi onoliki broj utvrđenja, o kojima go- 
vori kronika, a koja i danas postoje. Isto tako, zauzimanje otoka 
sa strane hrvatskog plemstva i pučana nije moglo ići tako jedno- 
stavno i brzo bez jednog mudrog suverena. I istočni je dio otoka, 
zacijelo, bio naseljen od rijetkih starosjedilaca Romana i prvih 
hrvatskih došljaka. I u to doba — kao što je i danas usprkos in- 
dustrijalizaciji i turizmu — zapadni je dio otoka bio posve sigurno 
gušće naseljen nego istočni, jer su uvjeti za život na zapadnoin 


48 


dijelu otoka bili neuporedivo bolji. — Da li je zauzimanje ovog 


otoka sa strane kneza Mislava bilo glatko i bez borbe, iz kronike 
ništa ne možemo saznati. — Najvjerojatnije se knez Mislav po- 
vukao s ovoga otoka zbog sve češćih navala gusara i Mlečana i 
kasnije umro kod svoga brata Trpimira. 

Već sam u prvom dijelu knjige naglasio, kako u ona davna 
vremena srednjeg vijeka državna vlast nije imala tolik neposredan 
utjecaj nad čitavim svojim područjem, koji ima posljednjih par 


stoljeća. I naš je narod na ovom otoku, pošto se knez Mislav 


povukao i umro, stvorio jednu srednjovjekovnu komunu u kojoj 
će se narod okupljati na javnim saborima. Formirat će se »Univer- 
sitas nobilium et plebis«, gdje će plemići imati glavnu riječ, ali će 
i pučani na tim saborima sudjelovati i njihova će se riječ čuti. 
Središte te komune bit će STARI GRAD na ovom otoku, to jest 
današnje Blato. Ta će srednjovjekovna komuna priznavati, više 
nominalno nego stvarno, vlast sad jedne a potom druge jače dr- 
žave. Povjesnici će nas smještati, kao što je to učinio i car Kon- 
stantin Porfirogenet, u Neretljansku oblast. Zapravo, ta je oblast 
bila neka zajednica samostalnih komuna koje su međusobno su- 
rađivale, a koje su na svojim leđima ponijele najveći teret u borbi 
našeg naroda s Mlečanima i gusarima. — Da smo vodili samo- 
stalnu i nezavisnu politiku ilustrirat će i ovaj slučaj iz god. 999, 
koji nalazim u knjizi dr Foretića — Otok Korčula... (str. 30). Te 
godine, neretljanski je knez prihvatio uvjete koje je ponudio Petar 
Orseolo. Ne treba spominjati da su to napravili i Split i Trogir, 
kao i neki sjeverniji naši otoci. I Petar Orseolo pušta na miru i 
Split i Trogir, Brač i Hvar kao i kopno Neretljanske oblasti i, 
pošto je stradalo brođovlje Bijele Hrvatske, koje mu se suprosta- 
vilo kod Biograda, svom se silom srušio na otoke: KORČULU i 
LASTOVO. Možda na temelju ovoga možemo pretpostaviti da je 
u 9. st. s knezom Mislavom i na otok Lastovo stiglo hrvatsko plem- 
stvo i pučani i da je knez Mislav i nad tim otokom imao svoju 
vlast. 

U 9. stoljeću započela je, dakle, slavna i mučenička povijest 
ovoga otoka, a posebice našeg mjesta kao centra tog otoka, i 
trajala je do one sudbonosne godine 1254. kad će naši pradjedovi 
učiniti tragičnu pogrešku i izabrati dotadanjeg dubrovačkog kne- 
za, mletačkog plemića Marsilija Zorzi za kneza ovoga otoka. 

Našoj kulturnoj javnosti čak su i mala POLJICA poznatija od 
našeg mjesta. Govorilo se i govori se o Poljičkom statutu, a zabo- 
ravilo se da je prvi OPĆINSKI STATUT u čitavoj našoj domovini 
izv Korčulanski statut donesen u Starom gradu na ovom otoku, 
to jest u današnjem Blatu god. 1214. — Daleko sam od toga da bih 

potcijenjivao borbu Poljica s Turcima, ali sam duboko uvjeren 
da smo od 9—13. st. imali na svojim leđima mnogo teži teret, 
nego bilo koji drugi dio naše domovine u borbi s gusarima i s 
Mlečanima kojima je i te kako služio ovaj otok, te su ga se ko- 
načno i domogli. Četiri stoljeća vodio je narod ovog otoka nepo- 
štednu borbu i konačno je pogriješio god. 1254. I, ne samo u Po- 
ljicima, nego i na ovom otoku odjekivala je ona pjesma — kod 
koje samo treba izmijeniti »turska« u »gusarska« — iz Mile Goj-| 
salića: 


Povrh kule oganj upalite 
Neka javi od sela do sela 

Da gusarska najezda počela. 
U sva zvona glasno udarite, 
Oružani narod sakupite. 

Svi u sure gore i planine, 
Sve nejako sklon'te u pećine 
Gon'te blago gore u zbjegove 
A junaci u zbor na bregove. 


I ovaj je narod čuvao stražu na »Stražišću« i drugdje i potom 
bi, kad bi se pojavio neprijatelj, palio vatru koja je javljala da se 
približuje neprijatelj. (U više sam navrata gledao i razmišljao kako 
se od crkve Sv. Križa krasno vidi Sv. Martin i Sv. Mihovil, a od 
Sv. Mihovila kako puca pogled na Gospu od Poja i Sv. Kuzmu i 
Damjana, a oko tih crkava bila su i naselja!) Potom se u ona 
davna vremena, kad još nije bilo zvona na našim crkvama, čuo 
britki i odrešiti glas bubnja koji je išao unaokolo i skupljao na- 
rod. I, nije li toponim »ZANARAT« kovanica od »Za na rat« — to 
jest mjesto okupljanja naroda prije polaska u okršaj, u rat! U 
svakom slučaju, veoma dobro odgovara za mjesto okupljanja prije ' 
polaska u boj. 

U tom pogledu, značajno je da još i danas bubnjar čeka zvo- 
nara da dovrši zvoniti »podne« i »Zdravu Mariju« i tek onda, 
snažno udarivši u bubanj, najprije bubnjajući obiđe Plokatu, a 
potom cijelo mjesto oglašujući time da će se sutradan igrati »ples 
od boja« = VITEŠKA IGRA KUMPANIJA. 


Naš narod u Blatu mnogo voli i cijeni KUMPANIJU, jer ga 
ona podsjeća, ne samo na mučeničku, nego i na slavnu prošlost 
našega mjesta. 

STARE BLATSKE OBITELJI 


Početkom ovog stoljeća u reviji »SRĐ« prezimena obitelji na 
otoku Korčuli do konca srednjeg vijeka obradio je Frano Radić. 
God. 1940. u izdanju Jugoslavenske Akademije izišla je knjiga dr 
Vinka Foretića pod naslovom »Otok Korčula u srednjem vijeku 
do god. 1420« i u jednom poglavlju auktor iste knjige piše o sta- 
novništvu i prezimenima na ovom otoku. O prezimenima na otoku 
Korčuli pisao je također i Marinko Gjivoje kako u knjizi »Otok 
Korčula«, kojoj je sam bio auktor, tako i u »Zbornicima otoka 
Korčule«, kojima je bio urednik. 


Prije svih ovih, prezimenima blatskih obitelji pozabavio se 
Nikola Ostojić, ali ne u svojoj knjizi »Compendio storico... .«, koju 
je poslije smrti očeve publicirao njegov sin Franjo, nego sam u 
arhivu njegove obitelji pronašao jednu bilježnicu o tom predmetu. 
Pedantni je Nikola Ostojić svaku stranicu te bilježnice crtama po- 
dijelio u četiri, odnosno pet polja, a na vrhu je pojedinog polja 
ispisao prezime svake obitelji (zapravo roda!) čekajući valjda pri- 
liku da nešto sazna ili otkrije i potom da u pripravljeno za tu 
obitelj polje ubilježi. I iz ove se, naoko sitnice, vidi točnost, mar- 
ljivost i urednost u svakom pogledu vrijednog Ostojića. On je 
također na talijanskom jeziku bio napisao knjigu o postanku Vele 
Luke, koju je preveo na hrvatski i izdao god. 1953. njegov unuk 
don Ivo Ostojić pod naslovom Vela Luka. U toj su knjizi obra- 
đena prezimena skoro svih obitelji, koje nalazim u ovoj bilježnici, 
osim nekoliko njih kojih više nema ni u Blatu ni u Veloj Luci 
kao što su: Dundović, Ozretić, Granir i neke druge. U stvari, to i 
nisu stare blatske obitelji, već doseljenici, koji jednom u Blato 
dođoše, kratko ostaše i potom odoše, te o njima i ne mislim ništa 
u ovom poglavlju pisati. 

Zasluga je Nikole Ostojića i u ovoj stvari dragocjena, ali ipak 
od pribilježenih 106 prezimena dospio je ili uspio obraditi samo 
njih 34. Htio bih se, ipak, odmah kritički osvrnuti na tu njegovu 
obradu. Iako je Ostojić u svojoj knjizi »Compendio storice...« 
citirao povjesnika Vergila Polidora, koji spominje na otoku Kor- 
čuli »antiqua civitas« (»stari grad«), i premda je u knjizi Nobili 
abitanti di Blatta... na str. 19. sigurno i više puta pročitao kako 
ljudi iz današnje Korčule bježe »nel luoco di Citta Vecchia« (u 

mjesto Starog Grada!), Ostojiću nije palo na pamet da je taj Stari 
Grad bio Blato, već pod utjecajem Paulinija piše i misli kako su 
se stare plemićke obitelji ovog otoka najprije naselile u Korčuli 
i potom neki od njih došli u Blato. Čudno je nadasve da se nije 
upitao, kako to koncem XVIII stoljeća u Blatu živi 81 plemićka 
obitelj, dok u Korčuli samo njih 10. — Ostojić je vrlo dobro po-| 
znavao talijanski i valjda je više puta u prije spomenutoj knjizi, 
na str. 57. čitao o zatvaranju Velikog vijeća — Serrata di gran 
Conseglio — koje se zbilo u svim dalmatinskim gradovima koncem 
XIV stoljeća, a koje je izglasano u Korčuli 12. svibnja god. 1399. 
Tu se pod prijetnjom vrlo stroge kazne zabranjuje da netko ne- 
koga predloži za prijem u Veliko vijeće — a to znači među ple- 
miće, — odnosno da netko sam zatraži da bude primljen, ako ne 
može dokazati da mu je otac bio član toga Vijeća. I tu je stvar 
Ostojić trebao vrlo dobro znati, a ipak usprkos tome govori o 
nekim naknadno pripojenim plemićima. Razlog je toj njegovoj po- 
greški, odnosno zabludi, bio u tome što njihovo prezime nije na- 
šao u popisu plemića iz god. 1420, a nije se dosjetio da su se pre- 
zimena mijenjala. 


Usprkos ovim dvjema pogreškama, njegove su zasluge iu 
ovoj stvari velike i kamo sreće da je naveo pojedine podatke i za 
preostala 72 prezimena, koja pretstavljaju danas 72 blatska roda. 


+ Moa 


Nažalost, ta su polja u njegovoj bilježnici ostala prazna. 


Uz gore navedene stvari, sigurno mi je u obradi ovog pred. 
meta pomogao arhiv Župnog ureda u Blatu, a osobito Matice mrt- 
vih i krštenih, koje počinju s god. 1629. i Matice vjenčanih, koje 
počinju s god. 1670, kao i neke druge arhivske knjige. Neobično 
mi je bila dragocjena pomoć jedne knjige Bratovštine Svih Svetih 
iz XVI st. (od god. 1550. do god. 1575), u kojoj sam našao mnoga 
blatska »prezimena« iz tog vremena. 


Moram naglasiti da mi je, ipak, najveću pomoć pružila bi- 
biloteka pok. Nikole Ostojića, u kojoj sam pronašao onih neko- 
liko. knjiga koje navodim u predgovoru, a u kojima sam našao 
popis plemića iz god. 1420, kao i onaj drugi popis iz kraja XVIII 
st. Ali ne samo to! U tim sam knjigama pronašao i tolike druge 
važne podatke za koje bih bio potrošio mnogo vremena da sam 
obilazio razne naše arhive, a veliko je i pitanje da li se svi ti po- 
daci u našim arhivima više igdje i nalaze. Od velike mi je bilo 
koristi što sam u tim knjigama pronašao obitelji — vjerojatno 
skoro sve! — koje su sudjelovale u podjeli .polja-jezera Blata i 
tako otkrio kojih su to obitelji daleki pradjedovi stigli na ovaj 
otok s hrvatskim knezom Mislavom. E 

FORMIRANJE I MIJENJANJE PREZIMENA 


Prije nego pristupim obradi starih blatskih. obitelji, moram 
objasniti — naročito zbog običnih čitatelja — kako je dolazilo do 
formiranja i mijenjanja prezimena. — Stalna su se obiteljska pre- 
zimena, u današnjem smislu riječi, kasno formirala ili iskristali- 
zirala. U davnoj rimskoj, iako veoma kulturnoj prošlosti — kojoj 
se još i danas mi divimo — postojalo je tek nekoliko prezimena. 
Ta su prezimena bila više rodovska nego obiteljska i ona se nisu 
mijenjala. Najpoznatije rodovsko prezime bilo je JULIJE iz ko- 
jeg, uz mnoge druge glasovite Rimljane, potekoše: Julije Cezar i 
car August. Po Juliju Cezaru i mjesec srpanj Rimljani prozvaše 
juli. Kod Rimljana bijaše veoma poznat i rod J UNIJE i po tom 
rodu lipanj prozvaše juni. — Jedan od naših najstarijih i najpo- 
znatijih hrvatskih rodova bilo je rod ZMAJ. Odmah ističem da su 
naša stara rodovska prezimena najčešće bila imena životinja, kao: 
Vuk, Sokol, Oreb, Gavran itd. U pojedinim su se narodima stalna 
obiteljska prezimena formirala u razno vrijeme, a u nekim naro- 
dima sve do u najnovije vrijeme stalnih obiteljskih prezimena 
nije bilo, nego su se prezimena stalno mijenjala. Najčešće: je ime 
očevo u genitivu ili posvojnom pridjevu na -ov, ili -ović, bilo pre- 
zime njegovu sinu. Tako je Ivan sin Petra bio Ivan Petrov ili Pe- 
trović, ali već unuk Petrov Jakov nije bio Petrović, već Jakov Iva- 
nov ili Ivanović. Takvo se prezime stručno zove PATRONIMIK. 
Patronimik postaje tek onda obiteljsko prezime kad se ustalji u 
nekoliko generacija iste obitelji. 

Gornjoj se pojavi — mislim — nitko u Dalmaciji ne treba ču- 
diti, a pogotovo ne mi u Blatu, jer i danas vrlo često tako postu. 
pamo. Češće i danas rečemo: »Marija Marinova« ili »Jakica Stipe- 
tova« mjesto da ih nazovemo njihovim stvarnim obiteljskim prezi- 
menom. Dapače, u Blatu se čuje: »Idem na Stipetovo«, odnosno 
»Na Žarkovo« umjesto da polju rečemo određeno ime, ili u naj- 
manju ruku: »Idem u polje koje smo kupili u Stjepana Kalođere«, 
odnosno: »Idem u polje koje smo kupili u Emanuela Ostojića.« 
Vjerojatno je dobar dio prezimena i kod nas u Blatu bio već for- 
miran u 15. st. Za neka prezimena iz 15. st. znademo, te su se čak 
i do danas sačuvala, ali su se ljudi tog vremena više služili geni- 
tivom očeva imena ili nadimkom nego stvarnim obiteljskim pre- 
zimenom. I danas, posve sigurno, za jedan određeni broj obitelji 
velik postotak osoba ne zna stvarno prezime. 


Biti ću veoma konkretan: ne samo od običnih naših ljudi van 
domovine, nego čak i od jedne ustanove u Blatu primio sam jed. 
nom dopis adresiran: don Ivo Petković Gardenal. Nadimak su mi 

znali, ali prezime nijesu. Zar se onda imamo čuditi da su u ona 
davna vremena, kad nisu postojali današnji, strogi, državni pro- 
pisi u tom pogledu župnici, notari i ostali ljudi zapisivali osobe 
najčešće nadimkom ili patronimikom, a ne stvarnim obiteljskim 
prezimenom? Kratko rečeno: zapisali bi osobu kako su je svi re- 
dovito zvali. Tako, u Bratimskoj knjizi iz 16. st. čitamo da je pru- 
žila milodar: »Marija Cura«, ili kratko: »Damjan«. Ta je Marija 
iz 16. st. imala sigurno svoje prezime, ali nije isključena moguć- 
nost da je pod tim »prezimenom« CURA bila poznatija nego pod 
svojim pravim obiteljskim prezimenom. Isto je tako posve sigurno 
da je imenom Damjan dotični muškarac bio dovoljno označen i 
obiteljsko prezime bilo je izlišno. U potvrdu ovoga mogao bih 
iznijeti mnogo stvari iz današnjeg vremena. 

Obiteljska su se prezimena mijenjala i kad bi se neki patro- 
nimik ustaljio, to jest: postao stvarno obiteljsko prezime. Navest 
ću baš slučaj obitelji Nikole Ostojić. Otac biskupa Vida Ostojića 
iz početka 15. st. zvao se Ostoja Marinić. Biskup od očeva imena 
stvara patronimik Ostojić i u Katoličkom Šematizmu iz god. 1975. 
zaveden je kao: Vid Ostojić Marinić, samo je pogrešno upisano 
da je rodom iz Hvara. Kroz 15. i 16. st. taj im patronimik postaje 


stvarno obiteljsko prezime, jer se ustaljio. U Bratinmskoj knjizi | 


koncem 16. st. nalazimo Žarka Ostojić. Od ovog Žarka formirat 
će se novi patronimik Žarković i tijekom 17. i 18. st. u maticama 
se tako najčešće i pišu. Doista, negda čitamo i Žarković alias 
Ostojić, ali susrećemo i samo Žarković. Ponovo u 19. st. opet ima- 
mo samo Ostojić. — Neke su obitelji tijekom stoljeća svoje stvar- 
no prezima odbacile, a nadimak uzele i prihvatile kao obiteljsko 
prezime. Tako: Bosnići odbaciše prezime Kovačić, a Padovan i 
Joković odbaciše Prižmić. Ni ovome se ne moramo čuditi, jer i 
nedavno neke obitelji to učiniše putem zakona: Anići odbaciše 
Marelić, a neke obitelji Kastropil odbaciše to prezime i bivši im 
nadimak Borovina posta novo obiteljsko prezime. 

Kako su nastajali nadimci i kako su se mijenjali, stvar je još 
zagonetnija. Neki su nastali nedavno, te ih možemo lako objasniti. 
Toliki stari nadimci, kao i prezimena, skoro su neobjašnjivi. Ovdje 
želim objasniti jednu stvar koja je u Blatu već u 17. st. — a možda 
i ranije! — postala neka zakonitost. Kad neki mladić »pođe za 
zeta«, to jest prijeđe u kuću svoje žene, donosi svoje prezime, ali 
prima nadimak svoje žene. Tako: Ivan Separović Burćina ženi 
Katu Petković Rišpulo i prelazi stanovati u kuću ženinu. Ta će se 
obitelj po našem nepisanom zakonu ubuduće zvati: ŠEPAROVIĆ 
RIŠPULO. Meni je to i shvatljivo. Mi u Blatu za nadimak imamo 
i talijansku riječ kazata = kuća i, budući da je:dotični čovjek 

došao u kuću svoje žene, sasvim je normalno da primi njezinu 
»kazatu«, to jest nadimak. 

U Blatu nema skoro prezimena bez jednog ili više nadimaka 
i nekima je to neobično, a meni je osobno posve jasno. Kod nas 
su u stvari prezimena više rodovska nego obiteljska. Što, naime, 
ima neki Šeparović Burćina s nekim Šeparović Čičo?! Možda im 
je zajednički praotac po muškoj liniji bio pred više od 500 godina?! 
Doista, nadimci više naliče na stvarno prezime kojim želimo ozna- 
čiti neku obitelj. Zbog toga, nikakvo čudo da se oni kod nas 
najčešće upotrebljavaju; puno više nego prezimena. 

Nakon svega gore rečenog, mogu mirne duše tvrditi da ni 
najmanje ne znači, ako neko prezime ne nalazimo .spomenuto u 
ispravama XVI stoljeća ili ranije, da dotična obitelj na ovom te- 
renu nije postojala, već da se njezino sadašnje prezime, ili nije 
bilo još formiralo, ili da dotična obitelj svojim pravim prezime- 
nom u neki dokumenat, ili knjigu nije bila uvedena. Da nam sve 
ovo bude jasnije i uvjerljivije, navest ću »prezimena« (da li su to 
stvarno prezimena ili nadimci za ovu je stvar irelevantno!!) koja 
nalazim u Bratimskoj knjizi iz XVI st., a koja nakon 50 godina 
u maticama Župnog ureda Blato ne susrećem. Sva »prezimena« 
iz te knjige nisam uspio ni pročitati, jer je crnilo na nekim stra- 
nicama kroz 400 godina izblijedilo. Evo tih »prezimena«: 


1. Baborović 21. Grušić 

2. Babun 22. Kabanja 
3. Biljan 23. Kakak 

4. Bodul 24. Kasumović 
5. Bradić 25. Katko 

6. Brajak 26. Kobić 

7. Brajičić 27. Korda 

8. Brakun 28. Kordić 

9. Bubriško 29. Kudo 

10. Bućurdilović 30. Kuhalić 
11. Burić 31. Kulinja 
12. Cvitković 32. Kuljalić 
13. Čobić | 33. Kuljenac 
14. Ćorković 34. Kunković 
15. Dušković 35. Jelin 

16. Fajtić 36. Lucijan 
17. Gabrić 37. Lupo 

18. Garkošević 38. Ljutinojević 
19. Glavić 39, Maravić 
20. Gril 40. Martić 

41. Mihočević 57. Rajanović Ka 
42. Nogatić 58. Ratko da 
43.. Novak 59. Ratković 

44. Pelegrin 60. Škara: 

45. Pićarić 61. Šoljetić 

46. Pićenić 62. Španjolić 

47. Pikulo 63. Tabinja 

48. Plaćalo 64. Tomić 

49. Plušić 65. Veselić 

50. Polo 66. Veseličić 

51. Radica 67. Vesičić 

52. Radolja 68. Vangiković 

53. Radovačić 69. Vidošević 

54. Ragan 70. Zujko 

55. Raganović 71. Zule 

56. Rajan 72. Žunjević. 


Neka od ovih »prezimena« biti će dosta kasnije upisana u 
matice ovog župnog ureda kao nadimci, a neka se kao drugotni 
nadimci i danas čuju u govoru, a da nikad u matice od god. 1629. 
do danas nisu bila ubilježena. U nekima, pak, kao: Novak, Biljan 
i Španjolić možemo prepoznati buduća obiteljska prezimena: No- 
vaković, Biljanović i Španjić. U Žunjević, pak, prepoznajemo sla- 
venizirano prezime: Junijo, ali najveći dio gornjih »prezimena« 
potpuno je nestao. Nemoguće je dopustiti da bi u roku od 50 go- 
dina tolik broj obitelji izumro ili otselio. I sam se od sebe na- 
meće zaključak: tolike obitelji, koje i danas u Blatu postoje, u 
Bratimskoj su knjizi iz 16. st. zavedene pod nekim drugim prezi- 
menom ili nadimkom. 


Pošto sam razložio postanak i mijenjanje prezimena, želim 
naglasiti da su župnici u Blatu redovito u matice zapisivali odakle 
je netko stigao, ako se radilo o došljaku koji je nedavno ovamo 
doselio. Vjerojatno je tako bilo i u drugim našim župama. Stoga, 
za obitelji koje ovamo doseliše od početka 17. st. znademo mjesto 
gdje su ranije obitavali. — Potomci plemićkih obitelji na ovom 
su otoku barem od 14. st., jer je godine 1399. došlo do »Zatvaranja 
Velikog Vijeća« i nitko kasnije u tu »kastu« nije mogao stupiti. — 
Obitelji, koje su jednoč među sobom dijelile polje-jezero Blato, 
potomci su pređa koji u 9. stoljeće doseliše ovamo s hrvatskim 
knezom Mislavom. On je to polje od starosjedilaca kupio i svojoj 
ga sviti ostavio. — Žaknići su potomci bjegunaca iz Salone, kao i 
obitelji Junijo, kojih više u Blatu nema. Većina Marinovića i Ma- 
tulovići su samo ogranak roda Žaknić i prema tome i ovi su 

po muškoj lozi potomci bjegunaca iz Salone. — S velikom vjero- 
jatnošću za neke obitelji kao: Petković, Bosnić, Favro, Telenta mo- 
žemo tvrditi da su ovamo stigli u 15. st. — S nekom vjerojatnošću 
za neke obitelji kao: Andrijić, Vlatko, Nađilo i Sardelić možemo 
barem pretpostaviti da su potomci prvih hrvatskih doseljenika na 
ovaj otok. Skoro je nemoguće i zamisliti da i danas u Blatu ima 
dosta potomaka bjegunaca iz Salone, a da ne bi bilo potomaka i 
prvih hrvatskih došljaka na ovaj otok. 


PLEMSTVO OTOKA KORČULE 


Da bismo stare blatske obitelji što bolje upoznali i da bismo 
konačno riješili koje je to plemstvo bilo na ovom otoku, jer se o 
tome malo pisalo i po mom mišljenju posve pogrešno, zaustavimo 
se najprije na plemićima ovoga otoka, iako danas nitko o plem- 
stvu ne vodi računa, jer je toj kasti već davno mrtvačko zvono 
odzvonilo. — Marinko Gjivoje u svojoj knjizi (str. 47.) »Otok Kor- 
čula« piše: »Na Korčuli se bilo nastanilo uglavnom strano plem- 
stvo (mletačko), koje se aklimatiziralo, umnožilo i tu živjelo vje- 
kovima.« — Teško bi bilo čovjeku ovako nešto pročitati i u nekoj 
stranoj knjizi, a da je ovako mogao pisati jedan naš intelektualac, 
meni je posve neshvatljivo!! I mi smo tu njegovu tvrdnju mirne 
duše primili, a bilo koji stranac može nam dobaciti kako sami 
pišemo da je Korčula bila naseljena od mletačkog plemstva. Na 
tu njegovu postavku, tek nakon četiri godine, osvrnuo se dr Vinko 
Foretić, ali i previše neodređeno, a naši su ljudi četiri godine to 
čitali — a možda i danas netko to čita! — i sami sebe čitanjem 
uvjeravali kako je ovdje jednom bilo mletačko plemstvo. 


Osvrćući se na takvo pisanje Marinka Gjivoje u »Zborniku 
otoka Korčule« br. II (str. 333.) dr Vinko Foretić piše: »Plemstvo 
u dalmatinskim gradovima nije udjelivao ni kralj ni kasnije Mle- 
tačka republika. Ono je nastalo postepeno u srednjem vijeku od 
uglednijih i moćnijih porodica. Plemićka prava uživali su plemići 
samo unutar svoje općine, smatrajući se samo plemićima svojega 
grada, a rjeđe se dešavalo da je poneki plemić bio ujedno i plemić 
nekog drugog grada. To što važi za druge gradove važi i za Kor- 
čulu. Plemstvo se u Korčuli formiralo tek konačno u 14. stoljeću 
i Mleci su to plemstvo god. 1420. priznali kao korčulansko plem- 
stvo. Mletačka republika je kasnije nekim ljudima zaslužnim za 
nju udjeljivala naslov conte s nasljednim pravima. Tako su u Kor- 
čuli dobili naslov conte Španjići, koji su već bili korčulanski ple- 
mići. No bio je slučaj da su i pučani dobivali od Mletaka naslov 

conte, ali samim tim nisu postajali plemići dotičnih gradova.« 
Tako doslovno piše dr Foretić i ni najmanje se direktno ne obara 
na tvrdnju Marinka Gjivoje da je korčulansko plemstvo bilo mle- 


tačko, a kamo li da otvoreno reče: to je plemstvo na otoku Kor- : 


čuli bilo hrvatsko i samo ponekoji Romani, koji ovamo dođoše iz 
razrušene Salone. 

Kao što sam već rekao, god. 1399. došlo je, za vrijeme hrvat- 
sko-ugarske vladavine ovim otokom, do Zatvaranja Velikog Vijeća 
i nitko više nije mogao ni na jedan način pristupiti broju plemića, 
pa da je bio i najmogućniji i najbogatiji. Najprije ću navesti po- 
pis plemića iz god. 1420, jer u tim plemićima imamo pronaći pret- 
ke plemića iz druge polovice XVIII stoljeća. Vjerojatno je nekima 
od ovih 49 plemića iz god. 1420. loza izumrla, a možda su se ne- 
kima i potomci s ovoga otoka otselili, ali je isto tako sigurno da 


nijedan novi nije mogao biti pribrojen. 


Evo imena plemića ovog otoka iz god. 1420: 


1. Dobroslav Petrov 26. Stipko Marinić 

2. Franko Vidošev 27. Luka — njegov sin 
3, Rafael Angelov 28. Gabriel (Toma) Tomin 
5. Obrad Dobroslavov 29. Franko Junije 

6. Lazarin Testa 30. Stjepan Junije 

7. Ivan Petrov 31. Marko Polate 

8. Ivan Junije 32. Ivan Radošev 

9. Marin Mišić 33. Cirijak 

10. Stanko Obradov 34. Vidoš Pavlov 

11. Mate Obradov 35. Bogdan Radić 

12. Gabriel Angelov 36. Petar Dobroslavić 
13. Stanko Ivanov 37. Ivan Marinov 
14. Antun Martov 38. Miković 
15. Ivan Obradov 39. Mikula Ostoić 
16. Ivan Žaknić 40. Mikula Draginić 
17. Anđel Obradov 41. Marko Marković 
18. Antun Žaknić 42. Juraj Kuršulović 
19. Antun Grapše (Gubše) 43. Petar Šemanić 


20. Ivan Radomilić 44. Kristofor Vidošev 
21. Ostoja Marinić 45. Miše Marinović 

22. Antun Kanos 46. Bogdan Maković 

23. Luka Stjepanov 47. Vid Radomilić 

24. Marin Sinković 48. Šimun M. Stjepanov 
25. Bogoš Marković 49. Antun Pervošević 

Prije nego navedem prezimena plemića iz konca XVIII st., za 
pitajmo se koji bi od ovih mogao biti Mlečanin, odnosno koji od 
njih ima talijansko prezime? Od svih je 49 prezimena: talijansko 
samo Testa i nije isključena vjerojatnost da je to neki Glavić — 
to prezime susrećemo u bratimskoj knjizi — čije je prezime talija- 
nizirano. I čovjek se doista pita: usprkos stotinjak godina vlada- 
vine ovim otokom »dinastije« Zorzi, i usprkos tome što su Mle- 
čani barem u dva navrata osvajali ovaj otok i pokušali nametnuti 
svoju vlast, ipak tu imamo u golemoj većini čisto hrvatska prezi- 
mena. — Imamo tri Junija, a o njihovu se rimskom odnosno salo- 
nitanskom podrijetlu ne može sumnjati, jer je malo vjerojatno da 
bi iz Rima bili direktno došli ovamo, a k tome u tim je obiteljima 
— prema Ostojiću — postajala tradicija da su iz porušene Salone 
došli na ovaj otok. Imamo i tri Žaknića, kojih hrvatsko prezime 
na -ić jasno govori o višestoljetnoj hrvatskoj vladavini ovim oto- 
kom, te je i njihovo prezime dobilo hrvatski oblik. Ipak tradicija, 
i to pismeno sačuvana u njihovoj obitelji, jasno govori o njihovu 
salonitanskom podrijetlu. — Imamo — da ne nabrajam — pet- 
naest čisto hrvatskih prezimena na -ić, a ostalo sve samo hrvatska 
imena, i to većinom narodna: Obrad, Vidoš, Dobroslav, Bogoje, 
Bogdan itd. Kod ovih je valjda još bila jako živa svijest o rodov- 
skoj pripadnosti i oni su označeni samo patronimikom. — Od pet- 
naest hrvatskih prezimena na -ić do danas su se sačuvali: Ostojić, 
Berković, Marinović i Šeman. Netko bi mogao postaviti pitanje, 
kako je došlo u Blatu do prezimena Šemanić, koje danas glasi 
Šeman, a koje vrlo često susrećemo u anglosaksonskim zemljama, 
posebice u Londonu, ali u to ne želim ulaziti, već samo problem 
nabacujem. U našem jeziku Šeman = — Ljepotan. Od hrvatskih 
su obiteljskih prezimena u nedavnoj prošlosti izumrli Draginić i 
Radić, a što se s nekim dogodilo, kao :Marković, Kuršulović, Ra- 
domilić i Maković ne mogu reći. Najvjerojatnije su se njihova pre- 
zimena izmijenila, ali nije isključena mogućnost da su neki izu- 
mrli, a možda neki i s otoka otselili. U Bratimskoj knjizi, od god. 
1550 pa dalje do god. 1576. nalazim gotova prezimena blatskih ple- 
mićkih obitelji: Stipković, Kunjašić, Tabain, Cetinić, Tulić i Priž- 
mić. Ova su se prezimena sačuvala sve do danas, a njih u popisu 
iz god. 1420 nema, a posve je sigurno da su ova prezimena nastala 
od plemićkih obitelji iz god. 1420. Početkom XVII st., kad počinju 
Matice Župnog ureda, nalazim odmah na početku Prižmić alias 
Joković i Prižmić alias Padovan, da bi kasnije obiteljskog prezi- 
mena Prižmić nestalo, a bivši nadimci Joković i Padovan postaju 
nova obiteljska prezimena. 

God. 1770. u Blatu imamo 81 plemićku obitelj. Navodim ih 
redom kako to nalazim u knjizi: »Nobili abitanti... di Blatta« (str. 


203, 204. i 205.). 


. Juraj Joković 
. Antun Padovan 
. Nikola Prižmić pok. 
Antuna 
4. Nikola Prižmić pok. 
Marina 
5. Antun Prižmić pok. 
Nikole 
6. Franko Prižmić pok. 
Nikole 
7. Kuzma Joković 
8. Antun Stipković 
9. Petar Stipković 
10. Juraj Marinović 
11. Kuzma Marinović 
12. Ivan Kunjašić 
13. Lovre Berković 
14. Juraj Tabain 
15. Antun Tabain 
16. don Antun Marinović 
17. Franko Padovan 
18. Antun Padovan pok. 
Petra 
19. Antun Padovan pok. 
Kuzme 
20. Vicko Padovan pok. 
Vicka đ 
21. Jakov Cetinić pok. 
22. Vicko Padovan pok. 
Marina 
23. Vicko Padovan pok. 
Franka 
24. Braća Padovan pok. 
Petra 
25. Jakov Cetinić pok. 
Petra 
26. Vicko Padovan 
27. udova pok. Marina 
Prižmić 
28. Marin Kunjašić 


VRD= 

29. 
30. 
31. 
32. 
33. 
34. 
39, 


36. 
3. 
38. 


39. 
40. 


41. 


. Josip Marinović 
. Marko Marinović Salata 


Braća pok. Antuna Tulić 
Nikola Tulić 
Jakov Tulić 

Ivan Tulić 

Ivan Prižmić 
Marin Prižmić 
Nikola Prižmić 
Nikole 

Antun Prižmić 
Marko Prižmić 
Braća Žaknić pok. 
Franka 


Braća Žaknić pok. Marka. 


Franko Žaknić pok. 
Marina 

Franko Cetinić pok. 
Petra 


2. Antun Matulović 

. Stjepan Cetineo 

. Marko Matulović 

. Franko Cetinić 

. Franko Šeman 

. Braća Ostoić 

. Nikola Ostoić 

. Ivan Stipković 
. Marin Cetinić pok. Ivana 
. Jerko Ševilo 

. Antun Cetinić pok. 


Marina 


. Jerko Šeman 

. Jakov Šeman 

. Ivan Cetinić Pensa 
. Marko Šeman 

. Ivan Šeman 

. Pavao Šeman 

. Braća pok. Franka 


Cetinić 


. Franko Marinović pok. 


Ivana 


. Braća Marinović pok. 


Marka 


. Marko Marinović pok. 


Ivana 


. Juraj Tabain 

. Antun Žaknić 

. Ivan Marinović 

. Braća Marinović pok. 


Antuna 


. Ivan (Zanetto) Marinović 
. Petar Marinović 


79. 
80. 
81. 


. Braća pok. Ivana šeman 
. Antun Matulović 

. udova Matulović 

. Braća pok. Marina 


Matulović 


. Antun Kunjašić 

. Braća pok. Marina Petris 
. Franko Žaknić 

. udova pok. Antuna 


Padovan 

Juraj Cetinić 

Marin Šeman pok. Ivana 
Franko Cetinić Tale. 


Koncem dakle XVIII stoljeća u Blatu je živjela 81 plemićka 
obitelj. Ne trebam dokazivati da nisu zavedene alfabetskim redom, 
već po smještaju u samom Blatu počevši od zapadne strane Malog 
Učijaka. U kojoj je kući pojedina od gore navedenih obitelji živ- 
jela i ne bi bilo teško odgovoriti. Možda se netko tim problemom 
pozabavi. 


Evo sada iz iste knjige »Nobili abitanti di Blatta«... plemićkih 
obitelji, koje su u to vrijeme živjele u drugim naseljima ovoga 


otoka. 


Korčula: 


1. 
Ž 


D. Jerko Arneri 
Conte Nikola i Franko 
Španjić 


..Jakov Zimaelli 
. Mihovil Španjić 
: Franko i nećaci Appija 


Junija 


. Šimun Justo Tulić 

. Petar i Antun Biljani 

. Tulijo i Nikola Cetineo 
. Franko i Antun Zimaelli 
. Marko Mutulačić 


Smokvica: 


1. Braća Prižmić pok. 


Antuna 


Žrnovo: 


1. Franko Batistić 
2. Petar Batistić 

3. Nikola Batistić 
4. Franko Batistić 


(sic! moje.) 


Lumbarda: 


1. Ivan Batistić 
2. Franko Batistić 


Na plemiće Blata, Smokvice, Žrnova i Lumbarde ne trebam 
se posebno osvrtati, jer se tu radi o čisto hrvatskim prezimenima. 
Možda je malo neobično kako je došlo do nadimka Padovan, koji 

je kasnije postao obiteljsko prezime, a koje se tijekom 18. st. u 
Maticama najčešće piše Padovanović. Ovdje možda možemo naga- 
đati, ali je posve sigurno da se ne radi o nekim plemićima koji 
bi se ovamo bili doselili iz Padove, jer su se ranije zvali Prižmić. 
Najvjerojatnije, netko je od njihovih predaka bio u Padovi i češće 
taj grad spominjao i dosjetljivi mu Blaćani brzo stvoriše nadimak 
Padovan. 

Zaustavimo se sada malo na plemićima iz Korčule. Obitelj 
Arnerić ima svoje rodoslovlje od Dobroslava Petrova koji je god. 
1420 bio rektor otoka. Po tom se Petru stvorio najprije patroni- 
mik Peruša, potom Piruzović, a tek u XVII st. po nekom članu te 
obitelji imenom Arnir nastalo je novo obiteljsko prezime Arneri 
ili Arnerić. (U Blatu su ih — barem što se ja sjećam — uvijek zvali 
Arnerić!!) Tako navode i Ostojić i Marinko Gjivoje. — Španjić, 
iako hrvatsko prezime ili barem dočetak, grana je obitelji Junijo, 
jer sam na par mjesta našao Španjić alias Junijo. Zbog toga na- 
lazimo njihov kaštil u Blatu malo na zapad od prvotne župne 
crkve Sv. Jeronima i ne sudjeluju u podjeli polja Blata. Potomci 
su, dakle, bjegunaca iz Salone. — Biljani se prezime formiralo od 
imena Biljan koje nalazim u Bratinmskoj knjizi iz XVI st. Od 
kojeg je bivšeg prezimena potekao taj Biljan (pogledaj prezime 
Pirović!) sa sigurnošću nemoguće je odgovoriti, ali je posve sigur- 
no ogranak hrvatskog plemstva, jer su sudjelovali u podjeli polja 
Blata. Ne samo župnik don Ivan Biljanović, nego i ta obitelj u 
XVII st. i početkom XVIII st. živi u Blatu. Ovdje se u Maticama 
pišu Biljanović, dok su u Korčuli svoje prezime malo talijanizi- 
rali poput Cetineo, koji je samo ogranak blatskih Cetinića. Da su 
Tulići u Korčuli također samo ogranak blatskih Tulića, ne trebamo 
za to trošiti riječi. 

Za samu je ovu stvar najzanimljivije prezime Zimaelli. Tko 
je taj, odnosno tko su ti Zimaelli? U knjizi »Per li nobili abitanti 
di Blatta« (str. 161) nalazim također popis plemića ovog otoka i 
tu je označena god. 1770. U tom popisu mjesto Zimaelli piše Isma- 
elli, ali za braću Antuna i Franka — klesare — također mjesto 
Zimaelli stoji »Ismaelli detti Zmajko«. U popisu plemića iz god. 
1420. ne nalazimo ni jedno od tih prezimena, pogotovo ne Ismaelli. 
U blatskim Maticama mrtvih prvi put nalazim to prezime god. 
1638. gdje se spominje Pasquale Ismaelli. Po ovom imenu stvorio 
se patronimik Paskvale ili Paškvalović koji je često zaveden i u 
pisanim dokumentima. Tko su, dakle, ti Zimaelli, Ismaelli, Zmaj- 
ko, Paškvalović?! Nije li upravo kod njih ostalo sačuvano rodov- 
sko prezime ZMAJI!!? 

Još se i danas u Blatu čuje uzrečica: »A uhvatio si se to za 
Paškvalovu prejicu (alkul)?« Taj izraz označuje obitelj silno bo- 
gatu, moćnu i uglednu, Ta prejica, koja je jednom krasila vrata 
te plemićke obitelji u Korčuli, bila je sama za sebe pojam, te ju 
je pred cca 100 godina Franko Kalogjera kupio i ona se danas 
čuva kod njegovih potomaka u Blatu. — Kao mladom svećeniku 
često puta mi je msgr. don Pero Franulović pričao kako je na 
istok od Velih Zlinja do »križa« (raskršća!) prema Krtinji pa sve 
do Sv. Vida jednom bio posjed Arnerića, a između Velih i Malih 
Zlinja prema Učijacima i prema vrhu Vele strane posjed Paškva- 
lovića i kako je na njihovu terenu sagrađena Župna crkva, a na 
zapad od Malih Zlinja velika parcela Marinovića. Te se stvari i 
danas mogu čuti u Blatu od postarijih osoba. Arnerićev mi je po- 
sjed i Marinovića bio jasan. Marinovići i danas žive u Blatu i nji- 
hov sađanji i bivši posjed još je uočljiv, a nešto je slično i s Arne- 
rićevim posjedom. Nejasno mi je bilo tko je taj glasoviti Paškvale 
i ta još znamenitija njegova »prejica« (alka!), ali donedavno — na 
žalost moram priznati! — o tome nisam razmišljao. 


Da li se prezime Ismaelli pojavilo već u 16. st., za samu ovu 
stvar nije presudno. To prezime ne nalazimo u popisu plemića iz 
god. 1420, a posve je evidentno da nas Zimaelli potsjeća na riječ 
ZMAJ s talijanskim dočetkom. Za braću Franka i Antuna Zimaelli 
piše da ih narod zove ZMAJKO. Dugo bi bilo kad bih iz dokume- 
nata, koje nalazim u onih sedam knjiga, išao citirati gdje sve nai- 
lazim na ime Zmajko. U knjizi Nobili abbitanti di Blatta... (str. 
79) u dokumentu iz god. 1670. spominje se don Antun Zmajko i 
naglašava se da je plemić iz Korčule. 


Evo i jedne.veoma zanimljive stvari iz Ostoićeve knjige Vela 
Luka i najbolje će biti da stvar citiram: »Da dovršim ovo poglav- 
lje, ostaje još da naznačim, koje su najstarije građevine u Veloj 
Luci, a koje se do danas održavaju. Prva je jedan kaštio sa su- 
sjednom magazom, koji je bio svojina korčulanskih plemića Isma- 
elli. Sada ga je stekao Joković. Na južnom dijelu uklesan je u 
kamenu grb Ismaelli sa ovim tisućljećem: MLD XXXX = 1490. 


Ovoj kući pripadala je obližnja crkvica Sv. Vincenca Fererija. 
Ustupljena je s patronatom od jednog Ismaelli knezu Mletačke 
republike. On ju je predao obitelji Tulić. Po nasljedstvu pripadala 
je Ševilu. Njegova žena Angelina pod istim naslovom pustila je 
istu crkovinarstvu Vele Luke. U toj crkvici bio je jedini oltar u 
Veloj Luci sve do gradnje župne crkve, kako svjedoči hrvatska 
ploča postavljena poviše vrata, a sastavljena od sadašnjeg župni- 
ka vič. Jokovića. Natpis glasi: 1589 Sergije plemić Zmajko sagradi. 

Od sastave kapelanije 1819 do sagrade cerkve svetoga Josipa Lu- 
čanom za Bogoštovlje služila je«« — Ta ploča postavljena pred sto 
i trideset godina i danas se na crkvi nalazi. — Za vlč. Jokovića 
još u prošlom stoljeću bilo je jasno da su Ismaelli sama ZMAJKO. 


Marinko Gjivoje pišući o Crkvi Gospoje (Madonine) u svojoj 
knjizi Otok Korčula (str. 309.) veli: »... Ovu crkvu »super plate- 
am« darovao je biskup Malumbra god. 1483. kanoniku Antunu Is- 
maelliju kao »jus patronati«, te je inicijativa za njezinu daljnju 
gradnju potekla od ove obitelji, koja se u nekim dokumnetima 
naziva i ZMAJEVIĆ...« — Opat Matijaca u svojoj knjizi: Povijest 
Bratovštine Sv. Roka u Korčuli« na str. 128 navodi kao prvog ge- 
štalda iste bratovštine: Nikolu Ismaelis (Zmajko). Treba li nam 
još nešto? 

Iz svega gore rečenog slijedi da je hrvatsko prezime za Ismaelli 
bilo Zmajko ili Zmajević i da je tijekom 15. ili 16. st. talijanizirano. 
— Ovim, međutim, nisam još ovu stvar završio. ' 


Nitko se do sada nije ozbiljnije pozabavio pitanjem odakle 
su stigli Zmajevići u Njeguše i potom se prebacili u Kotor, da bi 
se Andrija Zmajević oženio Peraštankom Anđušom Marka Ivana 
Krstova. Od te obitelji potekoše dva nadbiskupa: Andrija, nadbis- 
kup barski, i Vicko, najprije također nadbiskup barski a potom 
zadarski. Po njemu se i danas sjemenište u Zadru zove: »ZMAJE. 
VIĆ«. Nadbiskup Vicko imao je i brata Matiju, admirala ruske 
flote u vrijeme cara Petra Velikog. 


Zmajevići u Boki Kotorskoj izumriješe, ali u Blatu i danas 
žive veoma mnoge obitelji Petkovića i kod svih njih, kao i u čita- 
vom Blatu, živa je još predaja da u Blato »na ZMAJKOVO« stigoše 
iz Boke Kotorske, Ima u toj tradiciji i legendi koje govore o lađa- 
ma, o ulovu ribe i mladoj djevojci koja se zaljubila u lijepog Pet- 
kovića... Te lijepe legende pustimo po strani i istaknimo da bi i 
slijepac vidio da su Petkovići zauzeli jedan dio centralnog dijela 
Blata, koji je pripadao rođu ZMAJKO. I, dok su Bosnići morali 
tražiti mjesto gdje će si sagraditi kuću i raspršeni su po svim di- 
jelovima Blata, a Telenta, Favro, Gugić i Milat morali su krenuti 
na krajnji zapad ili istok Blata, Petkovići su grupirani na jedno 
u centralnom dijelu Blata na posjedu »Paškvalovom« = »Zmajko- 
vom« = Zmajevića. — Petkovići, dakle, iz Boke Kotorske u Bla- 
to na Zmajkovo, a Zmajevići iz Blata u Boku Kotorsku. 


Već smo govorili o tome kako se plemstvo nije prenosilo u 
drugi grad i Zmajevići došavši u Perast uključili su se u bratstvo 
Perojevića. Ovi su za grb imali dva prekrižena pera. Tom grbu Pe- 

rojevića Zmajevići dodaše svoj »specijalitet«: zmaja, a kao doš- 
ljaci morali su se uključiti u jedno bratstvo. 

I, dok su Zmajevići u Boki Kotorskoj mogli samo u grb Pe- 
rojevića dodati svoj simbol: zmaja, ZMAJEVIĆI na ovom otoku 
imaju za grb dva ZMAJA koja nasrću na kulu. — Ovdje još samo 
napominjem da su Ostojići, ogranak roda Zmajko, imali za grb 
dva zmaja koji odbijaju napad na kulu. Možda se uskoro neki 
heraldičar pozabavi i našim grbovima. 

Pogledaj rod Petković! 

I sad je, mislim, stvar jasna! U 9. stoljeću postojao je jaki ple- 
mićki rod Zmaj, koji je pretežno živio oko Gornjeg Muća, te se 
ovo mjesto u srednjem vijeku po tom rodu zove i ZMAJEVO. Tu 
je u drugoj polovici 9. st. i hrvatski knez Branimir imao svoju za- 
dužbinu, jer se već ranije hrvatska prijestolnica iz sjevernijeg gra- 
da NINA povukla na jug prema Biaćima. 

U prvoj polovici 9. stoljela dolazi na ovaj otok knez MISLAV 
i osvaja ga. Da li s borbom ili mirno, za sada nemoguće je odgovo- 
riti. S njim dolaze i novi naši doseljenici: pučani i plemstvo. Svo 
je to plemstvo najvjerojatnije bilo od roda Zmaj. Pučani i plemići, 
Svi koji s njime dođoše, to su »primates Craljeviciarum«, koji su 
međusobno dijelili polje Blato, jer ga je njihov »rex et princeps« 
= »kralj i prvak« kupio od plemića starosjedilaca. Iz ove riječi 
»princeps« = »prvak« trebalo bi zaključiti da je i knez Mislav bio 
od roda Zmaj. 


POTOMCI DOŠLJAKA S KNEZOM MISLAVOM 


Knez Mislav došavši na ovaj otok sa svojim ljudima: plem- 
stvom i pučanima našao je na ovom otoku starosjedioce Romane, 
od kojih je kupio polje-jezero Blato, potom bjegunce iz Salone i 
Prve hrvatske došljake iz 7. st. Točnije rečeno: potomke starosje- 
dilaca, bjegunaca iz Salone i prvih hrvatskih doseljenika. Da je 
našao potomke prvih hrvatskih doseljenika iz 7. st. govori nam i 
Prvotna hrvatska crkva Sv. Križa, identična po tlocrtu crkvi Sv. 
Jeronima, kao i »Ostojićeva kronika« u kojoj se spominju hrvat- 
Ski nazivi kao: Gradina, Sveti Visko, Bradat itd. Potomci bjeguna- 
naca iz Salone bili su grupirani na zapad od »prve župne crkve u 
Blatu«, to jest prvotne crkve Svetog Jeronima. Kao i kod ostalih 
Malih antičkih citadela i ovdje smo crkvi na zapad imali groblje, 
a potom stojne kuće. Posred citadele bila je glavna ulica — »cale 
larga« — koja je i sada uočljiva — »Pulentin dvor.« — Prvi se 

hrvatski doseljenici smjestiše na zapad crkvi Sv. Križa i tu neće- 
mo naći ni jedne plemićke obitelji: ni romanske ni hrvatske. jer 
se u 7. stoljeću hrvatsko plemstvo još nije bilo formiralo. — Sav 
ostali prostor Blata zauzeše »primates Craljeviciarum«, to jest do- 
seljenici s knezom Mislavom. Nemoguće je danas raspravljati da 
li je i ovaj. teren knez Mislav kupio novcem poput  polja-jezera 
Blata ili ga došljaci zauzeše silom. Činjenica je međutim posve 
očita da sav prostor današnjeg Blata osim dviju prvih blatskih ci- 
tadela zauzeše došljaci s knezom Mislavom. 


Prošlo je više od 1100 godina otkako je ovamo došao knez Mi- 
slav s hrvatskim plemstvom i pučanima i mnogo se toga izmije- 
nilo tijekom više od jednog milenija. Mnogi su se ratovi i borbe vo- 
dile, a i mnogi režimi izmijenili. Na ovom su otoku našli starosje- 
dioce Romane, bjegunce iz Salone i prve hrvatske došljake na ovaj 
otok. Kasnije su tijekom više od jednog milenija dolazili na ovaj 
otok i drugi ljudi iz raznih dijelova naše domovine. Svi su oni 
skupa živjeli, jednim jezikom govorili i međusobno brakove sklapa- 
li. Barem od 17. stoljeća pučanke su se udavale za plemiće i ple- 
mići su uzimali pučanke za žene i od svih njih stvorio se samo je- 
dan narod ovog otoka. Mnogi Romani tijekom stoljeća dobiše hr 
vatsko prezime na -ić, kao Žaknić, Španjić i Žunjević, a neki naši 
iz oportunističkih motiva svoja su prezimena talijanizirali, kao 
Ismaelli i Arneri. Usprkos tome imena obitelji, koje stigoše s kne- 
zom Mislavom, ostaše zapisana — ne doista na papiru ili pergame- 
ni — već u posjedu polja Blata. Uostalom, da su bila zapisana slo- 
vima na papiru, nitko danas ne bi mogao odgonetnuti kojih su to 
obitelji daleki pradjedovi došli ovamo u 9. st. budući da se prezi- 
mena mijenjaju. Na ovom su otoku bili starosjedioci Rimljani i 
prije dolaska bjegunaca iz Salone, a to nam potvrđuje i ranokrš- 
ćanska bazilika ispod temelja današnjeg Sv. Kuzme i Damjana i 
nedavno otkriveno antičko-rimsko naselje uz GOSPU OD POJA, 
i oni su posjedovali polje Blato. I, kad je hrvatski knez MISLAV 
od njih kupio to polje — o čemu nam govori »Ostojićeva kronika« 
— on ga je svojoj sviti poklonio. Nitko, stoga, od bjegunaca iz Sa- 
lone, ni prvih ni kasnijih hrvatskih došljaka, nije imao udjela u 
podjeli polja-jezera Blata. Nitko, naime, prema nepisanom zakonu 
nije mogao ni na jedan način to svoje pravo ustupiti drugome bilo 
da je s ovog otoka otselio, bilo da mu je muško koljeno uirnulo. 
Kćerke-baštinice nisu dobivale pravo na to polje! I zato Petkovići, 
koji dođoše »na Zmajkovo«, zauzeše i primiše njihov posjed u sa- 
mom Blatu i po ostalom dijelu otoka, ali ne dobiše pravo na polje- 
-jezero Blato, te se u sporovima oko istog polja pojavljuju kao ne- 
pristrani svjedoci. Polje se Blato redovito dijelilo svake sedme 

godine i svaki bi suvlasnik dobio jednak dio. U tom su plemići i 


učani bili izjednačeni, a koliko će biti velika parcela (»STUP«) 
zavisilo je od broja suvlasnika. (Parcele na polju Blatu zvale su se 
»stup«, jer je međaš bio drveni stup koji je stršio iznad površine 
vođe!) Redovito je broj suvlasnika bivao veći i stoga parcele ma- 
nje, ali se negda zbog neke epidemije itd. moglo dogoditi i obratno. 
God. 1846. 206 blatskih obitelji međusobno je podijelilo polje Bla- 
to. — Gornje su nam stvari poznate iz pisma Nikole Oostojića, sin- 
dika, Preturi u Korčuli god. 1847. Pisma su publicirana u »Compen- 
đio storico ...« str. 110. 

Prije nego nabrojim, bar za sada poznate, te stare blatske obi- 
telji, moram istaći da mi je u tom pogledu najviše koristila knjiga 
»Per li fratelli Faurović-Talenta« koju je bez sumnje sastavio i dao 
tiskati u Veneciji neumorni don Franko Telenta, glavni agens u 
parničenju obitelji Talenta s posjednicima polja Blata. U toj je, 
naime, knjizi uporni i pedantni don Franko iznio 17 shema rodo- 
slovlja blatskih obitelji, u kojima bjelodano osporava nepnistra- 
nost svjedoka zbog njihove rodbinske povezanosti s posjednicima 
polja. Iz tih sam shema saznao ne samo posjednike, nego i one — 
a to je za samu ovu stvar isto tako važno! — koji posve sigurno ni- 
su bili posjednici. 

Na temelju tih rodoslovlja evo prezimena posjednika polja-je- 
zera Blaia: 


1. Prižmić 8. Šeparović 
; Boeković 9, Gavranić 
. Šeman 4 

4. Kunjašić oj sje us 
5. Marinović Hi Zanetić 
6. Žanetić (Boroje) 
7. Franulović 12. Tulić 


Budući da su Padovan i Joković samo otcijepljene grane roda 
Prižmić, i te su obitelji bile posjednici polja Blata. 

U istoj knjizi, str. 5, 15. i 20. nalazim da su nastupali, kao vlas- 
Nici i dijelitelji polja Blata, slijedeći: 


1. Arneri 9, Boroe 

2. Tulić 10. Žanetić 
Z Kunjašić il. Kršinić 
3 X 12. Ismaelli 
6. Draginić 13. Glavočić 
7. Mirošević 14. Rušević 
8. Bačić 15. Padovan 

U arhivu Nikole Ostojića, u poziciji »Blato«, našao sam jedan 


dokumenat na kojem su navedeni dijelitelji polja Blata od god. 


1600. do god. 1846. U lijevom uglu istog dokumenta piše »Copia«, 
a po rukopisu mogu zaključiti da je sam Nikola Ostojić učinio taj 
prijepis. Na tom su dokumentu navedeni dijelitelji polja za slije- 
deće godine: 1600, 1625, 1656, 1673, 1682, 1691, 1709, 1716, 1723, 
1734, 1743, 1750, 1764, 1775, 1783, 1793, 1806, 1813, 1821, 1828, 1837. 
i 1846. — Vjerojatno su djelitelji iz nekih godina ostali nepoznati 
i zato ni godinu diobe ne nalazimo na ovom dokumentu. Međutim, 
na temelju istog dokumenta možemo zaključiti da je vremenski 
razmak između dviju dioba negda bio i dulji od sedam godina. 
Tome je mogao biti uzrok u nekoj zapreci, ili možda radije, što se 
broj posjednika istog polja nije izmijenio, te je nova dioba bila 
suvišna. 

Zadnja dioba polja-jezera Blata bila je god. 1846. Austrijska 
vlast zabranila je daljnju diobu polja-jezera Blata i tek od tada 
vlasnici su mogli svoje parcele (»stupe«) otuđiti. Budući da je do- 
brim dijelom godine to polje bilo pod vodom, parcele na njemu 
nisu predstavljale naročitu vrijednost. I tada, toliki bivši neposjed- 
nici »za mali novac« domogoše se mnogih parcela. Probijanjem 
tunela god. 1911. i isušivanjem polja vrijednost je parcela odjed- 
nom strahovito porasla. 

Diobu polja-jezera Blata vršila su četiri plemića i tri pučanina. 
Od četiri plemića tri su bila iz Blata, a jedan iz Korčule. Dakle, isti 
omjer kao i kod nošenja »baldahina« u Korčuli. Od korčulanskih 
plemića sudjeluju: Arnerići, Ismaelli, Kanavelić i Biljani. Od blat- 
skih pučana redovno je jedan Mirošević. Oduzelo bi dosta prostora 
navoditi prezimena kod svake gore navedene diobe. Stoga, evo naj- 
prije prezimena plemića, a potom pučana, koji su gore navedenih 
godina dijelili polje-jezero Blato. 


Plemići: 

1. Arnerić 9. Marinović 
2. Ismaelli 10. Tulić 

3. Draginić 11. Kunjašić 
4. Šeman 12. Berković 
5. Ševilo 13. Stipković 
6. Cetinić 14. Biljanić 
7. Ostojić 15. Dapačić 
8. Prižmić 16. Grušić 

Da li su dva posljednja izumrle obitelji ili im se tijekom sto- 
ljeća prezime izmijenilo, za sada mi je nepoznato: 


Pučani: 

1. Mirošević 8. Gavranić 
2. Žanetić 9. Franulović 
3. Bačić 10. Lušica 

4, Šeparović (Borovina) 
5, Rušević 11. Kršinić 

6. Sokol 12. Fajtić i 

7. Glavočić 13. Ilijaš 


Što rekosmo za dvije posljednje plemićke obitelji, vrijedi i za 
dvije posljednje pučke obitelji. Smatram skoro sigurnim da Krši- 
nići iz Blata krenuše u Lumbardu gdje i danas neki žive. 

Iz knjige »Per li divisori del Prato Granđe di Blatta« (str. 212.) 
saznajemo da je i naš pjesnik PETAR KANAVELIĆ god. 1691. (i 
to kao Prvi!) bio djelitelj polja Blata. Na toj strani kao suvlasnik 
polja Blata zapisan je i ZVAN VIDOŠ. Dakle, i ove dvije obitelji bi- 
le su potomci došljaka na ovaj otok s knezom Mislavom. 


Neke sam stvari malo duplicirao, a mogao sam i mnogo više, 
da sam naveo sva mjesta iz gore spomenute knjige »Per li diviso- 
fi...« gdje se spominju djelitelji i suvlasnici ovog polja. Ovako 
sam postupio da vidimo kako se sve to savršeno slaže. Iz istog raz- 
loga sa strane 162. knjige »Nobili abitanti...« navodim prezimena 
»najstarijih blatskih pučkih obitelji i njihov broj: 

1. Žanetić = 10 obitelji 6. Rušević ili Novaković = 
2. Šeparović = 10 obitelji 3 obitelji 

3. Bačić = 8 obitelji 7. Glavočić = 2 obitelji 

4. Gavranić = 6 obitelji 8. Mirošević = 1 obitelj 

5. Franulović = 6 obitelji 9. Sokol = 3 obitelji 


Iako smo u to vrijeme u Blatu imali mnoge obitelji prezime- 
na Petković i Bosnić, one nisu uvrštene među najstarije blatske 
Pučke obitelji, već upravo one koje su sudjelovale u podjeli polja- 
Jezera Blata. I pred dvjesta godina bilo je, dakle, jasno bez obzi- 
Ta na njihovo brojno stanje da te pučke obitelji spadaju među naj- 
Starije. Ne znam kako je izostavljena obitelj BOROVINA-LUŠICA. 

40% STANOVNIKA S OBITELJSKIM STAŽEM U BLATU OD 
PREKO 1.100 GODINA 


Već smo ranije vidjeli da je god. 1770. u Blatu živjela 81 ple- 
mićka obitelj i ustanovili smo da su to manjim dijelom potomci 
bjegunaca iz Salone kojih obiteljski staž na ovom mjestu iznosi 
danas preko 1350 godina. Daleko većim dijelom te su plemićke 
obitelji bili potomci plemića koji su došli na ovaj otok s knezom 
Mislavom, a njihov obiteljski staž danas iznosi preko 1.100 godina. 
Ovim posljednjim moramo bezuvjetno pribrojiti malo prije nave- 
denih 49 obitelji kao i obitelji BOROVINA, jer smo ranije vidjeli 
da su i oni sudjelovali u podjeli polja-jezera Blata. 

Već smo istakli kako je skoro nemoguće zamisliti da i danas 
imamo u Blatu potomaka bjegunaca iz Salone, a da ne bi bilo 
potomaka prvih hrvatskih došljaka koji su stigli na ovaj otok u 
7. i8. st. Nažalost njihov identitet danas još ne možemo odrediti. 

God. 1770. Blato ima 336 obitelji: 81 plemićku, 49 prije spo- 
menute i prema knjizi: »Nobili abitanti...« (str. 162) još 206 puč- 
kih obitelji. Mislimo da je posve prihvatljiva pretpostavka da je 
od ovih 206 pučkih obitelji barem dvadesetak obitelji vuklo svoje 
podrijetlo od prvih hrvatskih došljaka i tada slijedi zaključak: u 
Blatu je god. 1770. bilo cca 40% obitelji s obiteljskim stažem u 
ovom mjestu od preko 900 godina. I danas je omjer obitelji pri- 
bližno jednak i slijedi zaključak: U Blatu danas živi 40% stanovnika 
s obiteljskim stažem od preko 1.100 gođina. 


NEPOSJEDNICI POLJAJEZERA BLATA 


Postoji velika vjerojatnost da sam uspio otkriti sve posjednike 
polja Blata i na taj način sve rodove kojih su daleki pređi stigli 
na ovaj otok u 9. st. s knezom Mislavom. Međutim, neposjednici 
su mogli stići i ranije i kasnije. U to će nas uvjeriti slijedeći po- 
datak iz knjige »Per li fratelli Faurović-Talenta«. Na temelju prije 
spomenutih rodoslovlja u toj knjizi sa sigurnošću znademo da nisu 
bili posjednici istog polja, jer nastupaju kao nepristrani svjedoci, 
slijedeće obitelji: Žaknić, Petković, Matulović, Andrijić, Dimitri, 
Donjerković, Letis i Španjić. Na strani 10. i 39. iste knjige čitamo 
da su nastupili kao nepristrani svjedoci, dakle neposjednici, i ovi 
rodovi: Sardelić, Bosnić i Žuvela. U ovim podacima sve je značajno: 
nisu posjednici polja Blata Petkovići, iako su došli na posjed ZMAJ- 
KA, jer se pravo na to polje po nepisanom zakonu nije moglo pre- 
nijeti na drugoga. Nisu posjednici ni BOSNIĆI, kojih prezime jas- 

no govori da su ovamo stigli u 15. st. iz Bosne, kao ni splitska obi- 
telj LETIS (notar!) koja je ovamo stigla najvjerojatnije u 17. st. 
Značajno je nadasve da nisu bili suvlasnici polja Blato ŽAKNICI 
za koje pozitivno iz arhivskog dokumenta znademo da su potom- 
ci bjegunaca iz Salone, kao ni ŠPANJIĆI, ogranak roda JUNIJO, 
također potomci bjegunaca iz Salone. Isto se može reći, kao što 
ćemo kasnije vidjeti, i za Matuloviće. Zanimljivo je da nisu bili po- 
sjednici polja Blata ni: ANDRIJIĆI ni SARDELICI, a za njih na 
temelju njihova prvotnog smještaja u Blatu možemo barem naslu- 
ćivati da su potomci prvih hrvatskih došljaka na ovaj otok. 


FEUDALNI SUSTAV I »DITTA« 


Iako smo na ovom otoku imali plemiće i pučane, ipak ovdje 
nije bilo tipičnog feudalnog sustava kakav je vladao u nekim dru- 
gim krajevima naše domovine. To su zapazili i kazali i drugi pri- 
je mene. Posve je sigurna činjenica da su neki plemići posjedova- 
li velike komplekse zemljišta, koje oni sami nisu obrađivali — a 
nisu ni mogli! —, nego su na njima imali neku vrstu napoličara, 
koji su imali i nešto vlastite zemlje. O kmetstvu u punom znače- 
nju riječi na ovom otoku ne može biti ni spomena! 


Također je istina da su neke pučke obitelji, posebice Miroše- 
vić i Donjerković, a kasnije Bosnić Bruk i Petković Kovač, bile ve- 
leposjedničke i na njihovim su zemljištima kao napoličari radili i 
potomci plemićkih obitelji. I ovdje se, dakle ispunila ona Gun- 
dulićeva — vječno stara i nova! — istina: 


Kolo sreće uokoli — Vrteći se ne prestaje 
Ko bi gori sad je doli — A ko doli gori ustaje. 


U svakom, pak, rodu plemićkom i pučkom redovito imamo je- 
dan ogranak koji se bogatstvom ističe nad ostalim. To i danas u 
Blatu zovu »ditta«, a ne — kako se pisalo — da li je netko pleme- 
nite krvi. Uostalom, ta riječ talijanskog podrijetla ima korijen u 
latinskoj riječi dives = bogat. Pogledajmo samo u plemićke obite- 
lji i brzo ćemo se uvjeriti da sve nisu bile »ditta«, kao i to da 
neke pučke obitelji i danas smatraju »dittom«. 

U četiri stoljeća — od 9. do 13. — došlo je do raslojavanja 
plemstva na bogate i siromašne. I samo bogatim plemićima, da 
neposrednije sudjeluju u »dijeljenju pravde«, i bogatim pučanima, 
da budu oslobođeni tereta pučana u Blatu, ekonomsko je stanje 
dopustilo da se presele u Korčulu. Pogledajmo ponovo u popis ple- 

mića iz god. 1770. i smjesta ćemo se i u to uvjeriti. — Raskošan 
život i nerad učinio je svoje, te se i na njima ispunila — vječno 
stara i nova — ona Gundulićeva: »A u visocijeh gora vrhe najpri- 
je ognjeni trijes udara.« — I ovdje se u nas do u tančine obistini- 
lo ono što NAZOR pjeva u »ŠIKARI«: »Mre naša šuma... Naš 
drevni lug, naš sveti gaj iščezava. Gdje šireć krošnju jaki — Sta- 
jahu džini u dubljini s nogama, — A gdje s glavom u oblaku... 
Baš svuda, svuda: nizak, dračav, gust — Puk nov se našo sada...« 


I nestade naših, ne samo kraljevskih i kneževskih obitelji, ne- 
go i tolikih »Paškvalovića«, »Španjića«, »Kanavelića« i tolikih, toli- 
kih drugih. Ostade, pak, obični »puk Božji« u tolikim »Sardelići- 
ma«, »Šeparovićima«, »Padovanima«, »Cetinićima«, »Prižmićima« 
itd, itd. — I nije badava kralj David molio Gospodina: »Bože, ne 
daj mi bogatstva, ni siromaštva, već mi udijeli samo onoliko koliko 
je življenju mojem potrebito.« I ova se »stara pjesma« i danas 
ponavlja, ali puno bržim tempom!! : 


PUČKE KONGREGACIJE 


Od najranijih vremena do god. 1254, kad je ovim otokom za- 
vladao Marsilije Zorzi, plemstvo i pučani zajednički su rješavali 
sudbinu ovog otoka na javnim saborima kojima je predsjedavao 
Rector izabran od istog sabora. Takve sabore tijekom 13. i 14. st. 
dokida postupno dinastija Zorzi i dolazi do formiranja Velikog 
vijeća u kojem su sjedili samo plemići. Istom vijeću predsjeda 
knez i njega od god. 1420. imenuje Mletačka vlada. Pučani ovog 
otoka takvim stanjem nisu bili zadovoljni i oni god. 1444. održa- 
vaju svoj vlastiti Sabor. Franko Foscari — dužd mletački — mare- 
čuje knezu Korčule neka sve poduzme da se sličan sabor ne bi 
više održao — »quod dictum Concilium novum contra Concessio- 
nes Nostras et consuetuđines solitas, non congregetur.« Sabor pu- 
čana Foscari naziva »res inhonestissima« — »stvar veoma nečasna,« 
U istoj naredbi dužda Foscari nije navedeno gdje se Sabor održao. 
(Confr. Nobili abitanti... str. 7.8.) 


Usprkos tako oštroj naredbi mletačkog dužda, mletačka vlast 
popušta i pučani dobivaju svoje prokuratore. Oni po mom mišlje- 
nju dosta naliče pučkim tribunima ( »tribuni plebis«) iz vremena 
Rimskog carstva. O ovoj stvari u Zborniku otoka Korčule br. 3 
(str. 30. piše dr Foretić: «Uz sva protivna nastojanja plemstva puk 
je uspio mapokon, da mu je mletačka vlast priznala pravo da se 
sastaje u posebnoj pučkoj skupštini takozvanoj kongregi i da bira 
kao svoje branitelje takozvane prokuratore. Ne znamo točno kada 

je pučka skupština počela postojati kao pravno priznato tijelo, ali 
postoji već god. 1512. i sastaje se u crkvi Svih Svetih u gradu.« 
Jako je i plemića i pučana bilo mnogo više izvan Korčule, ništa 
nas ne iznenađuje da je Mletačka vlada odredila da se iste održa- 
vaju u Korčuli. Na taj način i kongrege su bile pod jačom i nepo- 
srednijom kontrolom mletačke vlasti. Uostalom, nije baš bilo ni 
Jako u ona vremena otići u Korčulu, jer nije postojala ni asfalti- 
rana cesta ni autobus. Ništa čudno da je relativno manji broj pu- 
čana mogao sudjelovati na tim kongregama, što je i vidljivo iz 
kongrege održane dne 27. prosinca god. 1792. (Confr. Nobili abitan- 
ti... str. 234. i 235.). — Ako su prokuratori siguran znak postojanja 
i održavanja kongresa — a mislim da, doista, jesu —, onda je mle- 
tačka vlast malo nakon onog pučkog Sabora iz god. 1444. dopus- 
tila kongrege i stavila ih pod svoju kontrolu. Godine, naime, 1467. 
otiđoše u Veneciju Nikola Lušica i Andrija Glavočić — prokurato- 
fi pučana — sa svojim advokatima i od mletačkog dužda zatražiše 
da dokine plemstvo po mjestima, budući da su to ljudi nepismeni 
i rade poput njih manualne poslove. Istovremeno i plemići Blata 
upućuju svoje predstavnike — Jakova Žaknića i Petra Rapačića. 
Ovi su dokazivali kako su njihovi pređi od pamtivjeka sjedili u 
Velikom Vijeću i stoga je pravo i pošteno da tako bude i u bu- 
duće. Mletački dužd Kristofor Mauro bio je neumoljiv na molbe 
plemića i nalaže da se to plemstvo dokine. »... dictos Nobiles... 
eijiciendos esse a Concilio ...« (Nobili abitanti... str. 139.) — Vrlo 
je vjerojatno tom poslamstvu pučana »kumovalo« bogato plemstvo, 
koje se bilo preselilo u Korčulu, i sama mletačka vlast, koja je 
malo potom tu naredbu dužda Kristofora povukla, jer je staro i is- 
probano načelo »duobus litigantibus tertius gauđet« — »kad se dva 
svađaju treći uživa.« — Iz gore rečenog, posve je evidentno da 
Prokuratori pučani postoje već dvadesetak godina nakon »Pučkog 
Sabora« iz god. 1444. i vrlo vjerojatno malo nakon njega mletač- 
ka vlast »zrelo razmislivši« dopušta kongrege i naređuje da se odr- 
žavaju u Korčuli. 


PRAVA I DUŽNOSTI PLEMIĆA I PUČANA U BLATU 


i. Previše bi dugo bilo iznositi kako su prava plemića u Blatu 
tijekom stoljeća varirala. Većinu čitalaca sigurno zanima koje su 
to razlike u našem Blatu bile između ta dva staleža i stoga ću iz- 
Nijeti razlike u pravima i dužnostima među plemićima i pučanima 
Iz kraja Mletačke republike, a to znači za ovaj otok malo prije 
dokinuća plemstva. 

Godine 1769. krenulo je iz Blata u Veneciju poslanstvo pučana 
sastavljeno od tri prokuratora: Jerka Žanetić pok. Marina, Ivana 
Petkovića sina Antuna i Ivana Franulović sina Antuna sa željom 
da Mletačka vlada dokine što više »starih pravica« (»diritta«) blat- 
skim plemićima. Malo nakon njih kreće iz Blata u Mletke poslam- 
stvo plemića sastavljeno od triju sudaca Male Kurije u Blatu: An- 
tuna Cetinić Petris pok. Marina, Franka Draginić pok. Marka i Mar- 
ka Žaknić pok. Nikole sa zadatkom da Mletačka vlada plemićima 
što više starih privilegija potvrdi. 

Taj spor Mletačka je vlada riješila svojom naredbom od 30. 
ožujka 1770. god. i u njoj iznosi prava i dužnosti plemića i puča- 
na u Blatu. Ista se naredba nalazi u knjizi »Nobili abitanti...« na 
str. 199, 200. i 201. Donosim je u svojem prijevodu, jer smatram 
da ćemo na taj način najbolje upoznati razlike u pravima i tereti- 
ma plemića i pučana u našem mjestu, barem iz kraja Mletačke re- 
publike. Vjerujem da će se i drugi složiti s mojim mišljenjem da 
su prava plemića u ranijim stoljećima bila veća i da su pučani sa 
svojim kongregama i prokuratorima ta prava smanjivali. 


NAREDBA MLETAČKE VLADE OD 30. OŽUJKA 1770. GOD. 


I. Javni poslovi i obveze kojima plemići Blata ne podliježu 


1. Služiti kao veslač na lađi za javnu službu. 

2. Nisu dužni ići »na fašinu« (»Fašina« označuje besplatni, ma- 
sovni rad po naređenju vlasti, a u svrhu izgradnje značajnih 
javnih objekata. — Moja opaska!) 

3. Služiti kao manualni radnik kod drugih javnih radova. 

4. Vaditi smolu (katran) za javne potrebe. 

5. Graditi i goriti vapnenice za javne potrebe. 

6. Sjeći balvane, stupove, grede i bilo koju vrst drva za javne 
potrebe. 

7. Ići u potjeru za banditima i iste hvatati. 


II. Poslovi i obveze kojima su podložni podjednako plemići i puča- 
ni u Blatu 


1. Vršiti stražu u slučaju bolesti u Blatu. 

2. Biti kapetan straži u Korčuli i u Blatu u slučaju rata i opas- 
nosti od gusara (Iz ovoga je jasno da je uz Korčulu, Blato, 
kao Stari grad i daleko najveće naselje, bilo pod posebnom 
stražom. Iz drugog dokumenta znademo da su u slučaju 

opasnosti pučani iz Blata bili dužni ići u Korčulu da vrše 
stražu po zidinama: svaka smjena po dva tjedna i to o vlas- 
titoj ishrani. — Moja opaska!) 

. Davati stoku (»škopce«) za vojne jedinice. 

. Pružati konje (mazge) kod dolaska vojnih jedinica. 

. Zvoniti u slučaju oluje i vremenskih nepogoda. 

. Sudjelovati u obnovi nakon požara. (Zanimljivo je da nema 
spomena o obavezi gašenja požara! — Moja opaska) 

7. Sudjelovati u popravku javnih puteva. 

8. Sudjelovati u održavanju brana i »profunata« (ponora!). 
9. Sudjelovati kod popravka mula u Prigradici. 

10. Prihvatiti dužnost deputata za zdravstvo. 

11. Izvršiti kaznu nad prekršiteljima zakona. 

12. Izdržavati župnike i liječnika. 

13. Prihvatiti dužnost nadstojnika crkava i oltara. 

14. Pružiti nagradu korizmenom propovjedniku. 

15. Prihvatiti dužnost procjenitelja kad ih izaberu plemići 

Blata. . 


O U = 0 


III. Dužnosti i prava koja pripadaju samo plemićima Blata 


1. Bezuvjetno sudjelovati dvaput godišnje u radu Velikog Vi- 
jeća. 

2. Prihvatiti dužnosti u Veloj Kuriji, a to znači: sudaca, brani- 
telja, nadstojnika katedrale u Korčuli, fontikara (nadstojni- 
ka spremišta za žito). 

3. Prihvatiti dužnosti sudaca u Maloj Kuriji u Blatu. 

4. Kontrolirati (pregledati) račune crkava u Blatu, Smokvici i 
Čari. 

5. Prihvatiti dužnost procjenitelja prihoda Općine, ako ih iza- 
bere Veliko Vijeće. 


IV. Dužnosti pučana koje ne obvezuju plemiće Blata 


1. Jedanput se sastati na kongregu u Korčuli. Na kongregu su 
obavezni poći prokuratori pučana, a običnim je pučanima 
slobodan pristup. (Iz ovog je posve jasno da kongrege ni 
najmanje ne naliče na bivši Concilium Universale — Opći 
Sabor!) 


Još je dr Vinko Foretić u knjizi »Otok Korčula u srednjem 
Vijeku...« pisao kako je »dinastija Zorzi« pokušavala da što više 
ljudi zadrži u Korčuli, a nešto je slično bilo i nakon 1420. god. 
— Da bi se povećao broj stanovnika Korčule, i obični građani bili 

su oslobođeni raznih tereta i obaveza, koje su teretile i plemiće 
u Blatu. Stoga pojedine bogate pučke obitelji kojima ekonomske 
prilike to dopuštaju sele iz Blata u Korčulu, kao Mirošević Pa- 
ladin, Glavočić i jedna grana Bačić. Mislim da su i današnji Miro- 
šević u Korčuli potomci obitelji Mirošević Paladin, a Glavočić i 
Bačić vraćaju se natrag u Blato. 


POSTANAK I RAZVITAK BLATA NA TEMELJU SMJEŠTAJA 
OBITELJI 


Kako su došljaci s knezom Mislavom međusobno i u odnosu 
na bivše stanovnike podijelili teren ovog otoka, nemoguće mi je re- 
ći, ali usprkos mnogim izmjenama, koje su se zbile tijekom više 
od jednog milenija, za samo mjesto Blato još se uvijek može uo- 
čiti da su, osim romanske citadele na zapad crkvi Sv. Jeronima i 
prve hrvatske citadele na zapad crkvi Sv. Križa, sav ostali prostor 
zauzeli bili došljaci s knezom Mislavom, a u prvom redu hrvatsko 
plemstvo. Pitanje je samo da li su to izvršili kupnjom, poput po- 
lja Blata, ili silom ili pak nagodbom. 


U prvom sam dijelu knjige govorio o postanku i razvitku Bla- 
ta na temelju crkava, a sada to pokušajmo na temelju poznatih 
obitelji, jer smo upoznali barem neke romanske i većinu hrvat- 
skih doseljenika s knezom Mislavom. Koliko se romanskih obitelji, 
bjegunaca iz Salone, početkom VIII st. povratilo na kopno, nitko 
ne zna i vjerojatno se nikad neće doznati. One koji ostadoše: Ju- 
nijo i njihov ogranak Španjić, kao i Žakniće — posve jasno — na- 
lazimo u romanskoj citadeli, na zapad crkvi Sv. Jeronima. I danas 
je tu kaštil Španjić s grbom te obitelji. U toj citadeli bila je i kuća 
Žaknić iz koje je Ante Suličić po pravu nasljedstva prenio u svo- 
ju kuću divan »pucal« (krunište bunara!) iz XVI st., na kojem je 
uklesan grb iste obitelji. Žaknići, ostavši u Blatu, trebali su sebi 
naći životni prostor. Stoga jedna grana otiđe u pravcu sjeverois- 
toka iza posjeda Amerića, a druga cca 200 m na zapad i tu stvo- 
riše novi nucleus, koji i danas zovemo Vlasinj, to jest mjesto gdje 
žive Romani, jer su naši pređi Romane zvali i Vlasi. Tu su sve sa- 
mi Žaknići jedan do drugoga, a tu oni sagradiše i kaštil, koji da- 
nas pripada obitelji Žaknić Kutlić. 

Prvi se hrvatski doseljenici smjestiše na zapad crkve Sv. Kri- 


ža. Tu nema nijedne mi romanske mi hrvatske plemićke obitelji. 
Ne tvrdim da su sve te današnje obitelji potomci prvih hrvatskih 


doseljenika na ovaj otok, ali je zanimljivo da tu nema čak niti jed-! 

ne pučke obitelji koja je sudjelovala u podjeli polja Blata osim 
par obitelji Žanetić koje su tamo stigle u prošlom stoljeću »na bi- 
će« Nadilo Leko. 

I danas je uočljivo da je sav ostali teren Blata bio parceliran 
na četiri dijela od rodova koji stigoše s knezom Mislavom. 


I. DIO 


Na sjever od romanske citadele, a istočno od Velih Zlinja, 
imamo Arneriće, Kanaveliće i Radiće. Još se i danas mi stariji sje- 
ćamo izraza, ali ne samo izraza, nego i stvarno Arnerićevih Zlinja 
prije nego su sagrađene zgrade: Osnovne škole i DTO Partizan. 
Pred svojih, pak, devedesetak godina Vela i Mala Zlinja — danas 
prostrane ulice — bili su samo puteljci koji su dijelili posjede: 
Arnerićev od »Paškvalova« i »Paškvalov« od Marinovića. Glavna je 
cesta išla pokraj plokate prema Krtinji i Sv. Barbari i potom Uči- 
jacima i tuda su se kretale glavne procesije u Blatu. 


II. DIO 


Ovaj je dio prostorno bio najveći: između Velih i Malih Zlinja 
iu toj širini išao je prema Veloj Strani i Učijacima. Ovaj je dio 
posve sigurno pripadao rodu Zmaj. U Velom Učijaku oni sagradi- 
še i svoj »kaštil«. Od te grane, a od imena Tullijo formiralo se pre- 
zime Tulić. I sada su svi Tulići na tom terenu Velog Učijaka. — U 
Veloj Strani najistočnije, odmah iznad romanske citadele, imamo 
Ostojiće kojih se prezime formiralo početkom 15. st. od Ostoje 
Marinića. Od Ostojića ili, točnije, od današnjeg župnog stana, koji 
je nekoć bio vlasništvo obitelji Stipković na zapad iznad same žup- 
ne crkve Svih Svetih sve do uključivo kuća, u kojima danas žive 
obitelji Padovan Maslinjak, bijaše jednom — i to ne davno! — ro» 
da Stipković. To je posve jasno, jer se njihov praotac, spomenut 
među plemićima iz god. 1420., zvao Stipko Marinić. On je u najma- 
nju ruku bio rođak s Ostojom Marinić i zato su ti rodovi jedan uz 
drugi. — Iznad Stipkovića imamo od starine na tom mjestu obitelj 
Cetinić Petris, a iznad ove obitelji još su vidljivi tragovi velike ci- 
sterne gdje su bili »dvori« također plemićke obitelji Ševilo koje je 
posljednji izdanak umro početkom 19. st. — Na zapad od Stipko- 
Vića imamo plemićke dvore obitelji Rušević. Ovo se prezime ne 
spominje u popisu plemćia iz god. 1420., jer još to prezime nije bi- 
lo formirano, a izumrli su prije god. 1770. U dvore jedne grane 
tog roda došla je pučka obitelj Novaković, a u dvore druge grane 
također pučka obitelj Franulović. Obe dobiše nadimak Rušević, 
jer su došli na »Ruševićevo«. Da su Ruševići bili plemićka obitelj 

znademo iz knjige: »Per li procuratori...« (str. 6.), gdje se spomi- 
nje plemić Kuzma Rušević, član Male Kurije god. 1623. U matica- 
ma neki Petar Rušević čak je u nekoliko navrata tituliran »illu- 
strissimus«, a to bi značilo da je u mjestu bio veoma ugledan. Is- 
pod Ruševića imamo veoma zanimljivu zgradu. Podijeljena je i sa- 
da u tri dijela: istočni dio pripada i danas obitelji Cetinić Petris, 
srednji je dio donedavno pripadao obitelji De Polo, a zapadni dio 
Paškvalovićima. Ovi posljednji, živeći u Korčuli raskošno, bili su 
prisiljeni svoj dio zgrade u 18. st. prodati i kupuju ga Kumnjačići 
koji i danas taj dio zgrade posjeduju. »Župna je crkva sagrađena 
na Paškvalovom terenu«. I danas postojeći puteljak, koji vodi od 
ove zgrade prema župnoj crkvi, to pokazuje. 


Na zapad od Ruševića i Paškvalovića imamo Cetiniće s nadim- 
kom Tale. Tu je, zacijelo, bilo prvotno boravište svih Cetinića ovog 
nadimka. Ostadoše sada tu samo oni s drugim nadimkom Tunjar, 
a ostali su se, tražeći životni prostor, prebacili na zapad preko 
parcele Marinovića. Povrh ovih svu sredinu Vele Strane drže Ceti- 
nići raznih nadimaka: Santul, Koća, Pensa, Bonasera i Petris. Uz 
ove, sve od reda plemićke obitelji, donedavno je bio »kaštil« pučke 
obitelji Glavočić i u čudu sam se pitao kako je i na koji način ova 
pučka obitelji tu dospila. Nedavno ga prodaše. Najvjerojatnije 
je taj »kaštil« ranije pripadao nekoj plemićkoj obitelji i nadati 
se je da će i taj problem neki arhivski podatak razjasniti. — 
Najniži dio ovog prostora na zapad drže i danas obitelji Šeman. — 
I na suprotnoj strani između Velih i Malih Zlinja, to jest u Ma- 
lom Učijaku, imamo Cetiniće. Jakov Cetinić Berganj umire dne 18. 
V 1695. i u njegove dvore dolaze Padovani, koji primaju nadimak 
bivšeg vlasnika i postaju Padovan Berganj. Tu u neposrednoj bli- 
zini imamo i danas Cetinić Mrduja, a tu su živjeli i Cetinić Peci- 
lo. Po tom se nadimku i danas taj predio zove PECILOVO STEG- 
NO. Ovi kasnije dobiše nadimke: Dorol i Mengo. Dorol krenuše u 
Krtinju, a Mengo u Velu Luku, a kuće njihove sredinom prošlog 
stoljeća kupi jedna grana Protić Gardenal. — Sredinom 15. st. je- 
dan ogranak roda Zmaj odlazi u Boku Kotorsku, a sav njihov po- 
sjed: centralni dio Zlinja, zapadni dio Velog i istočni dio Malog 
Učijaka zauzimaju obitelji PETKOVIĆ. To je toliko očito, da bii 
slijepac to zapazio. — Sve gore navedene obitelji bile su plemićke 
i sudjelovale su u podjeli polja Blata. (Razumije se, osim kasnije 
prispjelih!). 

: III DIO 


Na zapad od Malih Zlinja imamo široku parcelu koja je pripa- 
dala Marinovićima u pravcu sjevera i juga. Da bi u 17. st. platili 

otkupninu za sina Jurja, prodaše u Malom Učijaku dio parcele. Vje- 
rojatno je kupiše Padovani, kojih potomci i danas tu obitavaju. 


IV DIO 


Na zapad od parcele Marinovića imamo plemićke obitelji: Priž- 
miće i njihove ogranke Padovan i Joković, potom: Berković, Kunja- 
šiće, Draginiće i Tabain, ispremiješane s pučkim obiteljima: Oreb, 
Tatković, Gavranić, a posebice Bačić koji zauzimaju najveći dio 
zapadnog dijela Malog Učijaka. Već sam u prvom dijelu naglasio 
da je naselje oko Sv. Kuzme postojalo barem u 11. st., jer inače 
ne bi bilo razloga graditi novu crkvu iznad srušene ranokršćanske 
bazilike, a u 14. st. još se spominje kapelan Gospe od Poja, a to 
znači da je barem još tada egzistiralo isto naselje. Iz pjesme koja 
govori da je Marsilije Zorzi utemeljio današnju Korčulu saznajemo 
i činjenicu da je plemstvo bilo razasuto na više mjesta. I danas ve- 
ćina ovih obitelji ima daleko više posjeda na zapadnom dijelu oto- 
ka, te se među prvima i u najvećem broju tijekom prošlog stolje- 
ća preseliše u Velu Luku. U Blatu danas i više nema Berkovića i 
Tabaina, iako još vrlo dobro znademo gdje su im bile kuće, a puno 
je više obitelji: Prižmić, Joković i Oreb u Veloj Luci nego u Blatu. 
K tome je još i danas uočljivo da je središnji dio Vele strane i is- 
točni dio Malog Učijaka (Berganjova plaža!), koji su jednom bili 
posjed roda Zmajko i na kojem smo terenu imali najveći broj blat- 
skih plemićkih obitelji, dosta slabije popunjen kućama nego zapad- 
ni dio Blata kamo stigoše plemićke i pučke obitelji koje su jed- 
nom obitavale oko Sv. Kuzme i Gospe od Poja. Toj se pojavi ne 
moramo čuditi, jer kako danas tako i u prošlosti teren dalje od 
središta naselja bio je jeftiniji. 


PISMENI PUČANI 


Već sam u uvodu naglasio da nam pod tuđinom nisu cvjetale 
ruže ni u kulturnom pogledu, te smo stalnu osnovnu školu dobili 
čak 170 godina iza susjednog Lastova, koje je uživalo svoju slobo- 
du u sklopu Dubrovačke republike. Usprkos tome, u naših je ljudi 
postojala želja za znanjem. Najviše zaslugom svećenika, koji su 
svi od reda bili Blaćani, ipak koncem 18. st. imamo preko 20 puča- 
na koji su poznavali talijanski jezik i znali čitati i pisati. Evo nji- 
hovih imena: Petar Donjerković, Jerko Mirošević, Antun Orebić, 
Jerko Petković, Antun Petković, Nikola Stipanović, Ivan Šeparović, 

Marin Žanetić, Vicko Milatić, Ivan Bosnić, Franko Ostoja, Franko 
Šeparović, Antun Andrijić, Ivan Kastropil, Ivan Vlašić, Marin Žu- 
vela, Antun Bosnić, Kuzma Galinović, Ivan Šeparović, Petar Bosnić, 
Nikola Bosnić i Ivan Gizdelin. (Confr. Per li Nobili abitanti... str. 
92.). Suvišno je napominjati da ovdje nisu uvršteni svećenici puč- 
kog podrijetla, kao i činjenicu da svi plemići nisu bili pismeni. 

Prije nego pristupim obradi svakog pojedinog blatskog roda, 
želim naglasiti: sve nisam mogao saznati, svaku sitnicu nisam mo- 
gao zavesti i o svakom rodu nisam mogao jednako opširno pisati. 
Jedno je ipak sigurno: nije bilo »ni po babu ni po stričevima, već 
po pravdi Boga velikoga!« I još jedno: držao sam se one stare mu- 
dre izreke: »De mortus nil nisi bene« (»O mrtvima samo dobro«.) 
I stoga sam neke negativne stvari napisao uvijeno, a neke i pre- 
šutio. 


ANDREIS 
Nadimak: Stalijar 


Prema pisanju Nikole Ostojića, a i prema maticama ovog ure- 
da, ova je obitelj stigla u Blato iz Brača. Ivan Andreis sa svojom 
ženom Pelegrinom, rođ. Vusio, stigao je oko god. 1795. na ovaj otok. 
Prema pisanju Ostojića, bio je po zanimanju trgovac, a prema mati- 
cama navarcus-brodar. To nije u suprotnosti, jer su brodari u ona 
vremena bili i trgovci. Prema maticama ovog ureda — što je uo- 
stalom i vidljivo — Ivan je Andreis živio sa svojom ženom u kući 
koja je prethodno pripadala obitelji Franulović Rušević. Imao je 
četiri sina i četiri kćerke. Kćeri su se udale u Blatu, sin Andrija 
umro kao klerik, Vicko postolar otselio u Velu Luku, Juraj u 
Chioggiu, a Jerko krojač ostao u Blatu. 


ANDRIJIĆ 
Nadimci: Ćućera, Marinera i Malandrin 


Danas imamo te nadimke za obitelji Andrijić u Blatu, a jav- 
ljaju se tim redom u XVIII st., dok su ranije bili različiti, a najčeš- 
će i najdulje imaju nadimak Kićen koji se povlači do u XIX st. 
i sredinom 19. stoljeća umire Kuzma Andrijić alias Kićen. Kako se 
taj nadimak veoma dugo upotrebljavao, od njega se stvorio kao 
neki patronimik Kićenović koji mnogo susrećemo tijekom stoljeća. 

Prezime Andrijić nalazimo već u Bratimskoj knjizi, i to god. 
1571. Ta se obitelj ranije zvala MARKOVIĆ, te i to prezime često 
susrećemo u istoj Bratimskoj knjizi. — Od tih je obitelji Marković 
iz Blata potekao i prvi član poznate klesarske obitelji ANDRIJA 

MARKOVIĆ koji je početkom 15. st. imao radionicu u Dubrovni- 
ku. On je s klesarima iz Dubrovnika više godina radio na izgradnji 
Kneževa dvora u Dubrovniku, a god. 1444. i 1447. ugovorom se oba- 
vezuje Jurju. Dalmatincu da će mu isporučiti kamen za katedralu 
u Šibeniku. — Andrija Marković isklesao je i glavne stupove s ka- 
pitelima za katedralu Sv. Marka u Korčuli. Budući da je Andrija 
Marković kao klesar bio poznat i slavan, od njegova se imena An- 
drija stvorio patronimik ANDRIJIĆ za drugu dvojicu klesara nje- 
gova roda Marković: Nikolu i Pavla. Pavao Andrijić isklesao je ne- 
koliko stupova, vijenaca i kapitela za Knežev dvor u Dubrovniku 
god. 1442, a Nikola god. 1469. bifore za isti dvor. Nakon toga neki 
od te obitelji odlaze u Mantovu (Italija) i rade na palači Valenti. 
Potomci su te klesarske obitelji Andrijić radili u Veneciji i u ne- 
kim našim gradovima, kao Zadru i Hvaru. 


Iz gore rečenoga posve je evidentno da se Andrija Marković 
(ANDRIJIĆ) iz Dubrovnika povukao u Korčulu i radio na korču- 
lanskoj katedrali. Gdje mu se rodio sin Marko: da li u Dubrovniku 
ili Korčuli, ne može se ništa sigurno reći. Posve je međutim sigur- 
no da je živio i radio u Korčuli kao vrlo značajan graditelj i klesar. 
Radio je na dotjerivanju i uljepšavanju zvonika katedrale, a naj- 
monumentalnije njegovo djelo je CIBORIJ iznad Velog oltara u 
istoj crkvi. God. 1485. imenovan je PROTOMAGISTROM svih grad- 
nji u Korčuli. (Confr. Fisković: Korčulanska katedrala, str. 23, 44. 


+... 


U Korčuli ponovo imamo obitelji Andrijić, koje su tamo stig- 
le pred pedesetak godina iz Blata. Skoro je i suvišno dokazivati da 
se jedna grana blatskog roda Markovića prije više od po milenija 
preselila najprije u Dubrovnik i tu otvorila klesarsku radionicu i 
— kratko rečeno — snašla se, kao što se i danas snalaze naši lju- 
di raštrkani ne samo diljem naše lijepe domovine nego i van do- 
movine. Kad se nakon god. 1420. Korčula počinje na veliko izgrađi- 
vati Andrija Marković-Andrijić dolazi u Korčulu. Da svi gornji An- 
drijići vuku lozu iz Blata, jasno potvrđuje i oporuka koju dne 26. 
prosinca 1585. u predgrađu (»borgo«) Korčule u svojoj kući čini 
Kata Andrijić udova Ivana. U toj oporuci ostavlja ona svome zetu 
Marinu Valenti, koji je oženio njezinu kćer Franu, 14 gonjaja (cca 
14.000 m?) zemljišta u Dugom podu (Blato), a zetu Nikoli Volarić, 
koji je oženio njezinu kćer Jeru, 4 gonjaja u istom predjelu. Činje- 
nica da jedna pučka obitelj — Marković — Andrijić bili su pučani! 
— još koncem 16. st. posjeduje u samom Dugom podu 18 gonjaja 
zemljišta, jasno govori da je jedna grana roda Marković iz Blata 
najprije otišla u Dubrovnik, a potom se neki od njih spustili u 

Korčulu, gdje su zarade bile bolje i unosnije. Svoj, pak, posjed u 
Blatu su zadržale, jer im ga kao dobrim majstorima nije trebalo 
prodavati. (Confr. Per Li Divisori del Prato... str. 79. i 80.). 


Da li su Markovići, koji su ostali u Blatu, zbog ugleda i slave 
svoga rođaka Andrije Markovića, koji je početkom 15. st. krenuo 
prema Dubrovniku, preuzeli obiteljsko ime Andrijić ili se to ime 
Andrija češće ponavljalo u njihovoj obitelji — što u čitavoj Dal- 
maciji nije rijetkost! —, te je po nekom drugom Andriji iz njihove 
obitelji došlo do tog patronimika, za sada je nepoznato. Već spo- 
menuh: u Bratimskoj knjizi imamo i Markoviće, i Andrijiće. 

I danas obitelji Andrijić s nadimkom Marinera obitavaju po- 
kraj prve hrvatske crkve Sv. Križa. Tim obiteljima Andrijić-Marko- 
vić pripadao je teren i ispod te crkve, jer se dne 27. snpnja 1679. 
udaje Mara, mlada udovica Marina Kićen (dakle: Andrijića!), za 
Marka Ružir, rodom iz Čare, te od tog braka potekoše u Blatu sve 


današnje obitelji prezimena: Vojvodić Ružir i Gregu Ružir. Kad to ' 


imamo pred očima, i činjenicu da iste obitelji nisu sudjelovale u 
podjeli polja Blata, sklon sam zaključiti da daleki preci ovih obi- 
telji spadaju među prve hrvatske došljake na ovaj otok. 


ANIĆ 


O ovom rodu nalazimo kod Ostojića samo jednu rečenicu: 
»Polodjelska obitelj slabe sreće, a po jednoj bilješci nalazim da 
je ova obitelj postojala u Blatu god 1635.« — Malo je neobično da 
Ostojić ne spominje da su Anići po muškoj lozi izumrli koncem 
18. stoljeća i da današnji Anići potjeću od Ivana Marelić pok. Kuz- 
me koji je rođen u Čari dne 30. studenoga god. 1791. Ovaj je radio 
kod Anića i sigurno im se svojim vladanjem svidio, te oni — ostav- 
Ši bez poroda — njega posiniše. Zbog toga, donedavno iste su obi- 
telji imale prezime: Marelić-Anić, a prije tridesetak godina odbaci- 
še Marelić i ponovo postaše Anić, kako su ih u Blatu i prije zvali. 


Već nekoliko generacija uzastopce u tim obiteljima imamo 
stalno zidare. Nadimak »Prišilo«, koji naši pokojnici prišiše izumr- 
lim Anićima, resio je i ovu generaciju zidara, koje nije trebalo nad- 
gledati na poslu. — Prezime Anić susrećemo i u drugim dijelovima 
naše domovine, pa i na susjednom Lastovu. Kad na ovaj otok sti- 
goše, ne mogu pobliže reći, ali položaj njihovih kuća na samoj za- 
padnoj periferiji Blata svjedoči nam da su se barem u Blato kas- 
no smjestili, a nije isključena mogućnost da su ranije dosta dugo 
živjeli upravo oko crkve Sv. Kuzme i Damjana, jer se u XVII i 
XVIII st. uz tu crkvu spominju. 

ARNERIĆ 


Potomci su ove nekoć slavne blatske obitelji izumrli za Blato 
pred oko 40 godina, kad je Živeći u relativnoj bijedi i neimaštini 
u iznajmljenoj kući, koja je bila vlastnost obitelji Petković Čiča, 
umro Miho (Meme) Arnerić. Živio je posve sam, a jedna mala po- 
dijeljena soba služila mu za spavanje i malu prodavaonicu. Mi- 
sleći na njega i ovaj jednoć slavan blatski rod, od kojega je pote- 
kao i veliki Petar Kanavelić, toliko se puta prisjetih velike istine: 
»Sic transit gloria mundi!« (»Tako prolazi slava svijeta.«) 


Za veći dio Blaćana izčeznuo je pojam Zmajkova odnosno Paš- 
kvalova Zlinja, jer već preko 500 godina veći dio tih Zlinja uživa- 
ju obitelji Petković koji stigoše na posjed jednog ogranka tog ro- 
da, a samo je u sjećanju sviju još živa »Paškvalova Prejica«, o ko- 
joj i mlađi znaju pričati. Međutim, još uvijek i najmlađi Blaćani 
spominju Arnerićeva Zlinja i zbog toga je red da o toj — iako za 
Blato izumrloj obitelji — rečem par riječi. 


Jednom je u Blatu tom rodu pripadao teren na istok od Zmaj- 
kova, to jest od Velih Zlinja. Konkretno: prostor što ga danas zau- 
zuma tržnica s okolnim zgradama, »kaštil« s prostranim dvorištem 
i vrtom, zgrada DTO Partizan s parkom pred sobom i Osmogodiš- 
nja škola, te u toj širini ravno prema vrhu Velog Učijaka. 


O velikom posjedu ovog roda u okolici Blata i Smokvice pisa- 
li su i drugi, a napominjem da je velika i prostrana parcela Arne- 
rića jednom — i tome nije bilo tako davno! — kretala iz Krtinje 
preko Petrova vrha, Zvirinovice, Bršćanovice, Morkana sve do »gor- 
njeg«, to jest do južnog, mora ovog otoka. Samo je moj pok. djed 
Ivan Protić Gardenal malo pred prvi svjetski rat kupio u Arneri- 
ća preko 150 tisuća m? Zvirinovice, a to je bila jedna kapljica u nji- 
hovu golemom posjedu! 

Ne trebam ni spominjati da su bili potomci hrvatskog plem- 
stva, koje je stiglo na ovaj otok s knezom Mislavom, jer je naj- 
češće jedan Arnerić s tri plemića iz Blata i tri pučanina dijelio po- 
lje-jezero Blato. Njihov poznati praotac je Dobroslav Petrov, ko- 
Ji je bio rektor god. 1420. U popisu plemića iz te godine nalazimo 
i njegova sina Petra Dobroslavića. Po tom su se starini »Petru« u 
15. i 16. st. i zvali Peruša ili Piruzović, a kasnije po nekom članu 
svoje obitelji Arneriju prozvaše se i danas se zovu Arnerić ili 
Arneri. ' 

Ova je obitelj u svojoj prošlosti imala velik broj učenih i ško- 
lovanih, a — prema Ostojiću — kolala je i poslovica, da se u obi- 
telji Arnerić i Cetinić Longo i mačke rađaju pametne. U Blatu se i 

danas priča da su Arnerići, čim je izišao Marxov »Kapital«, smjes- 
ta počeli prodavati zemlju. I, doista, još pred prvi svjetski rat oni 
su se uglavnom riješili ne samo zemlje nego i kuća koje su u Blatu 
kupili: Bosnić Bruk, Žuvela, Sardelić Širić i Gavranić Jakas. 

Kao jedna od najbogatijih obitelji Blata, i oni god. 1265, ili 
nešto kasnije, krenuše u Korčulu i tamo su pretežno živjeli. Kad 
su se u 18. st. ekonomske prilike počele pogoršavati za Korčulu, 
vraćaju se i oni — kao i neke druge obitelji — u svoje staro gni- 
jezdo, u Blato, a njihova divna gotičko-renesansna zgrada u Kor- 
čuli i danas je kutište. I tako, god. 1738. umire u Blatu Rafo Arne- 
rić, a god. 1766. Jerko Arnerić, a njegov sin Vlaho početkom 19. st. 
uređuje u Blatu velik podrum, postavlja nova ulazna vrata gole- 
mom dvorištu i ma njima prekrasan natpis: »Ostium non hostium.« 
Time je htio reći svakome koji ulazi: »Ne moraš mi biti prijatelj, 
al bitno je da mi nisi neprijatelj.« I Vlaho umire u Blatu dne 30. 
rujna 1837. god. 


Na ovom terenu Arnerića imali su svoje dvore i Kanavelići od 
kojih je potekao velik pjesnik ovoga otoka Petar Kanavelić. Sudeći 
po ovom, bili su Kanavelići bliži rod Arnerića, a kao bogati plemići 
i oni su pretežno živjeli u Korčuli. Praotac Kanavelića — mislim — 
da je Antun Kanos kojega nalazimo u popisu plemića iz god. 1420, 
a njegov sin Andrija, biskup Korčule od god. 1450—1453, već se 
piše KANAVELIĆ. Već smo vidjeli da su bili potomci plemića koji 
na ovaj otok stigoše s knezom Mislavom. To posve odgovara i po- 
ložaju gdje se nalazila njihova zgrada u Blatu: iza zgrade današ- 
njeg podruma podno Velog Učijaka. Ovaj je rod izumro prije god. 
1770, jer ih te godine u popisu plemića ne nalazimo. Petar Kanave- 
lić, pjesnik češće je boravio u Blatu i nalazim da je više puta ku- 
movao kod sv. krštenja i potvrde, a njegov daleki »pradjed« Jakov 
Kanaveli pok. Marka poklonio je blatskoj crkvi divnu sliku »Svih 
Svetih.« 


BAČIĆ 


Nadimci: Bob, Bufalo, Fratrić, Komar, Košara, Kravosac, Manjavin 
i Posinak 


Ugledan pučki rod čiji su preci na ovaj otok stigli s knezom 
Mislavom. Sudjelovali su, naime, u podjeli polja Blata i kao pred- 
stavnici pučana tu podjelu vršili. Uglavnom su u Blatu smješteni 
na zapadnoj strani Malog i istočnoj strani Velog Učijaka, jer je 
sredina bila »rezervirana« za plemićke obitelji roda Zmaj. — Po- 
kušao sam jednom praviti rodoslovlje ovih obitelji i već sam na 
početku 17. st. pronašao šest grana ovog prezimena, koje se već 

tada, kako izgleda, bile rodbinski veoma mnogo udaljene. U dru- 
goj polovici 17. st. Bačići međusobno sklapaju ženidbe bez ikakve 
zapreke. 

Prezime se Bačić formiralo barem početkom XVI st., jer u 
Bratimskoj knjizi iz tog stoljeća nalazim: Franka, Antuna i Petra 
Bačić. Upravo se ovaj posljednji isticao kao dobročinitelj bratov- 
štine, jer je skoro kod svakog sakupljanja pružio svoj obol. 

I Nikola Ostojić, pišući o ovom prezimenu, ističe kako su dali 


mnogo svećenika. On napose izdvaja don Pera Bačić Posinak, koji 


je svu svoju svećeničku mladost proveo kao misionar u Albaniji, 
te je vrlo dobro poznavao taj jezik, a pjevao je pjesme i na hrvat- 
skom i na latinskom jeziku. Znao je, dapače, s oltara opominjati 
narod i propovijedati u stihovima, koji su mu upravo »tekli iz us- 
tiju«. Napisao je više pjesama, poslanica, podruguša, od kojih neke 
bijahu i tiskane. Posred Malog Učijaka sagradio je kuću na dva 
kata u istočnjačkom stilu s malim perivojem iznad drugog kata, 
ali je ta kuća u zadnje vrijeme s pregrađivanjem posve iznakažena. 

Od ovog roda vrlo je značajan njegov »zenso« don Pero Bačić 
Komar, koji je kao župnik u Stonu moralno i materijalno potpo- 
magao bosansko-hercegovački ustanak protiv Turaka (1875—1876 
god.). Privržen narodnoj stvari, bio je za period od god. 1876—1883. 
i narodnjački poslanik »vanjskih« općina: Pelješca, Korčule i Las- 
tova. Bio je i on vanredno dobar govornik i propovjednik, te je u 
par navrata — jer je zakazani propovjednik zakasnio stići — bez 
dulje priprave održao krasne propovjedi. Bio je župnik i u rodnom 
Blatu deset godina i zbog neslaganja s Općinskom upravom god. 
1890. dao je ostavku. Stariji ljudi još nešto pričaju, a nigdje to ni- 
je zapisano u tisku, te je možda dobro da i to znaju budući nara- 
štaji: njegovoj snalažljivosti možemo zahvaliti da imamo onako 
veliku obalu (rivu) u Prigradici. Bio je, naime, u salonu na paro- 
brodu s austrijskom caricom, koja je očekivala dijete. Zaželio joj 
je da rodi prijestolonasljednika, koji je nakon par mjeseci i ro- 
đen. Par dana nakon toga, don Pero je bio odlikovan željeznim kri- 
žem i to mu je omogućilo slobodan pristup u carski dvor u Beču. 
Don Pero nije bio lijen, te je par puta pohitao u Beč, a plod toga 
je bio da je Blato koncem prošlog stoljeća dobilo u Prigradici to- 
liko operativne obale koliko je u ono vrijeme malo koja luka na 
našoj obali Jadrana imala. — I evo još jedne »sitnice«: sve do po- 
četka drugog svjetskog rata u Blatu se dosta žita sijalo i kako ni- 
je moglo biti vodenica, naši su ljudi,u prošlosti bili prisiljeni u 
malim lađama prebacivati žito za mljevenje u Solin ili ga mljeti 
na žrvnjima. Oboje je tražilo velik napor, a prvo pretstavljalo čak 
i opasnost. Poduzetnošću don Pera Bačić možemo zahvaliti da je 

ovaj otok dobio prvi mlin na motorni pogon još koncem prošlog 
stoljeća, a bio je smješten u njegovoj zgradi u Prigradici. Ta je 
zgrada nedavno preuređena za hotel. — Nedavno izumrla obitelj 
Bačić Bob došla je »u dvore« obitelji Šeman Bob. Petar Šeman 
Bob umire dne 1. 3. 1782. Stoga i kuća Bačić Bob bijaše uz kuću 
Šeman, gdje je danas ulica koja vodi prema Zadružnom domu. 


BAČETIĆ 
Nadimci: Ban i Pupić 

U Bratimskoj knjizi iz XVI st. nalazim Ivana Bačetić, a već u 
XVII st. imamo i nadimak Ban, jer se dne 10. siječnja 1682. udaje 
Mara, kći Luke Bačetić Ban, za Luku Bracanović iz Hvara. — God. 
1577. dne 2. lipnja, otišao je bio knez Baltasar Delfin s »nekoliko 
starih i iskusnih ljudi« do polja-jezera Blata da riješi spor koji je 


bio nastao zbog presizanja nekih osoba nad tim periodičkim jeze-. 


rom. Među njima je bio i Luka Bačetić. Budući da je tu bilo pet 
plemića i dva Miroševića — sve samo posjednici polja Blata — sli- 
jedio bi zaključak da je rod Bačetića bio jedan od posjednika po- 
lja Blata i, prema tome, da su daleki preci i ovog roda stigli ovamo 
u IX st. s knezom Mislavom. Nije isključena mogućnost da je pre- 
zime Bačetić deminutiv od Bačić: Bačić = Bače = Bačetić. I danas 
u Blatu neke Bačiće zovu Bače, a od Bače ide se na Bačetić. U pro- 
šlosti, pa i nedavnoj, bilo je mnogo više obitelji ovog roda, a danas 
u Blatu kao da izumiru. 


BATISTIĆ 
Bez nadimka i nadimak: Dupe 


Kao što smo ranije vidjeli, Batistići su živjeli kao plemićke 
obitelji u Žrnovu i Lumbardi. Ovo prezime ne nalazimo u popisu 
plemića iz god. 1420, a najvjerojatnije potječu od Gabrijela Tomina 
«Tomassi!) iz te godine, jer iz knjige: »Per il Comun di Casal di 
Blatta...« (str. 12.) znademo da je dne 27. svibnja 1496. Jerko Bar- 
baro, knez Korčule, kod crkve Sv. Martina u Žrnovu riješavao sli- 
čan spor kao četiri dana ranije u staroj loži u Blatu. Iz tog doku- 
menta saznajemo za Marina Tomašković, plemića, koji živi u Žr- 
novu. Od imena Toma došlo je do patronimika Tomašković, a kad 
se formiralo prezime Batistić, meni je nepoznato. Najvjerojatnije, 
netko od tog roda tijekom 16. ili 17. stoljeća sinu na krštenju po- 
stavio je ime Ivan-Batista (Krstitelj) i od tog »Batista'« formiralo 
se novo obiteljsko prezime Batistić. 

Blatski Batistići potječu od Gaetana Batistić, rođenog u Blatu 
dne 21. prosinca 1722. od oca Marka i majke Serafine. Ranijeg 

spomena Batistićima u Blatu nema. U maticama nigdje ne stoji 
zapisano da li je Gaetanov otac u Blato stigao iz Žrnova ili Lum- 
barde. U prije spomenutoj knjizi, gdje također imamo popis blat- 
skih plemića iz konca 18. st., kao posljednjeg nalazim Marka Ba- 
tistić, postolara, sina pok. Gaetana Batistić »kalafate« (brodogradi- 
telja). Nedavno saznah od dr Foretića da početkom 18. st. imamo 
i neko manje brodogradilište u Veloj Luci, i postoji mogućnost da 
je Gaetan tu radio kao brodograditelj. — U ovom rodu imali smo 
u prošlosti pretežno zanatlije i male trgovce, a u zadnje vrijeme 
više dobrih i revnih učitelja. Batistići u Blatu dali su i dva sve- 
ćenika: don Marka (+ u Trstu 1923. god.) i sadašnjeg nesebičnog i 
požrtvovnog župnika Žrnova don Josipa Batistić. 


BARTUL 
Pogledaj: Farčić 
BOGLICĆ 
Pogledaj: Milostić 
BOROVINA 


Nadimci: Miče, Runja, Balija, Josko, Pivo, Perac, Bele, Gazdo i 
Bruco 


Prvih šest nadimaka, uz prezime Borovina, imaju kao prvi na- 
dimak Lušica koji se više ne piše. God. 1625. jedan od roda Lušica 
sudjeluje, kao predstavnik pučana, u diobi polja Blata. Evidentno 
je, stoga, da su potomci davnih pređa koji stigoše na ovaj otok 
s knezom Mislavom. Iako je Borovina staro hrvatsko prezime ko- 
je susrećemo i u ostalim dijelovima naše domovine, ništa neobično 
da se u nas pišu i kojekakvim nadimcima. Kao prvi nadimak na- 
lazim Lušica. Nastao je od imena Luka = Lukša i potom iskriv- 
ljeno Lušica, jer je dne 5. prosinca 1666. kršten Luxa, sin Franka 
Luxica. Još nije bila ustaljena hrvatska ortografija i župnik je 
u Matice krštenih upisao Luxa. 


Prvi put susrećem ovu obitelj u pisanim dokumentima god. 
1467. kad su Nikola Luxa i Andrija Glavočić sa svojim advokatima 
krenuli u Veneciju pred dužda Kristofora Maura i uspjeli ga nago- 
voriti da dokine plemstvo plemića, koji žive po selima i bave se 
manualnim poslovima. (Confr. Nobili abitanti di Blatta... str. 139.) 


Iako, dakle, veoma star rod, obitelji svih danas šest prvih na- 
dimaka potječu od Kuzme Borovina Lušica pok. Marka, koji je ro- 
đen dne 7. siječnja god. 1762, i to: od sina mu Nikole obitelj Miče, 
od Marka obitelji Runja, od Ivana obitelji Balija, od Antuna obite- 
lji Josko, od Kuzme obitelji Pivo i od Petra obitelji Perac. — Ne 

trebam valjda ni spominjati koliko smo u prošlosti i u ovom okr 
imali izumiranja pojedinih grana i emigracije. E: 


Obitelji Borovina s nadimcima: Bele, Gazdo i Bruco tek pred 
tridesetak godina odbaciše prezime Kastropil, kojim su se do tada 
pisali, i uzeše svoj prvi nadimak za obiteljsko prezime. Ove obite- 
lji Borovina potječu od Franka, sina Marina Kastropil i Kate Bo- 
rovina pok. Jerka, rođena god. 1761. Budući da su živjeli na kući 
(casata!) svoje majke Borovina, ništa neobično da su po blatskom 
nepisanom zakonu dobili kao prvi nadimak prezime svoje majke, 
I jednom prvi nadimak postao im je sada obiteljsko prezime. 


BOROE 
Nadimci: Kusić, Kuzman i Splićanac 


Ove obitelji nemaju ništa zajedničkog sa starom blatskom obi- 


telji Boroe i potječu od Jurja Boroe koji je u drugoj polovici 17. . 


st. stigao u Blato iz Makarskog primorja. Živio je i radio u Jurja 
Donjerkovi gdje mu se god. 1682. rodio sin Antun, a potom i sin 
Kuzma, od kojeg potječu  Boroe s nadimkom Kuzman. Juraj je 
Donjerković bio neženja, ili nije imao vlastite djece, i stoga Jurju 
Boroe u oporuci — šta navodi Ostojić u svojim bilješkama — os- 
tavlja obilat miraz za čuvanje i uzdržavanje oltara Gospe od Kar- 
mena. Prema ovome izgleda — što je i posve vjerojatno — da je 
Juraj Donjerković sagradio isti oltar, a ne — kako je navedeno u 
Ljetopisu župe — Juraj Boroe. Ostojić navodi kako u oporuci, ko- 
ju je imao pred očima, nije mogao odgonetnuti ime istog Donjer- 
kovića, ali misli da se radi o Petru. Oporuka je napisana god. 1712. 
i te godine umire Juraj Donjerković, a desetak godina poslije nig- 
dje ne nalazim u maticama umrlih nekog Petra Donjerkovića. Sto- 
ga mislim da je Juraj Donjerković dao sagraditi oltar Gospe od 
Karmena i, uz obilato nadarje, ostavio ga na uzdržavanje obitelji 
Boroe. — Nema skoro nikakve sumnje da su dvori pok. Jurja Don- 
jerkovića bili gdje je sada kuća vlastnosti obitelji Boroe Kuzman. 


BOSNIĆ 


Nijedan blatski rod nije tako rasprostranjen po svim dijelovi- 
ma mjesta i nijedan nije imao, niti danas ima, toliko nadimaka 
kao rod Bosnića. Već u drugoj polovici 18. st. uz ovo se prezime 
javljaju slijedeći nadimci: Pulenta, Franjas, Šoja, Grlica, Črnje, 
Fiškal (kasnije Gabre), Čarap, od kojega se odvaja Lolo, i konač- 
no krajem istog stoljeća imamo i Markun. Tijekom 19. st. nadimak 
se Markun cijepa u četiri podnadimka: Janje, Usain, Bruk, a četvr- 

ta grana svoj nepoželjni nadimak pred četrdesetak godina mijenja 
i uzima za nadimak svoje prvobitno prezime Kovačić. 


Dne 24. kolovoza 1680. umire Marko Bagatela. Od njega potje- 
ču svi Bosnići s prvim nadimkom Bagatela, a njihovi se drugi na- 
dimci počinju u matice ovog ureda pisati koncem 18. st., a to su: 
Bijanko, Čagje, Grga, Višić, Kroke, Zorica, Kapitanić. Ovaj pos- 
ljednji daje novi nadimak Blagaš, a iz ovog nastaje i Bluta. U 
XVIII st. živjeli su u ovom mjestu i Bosnići s nadimcima: Alfir i 
Sakrata, ali su te obitelji izumrle. — Svi ovi nadimci zavedeni su 
u matice ovog ureda. 


U Bratimskoj knjizi (XVI st.) nalazimo zavedene slijedeće oso- 
be kao dobročinitelje bratovštine: Jurja Kovačić, Pribislava Kova- 
čić, Petra Kovačić, Jerka Kovačić, Franka Kovačić, Antuna Kova- 
čić, Jurja Bosnić i Franka Bosnić. Mislim da su Juraj i Franko 
Kovačić iste osobe, što i Juraj i Franko Bosnić, samo su jednom 
zapisani kao Kovačić, a drugi put kao Bosnić. Da je to istina, mož- 
da je dovoljno navesti da se još sredinom 18. st. isti pišu sad Ko- 
vačić, a potom Bosnić, a ranije je toga bilo još više. Dne 31. siječ- 
nja god. 1763. sklapa brak Ivan Bosnić Kovačić Bagatela, a malo 
potom neki Kovačić Črnje, a danas bi netko izgledao skoro smi- 
ješan kad bi nekog iz obitelji Bagatela ili Črnje zvao Kovačić. Kad 
gore navedeno mirno razmislimo, dolazimo do zaključka da su se 
svi današnji Bosnići jednom pisali Kovačić i da su bježeći pred 
Turcima stigli na ovaj otok još u drugoj polovici 15. st. nakon pa- 
da Bosne i zbog toga postadoše Bosnići. Međutim, dne 25. listopa- 
da 1671. Ivan Kovačić Antunov sklapa brak s Magdalenom Kova- 
čić, pučki Bosnić. Župnik, dakle, razlikuje Kovačić od Kovačić Bo- 
snić. Stoga, nije rečeno da su svih onih šest Kovačića, koje nala- 
zimo u Bratimskoj knjizi, bili Bosnići, već se vjerojatno i ovdje 
u Blatu formirao patronimik Kovačić od zanimanja kovač. Uosta- 
lom, i danas u Blatu imamo obitelji Kovačić Kušan koji se ne pi- 
šu Bosnić. 

Već sam na početku naglasio da obitelji ovog prezimena žive 
u svim dijelovima Blata, a sad moram istaknuti da je upravo upad- 
no da je prva blatska romanska Citađela, na zapad od prve blatske 
župne crkve Sv. Jeronima, »okupirana« od obitelji tog prezimena. 
Stari su izumirali i mladi poletni ljudi, koji su stigli ovamo iz Bos- 
ne, puni života i snage, s dosta djece »osvojili« su tu prvu blatsku 
romansku citadelu, jer ljudi sve osvajaju. Ljudi grade kuće, ali 
kuće nikad neće stvoriti ljuđe! Međutim, zanimljivo je — za mene 
osobno čak vrlo zanimljivo — da dne 24. listopada 1655. umire 
Marko Bosnić CITADELA. On je praotac svih Bosnića, koji i sada 

žive u toj prvoj blatskoj citadeli, a to su: Čorko, Pulenta, Markun, 
Janje, Bruk, Franjas i Šoja. Neki su od njih kasnije šireći se i na 
drugom mjestu sagradili svoje kuće, ali svima njima tu je bilo 
prvo gnijezdo. Najvjerojatnije se on prvi od Bosnića na tom mjes- 
tu nastanio, time se ponosio i to isticao, te nikakvo čudo da mu 
dosjetljivi Blaćani dadoše nadimak CITADELA. 

Najpoznatiji je, bez sumnje, svećenik ovog roda don Franko 
Bosnić Kovačić, najprije blatski župnik, a potom kanonik, kapitu- 
larni vikar i kao takav zadnji upravitelj korčulanske biskupije. 
Nadgrobna ploča u crkvi Sv. Križa u starom groblju s njegovim 
imenom i prezimenom i oznakom njegove službe na hrvatskom 
jeziku i danas pokazuje gdje je pokopan. 

Da se ovaj rod Bosnića brzo izdigao svojim radom i spretnoš- 
ću, svjedoče i dva »kaštila« koja je sagradio: »kaštil« Bosnić Mar- 
kun na 'Pločinama i drugi smješten nešto poviše i malo na istok, 


koji je pripadao obitelji Bosnić Grlica. Ova je posljednja obitelj 


po muškoj lozi izumrla sredinom 19. st. Budući da je kći baštinica 
Mara bila udata dne 25. lipnja 1856. za Franka Bačić Posinak, to 
je taj »kaštil« sada vlasništvo obitelji Bačić Grlica. 

Kao u svakom rodu, tako i u ovom pojedini se ogranak ističe 
nad ostalima. Koncem prošlog stoljeća i početkom ovoga, svojom 
ekonomskom moći u ovom rodu daleko se ističe nad ostalima obi- 
telj Bosnić Bruk, koja kupuje dva »kaštila«: Španjićev i Arneri- 
ćev, i svojim novcem čak kreditira izgradnju tunela za Bristvu. 
Navodno se ova grana, uz druge momente, obogatila putem ženid- 
be s nasljednicom obitelji Mirošević Paladin, jer Kuzma Bosnić 
Bruk god. 1890. kao udovac ženi Lukru, udovu Ivana Mirošević Pa- 
ladin bez djece i blago ove stare, bogate, pučke obitelji prelazi k 
Brukovićima, ali poput ljudi i njihovih kuća i blaga nestaje. 

Nemoguće je danas ući u trag gdje je bilo prvo obitavalište 
Bosnića: da li je to bio današnji »kaštil« Bosnić Markun ili Bačić 
Grlica. Nemoguće je također saznati kako je koja i kada stjecala 
sebi novo obitavalište, ali su skoro sigurno neki od Bosnić Pulen- 
ta stigli u dvore Boroe Kuzman (a to su jednom bili Donjerkovi- 
ća!), jer je dne 5. svibnja 1755. Franko sin Jerka Bosnić oženio 
baštinicu Mariju Boroe Kuzman, a na sličan način neki od iste 
obitelji stigoše u Mali Učijak na »biće« Marinović Zmakalo. 


BOŠKOVIĆ 
Nađimak: Gužiško 


Prema Ostojiću, a i prema maticama ovog ureda, Nikola Boš- 
ković stigao je u Blato »ex teritorio ragusino« = »iz dubrovačkog 

teritorija« (najvjerojatnije iz Čilipa — Konavli, gdje i danas po- 
stoje obitelji Bošković), sa zanatom lončara, sredinom 18. st. Dne 
23. lipnja 1741. sklopio je brak s Marijom Mirošević, kćerkom Fran- 
ka. Prema Ostojiću, unuk Nikolin, Antun Bošković bio je poznat 
kao vrstan kovač i prema pisanju stručnjaka jedini u Dalmaciji 
sposoban napraviti dobre nožice (škare) za rezanje granja. — Iako 
relativno mlada blatska obitelj, dala je ovoj župi u prošlom stolje- 
ću zauzetog župnika don Joza Bošković čijim je nastojanjem sa- 
građena crkva Gospe od Zdravlja. 


BUNETA 


Toma Buneta, sin Pavla i Ane Tominac, malo pred prvi svjet- 


ski rat došao je u Blato iz Brinja i radio na probijanju tunela za 


Bristvu. Ovdje se upoznao s Katom Martinović Rovinjez pok. Fran- 
ka i s njom sklopio brak god. 1913. Njegov je tast Franko Marti- 
nović Rovinjez bio došao »za zeta«, jer mu je žena Kata Tatković 
Hero bila baštinica bez braće. Slično je i Toma Buneta došao »na 
ženino«, zapravo na »biće« Tatković Hero. 


BURMAS 


Nađimak: Bumba i Dragoman 


Nikola Ostojić veli da mu je nepoznato podrijetlo ove obitelji, 
a da se prvi put spominje u ispravama tek poslije god. 1700. T, 
doista, puno se prije ne mogu spominjati, jer je prema maticama 
vjenčanih dne 12. travnja god. 1683. Mihovil Burmas iz Budaha — 
makarska biskupija — sklopio brak s Katom Tabaković iz Blata. 
Ništa posebno ne spominje Ostojić o ovoj obitelji, jer je vjero- 
jatno živjela mirnim životom, baveći se poljoprivredom i ribar- 
stvom. — Nikola Burmas, sin Nikole i Kate Bosnić Tvrdac, rođen 
1849. preselio se u drugoj polovici prošlog stoljeća u Velu Luku, 
gdje njegovi potomci dobiše nadimak Dragoman, dok svi Burmasi 
u Blatu imaju zajednički nadimak Bumba. Postariji se u Blatu još 
sjećaju bolnog dogođaja kad je na Novu godinu 1921. morska 


mina raznijela dva rođena brata Nikolu i Petra Burmas — mla- 
diće od 20-tak godina — i njihova rođaka Marka Burmas — dečka 
od 11 godina, — te njihove prijatelje Franka i Marina Cetinić Do- 


rol i Nikolu Gavranić Šijun. Žalostan je to bio i u boli jedinstven 
Prizor u Blatu kad je šest pokošenih mladih života u šest lijesova 
iz današnje pekarnice preko Zlinja krenulo prema Matici. »Kako 
su ih majke nabrajale — Sva su ravna Zlinja odzvanjalal« Nešto 
slično u maticama mrtvih ove župe nisam našao. 

Neke obitelji Burmas Bumba dođoše na posjed svoje babe 
baštinice Kate Šeparović »Babun« kod Sv. Ivana. U Blatu ih zato 
i češće zovu »Babunovići«, a to smo »prezime« Babun susreli u 
Bratimskoj knjizi već u 16. st. 


BUŠKARIOL 


Bez nadimka i nadimak: Jove 


Još se u ovom obiteljima čuva predaja da je njihov daleki 
predak Jakov došao u Blato iz Kopra, postavio na mjesto oltar 
Gospe od Ruzarija, ovdje se oženio i nastavio živjeti. Prema mati- 
cama vjenčanih, dne 25. veljače 1764. magister Jakov Buškariol, 
sin protomagistra Antuna iz Žminja — porečka biskupija — sklo- 
pio je brak s Franom Tulić. Možda je uzrok ovom malom nesu- 
glasju, što su dotični u Kopru, koji je na moru, imali radionicu, 
jer je tu bilo lakše prebaciti kamen i mramor, a rodom su bili iz 
Žminja, koji je nedaleko Kopra. 


CETINIĆ 


Nadimci: Bonasera, Dorol, Koća, Krnjan, Mrduja, Mengo, Pensa, 
Petris, Tale, Gungalo, Orle, Spruže i Tunjar 


Potomci su hrvatskog plemstva koje je stiglo na ovaj otok s 
knezom Mislavom i posve sigurno od roda Zmaj, jer su im kuće 
bile smještene — a i danas se pretežno nalaze — u centralnom 
dijelu Blata koji je pripadao tom rodu. Bili su dapače u bližoj 
rodbinskoj vezi s granom ovoga roda koja je dobila »patronimik« 
Paškvalovići, jer je i danas u njihovu posjedu i vlasništvu jedan 
dio zgrade na zapad župne crkve, koja je pripadala toj grani roda 
Zmaj. Tri su prozora te zgrade pripali Paškvalovićima, dva obi- 
telji De Polo, a jedan prozor i cisterna »u vitru« Cetinićima. U tom 
dijelu zgrade i danas živi obitelj Andrije Cetinić Petris, a odmah 
iznad ovog dijela zgrade donedavno je bila kuća vlasništva Cetinić 
Zerme, koja je po ženskoj lozi pripala obitelji Šeparović Burćina. 
Bogate grane ovoga roda sele iz Blata, a Cetinići pretežno ostaju 
u Blatu. u 


U popisu plemića iz god. 1420. ne nalazimo ovo prezime, jer 
se možda još nije bilo formiralo. Kako je došlo do ovog prezime- 
na, ne mogu s potpunom sigurnošću tvrditi, ali je evidentno da 
nas potsjeća i previše na rijeku Cetinu. Možda nisam daleko od 
istine, ako ustvrdim, da je kod ovoga roda postojala svijest da 
njihovi daleki preci stigoše na ovaj otok iz blizine rijeke Cetine i 
da je tako došlo do ovoga prezimena. Na ovom otoku ne postoji 

niti jedno prezime koje bi nas potsjećalo na rijeku Neretvu, a 
mnogo je i danas obitelji prezimena Cetinić koji nas potsjećaju 
na rijeku CETINU. Malo neobično da nitko na ovo nije svratio 
pažnju! 

Ako u popisu plemića iz god. 1420. ne nalazimo prezime Ceti. 
nić, u Bratimskoj knjizi (16. st.) nalazimo četiri Cetinića: Antuna, 
Marina, Franka i Kuzmu. Početkom 17. st, kad počinju matice 
ovoga ureda, razlikuju se Cetinić od Cetinić Mišić. Vrlo vjerojatno, 
ovi posljednji potječu od Marina Mišić koji je u popisu plemića 
iz god. 1420, a ostali Cetinići od nekog drugog patronimika iz te 
godine. 


Već napomenuh da su im kuće bile u centralnom dijelu Blata, 
između Velih i Malih Zlinja, i to ne samo u Veloj strani nego i u 
Malom Učijaku gdje bijahu Cetinić Berganj i Cetinić Pecilo (oda- 
tle i naziv »Pecilovo stegno«!). Ovi se posljednji podijeliše u Ceti- 
nić Mengo i Dorol. Cetinić Mengo krenuše u Velu Luku, i na nji- 
hov posjed dođe jedna grana Protić Gardenal, a Cetinić Dorol kre- 
nuše ranije prema Krtinji. 


Zadnja četiri nadimka, na početku nabrojena, iza Cetinić ima- 
ju kao prvi nadimak Tale, što uz rodoslovlje jasno svjedoči da su 
jednoč bili jedna obitelj, koja se potom razgranala i dobila nove 
nadimke. Njihovo prvotno boraviše i danas je u posjedu Cetinića 
koji nose drugi nadimak Tunjar. Ostali su nagradili svoje kuće 
na zapad, ali preko parcele koja je pripadala Marinovićima. 


Suvišno je napominjati da Ostojić pogrešno o njima piše kao 
O pripojenim plemićima, ali evo točnih Ostojićevih podataka o 
ovom redu. »Mnogo svećenika ima ovo pleme, među kojima glasovit 
je o. Jozo M. B. (OFM) lektor jubilarac i tri puta provincijal. O 
njemu s udivljenjem govore Kanavelić i Paulini. Njegova se slika 
nalazi na Badiji. Bio je vrstan propovjednik i pisac zvan »Zlatno 
pero«, od kojega postoji više sastavaka... Živio je u 18. st. i isto- 
vremenik je o. Bonaventure Cetinić Holjan M. B. Između ostalih 
sposobnosti duha ovaj je posjedovao duboko poznavanje glazbe. 
Jedan od ovih Cetinića sad je činovnik namjesništva u Zadru, a 
jedan je tajnik općine u Orebiću. Djed ovih živio je i umro u Rimu 
kao kancelar knezova Chiggi. Za hrabrost i vrijednost odlikuje se 
obitelj Cetinić Longo. Stjepan Cetinić Longo sa svojim sinom Jur- 
jom ostavio je zanimljive uspomene glede uprave mjesta nakon 
pada mletačke republike. Rečeni Juraj Cetinić bio je javni biljež- 
nik, savjetnik Uprave otoka prigodom posjednuća Engleza i glava 
općine. Čovjek, koji je osim pristalosti tijela i uma, posjedovao i 
izraziti glas, jedini na otoku...« Ovoj grani Cetinića rodbinski je 

veoma bliska grana s nadimkom Krnjan. Još se u Blatu i Veloj 
Luci sjećaju krasnog glasa pok. don Franka Cetinić Krnjan, a u 
Blatu kola uzrečica, da u mjestu nema pjevača ako u njegovoj 
krvi ne kola barem koja kap »Krnjanove krvi.« 


ČIHORATIĆ 


Ivan Čihoratić Nikolin, rođen u Lastovu dne 10. travnja 1859, 
oženio se u Blatu dne 2. kolovoza 1884, s Marom Loje Vickovom 
i potom se stalno u Blatu nastanio. Iz toga se braka rodilo deve- 
tero djece. Većina njih otiđe kojekuda i sada je u Blatu samo 
jedna obitelj Čihoratić, koju većina Blaćana zove Lastovac, jer 
je njihov djed u Blato došao iz susjednog Lastova. 


DAMJANOVIĆ 
Nadimci: Bragadin i Butrić 


Danas u Blatu zapravo žive obitelji s prvim nadimkom, dok 
su se obitelji s drugim nadimkom nedavno posve izselile. U Bra- 
timskoj knjizi iz 16. st. nalazim zapisanog kao dobročinitelja ne- 
kog Damjana bez ijedne oznake obiteljskog prezimena. Od toga 
se Damjana dobilo obiteljsko prezime Damjanović, jer odmah 
skoro na samom početku matica umrlih čitamo da je dne 12. 
svibnja 1633. umro Vicko sin Franka Damjanović, a već koncem 
17. st. imamo i nadimak Butrić. Da li je prije spomenuti Damjan 
bio neki došljak iz 16. st. ili se iz neke,-već tada postojeće obitelji 
u Blatu, preko tog Damjana formirao novi patronimik, ne mogu 
ništa određeno reći. Zanimljivo je možda kako je došlo do na- 
dimka Bragadin. To je bilo obiteljsko prezime nekolicini uglednih 
osoba iz mletačke povijesti, a posebice Marku Bragadin, koji je 
kapitulirao kao komandant Famauguste na Cipru god. 1571. Možda 
je netko od tih Damjanovića češće spominjao to prezime, koje im 
kasnije postade nadimak. 


DONJERKOVIC 


Nadimci: Škvrk i Bura 


Pučka obitelj, ali veoma ugledna što napominje i Ostojić. U 
Bratimskoj knjizi (16. st.) spominje se Franko Donjerković, a u 
njoj nalazimo i prezime JERKOVIĆ i pretpostaviti je da je riječ 
o jednoj te istoj obitelji. Pojavljuju se kao nepristrani svjedoci 
u parničenju oko polja Blata, a položaj njihovih zgrada ne dopušta 

pretpostavku da bi spadali među prve hrvatske došljake na ovaj 
otok. Kad stigoše i odakle, ne možemo ništa određenije ustvrditi. 

Jedno njihovo staro zdanje posve je sigurno ranije pripadalo 
obitelji Marinović Žmakalo, a kako dođoše u posjed tog zdanja: 
ženidbom ili kupnjom ostaje nepoznanica. — Prvo je evidentno iz 
dvije stvari: , 


1. Jedan dio tog jedinstvenog zdanja donedavno je pripadao 
jednoj grani roda Marinović Žmakalo koja se nedavno otselila iz 
Blata i svoj dio prodala Ivanu Borovina Miče. 


2. Ulica, koja i danas dijeli »VLASINJ« od posjeda i kuća obi- 
telji Marinović Šarenko, jasno pokazuje da su »MALA ZLINJA« 
tijekom stoljeća malo pomaknuta na zapad i da su gornje zgrade 
(sada vlasništvo Donjerković—Borovina!) bile na parceli Marino- 
vića, koja je išla od vrha Malog Učijaka do vrha Vele strane. 


Sudeći po samom izgledu zdanja lako je zaključiti da je tu 
živio MIŠO MARINOVIĆ koji se spominje u popisu plemića god, 
1420. To je prvotno zdanje tijekom stoljeća proširivano, a u po- 
sljednje je vrijeme betonskom nadogradnjom dobrano upropašte- 
no. To pretstavlja veliku kulturnu štetu, jer je bezuvjetno bilo 
vrijednije nego neki mali kašteli. Čitavo to zdanje naliči više ne- 
kom srednjovjekovnom samostanu nego običnoj stanbenoj zgradi. 
U sredini istog imamo i danas četverouglasto dvorište sa sve četiri 
strane ograđeno zgradama koje u prizemlju s vanjske strane zbog 
sigurnosti nemaju nikakva otvora. U dvorište se ulazi hodnikom 
presvođenim jakim kamenim svodom i kroz dva para vratiju iza 
kojih su bili potpornjaci. Iznad ovog svoda bila je stražarnica ta- 
kođer nadsvođena kamenim voltom koji je na žalost srušen, ali 
još uočljiv. Iz te stražarnice lako je bilo osujetiti i odbiti eventual- 
nog napadača koji je jurišao na ulazna vrata. Zaista je šteta što 
ovo zdanje nije sačuvano! 

Drugo staro zdanje ovih obitelji prešlo je bez sumnje preko 
Jurja Donjerković u vlasništvo obitelji Boroe Kuzman. (Pogledaj: 
Boroe!) 

= Nikola Ostojić smatra da su zadržali neko »gospodsko drža- 
nje«, jer su te obitelji u prošlosti imale dosta svećenika, kanonika 
i redovnika. Ta se stvar očituje i po ženidbama, koje su sklapale 
s uglednim plemićkim obiteljima, kao što su Marinović Žmakalo, 
od kojih su dobili i teren za gradnju novog »stanja« (zgrade). Pe- 
tar Donjerković bio je u drugoj polovici 18. st. jedan od rijetkih 
pučana, koji je poznavao talijanski jezik i znao čitati i pisati, a 
oženio je dne 20. siječnja 1763. Mariju Letis, kćer javnog notara 
Antuna Letis, rodom iz Splita. Taj je javni notar živio u Blatu i 

pokopan je u crkvi Sv. Jeronima. Za života je isti Letis često kao 
advokat zastupao blatske plemiće, to jest Malu Kuriju, protiv pu- 
čana, dok su, naprotiv, Donjerkovići vrlo često bili prokuratori 
pučana. e 

O njihovu sam vrijednom svećeniku dr Donku Donjerković 
nešto napisao u prvom dijelu knjige, a u Ljetopisu ove župe piše 
za njega da je živio kao svetac; a o njegovu rođenom bratu Antu- 
nu dominikancu — lektoru teologije — da je bio dika i ponos 
svoga dominikanskog reda, 


Roditelji don Franka Donjerković, arhiđakona u Korčuli, god. 
1680. s desne strane oltara u crkvi Sv. Križa sagradiše svećenički 
grob, a početkom 18. st. na taj grob je postavila obitelj Franulović 
novu kamenu ploču s natpisom. Isti je kanonik i arhiđakon don 
Franko Donjerković svojom oporukom iz god. 1687. ostavio bio 
župnoj crkvi svoju kuću na istočnoj strani plokate, kupljenu od 
Ivana Naložić, za župni stan. Taj je stari župni stan — gdje je 
bio velik vrt i cisterna u zraku — god. 1938. srušen, te je na 
istom mjestu sagrađen novi, veliki i prostrani župni stan — naj- 
veći u dubrovačkoj biskupiji, — a grb koji se nalazio na staroj 
zgradi bio je smješten u crkvenu konobu. Kad sam god. 1956. 
kuću ostavštine Stipković preuredio za smještaj župnika, spome- 
nuti sam grb dao ugraditi u prednji zid ove zgrade. Smatram da 
se radi o grbu obitelji Naložić. 


Juraj Donjerković dao je sagraditi oltar Gospe od Karmena. 
— (Vidi: Boroe!) Donjerković Bura — Vidi rod Favro! 


FARAC 
Nadimci: Benisimo (nedavno izumrli), Ivica i Prce 


FARCČIĆ 
Nadimci: Brava, Čalija, Ćura, Kordić i Priša 

Danas su Farac i Farčić za Blaćane dva posve različita roda, 
a i žive posve odijeljeno: Farčići u Veloj strani, a Farac u Velom 
Učijaku. Nitko, pak, ni ne sanja da bi obitelji Bartul (u prošlosti 
Bartulović!) bili samo jedna grana ovoga jedinstvenog roda. Da su 
zapravo Farac, Farčić i Bartul samo jedan rod, mogu iznijeti više 
dokaza, a dovoljan je i samo ovaj: dne 14. veljače 1798. umire 
Nikola, sin Petra Farac ili Farčić zvani Bartul, to jest Bartulović, 
i Pame kćerke pok. Antuna Priša. Tako je zavedeno u maticama 
umrlih i treba li nešto više u potvrdu gornje istine da je jednom 
to bio samo jedan rod?! 

. U Bratimskoj knjizi u 16. st. nalazimo već gotova prezimena 
Farac i Farčić, kao i nadimke Korda i Kordić. Posve je sigurno 
da nisu sudjelovali u podjeli polja Blata i, kad su ovamo stigli, 
posve je neizvjesno. Patronimik Bartul potekao je od Bartula 
Farac, koji je umro dne 29. travnja 1655. Ova posljednja grana u 
prošlosti je dala više svećenika, a u Blatu je danas izumrla. 


FAVRO 


Nađimci: Bruške, Carić, Dražina, Krstej, Frankušin, Mušketo, Pic i 
Pobe 


U prošlosti su se redovito pisali Favrović. Dne 7, srpnja 1659. 
umire Jaka Favrović, a češće se tako pišu sve do početka 19. st. 
Iz knjige Per li fratelli Favrović-Telenta saznajemo da osim obi- 
telji Favrović-Telenta, koji potekoše od Antuna Milešković iz XVI 
st., postoje u Blatu i drugi Favrovići. To je posve točno, jer u 
prije spomenutoj knjizi (str. 3.) saznajemo za Stjepana Favrović 
i njegovu braću, koji žive istodobno u 16. st. kad i Antun Mile- 
šković, praotac roda Telenta. 

Posve je sigurno da nisu sudjelovali u podjeli polja Blata i 
najvjerojatnije su. daleki preci ovih obitelji došli iz unutrašnjosti 
na ovaj otok bježeći pred Turcima. Budući da u ona vremena nije 
bilo lako ubrzo steći zemlju, prihvatili su se nekog zanata, te im 
odatle prezime Favro = zanatlija. 


X Da dođoše dosta kasnije, svjedoči i sam položaj njihovih prvih 
obitavališta, to jest zapadni vrh Vele strane. — Usred Vele strane 
dođoše tek početkom 19. st. na posjed bivših Ruševića, kad je 
Kuzma Favro oženio kćer nasljednicu Franu Franulović Rušević. 
Od njihova sina Franka, rođena dne 15. 10. 1816, potekoše Favro, 
koji i danas tu žive. Sin im Mato, rođen dne 4. kolovoza 1808, 
imao je samo dvije kćerke: Franu i Katu. Frana se udala za Don- 
jerković Bura, a Kata za Antuna Žaknić; i na taj način imamo tu 
i danas: Favro, Donjerković Bura i Žaknić Peškira jedne uz druge, 
a sve na »biću« starog blatskog plemićkog roda Ruševića. 


FRANULOVIĆ 


Nadimci: Glumac, Trenta, Lukrić, Repak, Lovro, Prcalo, Mrlako, 
Šjorzuan, Tripica i Vilić 

Nadimci Repak i Glumac spominju se u maticama već u 18. 

st., a ostali tek u 19. st. Vrlo su rodbinski blizu obitelji s nadim- 

Cima: Prcalo, Lovro i Repak, jer su se jednom svi pisali Repak. 

Trenta su se jednom pisali Glumac. Lukrići su dobili taj nadimak 

po svojoj prababi iz kraja 18. st., kojoj je bilo ime Lukrecija, 
Obitelji s nadimcima Tripica, Šjorzuan i Vilić jednom su imali 
zajednički nadimak Rušević, jer im je zajednički praotac Franko 
Franulović, koji je dne 4. kolovoza 1719. oženio Palmu Rušević, 
kćer-baštinicu Petra Rušević. Zbog toga u Blatu i žive obitelji ova 
tri nadimka na »biću« Ruševića, odvojeni od ostalih Franulovića, 
i samo oni imaju na Prižbi zemljište gdje su bili jednom veliki 
posjedi tog blatskog plemića. 

Prezime Franulović susrećemo tek početkom 17. st., a formi- 
ralo se kao patronimik od imena Franul. U Bratimskoj knjizi na- 
lazimo u 16. st. Franula Nogatić i Franula Glavić. Od kojega, pak, 
od tih Franula potječu današnji Franulovići, nemoguće je ustano- 
viti. Možda jedna grana od jednog, a druga od drugog. U tom bi 
slučaju današnji Franulovići bili rodbinski vrlo daleko, jer Noga- 
tić i Glavić nisu morali biti rođaci. 

Iako pučkog podrijetla, izgleda da su Franulovići uživali velik 
ugled i živjeli »na visokoj nozi«, jer su redovito imali sluge i sluš- 
kinje, što baš svakom nije bilo moguće. Sudjelovali su u podjeli 
polja Blata i stoga su njihovi daleki preci stigli na ovaj otok s 
knezom Mislavom. Često puta nastupaju kao procjenitelji — kako 
piše Ostojić, — a sam sam ustanovio da su često puta nastupali 
kao prokuratori blatskog puka u borbi protiv Male Kurije, to jest 
plemića. 

Obitelj Franulović Glumac dala je dva vrijedna svećenika: 
don Pera, koji je bio župnik u Zlarinu, i nećaka mu dr Franka, 
koji je bio župnik u Blatu početkom 19. st. za vrijeme francuske 
okupacije. Bio je jedan od rijetkih svećenika u Dalmaciji koji je 
iskreno surađivao s Francuzima. Njegov stric don Pero vjerojatno 
je bio temperamentan i nije mogao podnositi nepravilnosti na 
otoku (a bilo ih je!) i prešao je u šibensku biskupiju gdje je uživao 
velik ugled. Oba ova svećenika pokopana su u crkvi Gospina Nav- 
ještenja. God. 1947. kod premještenja spomenute crkve prenesene 
su i njihove kosti i nadgrobna ploča. 

Od obitelji Franulović Repak moram svakako istaći msgr don 
Pera Franulovića, koji je poslije don Ivana Biljanovića najviše 
župnikovao u Blatu, to jest 43 godine. Za vrijeme njegova uprav- 
ljanja ovom župom Blato je bilo dostiglo rekordan broj stanovni- 
ka od cca 9.000, Bio je neumoran i blag u ispovijedanju, te mnoge 
spasio u toku zadnjega rata i surađivao je s narodnom vlašću. 

GAVRANIC 


Nadimci: Bentevoja, Ćesko, Črnko, Gamulin, Gude, Gunjar, Jakas, 
Jija, Lotre, Nadal, Peplić, Pluća, Puharić, Rado, Kujin i 
Šijun 
Stari pučki rod koji je stigao na ovaj otok s knezom Misla- 
vom, jer su sudjelovali u podjeli polja Blata. Mislim da su saču- 
vali i svoje rodovsko prezime, jer Gavranić dolazi od GAVRAN, 
a poznato je da su stara hrvatska rodovska prezimena bila imena 
životinja i ptica. Stoga ništa neobično što ovo prezime susrećemo 
već u Bratimskoj knjizi iz XVI st. Posve je jasno da su Gavranići 
skupa sa Šeparovićima »ogrlili« crkvu Sv. Ivana. Kad bi se pak 
većom sigurnošću moglo utvrditi vrijeme gradnje ove crkve, onda 
bismo mogli s većom vjerojatnošću ustanoviti kad su ove pučke 
obitelji napustile baštine, u kojima su do tada redovito obitavale, 
i stalno se nastanile u Blatu. 


mulin. Da li se na otoku Hvaru formiralo to prezime neovisno od 
blatskih Gamulina, ili je možda neki Gavranić Gamulin otselio iz 
Blata na otok Hvar, to će možda s vremenom ustanoviti neki župni 
ured otoka Hvara, ali selidbe su u oba smjera postojale. 


Od ovoga roda moram bezuvjetno istaći svijetli lik svećenika- 
“rodoljuba, narodnog mučenika, don Marina Gavranić Nadal na 
kojega smo — na žalost — u Blatu mnogi zaboravili, jer lijepo 
reče netko: »Zaborav je sudbina velikih ljudi« — Rođen je u 
Blatu dne 17. listopada 1833. od oca Marina i majke Frane rođ. 
Padovan. Škole je završio u Dubrovniku i Zadru, a zaređen je za 
svećenika dne 20. ožujka 1858. i potom otišao za župnika u Stravču 
(Konavli!). Umro je u Dubrovniku dne 7. travnja 1909. i pokopan 
bi na Dančama. — Da upoznamo njegov značajan lik najbolje će 
biti da citiram neke dijelove nekrologa koji je tiskan u »Listu 
dubrovačke biskupije« br. 5, god. 1909: »... Mirno je tamo (u 
Stravči!) proboravio dvije godine, kad se uzvitlala na nj strašna 
oluja. Talijanaši onda autonomaši pod Lapenom i njegovim orta- 
cima osilili su se svukud vanredno a nadasve u Konavlima, gdje 
su onaj dobri narod zaveli i narodno mu čuvstvo utukli. Pokojni 

dekan cavtajski Ramadan, posjednik Vragolov i dobri don Marin 
izjavili su se za narodnu stranku, koja je bila u zametku. Narodni, 
dušmani, talijanski silnici pregli su da im začepe usta, kako ne bi 
narod progledao; a kad su vidjeli, da ne mogu, podigli su na njih 
tužbu veleizdaje. Lađom umakoše Ramadan i Vragolov u Krf, gdje 
su sproveli nekoliko godina, a jadni dum Marin sa negvama (oko- 
vima — moja opaska) bi spraćen u dubrovačku tamnicu. Navijali, 
izvijali, prijetili se i grozili, vukli ga po sudovima u Dubrovniku 
i u Zadru, ali ne mogli ništa u mutnom uribati i nakon blizu dvije 
godine ljutog tamnovanja, nemile neizvjesnosti pokojnik bi pri- 
znat nevin i poslan u Maranoviće... a tad (god. 1893.) dočepavši 
se mirovine dođe u Dubrovnik, gdje je skromno ali posve spokoj- 
no proživio ovo zadnjih godina. Vesele ćudi, razgovoričan, prija- 
zan sa svakim imao je mnogo prijatelja i štovatelja, uvijek bi u 
društvo dobro pristajao, samo kad bi spomenuo ljute patnje u 
prvim godinama svog službovanja, sjeta bi kako magla potamnila 
mu oble obraze, a na oku bi se zacaklila suza. Talijanci su nadasve 
bili kivni na dubrovačke popove, te su stoga dosta stradali: Rama- 
dan, pokojnik, Pulić, Kazali, Vodopić. (ovo su sve svećenici, a 
Vodopić kasniji dubrovački biskup — moja opaska!). To su ju- 
nački naši veterani, po kojima i mi svom dušom ljubimo svoju 
hrvatsku domovinu, svoj jezik. Dum Marine, mili naš prijatelju, 
do jučer naš mučeniče, kod Boga uživaj onaj mir, kog ti ne da- 
doše na zemlji. Pokoj čeličnoj duši tvojoj!« Doista, prekrasan ne- 
krolog ovom našem ponosu-svećeniku, koji je neki njegov obo- 
žavatelj iz Dubrovnika dao tiskati u listu naše biskupije. — Blat- 
ska se općina bila odužila svome sinu dum Marinu Gavranić time 
što je njegovu sliku nabavila i držala je dugo vremena u svojoj 
općinskoj dvorani. 


GLAVOČIĆ 
Nadimci: Trtaja i Puče, te nedavno izumrli: Pulastrić i Zakon 


Stari pučki rod koji je stigao na ovaj otok s knezom Misla- 
vom, jer su sudjelovali u podjeli polja-jezera Blata i kao predstav- 
nici pučana istu diobu često vršili. Kuće su im u centralnom di- 
jelu Blata, koji je pripadao plemićkom rodu Zmaj. Teško je pret- 
postaviti da su tu bili od početka. Možda na taj teren dođoše, 
kao i neki drugi pučani, putem ženidbe ili kupnje. Neki će ar- 
hivski dokumenat s vremenom riješiti i to pitanje. — Prvi put 
susrećemo ovo prezime god. 1467, kad Andrija Glavočić ide u Ve- 
neciju, da bi isposlovao od mletačkog dužda dokinuće plemića 
koji redovno žive u Blatu (Confr. Nobili abitanti... str. 139.). Ka- 

snije ih u 16. st. često susrećemo u Bratimskoj knjizi. U toj knjizi 
zapisan je kao dobročinitelj bratovštine i Ilija Glavočić. Smatram 
da se od tog Ilije formiralo novo obiteljsko prezime Ilijaš, odno- 
sno Ilijašević, jer i ovi sudjeluju u podjeli polja Blata, te ne 
može biti govora o kasnijim došljacima. Ne možemo tvrditi da li 
su Ilijaši otselili iki izumrli. Možemo samo ustanoviti činjenicu da 
je obitelji Glavočić, kao i nekih drugih, u prošlosti bilo mnogo 
više nego danas. Za blatsku župnu crkvu značajno je da je, prema 
predaji, Nikola Glavočić (ft 27. VI 1789) po sretnom povratku iz 
Sjeverne Amerike dao sagraditi iz zavjeta oltar Sv. Križa. 


GRBIN 
Nadimci: Grozde i Gašpar 


Kako je došlo do prvog nadimka, meni je nepoznato, a drugi 
je nastao po imenu Gašpar koje se rano javlja u toj obitelji. 

Ova je obitelj u Blato stigla iz Splita, jer dne 17. travnja 1823. 
Gašpar Grbin, sin pok. Antuna iz Splita i pok. Lucije Kapitelli iz 
Dubrovnika, po zanimanju krojač, ženi Mariju Stipković Halić, 
kćer Franka iz Blata. Ostao je u kući svoga tasta i to je jedan od 
rijetkih slučajeva u Blatu, da je netko došao »na ženino«, a da 
nije primio nadimak obitelji svoje žene. Dapače, malo neobično: 
i dvorište se danas u Blatu najčešće zove »Grozdetov dvor«. 


GREGO 


Nadimci: Bakranin, čokle i Ružir 


Ovo prezime susrećemo već u Bratimskoj knjizi (16. st.), a 
sklon sam misliti da su obitelji Grego potomci prvih hrvatskih 
došljaka na ovaj otok, i to iz slijedećih razloga: 1) Grego spada 
među najstarija hrvatska rodovska prezimena, 2) nisu sudjelovali 
u podjeli polja Blata i 3) i danas zauzimaju prostor na zapad prve 
hrvatske crkve u Blatu, to jest Sv. Križa, a nekoć su ovom rodu 
pripadali i današnji posjedi u Blatu obitelji Borovina Bele i Pet- 
ković Šanjara u Veloj strani. 


Kako su dobili prva dva nadimka, ne znam, a nadimak Ružir 
dobiše, jer ova grana roda Grego potječe od Ivana Grego, sina 
Petra i Mare Ružir, kćeri Marina, koji je rođen dne 29. lipnja 1756. 
X Od ovoga roda moramo istaći o. Marina Grego, franjevca, koji 
Je Živio u 18. st. Nauke je završio u Italiji i potom predavao filo- 
zofiju u Bresci, a teologiju u Modeni i Giustiniapoliju. Bio je i 
Provincijal provincije Sv. Jeronima, a, prema Ljetopisu ove župe, 

Papa Pijo VI bio mu je ponudio nadbiskupsku stolicu. Umro je 
na Badiji dne 30. listopada 1791. u 70. godini života. Ovaj je vrije- 
dni franjevac iza sebe ostavio: /. La storia dell'isola di Curzola in 
versi illirici (Povijest otoka Korčule u hrvatskim stihovima), 2. 
La critica allo Statuto curzulano (Kritika Korčulanskog statuta) 
i 3. Alcuni cenni sugli uomini illustri (Neke crtice o slavnim lju- 
dima na otoku). Tako prema Ljetopisu ove župe, a prema Marinku 
Gjivoje i Povijest samostana na Badiji u hrvatskim stihovima. 
Rukopis ovog posljednjeg djela čuva se u Državnom arhivu u Du- 
brovniku. 


GUGICĆ 
Nadimci: Črnac i Vlah 


U bilježnici arhiva Nikole Ostojića prostor određen za ovo 


prezime, poput mnogih drugih, ostao je neispisan, dok se u knjizi. 


istog Ostojića »Velaluka« navodi da su Gugići stigli u Blato iz Ra- 
čišća, a to je posve pogrešno. Da li su Gugići u Račišće stigli iz 
Blata, ne mogu tvrditi, jer se to može ustanoviti tek na temelju 
matica župnog ureda Račišće, ali je posve sigurno da su Gugići 
u Blato stigli iz Vojnića (Primorje!). U maticama vjenčanih ovog 
ureda riječ Vojnić ispisana je tiskanim slovima, kao da je tadanji 
župnik htio nama olakšati čitanje tog mjesta. Dne 29. srpnja 1682. 
Filip Gugić, sin pok. Šimuna iz Vojnića (Primorje) sklapa ženidbu 
sa Žuvom Radić pok. Jurja iz Blata. 


Da li je Žuva Radić od svoga bogatog oca plemića dobila velik 
miraz ili je pak njezin muž bio dosta bogat te je kupio onako 
velik teren u Malom Učijaku, ne možemo ništa određeno reći, ali 
i kasnije ženidbe sa Stipanovićima, Žaknićima i Dundovićima (li- 
ječnik!) jasno govore o ugledu tih obitelji. 

Iako je ova obitelj koncem 17. st. stigla u Blato, njihove su 
kuće i danas na samoj zapadnoj periferiji Blata, što nam bjelo- 
dano govori da je već u 17. st. Blato zauzimalo prostor koji i danas 
zaokružuje. 

Premda je kasno stigla ova obitelj u Blato, ovaj je rod dao 
dva svećenika-franjevca: o. Mauricija, profesora matematike, pro- 
vincijala, iskušanog duhovnika, koji je umro na Badiji god. 1946. 
i njegova nećaka, s krsnim imenom Mauricija, a redovničkim 0. 
Venka koji sada živi i radi u samostanu Sv. Klare u Kotoru. 


JOKOVIĆ — Vidi Prižmić 

JURETIC 


U Bratimskoj knjizi nalazimo da su Juretići sredinom 16. st. 
živjeli u Blatu, jer se u njoj spominje kao dobročinitelj bratov- 
štine Franko Juretić, sin Ivana, i Marko Juretić, kojega je sin 
Paško umro dne 24. siječnja 1649. Nemoguće je reći da li su blat- 
ski Juretići iz 16. st. izumrli ili odselili, a još je manje moguće 
utvrditi da li su Juretići, koji početkom 19. st. dolaze u Blato, 
potomci onih blatskih iz 16. st.? 


Po Nikoli Ostojiću, početkom 19. st. stigli su iz Podgore Petar 
i Bartul Juretić. Najprije su radili u Tomašića u Smokvici, a zatim 
u Stipanovića u Blatu. Prema maticama ovoga ureda znademo da 
su bili sinovi Ivana Juretića i Matije rođ. Pivac. Štedeći i radeći, 
kao obični manualni radnici, stekli su lijep kapital i složna braća 
otvaraju dućan u Blatu. Petrov život tragično završava u noći 
15. siječnja 1821, a Bartul nastavlja trgovinom i od toga Bartula 
potječe današnje potomstvo Juretića u Blatu. 


Šimun Juretić, unuk Bartulov, početkom ovog stoljeća nabav- 
lja jedan teretni auto, potom motornu drobilicu za pravljenje tu- 
canika (šodera!) i otvara malu tvornicu tjestenine. To su bili prvi- 
jenci ne samo u Blatu nego i na čitavom otoku. — Prva je, pak, 
automobilska žrtva na ovom otoku bio DONKO KUNJAŠIĆ GU- 
DIĆ. Stradao je dne 11. travnja 1912, a mjesto nesreće i danas 
križ kazuje. 

KALOGJERA 


Bez nadimka i s nađimcima: Zlatar i Tome 


Pradomovina je obitelji Kalogjera otok Cipar, a prezime izra- 
zito grčko. Neki ga na hrvatski prevode kao »dobar starac«, a neki 
»lijep starac«, odnosno »svećenik«. Zbog turskih navala na otok 
Cipar, obitelji Kalogjera već koncem 15. st. počinju napuštati ovaj 
otok da bi ga potpuno napustili god. 1570, kad je Cipar pao u 
turske ruke. Preko Krete i Venecije dospješe kojekuda. Danas su 
obitelji Kalogjera razgranate i žive u slijedećim državama: Grčkoj, 
Jugoslaviji, Italiji, Rumunjskoj, a ima ih dosta u Sjevernoj i Juž- 
noj Americi. 

Oko god. 1800. stigoše u Blato dva brata Kalogjera: Franjo, 
zlatar, i Toma, stolar. Odatle i nadimci: Zlatar i Tome. Ova se 
dva brata rodiše u Korčuli. Njihov otac Stjepan rodio se u gradu 
Hvaru god. 1752, a njihov djed Franjo u Veneciji god. 1703. 

.. God. 1938, prigodom 50. obljetnice smrti splitsko-makarskog 
biskupa Marka Kalogjera, o kojem sam par redaka napisao u 
Prvom dijelu knjige, pokojnikov nećak prof. dr Niko Kalogjera 

publicirao je lijepu knjižicu posvećenu uspomeni svoga velikog 
strica i iz nje sam uzeo gornje podatke. Prema istoj knjizi, još na 
Cipru a i kasnije, članovi su se obitelji Kalogjera posvećivali raz- 
nim zvanjima, a u prvom redu: vojničkom, svećeničkom, činovnič- 
kom, liječničkom i trgovačkom. To se obistinilo i na njihovim 
ograncima u Blatu. 

Franjo Kalogjera, sin Stjepanov, rođen u Blatu god. 1837, ot- 
kupio je krajem prošlog stoljeća »Paškvalovu prejicu« i ona se 
danas čuva u njegovih potomaka u Blatu, a veliku numizma- 
tičku zbirku, koju je kao načelnik i bogataš sakupio i otku- 
pio po raznim dijelovima ove prostrane župe, posebice oko crkve 
Sv. Jeronima, gdje mu je u blizini i bila kuća, poklonio je Arheolo- 
škom muzeju u Splitu uz uvjet da se nad zbirkom označi ime i 
prezime darovatelja: Franjo Kalogjera. 


KAPOR ' 
Nadimci: Baćo (nedavno izumro), Kačol, Kaporelo, Prije i Prime 

Prema bilješkama Nikole Ostojića Kapor su stigli u Korčulu 
iz Istre. Jedna se grana te obitelji potom spustila u Blato. Prvi 
spomen te obitelji u maticama ovog ureda nalazimo dne 23. kolo- 
voza 1682. kad Marin, sin Marka Kapor, sklapa brak s Franom, 
kćerkom pok. Sebastijana Goriglavić. Isti je Goriglavić bio notar 
u Blatu. Dne 14. studenoga 1719. Ivan, sin Marina Kapor, ženi 
Jaku, kćer Mata Žuvela, a njegov brat Prijam ženi Maru, kćer 
Ivana Žanetić dne 4. lipnja 1724. Nisam slučajno naveo ova vjen- 
čanja, jer mi se čini da nam ona jasno govore o smještaju da- 
našnjih obitelji Kapor u Blatu, 

Obitelj s nadimkom Baćo, rekao bih, da je ostala na terenu 
koji je kupio sam Marin Kapor ili je, radije, tu bila kuća bogate 
baštinice notara Goriglavić (Notari-advokati, zacijelo, nisu bili si- 
romašni ni u ona vremena!), dok su Ivan i Prijam otišli u Veli 
Učijak, gdje i sada žive njihovi potomci uz obitelji Žuvela i Ža- 
netić. 

Obitelj Kapor Baćo imala je »svoje dvore« na zapad Plokate 
uz samu ulicu koja ide prema Sv. Barbari, ili još jasnije: od nove 
krasne kuće, koju je malo prije zadnjeg rata sagradio najveći, 
predratni, blatski trgovac Petar Franulović Šjorzuan do kuće pok. 
Marka Anić. Staru je kuću pok. Marko Anić pred zadnji rat srušio 
i sagradio novu, ali zapadni dio te zgrade, vlasništvo obitelji Še- 
man, ostao je sačuvan i posve odgovara XVII st. i ugledu jednog 
notara Goriglavić. 

I predaja nam kazuje da je to bila kuća notara Goriglavića, 
jer veli »da su tu jednom bili svi uredi u Blatu.« 

KASTROPIL 


Nadimci: Panada, Perušilo, Hujak i Jula; zatim: Bele, Bruco i 
Gazdo 


Ova su tri posljednja kao prvi nadimak imali Borovina, koji 
im je sada postao obiteljsko prezime. (Pogledaj Borovina!) 

Od gornja prva četiri nadimka u Blatu danas žive još samo 
Kastropil s prvim nadimkom, a ostali su kojekuda otselili. 

Prezime Kastropil tipično je rimsko-grčkog podrijetla, jer CA- 
STRA je latinska riječ i znači tabor, grad, a PILE je grčka riječ i 
znači vrata. (Svi dobro znademo Pile u Dubrovniku!) To bismo 
prezime na talijanski jezik krasno preveli s Kaštelan, a hrvatski 
bismo kazali Čuvar grada. Nisu bili posjednici polja Blata, što, 
s obzirom na njihovo prezime, ni najmanje ne iznenađuje. Nema 
nikakve indikacije da su prethodno obitavali u prvoj blatskoj ro- 
manskoj citadeli, a teško je vjerovati da bi se jedno takvo rimsko- 
-Erčko prezime formiralo među našim življem. Logički je stoga za- 
ključak da su se najvjerojatnije doselili u Blato iz Grčke za vri- 
jeme mletačke vladavine ovim otokom. 

Prvi spomen ovih obitelji nalazimo u Bratimskoj knjizi, gdje 
se god. 1551. spominje Zuana Kastropilova. U istoj se knjizi nešto 
kasnije spominje i Andrija Kastropilović koji se spominje god. 
1577. i u knjizi Nobili abitanti... (str. 3.). Rodoslovlje ovih obi- 
telji možemo potom kontinuirano pratiti otkada počinju matice 
u Blatu. Ni ovim obiteljima, dakle, ne možemo utvrditi točno vri- 
jeme njihova dolaska na ovaj otok. 


Od starine su obitavali na zapad Plokate ispod »Paškvalovića« 
a iznad obitelji Kapor Baćo pa sve do »Gumanaca«. Budući da su 
stanovali u neposrednoj blizini župne crkve, bili su »po nasljed- 
stvu« zvonari skoro sve do konca 19. st. Jedna obitelj Kastropil 
Panada ustupa svoje prizemnice obitelji Petković Kovač, koja tu 
gradi i danas postojeće zgrade, a u zamjenu dobiva uređenu zgra- 
du u Malom Učijaku. I danas se u Blatu iznad te zgrade spominje 
»Kovačev torkul«. 


' . Među malobrojnim pismenim pučanima iz konca 18. st. bio 
jei Ivan Kastropil, a svi su izgledi da je u ovim obiteljima bilo 
»pismenih«, jer su češće bili prokuratori pučana. 


KOSOVIĆ 


j Prema maticama vjenčanih, dne 13. veljače 1820. Ivan, sin 
Stjepana Kosović, iz župe Drvenik sklopio je brak s Franom Sur- 
Jan pok. Dinka. Rekao bih — jer u neposrednoj blizini žive Koso- 

vić i Surjan — da je došao »na ženino«, Prema Ostojiću, isti je 
Ivan najprije radio u Marka Cetinić Bonasera. Prema maticama 
umrlih, dne 16. svibnja 1692. umire u Blatu Mara žena Tome Koso- 
vić, a i kasnije susrećemo Kosoviće u blatskim maticama i potom 
nestaju. Sličnu stvar nađosmo i kod Juretića, te što rekoh za njih 
važi i za Kosoviće. 


KOVAČIĆ 
Nadimak: Kušan 

Svi Kovačići u Blatu danas imaju i nadimak Kušan, a jednom 
tako nije bilo, jer su se i svi današnji Bosnići pisali Kovačić. U 
Bratimskoj knjizi u 16. st. nalazimo u Blatu Veselu Kušanovu, a 
malo zatim i Milicu Kušanovu. Dne 22. rujna 1649. umire Frana, 
žena Franka Kušan, a god. 1681. Antun Kušanović. Rodoslovlje 


današnjih obitelji Kovačić Kušan možemo kontinuirano pratiti od. 


god. 1671, kada Ivan, sin Antuna Kovačić, sklapa ženidbu s Mag- 
dalenom, kćerkom Marka Kovačić, pučki Bosnić (vjenčani 29. XI 
1671.). Kod ovog vjenčanja ne stoji nadimak Kušan, ali je posve 
sigurno riječ o istoj obitelji i nadimak Kušan u maticama pojavit 
će se uz Kovačić u 18. st. Isto je tako sigurno da se ovi Kovačići 
razlikuju od Kovačić Bosnić. Nakon gore rečenog ovako bismo 
zaključili: najvjerojatnije su se preci ovih obitelji u 16. st., ili 
malo ranije, doselili s prezimenom Kušan koje susrećemo iu dru- 
gim dijelovima naše domovine, a od zanimanja kovač dobiše nak- 
nadno obiteljsko prezime. Posve je sigurno da nisu sudjelovali u 
podjeli polja Blata. Položaj na samoj zapadnoj periferiji Blata 
jasno govori o doseljeničkoj obitelji u kasnijim stoljećima, a ot- 
kuda ne možemo reći. 


KUNJAŠIĆ 


Bez nadimka i s nadimkom Gudić 

Pogrešno piše o njima Ostojić, kao o pripojenim plemićima 
oko god. 1600, jer ih ne spominje ni Giustinian, a njihovo se pre- 
zime, u stvari, nije bilo još u današnjem obliku formiralo. Ipak 
u Bratimskoj knjizi oko god. 1570, imamo Franka Kunjašića i 
Marina Kunjas. Uostalom, i danas mjesto Kunjašić u Blatu se 
često čuje Kunjas. Potomci su plemićkog roda, koji je stigao na 
ovaj otok s knezom Mislavom, jer su sudjelovali u podjeli polja 
Blata. X 

Još se mi malo stariji na zapad od Žmakalovih Zlinja sjećamo 
»Kunjasovih Zlinja«, a i danas na tom terenu žive Kunjašić s na- 

dimkom Gudić. Tu je, bez sumnje, bilo prvo obitavalište svih Ku- 
njašića i bili su u neposrednoj blizini (kuća do kuće!) s obitelju 
Berković, kojih je grb još ugrađen na kući. Berkovići u prošlom 
stoljeću otseliše u Velu Luku i sada je ta kuća vlasništvo obitelji 
Bačić Fratrić. U popisu plemića iz god. 1420. nalazimo i Berkoviće, 
a prezime se Kunjašić tek formiralo u 16. st. S obzirom na gornje 
činjenice, mislim da su Kunjašići vjerojatno samo otcijepljena 
grana roda Berković. 

Posve sigurno znademo da su u 18. st. Plaškvalovići, koji su 
u Korčuli živjeli »na visokoj nozi«, prodali Kunjašićima svoje sta- 
nje i posjed na zapad od župne crkve. Isto je tako sigurno da su 
Kunjašići ustupili svojoj sestri Mariji, udatoj za Antuna Marinović 
Bršćan koncem 18. st., kuću i teren u Velom Učijaku. Kako su 
Kunjašići došli u posjed dotične kuće? Tu, od starine nisu bili, a 
kuća je opkoljena kućama obitelji Tulić i Protić. Malo je vjero- 
jatno da su Protići takvu kuću imali, a još manje vjerojatno da 
bi je bili prodali. Svi su, dakle, izgledi da su tu kuću kupili od 
grane obitelji Tulić koja je također živila u Korčuli poput Paškva- 
lovića na »visokoj nozi«. Novac im je trebao i kuću prodaše. 


I u ovom su rodu pojedine grane izumirale i emigrirale, tako 
da je praotac svih današnjih Kunjašića u Blatu Antun Kunjašić, 
rođen u drugoj polovici 17. st. Kako sam čuo od potomaka ove 
obitelji, ovaj je Antun sa svoja četiri sina: Markom, Frankom, An- 
tunom i Ivanom počeo gradnju zvonika blatske župne crkve, jer je 
bilo nagađanja i »svačanja« između Crkovinarstva i Male Kurije, 
na kojem mjestu da se zvonik gradi: da li na mjestu gdje je danas 
ili na sjevernoj fasadi crkve, iznad poprečne lađe. To isto sam čuo 
i od pok. msgr don Pera Franulović. 


Od malo prije spomenutog Antuna preko njegova sina Marka 
proistječu svi Kunjašić s nadimkom Gudić i to svi od Markova 
potječu svi Kunjašići s nadimkom Gudić, i to svi od Markova 
praunuka Donka koji je dobio taj nadimak. — Praotac Kunjašića 
bez nadimka je Markov brat Franko. Frankov praunuk Antun bi- 
jaše oženio Jaku Tomašić iz Smokvice i njegova dva sina: Ivan i 
Mato pođoše živjeti na »dotu« svoje bogate majke u Smokvicu. 
I danas njihovi potomci žive u Smokvici. 


 KWOKAL 


I danas je još samo jedna obitelj u Blatu s tim prezimenom, 
a potječu od Manojla Kwokal, liječnika, rođena u Briinu — Mora- 
vija — dne 5. prosinca 1809. On je kao mlad liječnik stigao u 
Blato oko god. 1840. i dne 17. svibnja god. 1847. sklopio brak sa 

Žuvom Samueli Kačić iz Blata. Umro je god. 1869. u Lastovu kod 
svoje kćerke Mandaljene udate za Ivana Dražinić. 


LIPOVAC 


Ova je obitelj stigla u Blato iz Kotora, vjerojatno koncem 
18. st. Prvi se put ovo prezime spominje u maticama 26. veljače 
1815, kad u kući Franka Marinović Šarenko umire Nikola, sin gosp. 
Stjepana Lipovac iz Kotora. Ova titula »gospodin« jasno govori o 
bogatstvu Stjepana Lipovac, a to isto svjedoči i činjenica da je on 
bio kupio dobar dio Zlinja od Paškvalovića. Preselio se potom u 
Lastovo, a Zlinja od njega kupi obitelj Petković Kovač, koja se 
tijekom 19. st. ekonomski naglo podiže. U Mali Učijak, obitelj 
Lipovac dođe na kuću obitelji Padovan, jer je Petar Lipovac dne 
15. veljače 1896. oženio Franicu Padovan Berganj, kćer Ivana. 


LOJE 


I ova je obitelj stigla u Blato koncem 18. st., ali iz Trogira. 
Dne 12. veljače 1783. u Blatu Donko Loje ženi Paskvalinu Boski 
kćer Petra iz Blata. Donko je bio po zanimanju postolar, a njegov 
sin otvara dućan. Od njega potječu svi današnji Lojetovići u Blatu, 
od kojih se mnogi raseliše i po domovini i van domovine. Njihova 
današnja »stanja« u Blatu jednom su pripadala obitelji Stipković 
Halić. 

LUČIĆ 
Nadimak: Bašića 
Antun je Lučić sa svojom ženom Ankom Foretić oko god. 


1830. stigao u Blato iz Hvara, jer se njegov stariji sin Juraj rodio 
god. 1827. u Hvaru, a sin mu se Antun rodio god. 1837. u Blatu. 


Kako i zašto dobiše nadimak Bašica (»bašica« = deblja kamena 
ploča!) nije mi znano. U Blatu ih češće zovu i Hvaranin, jer stigoše 
iz Hvara. 


MARENKO 


Nadimak: Osomin 

Iako, i sada i u prošlosti, jedna jedina obitelj s ovim prezime- 
nom, ipak ima nadimak. Ova obitelj potječe, po Ostojiću, od Antu- 
na Ljubković, koji je u Blato stigao iz Lošinja oko god. 1770. sa 
zanatom bačvara. U Blatu je oženio neku primalju Mariju, rodom 

iz Lumbarde. Stariji je sin tragično svršio kao i njegov otac, a 
kasnije potomstvo potječe od Ivana-Josipa, koji je rođen u Blatu 
dne 31. svibnja 1784, dva mjeseca nakon očeve tragične smrti. 

Možda će biti zanimljivo na primjeru ove obitelji pogledati 
promjenjivost i nestabilnost prezimena. Prema maticama vjenča- 
nih dne 23. III 1776. Antun Luković pučki Marinko iz Malog Loši- 
nja sklapa brak s Marijom, kćerkom pok. Urse iz Lumbarde. — 
U maticama krštenih čitamo da se dne 31. V 1784. rađa Ivan-Josip, 
sin pok. Antuna Ljubković iz Lošinja i njegove žene Marije. — Pre- 
ma maticama vjenčanih dne 22. siječnja 1807. sklapa brak Ivan, 
sin pok. Antuna Marinković, zvani Ljubković, i Jaka, kći Ivana 
Gavranić Udovičić. Dne 31 siječnja 1839. sklapa brak Ivan Marinko 
Ivanov i Jake Gavranić s Marijom Šeparović. — Danas se služ- 
beno pišu Marenko, a narod ih redovito zove Osomin. Kako je 
došlo do ovog nadimka, meni nepoznato, ali malo osoba u Blatu 
znade njihovo »službeno« prezime. — Iako su stigli u Blato pred 
više od 200 godina, još su uvijek na samoj zapadnoj periferiji 
Blata. To nam jasno govori kako je Blato već davno zahvatilo pro- 
stor na kojem se i danas nalazi. 


MARINOVIĆ 
I Nadimci: Anđel, Čafranko, Salata i Zmakalo 
:II Bez nadimka i nadimci: Bršće, Bršćan, Doro, Šare, Šarenko i 


Zano 
HI Nadimci: Barilo, nedavno izumrli Branda i Njoka 


Već smo doznali da su neki Marinovići sudjelovali kao plemići 
u podjeli polja-jezera Balata. To su potomci došljaka s knezom 
Mislavom i njihov je praotac Mišo Marinović, koji se spominje u 
popisu plemića iz god. 1420. (Vidi Donjerković!) — Nadimak je 
Salata zaveden u matice ovog ureda već sredinom 17. st., jer dne 


1. 6. 1649. umire Marin Salata. Od ovog Marina potječu Marinovići 


koji danas imaju nadimke: Salata, Anđel i Čafranko, jer su ova 
dva posljednja donedavna imali kao prvi nadimak Salata. — Zai- 
sta je anegdota, ali je zgodna i donosim je. Majka je imala tri 
sina i jednom reče: »Jedan mi je sin zelen poput salate, a drugi 
žut poput čafrana, a treći dobar poput nađela.« Navodno odatle 
ta tri nadimka. — Ovoj prvoj grupi Marinovića prvotno je obita- 
valište bilo na velikoj parceli Marinovića, na zapad od »Paškva- 
lova.« Od roda Marinović Žmakalo potječe i župnik Blata od god. 
1630.—1656. i on si je dao sagraditi »novu zgrađu« u Malom Uči- 
jaku. I danas postojeći natpis nad prozorom to potvrđuje. 

Druga grupa Marinovića potječe od Antuna Matulović pok, 
Marina, koji je dne 22. rujna 1679. oženio Franu Kozmejić. On je 
čak i dobio nadimak Šarenko, jer dne 15. siječnja 1769. u 76. god. 
umire njegova kći Jaka pok. Antuna Matulović Šarenko. Od ovog 
Antuna, a preko sina mu Nikole i praunuka Antuna, krštenog 8. 
travnja 1748, potječu Marinović Bršće i Bršćan. — Preko istog 
Nikole i praunuka mu Josipa, rođenog 1750. god., potječu Marino- 
vići Doro, Zano i danas bez nadimka. Od istog Antuna Matulovića 
Šarenko, a preko sina mu Franka potječu Marinovići Šare i ša- 
renko koji dolaze na veliku parcelu Marinovića uz Paškvalovo i to 
najvjerojatnije putem ženidbe, jer dne 13. siječnja 1778. Franko 
Marinović Šarenko ženi Franu, kćer gosp. Marka Marinović (Žma- 
kalo). — Od istog Antuna Matulović Šarenko, a preko sina mu 
Marina potječu Marinović Šarenko koji su i dalje ostali na zapad- 
noj periferiji Blata. Da su ovi Marinovići bivši Matulovići, mogao 


bih iznijeti dosta dokaza, a nastojat ću biti što kraći. Najprije je 


veoma značajno da Nikola Ostojić, koji je bio puno bliži 18. st. 
nego mi danas, upravo na onoj listini gdje navodi djelitelje polja 
Blata, veli da su Marinovići zapravo Matulovići. I ovdje je Ostojić 
napravio grešku, jer je trebao upisati: neki su Marinovići u stvari 
Matulovići. Već, znademo da su neki Marinovići sudjelovali u po- 
djeli polja Blata, a da se Matulovići pojavljuju kao nepristrani 
svjedoci, Posve je sigurno da ćemo doznati, ako se pronađe popis 
djelitelja polja Blata iz konca 18. st., da ni Marinovići, koji su jed- 
nom bili Matulovići, u toj podjeli nisu sudjelovali. — Da su Mari- 
novići ove grupe bivši Matulovići, navodim samo nekoliko dokaza. 
Kod rođenja Josipa Marinovića dne 20. 4. 1750. piše samo Mari- 
nović, ali kod vjenčanja njegova oca dne 22. 6. 1743. čitamo Ivan 
sin Nikole Matulović alias Marinović. Kod vjenčanja Josipova dje- 
da Nikole dne 5. rujna 1713. piše samo Matulović, ali je isti Nikola 
zaveden u nekom popisu iz god. 1734. u knjizi »Per li fratelli Fau- 
rovich« (str. 7.) i tu čitamo Nikola Marinović detio Matulović. — 
Dne 14. 4. 1762. sklapa brak Antun Matulović i Jaka Šeparović kći 
Rafaelova. Tako piše. God. 1786. umire Antun i njegova se udovica 
preudaje dne 23. 7. 1789. i kod ovog vjenčanja čitamo: Jaka Šepa- 
rović kći Rafaela, a udovica Antuna Marinović Šarenko. — Nadam 
se da ćemo se svi složiti da se od onog Marina Matulović, oca 
Antunova, koji je umro prije god. 1679. formirao patronimik Ma- 
rinović, koji se u knjigama na početku ne piše, a po tom imamo 
Matulović alias Marinović i konačno samo Marinović. — Velika 
je vjerojatnost da se upravo Marin Matulović, koji je umro prije 
god. 1679, otselio iz geta u Vlasinju, gdje se formiralo bar u 16. st. 
prezime Matulović, na krajni zapad Blata, jer svi njegovi potomci 

tu imaju svoje prvotno boravište. — God. 1842. Ivan Marinović 
pok. Marka oženio je baštinicu Katu Novaković Rušević i tako je 
ova grana Marinovića bez nadimka došla na Pločine. — Antun Ma- 
rinović, kršten 1848, ženi Mariju Kunjas Marinovu i Marin daje 
svojoj kćerci i zetu Antunu obilat miraz u kući i zemljištu u Ve- 
lom Učijaku. Od ovog Antuna Marinovića potječu Marinovići Brš- 
ćan i Bršće. Na početku su imali nadimak Bezić. 

Bivši su Matulovići i Marinović Keša, kojih potomci danas 
žive u SAD-u, a u Blatu ih više nema. Ovi ne potječu od Antuna 
Matulović, nego od Marina Matulović i Jake Šeparović, vjenč. 5. 
2. 1684. 

Za obitelji Marinović Žeravica, kojih također danas u Blatu 
nema, kao ni za treću grupu Marinovića, to jest: Barilo, Njoka i 
nedavno izumrle Branda, nisam uspio otkriti da li su to bivši 
Matulovići ili potomci Miša Marinović iz god. 1420. 

Matulovići su, kao što ćemo se kasnije uvjeriti, otcijepljena 
grana roda Žaknić. Žaknići su potomci bjegunaca iz Salone. I Ma- 
rinovići, bivši Matulovići, po muškoj su lozi također potomci bje- 
gunaca iz Salone. 


MARTINOVIC 
Nadimci: Tuta, Rovinjez, Sikijan i Baško 

U Bratimskoj knjizi u god. 1560. nalazimo kao dobročinitelji- 
cu Katu de Martin, dakle: Katu Martinovu. Martinovići potječu 
od ovog Martina iz XVI st., jer čim počinju matice ovoga ureda 
početkom XVII st., odmah nalazimo Martinoviće i njilova rodo- 
slovlja možemo pratiti od tada do danas. — Prva se tri nadimka 
spominju već u*XVIII st., a četvrti je nadimak nastao na taj način 
što je dne 29. studenoga 1876. Antun Martinović oženio kćer-bašti- 
nicu Jaku Surjan Baško; i tako je — jer je otišao »na ženino« — 
donio svoje prezime Martinović, a primio nadimak Baško, to jest 
nadimak kuće gdje se priženio. 


MAŠKOVIĆ 

Obitelji Mašković ni danas nemaju nikakav zabilježeni nadi- 
mak u crkvenim knjigama. Prvi se put spominje u maticama ovo 
prezime dne 16. lipnja 1695, kad umire Frana, žena Grgura Maš- 
ković. Od tog Grgura i Frane Mašković potječu svi današnji Maško- 
Vići u Blatu. Razumljivo da je i kod ovih obitelji bilo grana koje 
su izumirale ili iz Blata selile. — Dne 20. studenoga 1710. umire 
Palma, kći Marka Bosnić ili Mašković, a slično susrećemo i još 
na dva mjesta. Ta činjenica i neposredna blizina starog »stanja« 
ovih obitelji uz kuću Bosnić Bagatela daje mi pravo zaključiti da 

su Maškovići odijeljena grana roda Bosnić, kao što su Padovan i 
Joković odijeljene grane roda Prižmić, koji zaboravljaju svoje biv. 


: še pra i pišu se novim. 


M A TULOVIĆ 
Nadimci: Smočil i Šmare 


Potomci su plemićkih obitelji i stoga su na ovom otoku prije 
god. 1399, kad je došlo do »Zatvaranja Velikog vijeća.« Prema ro- 
doslovljima don Franka Telenta pojavljuju se kao nepristrani svje- 
doci kod parničenja oko polja Blata i iz ovoga slijedi da ne spa- 
daju u plemstvo koje je stiglo na ovaj otok s knezom Mislavom. 
Prezime je MATULOVIĆ nastalo od imena »Matul« (Mato!). U po- 
pisu plemića iz druge polovice 18. st. imamo pet obitelji ovog pre- 
zimena. Ovo prezime ne nalazimo u popisu plemića iz god. 1420, 
a u tim plemićima moramo naći i pretke Matulovića. 


Prezime se Matulović u Blatu formiralo barem početkom 16. 


st., jer u Bratimskoj. knjizi u drugoj polovici istog stoljeća nala- 
zimo Matula i Donka Matulović. Pri koncu istog stoljeća u Blatu 
imamo župnika Paška de Mattheis, a to je samo latinizirano pre- 
zime Matulović. Ne treba nam u Blatu mnogo invencije i lako 
zaključujemo da je prvotno obitavalište ovih obitelji bio »SMARE- 
TOV DVOR«, a to je srce »VLASINJA« gdje su sve sami Žaknići. 
Napominjem: obitelj Šeparović Šćerban »okolo Kuzme« došla je 
u taj dvor, odnosno kuće Žaknića, kad je Marin Šeparović Šćerba 
dne 26. 4. 1845. oženio KORU ŽAKNIĆ, kćer Marka, koja je u oca 
bila baštinica. — Koliko su rodbinski danas daleko, kad još u 17. 
st. Marin Matulović ženi bez zapreke Franu Matulović Marinovu? 
Rezimirajmo: ovog prezimena nemamo među plemićima iz 
god. 1420, već se pojavljuje u 16. stoljeću; njihovo je prvotno obi- 
tavalište u srcu »Vlasinja« između Žaknića i poput ovih ne sudje- 
luju u podjeli polja Blata. I nakon rečenog nameće se zaključak: 
od nekog Matula Žaknić, iz kraja 15. ili početka 16. stoljeća, stvo- 
rilo se novo obiteljsko prezime MATULOVIĆ. I ovaj, dakle, rod 
potječe od Ivana Prohite koji je pobjegao iz razrušene Smioni 


Pogledaj Marinoviće! 
MILAT 


Nadimci I: Knez, Stanić, Zlatić, Brkoća, Luketa, Hrastovac 
Nadimci II: Panža, Mrčica, Bego, Kisilo i Šavlija 


Obitelji prvih šest nadimaka potječu od Petra Milat, umrlog 
dne 31. srpnja 1641. Rodbinski su bliži Knez i Stanić, a Brkoća 

su se donedavno pisali Zlatić. Luketa i Hrastovac imali su pret- 
hodno: u 18. st. zajednički nadimak, te ga odbaciše i svatko se 
»okrstio« svojim novim nadimkom. 

Obitelji drugih pet nadimaka potječu od Marina Milatić (sicl), 
koji je umro prije god. 1629, kad počinju u Blatu Matice mrtvih, 
a za njega znademo po njegovoj ženi Mari, udovi Marina Milatić, 
umrloj dne 21. svibnja 1638. Kod ovih obitelji rodbinski su bliži 
Mrčica, Kisilo i Bego, jer su se svi jednom pisali Mrčica. 

Ovo prezime nalazimo i u drugim dijelovima naše domovine, 
a u Blatu je prvi put zapisano u Bratimskoj knjizi (16. st.), i to 
Marin Milat. Vjerojatno je to isti, čiju je udovicu u prvoj polo- 
vici 17. st. župnik označio kao Milatić. — I Petar i Marin imali su 
više sinova, ali starijem sinu na krštenju stavljaju ime Franko, a 
to bi po našem običaju značilo da im se otac zvao Franko i vrlo 
su vjerojatno Marin i Petar bili rođena braća. 

Uglavnom su sve obitelji MILAT bile smještene u KRTINJI. 
Između dva zadnja rata, jedna obitelj Milat Knez kupila je bila u 
obitelji Cetinić Tunjar teren i tu ispod PLOČINA sagradila tri 
kuće. — Prezime Milat i prvotni položaj njihova obitavališta u 
Blatu daju pravo zaključiti da se radi o doseljenicima u Blato u 
16. ili najranije u 15. stoljeću. — Napominjem: iz pouzdanih iz- 
vora znademo da neki MILAT u 15. stoljeću žive u Mostarskom 
Blatu, ali to još ne znači da je netko od njih došao u naše mjesto. 
— Ovaj je rod dao u Blatu samo jednog svećenika i to don Frana 
Milat Knez, dugogodišnjeg vjeroučitelja na Osnovnoj i Građanskoj 
školi u Blatu. 


MILETIĆ 


Nadimak: Popovac 


Nadimak jasno govori da su ove obitelji stigle u Blato iz Po- 
pova polja, a to potvrđuju i matice vjenčanih, jer se dne 11. svib- 
nja 1734. u crkvi Gospina Navještenja vjenčao Petar Miletić iz 
Popova polja i Senija Musunjanin. U maticama ne piše, odakle je 
zaručnica, ali ne mislim da je bila iz Blata, jer to prezime nikako 
nisam susreo ni prije ni kasnije u blatskim maticama. 


MILOSTIĆ 


Nadimci: Marijan i Tragetir 


I ovo prezime ne nalazimo u Bratimskoj knjizi (16. st.), ali 
je već u prvoj godini matica umrlih zaveden Ivan Milostić, koji je 
umro dne 25. kolovoza 1629. Od tada možemo kontinuirano pratiti 

postojanje ovih obitelji u Blatu. — Od Milostića otcijepili su se 
Boglić i poput nekih drugih obitelji prestali pisati svoje pravo obi- 
teljsko prezime i bivši nadimak Boglić postaje im stvarno prezime. 
Primjera radi: dne 30. srpnja 1749. umire dijete Ivana Milostić 
pučki Boglić, a dne 15. listopada 1822. umire Franko, sin Ivana 
Boglić alias Milostić i potom se više Milostić uz prezime Boglić u 
maticama ne spominje. Bez sumnje je prvo obitavalište ovih obi- 
telji bilo u istočnom dijelu Velikog Učijaka, a kako se grana ove 
obitelji s nadimkom Tragetir preselila u Velu Stranu, meni nepo- 
znato. 


MIROŠEVIC 
Nadimci: Lovrinčević, Dubaj, Paladin i Andrijaš 


Potomci prvih dvaju nadimaka još žive u Blatu, a obitelji dva- 
ju posljednjih za Blato su u prošlom stoljeću izumrle. 


Pogrešno piše Ostojić o ovim obiteljima kao potomcima Ma- | 


rinka Mirošević, koji je, kao namjesnik kneza Zente, upravljao 
ovim otokom od god. 1400—1402. Skoro je nevjerojatno da bi 
sinovi jednog upravitelja, koji je samo dvije godine upravljao 
ovim otokom, ostali na ovom otoku i počeli obrađivati zemlju, 
jer to ne učiniše djeca ni knezova, ni namjesnika bilo hrvatskih, 
bilo mletačkih, koji su i dulje vremena upravljali ovim otokom. 
Na pomisao da Miroševići ovog otoka potječu od gore spomenu- 
tog Marinka Mirošević vjerojatno je nekog potaklo isto prezime, 
kao i bogatstvo i ugled ove pučke obitelji. Suvišno je trošiti riječi 
i dokazivati da isto prezime ne znači i rodbinsku vezu. Obzirom 
na veliko emigriranje, koje od najranijih vremena možemo pra- 
titi u Blatu, ne isključujem čak mogućnost da je netko od Miro- 
ševića u 14. st, emigrirao iz Blata i da je njegov potomak kasnije 
početkom 15. st. u osobi Marinka Mirošević došao na ovaj otok 
kao namjesnik kneza Zente. 


I sam Ostojić navodi — a to sam čitajući arhivske spise i 
sam ustanovio — kako su Miroševići među svim blatskim pučkim 
obiteljima imali prvenstvo i u podjeli polja Blata, jer od trojice 
pučana redovito je bio jedan Mirošević. Daleki, stoga, preci i ovih 
obitelji stigoše na ovaj otok s knezom Mislavom. Kad se formiralo 
njihovo sadašnje prezime, ne možemo precizno tvrditi, ali ga na- 
lazimo već u Bratimskoj knjizi iz 16. st. Najbogatiji ogranak ove 
obitelji nosio je nadimak Paladin. U feudalnom društvu paladini 
su bili dostojanstvenici na kraljevu, odnosno kneževu dvoru. Ne- 
mamo nikakve potvrde da je netko od Miroševića vršio dotičnu 
funkciju, a kako dobiše taj nadimak, ne znam. Možda ga dobiše 

zbog bogatstva i mnogih napoličara koji su obrađivali njihovu 
zemlju. I ovi, da izbjegnu teretima pučana u Blatu, sagradiše kuću > 
i u Korčuli, a u Blatu su imali dvije kuće: jednu uz kuću Miro- 
šević Lovrinčević (ova je po kćeri nasljednici prešla bila u vlasni- 
stvo Razlog, a sada na isti način u vlasništvo Žanetić Sinković), a 
drugu kuću podno Velog Učijaka. Ova je posljednja putem udaje 
bila prešla u vlasništvo Bosnić Bruk, a nedavno je kupiše Bačići. 
Tu se i danas spominju u Blatu KANAVELIČA DVORI i mislim 
da je ta zgrada jednom pripadala našem pjesniku Petru Kanave- 
liću, jer to nije bio teren Miroševića od starine! 

Drugi ogranak ovih obitelji dobio je nadimak Lovrinčević, 
jer je u njihovim obiteljima bilo često ime Lovro. Tako se stvorio 
patronimik Lovrinčević koji im je i do danas nadimak. Zbog toga 
u crkvi Presv. Trojstva (Sv. Lucija!), koju je ostavinskom odred. 
bom dao većom sagraditi (ampliare!) don Juraj Mirošević koncem 
17. st., na oltarnoj pali ispod Presv. Trojstva imamo uz sv. Luciju 
i sv. Lovra. Ova je grana Miroševića također koncem 17. st. sagra- 
dila i crkvu Sv. Barbare. Ove činjenice, prekrasna kuća i velik 
»kaštil«, koji je u miraz dobila Jaka Mirošević, udata dne 29. trav- 
nja 1747. za Ivana Verzotti iz Korčule, jasno i nedvosmisleno go- 
vore o moći i bogatstvu i ovog ogranka roda Mirošević. 

Nepoznato mi je kako je obitelj Mirošević Andrijaš bila do- 
spjela u vrh Velog Učijaka. Njihova je kuća po kćeri nasljednici 
bila prešla na obitelj Kastropil Borovina Gazdo »Jurina« i sada 
ponovo po udaji u vlasništvo Bačić Posinak. Naprotiv, posve je 
evidentno kako obitelji Mirošević Dubaj stigoše u Mali Učijak 
Dne 31. kolovoza 1757. Franko, sin Jerka Mirošević Dubaj, oženio 
je Žuvu, kćer Antuna Gugić, a njezinu sestru Mariju oženio je 
Frankov rođak, također Franko Mirošević Dubaj, sin Ivanov. — 
Obadva prijeđoše na imanje svoga tasta. 


Obitelj Mirošević Andrijaš izumrla je u prošlom stoljeću po 
muškoj lozi. Potomci obitelji nadimka Paladin i danas žive, ali ne 
u Blatu, a potomci nadimaka Lovrinčević i Dubaj žive i danas i u 
Blatu, i u Veloj Luci, i diljem naše domovine, dapače mnogi i izvan 
domovine. 


Miroševići su vrlo često bili prokuratori pučana i kao takvi 
zastupali blatski puk u borbi protiv plemića, a to jasno govori o 
razboritosti i ugledu ovih obitelji. 

Nakon svega, gore rečenoga, ništa nije neobično da su u svo- 
jim kućama redovito, iako pučani, imali sluge i sluškinje. Tako 

god. 1722. umire Petar Raguseo, sluga gosp. Franka Mirošević, a 
god. 1742. umire Dinka, sluškinja gosp. Marka Mirošević. . 
Dovoljno je pogledati u prvom dijelu moje knjige popis sve- 
ćenika da se uvjerimo koliko je učenih osoba dao ovaj rod, a je- 
dan je od njih čak doktorirao u Gorici i fotografija njegove dok- 
torske diplome nalazi se na kraju prvog dijela moje knjige. 


Na koncu bih htio istaći o. Bona Mirošević, koji je umro na 
glasu svetosti. Rođen je u Blatu god. 1710, a završio je škole i bio 
ređen za svećenika u Bologni (Italija), gdje se već kao mlad sve- 
ćenik odlikovao kao vrstan propovjednik. Po povratku u domo- 
vinu najviše je živio u samostanu na Badiji, gdje je i umro god. 
1792. — Dok su se, povodom njegove smrti, u blatskoj župnoj 
crkvi obavljale zadušnice, na propovjedaonici se pojavila jedna 
mala ptica i neko vrijeme krasno pjevala. Puk je u tom vidio 
»neko znamenje.« Tako u Ljetopisu župe! Iz poštovanja prema 


ovom vrijednom i spomena dostojnom svećeniku još i danas u nje- | 


govih rođaka u Veloj Luci susrećemo ime Bono. 


NADILO 
Nadimci: Buran, Krenić i Močivuna 


Ovo prezime ne nalazimo u Bratimskoj knjizi iz 16. st. Vjero- 
jatno se ono već i bilo formiralo, ali u istu knjigu nije bilo zave- 
deno, jer i ovo prezime susrećemo čim počinju matice ovog ureda. 
Tako, dne 4. siječnja 1647. umire Marin Nadilo, a malo zatim i 
Nikola Nadilo; i njihov rod od tada možemo kontinuirano pratiti 
u blatskim maticama. Sigurno je da nisu sudjelovali u podjeli 
polja Blata. Kad ovamo stigoše njihovi daleki preci, ništa određe- 
nije ne možemo tvrditi, ali nije isključena čak ni mogućnost da 
su potomci prvih hrvatskih doseljenika na ovaj otok, jer i danas 
žive na zapad crkvi Sv. Križa. 

Jedna grana ovih obitelji u 17. i 18. st. nosi nadimak Remeta, 
te je sva prilika da su bili nadstojnici crkve Sv. Križa i grobari, 
i to od koljena na koljeno, kao što su Kastropil Panada od koljena 
na koljeno bili zvonari. Budući da su kuće ovih obitelji i danas 
u neposrednoj blizini Starog groblja, to ni najmanje ne iznenađuje. 


NOBILO 


Nadimci: Marijetić i Kuzme, a oba kao prvi nadimak imaju Lom- 
bardin 


Kako je došlo do nadimka Marijetić, meni nije poznato, a na- 
dimak Kuzme dobiše, jer se češće u toj grani — pa i danas — 

povlačilo ime Kuzma. Prvi zajednički nadimak Lombardin govori 
fa u Blato dođoše iz Lumbarde. To potvrđuju i knjige, jer dne 12. 
rujna 1735. Nikola Nobilo iz Lumbarde ženi Jaku, kćer Kuzme Fa- 
rac iz ove župe. 

Prvotno obitavalište ovih obitelji rekao bih da je bilo ispod 
crkve Sv. Liberala, gdje i danas neki borave i imaju posjed. 

* Početkom ovog stoljeća jedna grana ovih obitelji prešla je u 
Veli Učijak »na biće« Petković Čiča. Da li dođoše u Mali Učijak 
početkom 19. st., po ženidbi Kuzme Nobilo i Padovan Kate ili kup- 
njom, ne mogu sa sigurnošću tvrditi. , 


lako sam više puta prelistao i matice mrtvih, samo za jednu 
osobu nađoh zapisano da je stradala od ujeda zmije, i to: dne 
9. svibnja 1750. umrla je Mara Nobilo »ex morsu vipereo.« 


N o VAKOVIĆ 
Nadimak: Rušević 


: Jednom je u Blatu postojala plemićka obitelj Rušević. Ovo 
prezime još nije bilo formirano početkom 15. st. Iz knjige: »Per 
il comun del casal di Blatta« (str. 40.) znademo da je god. 1623. 
bio član Male Kurije u Blatu gosp. Kuzma Rušević skupa s Pavlom 
Šeman i Frankom Cetinić. Dvori i posjed ove plemićke obitelji 
prostirali su se u Blatu na zapad od Stipkovića, a iznad Paškvalo- 
vića, sve do Cetinić Tale. Ruševići su sudjelovali kod podjele polja 
Blata, i sudeći po položaju njihovih kuća u Blatu pripadali su rodu 


Zmaj. Međutim nisu imali sreće u muškom porodu. 


U Bratimskoj knjizi (16. st.) zabilježen je kao dobročinitelj 
Bratovštine Svih Svetih neki Novak bez prezimena i od tog se 
Novaka formiralo novo obiteljsko prezime Novaković. Netko od 
tih Novakovića, prije početka pisanja matica, ženi kćer nasljed- 
nicu jedne grane Ruševića i nastaje nova obitelj Novaković Ruše- 
vić, koja nije plemićkog roda, ali sudjeluje u podjeli polja Blata. 
Kojoj je pučkoj obitelji pripadao taj Novak, nemoguće mi je odgo- 
voriti. 

Blago i dvori druge grane plemićke obitelji Rušević prešlo je 
na jednu granu obitelji Franulović. (Pogledaj: Franulović i Mari- 
nović!) 

Ova obitelj dala je u 18. st. svećenika don Ivana, koji je poko- 
pan u crkvi Sv. Ivana. Samo je svećenik iz obitelji Novaković Ru- 
šević pokopan u ovoj crkvi. Postoji stoga vjerojatnost da je stara 
blatska plemićka obitelj Rušević sagradila ovu crkvu i da je nad 
oltarom u toj crkvi grb iste obitelji kao što je u Sv. Jeronima 


117 


grb Bogdana Radić. Na žalost nijedan heraldičar nije se do sada 
pozabavio grbovima blatskih obitelji, a ima ih dosta. 


OREB 
Nadimci: Kare i Krkatica 


I ovo prezime punim pravom možemo uvrstiti među stara hr- 
vatska rodovska prezimena, ali do sada nisam mogao pronaći da 
su sudjelovali kod podjele polja Blata, A ne pojavljuju se ni kao 
nepristrani svjedoci u parničenju oko istog polja; i stoga nešto 
konkretnije, kad je ovaj rod stigao u Blato, ne mogu reći. Položaj 
njihovih kuća u samom srcu Malog Učijaka uz pučke obitelji Bo- 
rovina davao bi možda vjerojatnost da ustvrdimo da je i ovaj 
rod stigao u Blato s knezom Mislavom, ali su mogli dospjeti na to 
mjesto i putem kupnje ili ženidbe. U Bratimskoj knjizi (16. st.) 


nalazim Ivana Oreb, i to je vjerojatno onaj isti, o kojem govori | 


arhiđakon Antun Ružir (»Rozaneo«), da je sudjelovao god. 1571. 
u obrani Korčule. U istoj Bratimskoj knjizi pojavljuje se i Mara 
Orebica. 

I obitelji ovog roda danas ima više u Veloj Luci nego u Blatu, 
jer su njihovi posjedi gravitirali više prema zapadu, a jedan od 
prvih ovoga roda, koji je krenuo prema Veloj Luci, bio je don 
Marko Oreb. 


OSTOJA 


lako imaju slično prezime, iako žive u Blatu u neposrednoj 
blizini, obitelji: Ostoja i Ostojić nemaju nikakve rodbinske veze. 
Ostojići su, naime, potomci starog hrvatskog plemstva, koje je 
stiglo na ovaj otok s knezom Mislavom, a obitelji Ostoja potječu 
od Ostoje Braijevića, koji se doselio u Blato početkom 17. st. i 
kupio teren u Ostoića. 

Nikola Ostojić u bilježnici, u kojoj je pokušao odgonetnuti 
podrijetlo blatskih obitelji, navodi kako je čitao oporuku Mare 
udove Ostoje Braijević od 26. veljače god. 1656. Iz te se oporuke 
jasno vidi da je njezin muž stigao u Blato iz Dubrave (Mrcine!) — 
Konavli — oko god. 1600. 

Zanimljiva je činjenica da je početkom 19. st. jedan član ove 
obitelji počeo svakodnevno voditi dnevnik i njegovi su potomci 
to nastavili kroz čitavo 19 st. U taj su dnevnik unosili važnije i 
manje važne događaje, a vrlo često i vremenske prilike i neprilike, 
a posebno pozeb, tuče i ostale nedaće. Šteta je što dnevnik nije 


. 118 


vođen do današnjih dana, a sada se čuva u Ivana Ostoje, čiji je 
otac Antun bio jedan od prvih »starišina« Bratovštine sv. Vin- 
cence. 


OSTOJIĆ 


Ostojići su potomci hrvatskog plemstva koje je stiglo na ovaj 
otok s knezom Mislavom, jer su sudjelovali u podjeli polja Blata. 
Prvo nam je poznato prezime ove obitelji Marinić. U popisu ple- 
mića iz god. 1420. imamo Ostoju Marinića i Mikulu Ostojića. Od 
ovoga imena Ostoja stvorio se najprije patronimik Ostojić koji 
je potom postao obiteljsko prezime. I sam se biskup modričko- 
krbavski potpisuje Vid Ostojić Marinić (1459). U knjizi »Otok 
Korčula. ..« od dr Vinka Foretića (str. 330) čitamo:» U notorijal- 
noj knjizi od god. 1391. zabilježen je testamenat Radoslave žene 
Luke Marinića, što ga je ona sastavila u Rimu na talijanskom 
jeziku pred svjedocima Korčulanima, po svoj prilici prigodom 
hodočašća.« Ovo je, što znadem, najstariji arhivski spomen ove 
obitelji, a naveo sam ga i za to da znademo da su i u ona davna 
vremena, kad je bilo daleko teže nego danas, naši ljudi hodočastili 
u Rim. 

U Bratimskoj knjizi iz 16. st. nalazimo: Ivana, Franka i Žarka 
Ostojić. Od ovog će se Žarka formirati novi patronimik za ovu obi- 
telj. Zato tijekom 17. i 18. st. nalazimo u maticama češće zavede- 
no Žarković alias Ostojić ili samo Žarković. Blaćani i danas u 
običnom govoru ovu obitelj više zovu Žarko nego njihovim pravim 
»službenim« obiteljskim prezimenom. 


U istoj Bratimskoj knjizi nalazimo i nekog Biljana bez prezi- 
mena. Od njega će se formirati novo obiteljsko prezime Biljano- 
vić. Iz te obitelji potekao je i don Ivan Biljanović, koji je bio pu- 
ne 52 godine župnik Blata. Ta obitelj živi u Blatu do polovice 18. 
st., sudjeluje u podjeli polja Blato, a potom prelazi u Korčulu 
gdje ih nalazimo u popisu plemića iz kraja 18. st. kao Biljani. Ve- 
lika je vjerojatnost da je ovo otcijepljena grana roda Ostojić. (Po- 
gledaj Pirović!) 

O Vidu Ostojiću, biskupu, i don Ivanu Ostojiću, prvom hrvat- 
skom pjesniku ovog otoka, pisao sam nešto u prvom dijelu knjige, 
a sada moram naglasiti da svaku čast i pohvalu zaslužuje Nikola 
Ostojić, ali ne, u prvom redu, kao politička osoba, nego nadasve 
kao kulturna osoba. Da nema njegova arhiva i biblioteke, mi bis- 
mo danas o davnoj prošlosti ovoga mjesta mogli puno manje ka- 
zati. Jugoslavenska Akademija u Zagrebu imenovala ga je svojim 
Mmuzealnim povjerenikom, ali ga to imenovanje nije zateklo živa, 

jer je umro na časti blatskog načelnika dne 20. siječnja 1869.“U 
ime JAZU a prof. S. Ljubić, a povodom njegove smrti, piše njegovu 
sinu: »Ta viest dakako nas teško ucvielila, budi što je pokojnik, 
kako je opće poznato, poštena duša bila i pravi rodoljub, bud što 
smo se i za uspjeh ovoga zavoda mnogo pouzdavali u njegovu zna- 
nost i ljubav navlastito na okupljanju i sabiranju starinskih pred- 
meta, na kojih obiluje taj otok.« 

Na koncu napominjem: ova se obitelj u prošlosti i danas piše: 
OSTOJIĆ. Od imena Ostoja dobio se patronimik OSTOJIĆ. Istina 
je: pok. Nikola potpisuje se »Ostoich«. Njegov unuk don Ivo dao 
je tiskati knjigu VELALUKA i tu čitamo: OSTOIĆ, Bio sam u dile- 
mi što da učinim, al ipak se odlućih za »OSTOJ IĆ«. 


PADOVAN — Vidi Prižmić 


PERIĆ 


Prema maticama vjenčanih, dne 29. listopada 1903, Marko Pe- 
rić iz Žrnova sklopio je brak s Marijom Lučić Bašica iz Blata. 


PETKOVIC 
Bez nadimka i danas slijedeći nadimci: Bate, Bagvetar, Bokejac, 

Bilica, Cmijan, Čiča, Dančana, Fržan, Gigo, Griža, Jelačić, Kastolać, 
Kovač, Miš, Njoško, Pistulić, Raba i Šanjara. 


U rodu je Petkovića, kao i u čitavu Blatu, sačuvana predaja da 
su ovamo, i to na Zmajkovo, došli iz Boke Kotorske. Predaju, da 
su došli iz Boke Kotorske, potvrđuju i samo njihovo prezime, a 
predaju, da su došli na Zmajkovo, potvrđuje činjenica da su zau- 
zeli jedan dio centralnog dijela Blata, koji je trebao pripadati jed- 
noj grani roda Zmajko. 

Prvi je do sada, barem meni poznat, arhivski podatak o Pet- 
kovićima na ovom otoku iz god. 1496, kad se kod suđenja kneza 
Jerka Barbara kod crkve Sv. Martina u Žrnovu spominje Mihovil 
Petković kao predstavnik pučana toga mjesta. — U Bratimskoj 
knjizi Prikazanja Isusova u hramu iz Smokvice vidio sam da su 
Petkovići živjeli i u tom mjestu još u 18. st. U Bratimskoj knjizi 
Svih Svetih u Blatu (16. st.) nalazim tri Petkovića: Marina, Kuz- 
mu i Donka. Dok ostali članovi pružaju nešto u novcu kao pripo- 
moć bratovštini, oni za Veliki Četvrtak darivaju bratime janjetom. 
Kad sve ovo sumiramo, nameće se zaključak: Petkovići su se poja- 
vili na ovom otoku barem u 15. st. — možda i ranije! — i došli na 

posjed nekoga bogatog plemića koji je imao posjede po čitavom 
otoku. “ 


Mimoilazim problem, koji nije bitan za ovu stvar: što se dogo- 
dilo s Petkovićima u Žrnovu i Smokvici? Da li su otselili i kamo ili 
izumrli, jer ih više u tim mjestima nema? 


. O precima Zmajevića u Boki Kotorskoj pisali su Risto Kovi- 
janović u Godišnjaku Pomorskog muzeja u Kotoru X i don Gracija 
Brajković u Službi Božjoj, br. 2, god. 1976. Zaključak je ove dvoji- 
ce slijedeći: Zmajevići su se iz Njeguša (mjesto ispod Lovćena) 
preselili u Kotor u 15. st. Isto je tako sigurna činjenica da počet- 
kom 16. st. (1505. god.) znademo za jako bratstvo Petkovića u Las. 
tvi (Boka Kotorskal). Da li su Petkovići ranije obitavali u Njegu- 
šima, te se i oni pred najezdom Turaka iz Njeguša povukli u Boku 
Kotorsku poput Zmajevića, za ovu stvar je od manje važnosti. 

Postavlja se međutim važnije pitanje, kako se taj eminentno 
hrvatski rod, sa sjedištem oko Gornjeg Muća u 9. st., pojavio u Nje- 
gušima? I ne nameće li se — nakon svega prije rečenog — zaklju- 
čak da je netko od roda Zmaj iz Blata učinio izmjenu dobara s 
mekim Petkovićem iz Njeguša ili Boke Kotorske. Kad se to zbilo 
ina kojem mjestu: da li u Njegušima ili Lastvi, za ovu stvar nije 
od presudne važnosti. Emigracija iz Blata postoji u najranijim vre- 
menima! Da su Bokelji imali dobre veze s ovim otokom, znade se 
i inače, a tu bi stvar, otkada počinju matice župnog ureda Blato, 
mogao potvrditi činjenicom što više Bokelja u Blatu umire i ovdje 
sklapa brakove. Vjerojatno su Bokelji dolazili ovamo u kupnju vi- 
na i drva, ovdje neko vrijeme ostajali i sklapali poznanstva, 

Da li je u Njegušima postojalo plemstvo i da li su Petkovići 
bili plemići, meni je nepoznato. Plemstvo se nije prenosilo u dru- 
gi grad, niti je netko postajao plemić, jer je došao na posjed ple- 
mića. Zbog toga su Petkovići u Blatu — iako bogati — bili puča- 
ni, te su ih teretile sve one nevolje i nameti kao i ostale pučane. 
Zaposjeli su zemlje i kuće jedne grane roda Zmajko, ali nisu dobi- 
li pravo na posjed polja-jezera Blata, jer se to pravo nije moglo 
otuđiti i zato se pojavljuju kao nepristrani svjedoci i suci u spo- 
rovima oko tog polja. 

I kod ovog je roda došlo do raslojavanja na bogatije i siro- 
mašnije i, da izbjegnu teretima pučana, par bogatijih obitelji Pet- 
kovića uspjelo je god. 1725. postati građanima Umaga (Istra!) i čla- 
novima Vijeća toga grada. Ta stvar, međutim, nije išla glatko i boj 
se bio između dotičnih obitelji i stanovnika ovoga otoka pune tri 
godine. Ne treba biti mnogo pronicav da shvatimo kako se time 
nisu slagali ni plemići ni pučani. God. 1728. dne 5. rujna, dotične 

tri obitelji Petković čine utok na Gradsko vijeće Umaga i— da 
previše ne oduljim — dne 31. svibnja 1729. Batista Loredan, Ni- 
kola Erizzo i Sebastijan Molin izdaju u Zadru, u ime Mletačke re- 
publike, naredbu za sve općine Dalmacije i Albanije da su slijede- 
će tri obitelji: Petković Kuzma, Marko i Ivan, kao građani i čla- 
novi Gradskog vijeća Umaga slobodni od svih tereta kojima su pod. 
ložni pučani. (Confr. »Nobili abitanti...« str. 123.) — Te su obite- 
lji u 18. st. imale nadimak Šumerin, koji je kasnije prerastao u 
Krilo, a danas im je nadimak Jelačić. Od tog je roda potekao i Kuz- 
ma Petković, pjesnik, o kojem sam par redaka napisao u I dije- 
lu knjige. 

Od roda Petković nadimka Kovač, koji se ekonomski naroči- 
to izdigao tek u 19. st., potekla je velika žena ovog otoka MARIJA 
PETKOVIĆ PROPETOG, utemeljiteljica naše autohtone redovničke 
družbe »Kćeri Milosrđa«. O samoj utemeljiteljici i njezinoj »Druž- 
bi« napisano je par stranica u prvom dijelu knjige. Na sebi svoj- 
stven način u zamašnom djelu pod naslovom: »U znaku ljubavi« 
maš uvaženi pisac dr Atanazije Matanić OFM prikazao je njezin ži- 
vot i rad. Naslov knjige nedvosmisleno tumači čitav život Marije 
Petković Propetog, jer je zaista bio u znaku ljubavi prema Bogu 
i bližnjemu. Istu knjigu toplo preporučujemo. Njezina Družba sa- 
da radi ne samo diljem naše domovine, nego i u nekim državama 
Europe, te Južne i Sjeverne Amerike. 

Rod je Petkovića, kao nijedan drugi, kroz tri stoljeća dao 21 
svećenika. Osim onih 19 navedenih u prvom dijelu knjige, imamo 
i Donka Petković Kovač, kanonika i potom kapitularnog vikara, i 
o. Hijacinta Petković Mlade, dominikanca. Mnogi svećenici i ovoga 
roda isticali su se učenošću i plemenitošću, a izdvojit ću dvojicu. 

Dr Pavao Peiković Šumerin, rođen dne 6. siječnja 1690. od oca 
Ivana i majke Mare rođ. Kunjašić. U Italiji je postigao doktorat iz 
teologije i kanonskog prava i potom postao kanonikom hrvatske 
crkve Sv. Jeronima u Rimu. Vrativši se u domovinu, postao je naj- 
prije kanonik korčulanskog kaptola, a potom generalni vikar. Pri 
koncu se života povuče u rodno Blato gdje živeći u pokori i molit- 
vi blago usnu u Gospodinu dne 9. veljače 1776. U njegovoj su se 
kući donedavno čuvali neki predmeti kojima je ovaj svećenik bla- 
ge uspomene vršio pokoru. 

Don Donko Petković Kovač, rođen dne 16. ožujka 1745. od oca 
Ivana i majke Frane rođ. Cetinić. — Bio je najprije kanonik, a po- 
tom kapitularni vikar korčulanske biskupije i u teškim vremenima 
i okolnostima (pad Mletačke republike, dolazak Francuza, Engle- 
za i Rusa, te u kraćim vremenskim razdobljima smjena vlasti!) 

znao je mudro i razborito upravljati biskupijom. Živio je uzorno, 
a sav višak novca dijelio je siromasima. Umro je u Korčuli god. 
1815. Na kormilu biskupije naslijedio ga je drugi Blaćanin i zadnji 
kapitularni vikar, s kojim završava korčulanska biskupija, don 
Franko Bosnić Markun. 

Pri koncu 16. st. rod se Petkovića podijelio na četiri grane, ko- 
je su rodbinski već tada dosta udaljene: 
1. grana: bez nadimka i danas, i slijedeći nadimci: Njoško, Pistu- 

lić, Griža, Kastolać, Čiča, Bate, Šantre i Šanjara 


se 


2. grana: Šumerin, kasnije Krilo, a danas Jelačić 

3. grana: Kovač, Miš i Rišpulo — Jednom su se svi pisali Kovač 
i potječu od magistra Jakova Petković, koji je po zanimanju 
bio kovač. 

4. grana: Borčić, Bagvetar, Fržan, Jandarmo, Dančana, Bokejac, 
Bilica i Gigo — Jednom su se najčešće pisali Barjona, i to već u 
17. st. 


PETRIČEVIĆ 
Nadimak: Boglić 


Dne 5. lipnja 1811. Petar Petričević iz župe Sv. Križa (Makar- 
sko primorje) sklopio je brak s Marom, kćerkom Antuna Boglić. 
U maticama se ne spominje mjesto, ali zacijelo radi se o župi Ži- 
vogošće, koja i danas nosi titular Sv. Križa. Nastanio se kod svo- 
ga tasta i odatle nadimak Boglić. (Pogledaj Milostić!) 


PIROVIĆ 
Nađimci: Fradrigo, Gnjoje i Zanin 


Sva tri nadimka rodbinski po muškoj lozi vrlo su udaljena. 
Rodoslovlja ovih obitelji možemo kontinuirano pratiti čim poči- 
nju matice. Nadimak se Zanin spominje već u Bratimskoj knjizi 
(16. st.), a ova druga dva dosta kasnije. Sve obitelji ovog prezi- 
mena grupirane su na istok obitelji Ostojić, koja je na tom mjestu 
barem od početka 15. st. Na posjed (kuće!) Pirovića putem udaja 
došli su i Farčić Čalija i Farčić Ćura. 

U više sam se navrata pitao na koji su način Pirovići došli na 
to mjesto, koje je inače bilo »rezervirano« za plemićke obitelji? 
I evo dva podatka iz maticA, a potom ćemo pokušati odgovoriti na 
Pitanje. Dne 21. kolovoza 1679. Ivan Ostojić ženi Franu, kćer Niko- 
le Pirovića, a dne 1. ožujka 1755. Ivan Pirović ženi Maru Biljano- 
vić. Sredinom 18. st. Biljanovići napuštaju Blato i sele u Korčulu. 
— Sada postavimo pitanje: da li su Pirovići od starine bili na tom 

mjestu, ili je Ivan Ostojić ustupio svome šogoru dio zemljišta da 
tu gradi kuću, ili su došli na posjed Biljanovića? Nemoguće je išta 
sa sigumošću tvrditi, a meni osobno ova treća versija izgleda naj- 
vjerojatnija. Gdje inače da smjestimo Biljanoviće, koji potječu od 
»BILJANA« iz 16. st., a u Blatu su živjeli oko 200 godina, bili su 
plemići i sudjelovali u podjeli polja Blata? Obzirom na neposrednu 
blizinu s Ostojićima postoji vjerojatnost da su Biljanovići bili po- 
bočna grana roda Ostojić. 


PLANDER 


U Blatu je samo jedna obitelj ovog prezimena, a potječe od 
Ivana Prandel, rođena u Veloj Luci god. 1902. Mislim da je do ove 
izmjene Prandel u Plander došlo samo zbog toga što je nama lak- 
še izreći Plander. Ivan se Prandel vjenčao u Blatu god. 1928. i tu 
je samo u blatskim maticama zavedeno njegovo prezime tako, a 
kasnije kod rođenja njegove djece u Blatu piše Plander. — Dale- 
ki pređi ove obitelji za vrijeme Napoleonskih ratova početkom 19. 
st. stigoše na Vis, a potom na ovaj otok. 


PRIŽMIĆ 


Nadimci: Janko, Kimak, Momče, Mustafa i Sanso — Prvi i posljed- 
nji nedavno izumrli. 


PADOVAN 
Nadimci: Berganj, Črivo, Pave, Lepetan i Maslinjak 


JOKOVIĆ 


Sva su se ova tri prezimena jednom pisali Prižmić, a bivši 
nadimci Padovan i Joković ovog jednog te istog roda mnogima od 
njih postadoše s vremenom prezimena. Potomci su hrvatskog plem- 
stva koje je stiglo na ovaj otok s knezom Mislavom, jer su sudje- 
lovali u podjeli polja Blata. I sam Ostojić navađa da su ova tri 
prezimena jedan rod, samo ih pogrešno ubraja među pripojene ple- 
miće, jer prezime Prižmić ne nalazi u popisu plemića iz god. 1420. 

Kad se formiralo prezime Prižmić i kako je došlo do tog pre- 
zimena, meni je nepoznato. Neka tumačenja o postanku tog prezi- 
mena čine mi se nevjerojatna i zato ih ne iznosim. U Bratimskoj 
knjizi u 16. st. nailazim na Ivana Prižmića, a arhiđakon Antun Ru- 
žir kod obrane Korčule 1571. spominje i Franka Prižmića. Čim 
počinju matice početkom 17. st., već na samom početku imamo i 
oba nadimka: Joković i Padovan. Ispočetka piše: Prižmić alias Pa 
dovan, odnosno Prižmić alias Joković, da bi konačno nestalo Priž- 

mić i ostalo samo Padovan, odnosno Joković. Uostalom, još sredi- 
nom 19. st. prvi župnik Vele Luke potpisivao se don Pero Prižmić 
Joković. 

Koliko su rodbinski po muškoj lozi ove obitelji daleko jedna 
od druge, možda će najbolje ilustrirati ova stvar: prije dvije sto- 
tine godina Franko Padovan ženi Magdalenu Padovan bez ikakve 
ženidbene zapreke. 

Sudeći po svemu, prvotno je obitovalište ovih obitelji u Bla- 
tu bilo u Malom Učijaku između pučkih obitelji. Rekao bih da su 
i njihovi posjedi bili pretežno na zapadnom dijelu otoka i zato da- 
nas ima u Veloj Luci više Prižmića, Padovana i Jokovića nego u 
Blatu. Najvjerojatnije su ranije obitavali na zapadnom dijelu oto- 
ka uz crkve Sv. Kuzme i Damjana i Gospe od Poja. Mislim da ni- 
sam daleko od istine, ako ustvrdim da je prvotno obitavalište svih 
obitelji ovog roda u Blatu današnja kuća Antuna Padovan Pave 
»Barbon«. Ovo tvrdim na temelju samog izgleda dotičnog zdanja 
koje je sigurno tijekom stoljeća doživjelo izmjene. Budući da je 
ovo »stanje« na istok od Draginića, čije se ime spominje u popisu 
plemića iz god. 1420, sklon sam zaključiti da su u Blatu prije 15. 
st., ali se ne usuđujem nagađati kako se zvao njihov praotac u po- 
pisu plemića iz god. 1420. 

Rod Prižmića je imao najviše sreće u porodu. U popisu plemi- 
ća iz druge polovice 18. st. imamo jedanaest obitelji Prižmić, deset 
obitelji Padovan i dvije obitelji Joković ili ukupno dvadeset i tri 
obitelji. 

Ovaj je rod dao i nekoliko svećenika od kojih je, bez sumnje, 
najistaknutiji don Pero Prižmić Joković — prvi župnik Vele Luke. 
Za njega Ostojić veli da se ubraja »među najvrsnije svećenike oto- 
ka znanjem, govorom i umom.« 

Prema Ljetopisu plebanije Blato, Jeronim Padovan oporukom 
od 18. rujna 1667. bio je utemeljio zadužbinu uz crkvu Sv. Libera- 
la, a za »juspatronata« ostavio je don Antuna Prižmić, a poslije 
njega svećenicima od roda Prižmić. 


Prema istom je Ljetopisu — a urezano je i ispod Gospine bis- 
te — god. 1851. dao sagraditi malu »crkvicu« Gospe od Milosrđa 
Nikola Prižmić. 

PROTIĆ 
Nadimci: Bujko, Garđenal, Mišader, Palada, Pipin i Tenje 

U Bratimskoj knjizi iz 16. st. ne nalazimo ovo prezime, ali dne 

13. srpnja 1629. umire Magdalena, udova Ivana Protić. Prije nje sa- 

mo su tri osobe zavedene u matice mrtvih. Vjerojatno je netko od 
onih prezimena iz 16. st. bio »proto« na poslu i od tog se stvorilo 
novo prezime Protić. Brzi naglasak na prvom slogu jasno govori 
da je riječ o »protu« na poslu. Od kojeg se bivšeg »prezimena« do- 
bilo ovo prezime, za sada mi je nemoguće s većom sigurnošću tvr- 
diti. 

Najvjerojatnije je onaj Ivan Protić, koji je umro prije nego su 
se počele pisati matice, praotac svih Protića, jer iznad kuće Marina 
Protić Palada donedavno je bila kuća obitelji Protić Gardenal. Za 
gornjeg Ivana znademo da je imao barem dva sina: Nikolu i Mari- 
na. Od Nikole potječu obitelji Protić Gardenal, a od Marina obi- 
telj Protić svih ostalih nadimaka. Kako je došlo do raznih nadima- 
ka u ovom prezimenu, ne mogu tvrditi, ali je nadimak Gardenal 
nastao na taj način što je neki od dalekih pređa ovih obitelji imao 
uzrečicu »Kardinala mi«. Od te uzrečice došlo je do nadimka Kar- 


dinal, koji se tako piše još u 19. st., a potom prelazi u Gardinal i. 


konačno u Gardenal. Ovaj je nadimak zaveden u matice još sredi- 
nom 18. st. 

Praveći rodoslovlje ovih obitelji ustanovio sam da obje grane 
roda Protić nisu imale sreće u muškom porodu. Često puta u ovim 
obiteljima imamo i do sedam ženske djece bez ijednog muškog 
djeteta, a vjerojatno je i u ona davna vremena i kod ovog roda 
bilo emigriranja. I upravo zbog toga sve obitelji s nadimkom Gar- 
denal imaju ponovo zajedničkog praoca u Ivanu, rođenom 1800. 
god. On je, podijelivši se s bratom Nikolom, prešao u Mali Učijak 
u kuće kupljene od Cetinić Mengo koji odseliše u Velu Luku. Nje- 
gov stariji brat Nikola ostao je u starom »stanju« kod Sv. Lucije, 
a njegov sin Antun imao je sedam kćeri bez sina i one podijeli- 
še među sobom i kuće i baštinu. Posjed u samom Blatu nije bio 
baš malen, jer je bratu Nikoli, osim starog stanja iznad kuće Pro- 
tić Palada, bila pripala cijela parcela sa zgradama, koja je išla od- 
mah ispod Sv. Lucije te skoro do Zlinja. 

Preci su ovih obitelji radili kao napoličari kod plemićke obite- 
lji Zmajko i zato na krštenju jednom sinu postavljaju ime Zmaj- 
ko. Radili su i obitavali na baštinama Postražišće i Poljica i još u 
17. st. neki od njih tamo naglom smrću umriješe. U srcu Velog 
Učijaka — također na posjedu Zmajko — dobiše teren za izgrad- 
nju kuće i to najvjerojatnije prije dolaska Petkovića na ovaj otok. 

Rod je Protića dao u 17. st. dva svećenika: don Nikolu i don 
Marina, a — Bogu hvala — i u 20. st. dva: pisca ovih redaka i don 
Mila — sada župnika u Pupnatu. 


126 


*RADAIĆ 


Nadimci: Kraj i Benegulo 


Blatski Radaići ne potječu od obitelji istog prezimena u Ra- 
čišću, a da li su iz Blata stigli u Račišće, ne mogu tvrditi, jer bi se 
to možda dalo tek ustanoviti na temelju matica župe Račišće. Ovo 
se prezime najprije pisalo Radalić i odjednom nestaje slovo »l« te 
dobivamo Radaić, ali je posve sigurno riječ o jednoj te istoj obi- 
telji. Prvi spomen ove obitelji nalazimo u Maticama vjenčanih iz 
god. 1707, kad se udaju dvije rođene sestre, i to: Angelina Radalić 
dne 18. srpnja 1707. za Jurja Stipanovića, a potom dne 16. studeno- 
ga iste godine sestra joj Žuva za Marina Bosnića. Slijedeće godine 
Ivan, sin Martina Radalića, ženi Jaku Sokol, a dne 11. siječnja 1709, 
njegov brat Petar ženi Mariju Pićenić. 

Prije toga nigdje u maticama nema spomena ovog prezimena. 
Budući da su neko vrijeme nosili i nadimak, koji mi otočani daje- 
mo doseljenicima s kopna, nameće se zaključak da se Martin Ra- 
dalić još koncem 17. st. sa svoja dva sina i svoje dvije kćerke do- 
selio u Blato. Budući da su dulje vremena prije vjenčanja njegova 
djeca boravila u Blatu, postali su na neki način domaći i ništa 
neobično da župnik u matice nije zapisao odakle su se ovamo do- 
selili. 


RADOVANOVIĆ 
Nadimak: Kališmera 


Ivan Radovanović pok. Nikole i pok. Mandaline Drušković, ro- 
đen u Pupnatu god. 1792. stigao je — prema Ostojiću — u Blato 
oko god. 1820. da uči zanat kovača kod poznatog majstora Antuna 
Boškovića, U Blatu je sklopio brak s Žuvom Anić i ovdje nastavio 
živjeti. 

RAZLOG 
Nadimci: Dašćica, Peruhjan, Runjac i Traversada 


Prvi put susrećemo ovo prezime u Maticama mrtvih. Dne 10. 
veljače 1658. umire Luka Razlogović i od tada možemo pratiti ro- 
doslovlja ovih obitelji. Mogu samo konstatirati činjenicu da je i 
ovih obitelji jednom bilo puno više nego danas. Nemam nikakve in- 
dikacije da je ovo prezime otcijepljena grana neke ranije obitelji, 
a ne mogu mi reći ni kada ni odakle su stigli. Kroz 17. i 18. st. pišu 
se redovito Razlogović, dok se Razlog uobičajilo tek u 19. st. 

SAMUELI—>KAČIC 


Rodoslovlje se ove obitelji u Blatu može kontinuirano pratiti 
od sredine 18. st. Točnije, od Vicka, sina javnog notara Jurja Sa- 
mueli Kačić, koji umire u Blatu god. 1836. u 91. godini života. 


Prvi spomen prezimena Samueli (bez Kačić!) u blatskim mati- 
cama imamo dne 2. travnja 1698. kad umire Žuva, sluškinja gosp. 
Ivana Samueli, a potom mu u Blatu umire kći Antica i žena Slava 
(Viktorija) dne 12. siječnja 1721. Sredinom 18. st. prema knjizi 
»Nobili abitanti di Blatia...« na otoku radi kao javni notar Juraj 
Samueli Kačić. Nepoznato mi je da li je on sin ili unuk prije spo- 
imenutog Ivana Samueli. Jurjeva žena Jelena umire u Blatu dne 
27. studenog 1787. 

Rod je Kačića veoma poznat u našoj domovini. Ta, tko ne zna 
za pjesnika fra Andriju Kačića Miošića!? Manje je pak široj javno- 
sti poznat fra Bartul Kačić Žarković, biskup makarski, i njegov ro- 
đeni brat fra Luka Kačić, franjevački provincijal Bosne Srebrne 
od god. 1619—1622, a čija se slika do pred zadnji rat nalazila u 
ovoj obitelji u Blatu. Sada se ta slika nalazi po rodbinskoj vezi 
kod akademskog slikara Branka Omčikusa u Beogradu. Još se i da- 
nas čuva kod njihovih potomaka u Blatu grb obitelji Kačić. 


Prema knjizi »Nobili abitanti...« (str. 107.) god. 1701. žive u 
Blatu dvije sestre Kačić i žale se da im je netko provalio u kono- 
bu. Ovdje piše samo Kačić bez Samueli! 


Dne 13. lipnja 1788. u Blatu na krštenju kumuje Toma conte 
Kačić Dimitri, a dne 12. rujna 1791. u 80. godini umire Kata, kći 
Radoše conte Kačić Dimitri. 


Nakon gore rečenog nadam se da ćemo se svi složiti u slijede- 
ćem zaključku: sredinom 17. st., ili nešto kasnije, dolaze s kopna 
na ovaj otok plemići Kačići i od mletačke vlade za zasluge dobiva- 
ju titulu conte, jer ne mogu dobiti titulu korčulanskog plemstva. 
Neki Samueli — vjerojatno notar Juraj — uzima za ženu neku Ka- 
čić, dolazi na ženino i postaje Samueli Kačić, a isto tako Radoša 
Kačić, ili njegov 'otac, ženi neku Dimitri i dobivamo obitelj konte 
Kačić Dimitri. 


SARDELIĆ 


Nadimci: Antula, Alesa, Biok, Brko, Dundo, Fire, Kaloper, Kolinac, 
Krajević, Marketo, Šervo, Šije, Širić i Titinkalo 


U 16. stoljeću zvali su se Milovčić, a nepoznato mi je kako su 
se ranije zvali. Samo sam na dva mjesta u Maticama mrtvih iz 17. 

st. našao zapisano Sardelić alias Milovčić, a ipak je u tome rodu 
sačuvana predaja da im je jednom bilo prezime Milovčić. 

U Bratimskoj knjizi u 16. st. nalazimo tri Milovčića: Franka, 
Marka i Ivana, a koliko su rodbinski bili blizu ili daleko, to se iz 
te knjige ne može ustanoviti. U 17. st. toliko su već rodbinski dale- 
ko da međusobno sklapaju brakove. 

U parničenju oko polja Blata javljaju se kao nepristrani svje- 
doci, a i danas te obitelji žive na zapad Starom groblju, zatim is- 
pod groblja i dobrim dijelom u Velom Učijaku. Ovaj rod je veo- 
ma star i obzirom na gore izneseno nije isključena mogućnost da 
se radi o potomcima prvih hrvatskih došljaka na ovaj otok. U pro- 
šlosti i danas, ovaj rod je veoma brojan. Usprkos tome, od tog ro- 
da poznat nam je jedan svećenik — don Pero Sardelić Širić. Bio 
je kanonik dubrovačkog kaptola i dosta se zanimao prošlošću ovo- 
ga mjesta. Umro je u Dubrovniku dne 7. siječnja 1928, a pokopan 
je u Blatu. 


SIMON ili SIMONI 
Nadimak: Pujiz 


Nadimak jasno govori da su preci ovih obitelji stigli iz Južne 
Italije. Prvi spomen ovih obitelji nalazim u maticama dne 21. lis- 
topada 1764, kad je kršten Ivan, sin Vicka sina meštra Franka Si 
moniet i Marije Lapena — obadvoje iz Napuljskog kraljevstva. 

Prema pisanju Nikole Ostojića, u Blato nisu stigli direktno iz 
Italije, već se neko vrijeme prethodno zadržaše u Splitu, gdje su 
radili kao zidari i gdje su imali svoju kuću, te su se i kasnije u 
Split navraćali. U svakom slučaju, od god. 1764. na ovamo rodo- 
slovlje ovih obitelji možemo kontinuirano pratiti. Poslije obitelji 
Nadilo Remeta dugo su vremena po nekom »pravu nasljedstva« bi- 
li grobari i čuvari crkve Sv. Križa u Starom groblju, što nimalo 
ne iznenađuje, jer su bili zauzeli, a i danas drže, prostor na istok 
crkvi Sv. Križa. 


SKOKANDIĆ 


U prvim je desetljećima prošlog stoljeća stigao iz Žrnova u 
Blato ili točnije blatske Hrastovice, na imanje bogataša Pelava, 
Donko Skokandić sa ženom Marijom rođ. Batistić. God. 1841. oni 
na Hrastovicama u Blatu dobijaju sina Marka, koji kasnije sklapa 
brak s Jakom Petković Kovač i od tog braka potječu blatski Sko- 
kandići. 

SOKOL 
Nadimak: Rabadan 


Starohrvatska su rodovska prezimena bila najčešće imena ži- 
votinja ili ptica. I u ovom prezimenu vidimo sačuvano to staro 


rodovsko prezime. 


Već smo vidjeli da su sudjelovali u podjeli polja Blata, a u 
knjizi »Nobili abitanti di Blatta...« da su uvršteni među najstari- 
je pučke obitelji, iako je tada u Blatu bila samo jedna obitelj So- 
kol, dok su bile premnoge Petković. Iz gore rečenoga, jasno je da 
su daleki preci ovog roda stigli na ovaj otok s knezom Mislavom. 
U popisu pučanstva iz god. 1820. ostali su bili na samom jednom 
mladiću imenom Ivanu, koji dne 26. kolovoza 1826. sklapa brak s 
Jakom Gavranić Destrigalo. Od toga Ivana i Jake potječu svi da- 
našnji Sokoli u Blatu. 

Zbog čega se gornje dogodilo? Možda nisu ni oni imali sreće 
u muškom porodu? Možda je u tim obiteljima postojala i velika 
smrtnost? Najvjerojatnije su dosta rano počeli napuštati ovaj kraj. 
Zapazio sam u Maticama da ih je mnogo više bilo u 17. i do sredine 
18. st. nego kasnije. 


STIPANOVIĆ 
Nadimak: Škrgalo 


Po bilješci, prigodom vjenčanja iz god. 1716, znademo da je ova 
obitelj stigla u Blato iz Primorja (to je za ondašnje poimanje uvi- 
jek makarsko!), a iz kojeg mjesta, nije naznačeno. Prvi spomen 
ove obitelji u Blatu imamo iz god. 1684, kad se rađa Juraj, sin 
Pavla Stipanovića. Početkom 18. st. imamo u Blatu pet obitelji 
Stipanović. Očekivati bi stoga bilo da će ih danas u Blatu biti ba- 
rem 25, a, u stvari, nema niti jedna. Ima i danas Stipanovića ro- 
đenih u ovoj župi, koji vole Blato i osjećaju se Blaćani, ali žive 
kojekuda samo ne u Blatu. I ova nam stvar može razjasniti kako 
potomci pojedinih blatskih rodova, iako na ovom tlu žive i više 
od tisuću godina, ne moraju biti mnogobrojni. Kako su i zašto Sti- 
panovići došli u Blato, ne mogu reći, ali sudeći po mnogočemu, 
ekonomski su se bili dosta izdigli. O tome svjedoči i danas postoje- 
ća zgrada u Velom Učijaku, sazidana u starom murilu, a Pavlov 
unuk Nikola sredinom 18. st. nabavlja brod i na par mjesta u ma- 
ticama čitamo: Nikola Stipanović — Navarcus. 

STIPKOVIĆ 


. Nadimci: Halić, Smeća i Cufle 


Stipkovići su potomci hrvatskog plemstva koje je stiglo na 
ovaj otok s knezom Mislavom, jer su sudjelovali u podjeli polja- 
jezera Blata, a smještaj njihovih zgrada (posjeda!) u centralnom 
dijelu Blata govori da su bili od roda ZMAJ. U popisu plemića iz 
god. 1420. nalazimo Stipka i Ostoju Marinić. Da Ji su oni bili rođe- 
na braća ili daleki rođaci, ništa sigurno ne mogu reći. Posve je, 
pak, evidentno da se od »Ostoje« stvorilo obiteljsko prezime Osto- 
jić, a od »Stipka« prezime Stipković. I, kad to imamo pred očima, 
onda nam je jasno zašto su posjed i kuće Stipkovića u Blatu uz 
Ostojiće. Stipkovići na zapad Ostojića i to: od današnjeg župnog 
stana, potom iznad župne crkve sve do uključivo danas kuća obi- 
telji Padovan Maslinjak. Sve je to jednom — i to ne davno — bilo 
Stipkovića, 

Da li se već u 15. st. formiralo prezime Stipković, ne mogu 
tvrditi, ali nam je posve shvatljivo što u Bratimskoj knjizi iz 16. 
st. nalazimo Donka Stipkovića. Iznenađuje, međutim, da već ima- 
imo i nadimak HALIĆ, jer u istoj knjizi nalazimo i IVANA HALIĆ. 
Od 17. st. u maticama negda čitamo: Halić, a negda samo Stipković 
ili Stipković alias Halić, 

Dne 14. rujna 1723. Kuzma, sin Ivana Stipkovića, ženi Jaku, 
kćer Franka Draginić. Ova je bila baštinica i ta obitelj Stipković 
— danas nadimka Cufle — prelazi u dvore iste izumrle plemić- 
ke obitelji. Iako je tome preko 250 godina, i danas je u Blatu sa- 
mo jedna obitelj Stipković Cufle. 

Neki se Stipkovići u prošlom stoljeću preseliše u Velu Luku, 
neki početkom ovog stoljeća u SAD. Više njih kasnije krenuše u 
Brazil, Argentinu i Australiju i danas u Blatu imamo samo dvije 
obitelji Stipković, a kuće im i posjed zaposjedoše drugi. 

I ovaj je rod dao dosta svećenika, a posebnu pažnju zaslužuje 
Don Ivan Stipković. Za njega u »Ljetopisu plovanije« između osta- 
log piše: »... njegovim zalaganjem bi utemeljena, god. 1830, prva 
Pučka škola, a on je bio prvim pučkim učiteljem...« Ni mletačka, 
ni austrijska vlast nije Blatu poklonila prvu Osnovnu školu, već 
ljubav i upornost jednog blatskog svećenika — don Ivana Stip- 
kovića. Iz župnog arhiva u Blatu znademo da je dne 30. lipnja god. 
1830. pod br. 67. uputio bio molbu don Grguru Boschi, korčulan- 
skom provikaru, da se u Blatu osnuje Osnovna škola (Scuola Ele- 
mentare!), Provikar mu Boschi odgovara dne 9. srpnja iste godine 

pod br. 55. i odbija njegovu molbu, ali don Ivan nije klonuo, već 
dne 20. srpnja iste godine pod br. 79. upućuje preko korčulanskog 
provikara molbu na Biskupski Ordinatrij u Dubrovniku. Iz ove 
molbe saznajemo da je on privatnim podučavanjem djece započeo 
još god. 1828. Tih dvanaest prvih don Ivanovih »školaraca« bilo je 
god. 1830. već dobro napredovalo u čitanju i pisanju, jer u pismu- 
“molbi navodi kako već u crkvi pjevaju ne samo psalme, nego i či- 
tanja. Stoga, moli Biskupa da se u Blatu osnuje OSNOVNA ŠKO- 
LA, Odgovor Bisk. Ordinarijata do danas nisam našao u Župnom 
uredu, ali iz gornjeg nam je jasno da je bio pozitivan. Najvjero- 
jatnije je don Ivan sačuvao taj odgovor u svojoj privatnoj pohra- 
ni. Prvi je, dakle, pučki učitelj u Blatu bio don Ivan Stipković. 


SULIČIĆ 


Tako je službeno prezime, a u Blatu ih češće zovu i Suležić. 
Možda je ovo posljednje lakše izreći! Prema »Obiteljskom stanju 
duša« i Maticama krštenih, Antun Suličić pok. Miha i Frane r. 
Cirindello — rođen u Trogiru 1797. — vjenčao se s Marijom Kova- 
čević iz Starigrada (Hvar!). Dvoje starije djece rodilo im se u Tro- 
giru, a potom se u Blatu rađa prvo dne 9. srpnja 1837. Najranije 
su u Blatu stajali u kući na istok kući Mirošević Lovrinčević, a ku- 
ću na zapad crkvi Sv. Jeronima kupio je Vicko Suličić u Ivana 
Bosnić Janje, kad je ovaj emigrirao u Argentinu. 


SURJAN 
Nadimci: Bilac, Baško, Delikečić, Lisandro i Fode 


Mnogi od ovoga roda žive u Veloj Luci i nadimke im neznam, 
a jednom su i blatski Surjani imali kojekakve, ali ih ne navodim. 
O ovoj obitelji Ostojić piše posve šturo: »Pastirska i seljačka obi- 
telj, koja je imala prvo svoje stanovanje kod crkvice Sv. Kuzme u 
Zablaću na zemljištu crkovinarstva. Računa se da su došli oko god. 
1670.« Ovo je posljednje netočno, jer od početka pisanja Matica 
možemo u Blatu pratiti i ovaj rod. Tako, dne 16. ožujka 1644. umi- 
re Ivan Surjan, a njegov sin Petar ženi Pamu Marinović. 

Obzirom na gore rečeno, nemoguće je reći ni kada ni odakle 
dođoše. 


Ne mogu reći kako je došlo do prezimena Surjan, ali smatram 
skoro smješnim izvoditi to prezime od francuske riječi »sourire« 
i prema tome Surijan = Smiješeći. 

U Blatu danas imaju kuće oko Starog groblja i na krajnjem 
zapadu Vele Strane. Dakle, na prostoru »rezerviranom« za pučane. 

Ako prihvatimo mogućnost da im je prvo obitavalište bilo u bli- 
zini Starog groblja — a to se nameće — onda možemo čak naga- 
đati da su Surjan, u stvari, otcijepljena grana nekoga staroga hr- 
vatskog roda, kao što su Bartul od Farčića. Uostalom, i Surjan Li- 
sandro žive u blizini Farčića. 


ŠEMAN 
Bez nadimaka i nadimci: Čuflat, Hrkalo, Grjača i Volar 


Potomci su hrvatskog plemstva od roda Zmaj, jer su sudjelo- 
vali u podjeli polja Blata, a kuće su im smještene u centralnom 
dijelu Blata. Prezime Šeman formirano je barem početkom 15. st., 
jer u popisu plemića iz god. 1420. nalazimo Petra Šemanića. Već 
napomenuh da je malo neobično kako je došlo u nas do toga pre- 
zimena, koje je vrlo često u anglosaksonskim zemljama, a koje bi 
u našem jeziku značilo Ljepotan. 

Početkom 15. st. imamo jednu obitelj Šeman, koncem 18. st. 
šest, a danas ih u Blatu skoro nemamo. 


Između dva rata u cijeloj su državi postojala samo dva kom- 
pleta »Narodnog lista«, koji je dugo godina uređivao don Miho 
Pavlinović, i to: kod Uredništva »Novo Doba« (danas naslijedila 
»Slobodna Dalmacija«) i drugi kod baštinika pok. don Ivana Še- 
man. Na žalost, nešto pred zadnji rat ovaj je komplet otuđen i da- 
nas ga u Blatu nema. 


U prvom sam dijelu knjige nabacio par rečenica o don Sebasti- 
janu Šemanu, a evo što Ostojić piše o drugoj dvojici: »Ta je obi- 
telj imala i dva dobra svećenika: strica i nećaka. Prvi je bio po- 
hvaljen od šibenskog biskupa Donadini, a drugi je izgledno živio 
i umro god. 1828!« = Ovdje je riječ o don Antunu Šeman, o kojem 
sam nešto natuknuo u prvom dijelu knjige. Moram ponovo istaći 
da uvijek ostanem zapanjen kad listam stranice matica koje je on 
ispisao. Divim se i ciceronskoj latinštini i sigurnosti i čitljivosti i 
staloženosti njegova rukopisa, što se očituje od prve do zadnje cr- 
te koju je napisao, a u čemu se ogleda njegov miran i staložen ka- 
rakter. Sigurno bi neki grafolog puno toga više i potpunije odgo- 
netnuo. Umro je dne 5. siječnja 1828. Pokojnika, koji je samo pet 
dana prije njega umro — iako je imao dva kapelana i 83 godine — 
upisao je savršeno i besprijekorno u matice vlastitom rukom. 

Ovaj je rod dao i jednog opernog pjevača, jedinog opernog pje- 
vača ovog otoka koji je nastupao i u stranim opernim kućama — 
Želimira Šeman pok. Petra (rođ. 1895, a umro 1940.). Kao hrvatski 
rodoljub bio je za vrijeme prve talijanske okupacije intemniran. 

Prve osnove pjevanja dobio je u Italiji, a potom je pohađao Mu- 
zičku akademiju u Beču kod poznatog profesora Rajnera. Prvi nje- 
gov nastup bio je god. 1924. u Lincu na Dunavu u operi Carmen, 
a pjevao je glavnu mušku ulogu Escamilla. Taj njegov prvi nastup, 
kao i ostale, njemačke su novine popratile najlaskavijom pohvalom 
i pisalo se o mladom Baritonu koji ima najbolje izglede za veliki 
daljni uspjeh. God. 1925. nastupa u Verdijevoj Aidi. Potom se reda- 
ju još mnoge uloge u raznim operama dok ga je zdravlje služilo. 
Oko god. 1934. povlači se zbog bolesti (TBC!) u Blato gdje umire 
dne 20. siječnja 1940. 


ŠEPAROVIĆ 


Nadimci: Buda, Burćina, Trantić, Mažin, Markota, Krtolić, Kustro, 
Granić, Fažol, Femena, Čičo, Skloce, Hrščalo i Šćerban 


Potomci su pučana koji na ovaj otok stigoše s knezom Misla- 
vom, jer su sudjelovali u podjeli polja Blato. Iz istog razloga u 
knjizi: »Nobili abitanti...« navedeni su kao jedna od najstarijih 
pučkih obitelji u Blatu. Tada su, uz Žanetiće, bili najbrojniji: to 
jest u drugoj polovici 18. st. bilo je u Blatu 10 obitelji ovog roda, 
a danas ih ima 85. 

Velik se broj obitelji ovog prezimena početkom prošlog sto- 
ljeća preselio u Velu Luku. Tražeći pak životni prostor, barem u 
XVI st. — ako ne i ranije —, neki krenuše prema Pupnatu, jer se 
kod obrane Korčule god. 1571. spominje i Mihovil Šeparović iz 
Pupnata. 

Kako je došlo do prezimena Šeparović, možemo samo nagađa- 
ti, kao i za većinu nadimaka, koje uz ovo prezime nailazimo već u 
18. st. Jedino za nadimak Buda mogu ustvrditi da je došao od 
imena Budimir, koji se pojavio u jednom ogranku tog roda još kon- 
cem XVII st. i potom se vrlo često to ime kod tih obitelji ponav- 
ljalo. U prezimenu Šeparović ne možemo vidjeti, ni u korijenu, ne- 
iko rodovsko prezime i mislim da su jednom pripadali rodu GAV- 
RAN. U prilog ovome govori i činjenica što su oko crkve Sv. Ivana 
upravo ispremiješani s obiteljima Gavranić. Tu je, bez sumnje, bio 
njihov prvotni položaj u Blatu, a tu sagradiše i svoj »kaštil« koji 
danas pripada obitelji toga roda s nadimkom Hršćalo. Kako i ka- 
da krenuše prema istočnom dijelu Velog Učijaka, ne možemo ništa 
reći. Zanimljivo je da sredinom 18. st. na par mjesta u maticama 
nalazimo Šeparović alias Marković i obratno. Ovdje je riječ o obi- 
teljima ovoga roda, koje danas imaju nadimak Markota. Postavlja 
se pitanje: da li su taj nadimak dobili što su došli u kuće starih 
Markovića — a to terenski posve odgovara — ili što je u njihovoj 

obitelji češće bilo ime Marko? Mislim da je prvo vjerojatnije, jer 
i danas tu uz Šeparoviće imamo Andrijiće, koji potekoše od sta- 
rih Markovića. 

h l ovaj je rod Šeparovića dao dosta svećenika, a od 20 pisme- 
nih pučana iz kraja 18. st. trojica su pripadala ovom rodu. 


ŠIMUNOVIĆ 
Nađimak: Papa 


«Jednom je ovaj rod imao više nadimaka i mnogi ogranci ovog 
starog roda izumriješe i otseliše. U knjizi: »Per il Commumn...« 
(str. 13.) god. 1496. nalazim Marina Simonetti, a potom u ostalim 
knjigama, koje navodim u predgovoru, god. 1555. Prijama Simo- 
netti, god. 1560. Šima Simonetti. a god. 1577. Ivana Simonetti. 


Od kada počinju Matice ovog ureda (početak 17. st) možemo 
pratiti rodoslovlja obitelji Šimunović. Posve je logično pretpostavi- 
ti da su potomci bivših Simonetti, kojima je prezime bilo talijani- 
zirano, te su ga ponovo slavenizirali. 

Sudeći po položaju gdje su prvotno bili smješteni (zapadni dio 
Vele strane!), a tu i danas neki žive, nameće se zaključak da je ne- 
ki Šimun bježeći pred Turcima sredinom 15. st. stigao na ovaj 
otok. Od tog Šimuna formiralo se obiteljsko prezime Šimunović. 


ŠKRIVANIĆ 


Prema bilješkama Nikole Ostojića, Marko Škrivanić pok. Iva- 
na stigao je koncem 18. st. iz Omiša sa ženom Veronikom. Služio 
je kao mornar u mletačkoj vojnoj mornarici, a žena mu je živjela 
u Blatu. Poslije propasti Venecije i sam se nastanio u Blatu sa 
zanatom kotlara (»calderaio«). — Njegov se sin Špiro vjenčao u 
Blatu god. 1822. s Franom Šmrkinić. Najprije je nastavio zanat 
Svoga oca, potom postao bačvar i konačno trgovac uz pomoć svoga 
tasta Smrkinića, I danas je samo jedan muški potomak ove obite- 
lji i živi u Australiji. 


TATKOVIĆ 
Nadimak: Hero 


Obitelji Tatković Hero nemaju ništa, osim prezimena, zajednič- 
kog s obitelji Tatković Bundava koji u Blato dođoše iz Gdinja na 
otoku Hvaru, a u zadnje vrijeme iz Blata posve otseliše. U Matica- 
ma vjenčanih čitamo kako je Mato, sin pok. Jurja Tatković iz Gdi- 

nja, dne 8. veljače 1796. sklopio brak s Franom Nadilo. Od tog 
Mata potječu obitelji Tatković Bundava. 

Od kada imamo Matice ovog ureda možemo pratiti rodoslov- 
lje obitelji Tatković Hero, ali najčešće pod »prezimenom« HERIĆ., 
Na više mjesta u maticama nailazimo na prezime DABČIC. Sve bi 
bilo ostalo tajna tko su, naime, ti Dabčić, da dne 15. travnja 1769. 
ne sklapa brak Palma, kći Franka od pok. Ivana Dabčić alias He- 
ro. Nakon ovoga, posve je jasno da su se blatski Tatković pisali 
DABČIĆ, a to prezime ili točnije Ivana Dabčić nalazimo u knjizi 
»Per li Fratelli Favrović...« (str. 3) u god. 1577. — Iako, dakle, 
veoma star rod, danas u Blatu imamo samo četiri obitelji ovog pre- 
zimena. 


TELENTA 
Bez nadimka i nadimci: Kanajica, Maglica i Vicijo 


Dne 5. travnja 1681. umire Nikola Talenta. To je ujedno prvi 
spomen ovog prezimena u maticama ove župe. Prethodno su se u 
maticama pisali Favrović, a potječu svi od Antuna Milešković, fa- 
vra = zanatlija, koji je dne 25. rujna 1555. kupio oranicu podno Sv. 
Mihovila od Prijama Simonetti (Šimunović?) i za nju platio pet 
dukata. (Per li fratelli..., str. 1). Na drugom mjestu iste knjige sa- 
znajemo da je ista oranica imala 30 gonjaja (oko 30.000 m?) i da 
se taj predjel zvao Pero, kao što se i danas zove. Ta je oranica 
graničila s poljem Blato, koje su međusobno dijelile svakih sedam 
godina određene obitelji. Zbog navodnog presizanja Telentića nad 
poljem Blato, pet se godina vodila parnica između ove obitelji i 
posjednika istog polja, i u vezi toga je publicirana i posebna knjiga 
»PER LI FRATELLI FAVROVIC-TALENTA«. 

Mene u ovoj stvari nije zanimalo parničenje, kao ni govornič- 
ka vještina don Franka (imamo u knjizi više odlomaka iz njegovili 
govora!), ali mi je knjiga pružila mnogo podataka o obiteljima ko- 
je su imale pravo na polje Blato i o obiteljima koje nisu to pravo 
imale. Naročito je u tom pogledu dragocjeno 17 shema rodoslov- 
lja, gdje Telentići osporavaju nepristranost svjedoka zbog njihove 

rodbinske povezanosti s vlasnicima polja Blato. Svjedoci su bili ne- 
posjednici, a njihova rodbina posjednici! Tako sam otkrio 13 pre- 
zimena obitelji odnosno rodova blatskih koji su imali pravo na 
polje Blato, koji se potpuno podudaraju s prezimenima koje Niko- 
la Ostojić iz drugog dokumenta navodi na onoj listini. To potpuno 
slaganje od osobite je važnosti! Iz istih shema otkrio sam i 7 prezi- 

mena blatskih rodova koji nisu imali pravo na polje Blato i ovo 
se potpuno slaže s onim što donosi ma listini Ostojić. 


Zbog ovog parničenja don Franko je morao tri puta putovati 
u Veneciju, a to u ona vremena jedrenjaka nije bilo ni lako, ni 
jednostavno. Konačno je uspio, jer se naredbom, odnosno rješe- 
njem mletačke vlade od 24. ožujka 1755, nalaže djeliteljima polja- 
-jezera Blata da u ime troškova isplate don Franku Telenta odre- 
đenu sumu novca. »S vremenom i ustnpljivošću sve se svladava.« 


Činjenica da ovaj rod nije sudjelovao u podjeli polja Blato 
i skoro krajni zapadni dio Vele Strane, gdje je bilo prvotno obita- 
valište ovih obitelji, daje mi pravo zaključiti da su tek u 16. st., ili 
najranije u 15. st., stigli u Blato daleki preci ovog roda. Zacijelo 
je »Magličin dvor«, gdje imamo same Telentiće a gdje je i danas 
»kaštil« već izumrle obitelji Telenta Antunera, bilo prvotno gnijez- 
do ovih obitelji, jer je vrlo poznato da su Telenta s nadimkom Vi- 
cijo došli koncem 18. st. na zemljište Arnerića u Velom NN 
i tu sagradili svoje kuće. 


Upornost, ustrajnost, ustrpljivost i ostale vrline don Franka 
Telenta, koji je umro dne 11. veljače 1792. u dobi od 83 god., sigur- 
no su evidentne iz gore rečenoga, a o njemu Ostojić piše: »Jedan 
svećenik Telenta po imenu Franko, koji je podnio tolike zgode i 
nezgode, zabilježio je ispod svoje slike, koju je donio iz Venecije: 
»S vremenom i ustrpljivošću sve se svladaval«Ovim je riječima 
don Franko ciljao na svoj uspjeh u parničenju, a mislim da nje- 
govoj upornosti i sposobnosti imamo zahvaliti da je i publicirana 
knjiga »PER LI FRATELLI FAVROVICH TALENTA«. On je zaci- 
jelo sakupio sve one dokumente i potom ih objelođanio. Don Fran- 
ko je imao i strica svećenika don Nikolu koji je umro dne 16. si- 
ječnja 1766. u dobi od 94 godine. 


Kako se iz naslova gornje knjige vidi, ranije su se pisali TA- 
LENTA i vrlo vjerojatno dobiše ovo prezime po Kristovoj prispo- 
dobi o talentima. Uostalom većina je Telentića i talentirana. 


TOMAS 
Nađimak: Fele 


U bilježnici Nikole Ostojića za ove obitelji piše: »Lovre je To- 
massi oko god. 1815. stigao u Blato iz Zadra kao prodavač soli i 
duhana, a po zanimanju bio je zanatlija (favro!). Oženio se Katom 
Galinović iz Blata (Taj je stari blatski rod koncem prošlog stolje- 
ća izumro! — Moja opaska.) i s njom je imao sina Srećka, rođe- 
nog god. 1818. Malo je potom ovdje u Blatu umro sam Lovro To- 

massi, a njegova se udovica udala za Nikolu Žanetić Božjak. Tako 
je Srećko postao »Nesrećko« bez očeve baštine i sada se probija 
kroz život kao težak-nadničar«. — Tako doslovno Nikola Ostojić 
o praocu današnjih obitelji Tomas u Blatu. 


TULIĆ 


Jedan je od rijetkih blatskih rodova, koji, u stvari, nema obi- 
teljskih nadimaka. 


Prezime Tulić nije zavedeno u popisu plemića iz god. 1420. i 
zato ih Ostojić pogrešno ubraja među »pripojene plemiće«. Danas 
se ovo prezime piše Tulić, dok se ranije — čak početkom 19. st. 
— pisalo Tullijić. Zaista se to obiteljsko prezime formiralo od ime- 
na Tullijo, koje ime — možda malo neobično — nije bilo nepozna- 
to na ovom otoku. Još u 18. st. imamo Tullija Cetinić, a ranije se 
to ime još češće javlja. Najvjerojatnije u 15. st. pod utjecajem 
humanizma, neki od roda ZMAJKO na krštenju stavlja svome si- 
nu ime Tullijo. Tako je došlo do prezimena Tullijić, jer već u 
Bratimskoj knjizi iz 16. st. nalazimo u Blatu Antuna i Nikolu Tulli- 
jić. Doista su pripadali rodu Zmajko, i to grani od koje se jedan 
jači ogranak preselio u Boku Kotorsku, jer su živjeli i danas žive 
u Velom Učijaku, i to u neposrednoj blizini Zmajevića, na kojih 
su imanje iz Boke Kotorske došli Petkovići. 


I ovaj je rod, kao i svi ostali u Blatu, imao svoju bogatu gra- 
nu, kojoj su ekonomske prilike dopuštale da dobrim dijelom godi- 
ne živi u Korčuli i siromašnije koje su stalno živjele u Blatu. Da 
ovo potvrdim, dovoljno je podsjetiti da u popisu plemića iz druge 
polovice 18. st. u Korčuli živi samo Šimun-Justo Tulić, a u Blatu 
četiri Tulića, a između njih i nećak poznatog Ivana-Franka Tulić, 
komandanta brodovlja vojvode od Parme. I još nešto: dne 25. si- 
ječnja god. 1705. umire u Blatu gosp. Antun Tulić i ovdje bi poko- 
pan, a dne 23. rujna iste godine umire u Blatu njegova kći gđa 
Vica Tulić pok. Antuna. Ona je u kapsi prenesena u Korčulu. I ova 
je, dakle, bogata grana dobrim dijelom godine živjela u Blatu. 

I ovaj je rod dao u prošlosti više svećenika, a i danas ima jed- 
mog u osobi o. Benka, franjevca, koji je u svojoj provinciji — da- 
pače i za čitav franj. red — obnašao razne odgovorne dužnosti kao: 
gvardijan, provincijal i generalni vizitator u više navrata i provin- 
cija. — Od svjetovnjaka moram svakako izdvojiti već spomenutog 
Ivana Franka (ovo mu je pravo ime, a ne samo Franko!) Tulić, 
rođ. 1685. Bio je pitomac sveučilišta u Gracu, odlikovan viteškim 
redom Konstantina, zapovjednik brodovlja vojvode od Parme. Mo- 
žda je baš za to dne 30. travnja 1718. sklopio brak s Anom-Marijom 

Zmajko (Ismaelli) poput zaručnika iz Manzonijeva romana, o če- 


.mu sam pisao u prvom dijelu knjige među zanimljivostima. Iz 


ovog. braka rodilo se devetero djece: dva sina i sedam kćeri. Dne 
30. veljače 1762. sin mu Rafo tragično svršava u nekoj tučnjavi u 
krčmi Marinović Doro, a sin mu Šimun umire bez djece. I tako 
nestade i toga koljena. Šest mu se kćeri poudavalo, a najpoznatija 
je postala neudata Vica, koja se bavila i »stihotvorenijem«, a zbog 
neudaje tješila se riječima: »niti ure brojim, nit se muža bojim.« 

I danas Tulići pokazuju jednu prizemnicu na istok crkvi Sv. 
Liberala, kao prvu stambenu zgradu roda Tulića. Ta je kućica iz- 
građena u starom murilu i svakako je služila za stanovanje ljudi- 
ma. Ne želim u ovu stvar dublje zalaziti, ali ipak smatram da je 
njihovo prvotno obitavalište bilo u blizini crkve Presv. Trojstva 
(Sv. Lucije!), gdje i danas neki žive. Već napomenuh kod Kunja- 
šića da je sadanja kuća Marinović Bršćan najvjerojatnije ranije 
pripadala bogatoj grani Tulića. Vjerojatno će se ova istina jednom 
potkrijepiti i nekim arhivskim podatkom. 
VEŽIĆ 

Prema Ostojiću, početkom je 19. st. iz sela BRISTA (Makar- 
sko primorje!) stigao u Blato Stjepan Vežić. Najprije je radio u 
Kuzme Boroe Kusić, a potom se osamostalio oženivši dne 26. listo- 
pada 1825. Jelu Radaić pok. Vida. Od tog smo Stjepana u prošlom 


stolj. imali u Blatu više obitelji Vežić, a danas su iz Blata skoro 
posve nestali. 


VISKOVIC 


Početkom ovog stoljeća Jakov i Antun Visković dolaze u Bla- 
to iz mjesta Tučepi, sa zanatom mesara. Mate Visković kupuje ku- 
ću u Batistića, dok su mu ranije otac i stric živjeli u iznajmljenim 
zgradama. 


VITASOVIĆ 


U Maticama vjenčanih čitamo: »Dne 14. veljače 1885. Marin 
Vitasović iz Drvenike sklopio je brak s Marijom Milat Hrastovac 
Petrovom iz Blata.« 


VLAŠIĆ 
Nadimak: Brlačić 


Jednom se ova obitelj pisala i PEĆAREVIĆ. U potvrdu toga 
mogao bih donijeti više dokaza, a dovoljan je i ovaj: dne 26. stu- 


132 


denoga 1739. udaje se kći Antuna Vlašić alias Pećarević. Prezime 
»Vlašić« (s riječju Vlah mi tituliramo došljake s kopna!) i krajni 
jugozapadni dio Vele Strane jasno govore da su se u Blato doselili 
dosta kasno. — Kada dođoše i odakle, kao i to: da li su u Blato 
došli s prezimenom Pećarević ili se i to prezime kao drugotno ov- 
dje formiralo, ništa određenije ne mogu reći. Napominjem da je 
»pećar« kod nas ložač kod gorenja vapnenice. Ništa neobično da su 
kao došljaci bez zemlje morali nadničiti, a kod nas su se u prošla 
vremena mnoge vapnenice gradile. I najvjerojatnije od riječi »pe- 
ćar« dobiše to drugotno prezime. — Nadimak se Brlačić u matica- 
ma javlja već u 18. st. 

U Blatu je sada samo jedna obitelj ovog prezimena, a u proš- 
losti ih je bilo mnogo više. Kod ove obitelji još je živa predaja da 
se njihov daleki prastric PETAR VLAŠIĆ otselio u Hercegovinu. 
Zanimljivo je da je u arhivu samostana u Imotskom sačuvana bi- 
lješka da je neki PETAR VLAŠIĆ iz Blata na Korčuli po preporuci 
liječnika god. 1713. stigao u Imotsku Krajinu. U župi Gorica-Sovići 
danas su dva zaselka sa 70-tak obitelji Vlašić. Da li su ovi VLA- 
ŠIĆI — bar neke obitelji — potomci ovog Petra Vlašića, koji je 
emigrirao iz Blata početkom 18. st., ili je on tamo umro bez poto- 
maka, mi ne možemo ništa određeno reći. Taj problem može rije- 
šiti župni ured Gorica-Sovići na temelju matica i ostalih arhivskih 
dokumenata. 


VLATKO 
Nadimci: Bućić, Krnac i Rulo 


U 17. i 18. st. najčešće su se pisali Vlatković. Obitelji ovog ro- 
da rodbinski su po muškoj lozi veoma udaljeni. Ta, već u 16. st. u 
Bratimskoj knjizi nalazim za obitelji Bućić dva danas nepoželjna 
nadimka. 

I danas obitelji ovog roda žive oko crkve Sv. Križa u Starom 
groblju, a vrlo je dobro poznato da prezime VLATKO spada među 
najstarija hrvatska prezimena. Znademo također da nisu sudjelo- 
vali u podjeli polja-jezera Blata. Ove činjenice, uzete skupno, čine 
vrlo vjerojatnom pretpostavkom da se radi o prvim hrvatskim 
došljacima na ovaj otok. 

I ovaj rod dao je dosta svećenika. S kulturne strane značajna 
je kuća na početku ulice koja vodi prema Starom groblju. Sada je 
vlasništvo Franka Vlatko Rulo, a u njoj je prema tradiciji živio 
jedan svećenik tog roda. Kuća je građena u lijepom murilu: ima 
lijepi »pergul« s još ljepšom željeznom ogradom, a u kući je kras- 
no »pilo« koje su naši stručnjaci »snimili«. 

VOJVODIĆ 
Nadimak: Ružir 


. “Današnji Vojvodići u Blatu potječu od Marka Ružir pok. Ma- 
rina iz Čare, koji je dne 27. srpnja 1679. sklopio brak s Marom udo- 
vom Marina Kićen (Marković ili Andrijić!). Pravio sam rodoslov- 
lja ovih obitelji i posve sigurno današnji Vojvodić Ružir potječu 
iz tog braka, samo što je župnik kod krštenja djece u početku 18. 
st. ubacio prezime Vojvodić, a Ružir je ostalo kao nadimak. Da li 
je gore spomenuti Marko došao u Blato kao Vojvodić Ružir, a 
župnik mu to pravo prezime kod vjenčanja nije zaveo, ili je u Bla- 
tu to prezime dobio, ne mogu ustvrditi. U Blatu je, svakako, i ra- 
nije postojala obitelj Vojvodić, jer dne 12. ožujka 1659. umire Lu- 
ka Vojvodić. Danas obitelji ovog prezimena žive oko Starog grob- 
lja te su, bez sumnje, došli na posjed svoje pramajke udove. Ki- 
ćen = Andrijić = Marković. (Pogledaj Amdrijić!). 

Ovaj je rod ranije dao ovom otoku velikog sina arhiđakona An- 
tuna Rosaneo, koji se istakao god. 1571. u obrani Korčule od Tura- 
ka, a koji je po ondašnjem običaju od Ružir = ruža stvorio talija- 
nizirano prezime ROSANEO. 


ŽABICA 


Nađimci: Škajko, Jezina i Samokovac 
Danas u Blatu žive samo Žabica s prvim nadimkom, a obitelji 
drugih dvaju nadimaka nedavno su barem za Blato izumrle. 


Posve su se sigurno jednom pisali ZEČIĆ, jer kroz 17. i 18. st. 
u maticama ove župe na mnogim mjestima nalazimo zavedeno: 
Zečić alias Žabičić ili Žabica. U Bratimskoj knjizi iz 16. st. nalazi- 
mo dva Zečića: Marina i Ivana. Da li današnji Žabica potječu od 
Marina i Ivana Zečić ili samo od jednog od njih, nije bitno. Umje- 
sno je možda pitanje: da li su se Marin i Ivan Zečić odnekud dose- 
lili u 16. st., ili su to njihovi preci učinili u 15. st., ili su to otcijep- 
ljene grane neke stare blatske obitelji? Na ta pitanja za sada ne 
možemo odgovoriti. ' 

I ovih je obitelji jednoć bilo mnogo više nego danas, a svojom 
su se ekonomskom moću bili izdigli Žabica Jezina i neki drugi, o 
čemu svjedoče i njihovi dvori, od kojih neki postadoše »kutišća«. 


ŽAKNIĆ 


Bez nadimka i slijedeći nadimci: Beor, Mačak, Peškira, Kokić, Ko- 
kanja, Kutlić, Mihoja, Maričić, Pićon i Šamprkla 

Ovo je jedini rod na ovom otoku koji ima sačuvani arhivski 
podatak da su potomci došljaka na ovaj otok iz razrušene Salone. 
Ne znači to da i neke druge obitelji, kao Matulović u Blatu, a na- 
dasve izumrla za Blato obitelj Junijo Appijo — iz koje je potekao 
prvi blatski pleban don Silvestar — kao možda i neke pučke (Kas- 
tropil?) nisu potomci tih davnih Salonitanaca prebjeglih na ovaj 
otok. Ipak, ostaje činjenica da samo rod Žaknića ima arhivski po- 
datak, koji zacijelo mije iz VII st., već je kasnije netko predaju, 
koja se čuvala u obitelji, ovjekovječio i na papiru. Arhivski podatak 

. glasi latinski: »Quidan vir nobilis et potens Johannes Prohita pro- 
fugus a patria sua, ut par est credere fugiens Salonitanae urbis 
destructionem cum quattuor aut quinque suorum Vassalium se 
contulit ad insulam Curzule.« Hrvatski prevod: »Neki plemeniti i 
moćni čovjek Ivan Prohita, izbjeglica iz svoje domovine, kako se 
može vjerovati bježeći iz razorenog građa Salone, došao je na otok 
Korčulu s četiri ili pet svojih slugu.« (Ostojić: Vela Luka, str. 34.) 

Posve nam je stoga jasno da Žaknići, iako plemići, kao ni obi- 
telj Junijo i njezin ogranak Španjić, nisu imali pravo na polje Bla- 
to, kao i to da je prvotno obitavalište ovog roda bila prva blatska 
CITADELA na zapad crkvi Sv. Jeronima, gdje je do kasna živjela 
obitelj Žaknić s nadimkom Vando. Iz te je kuće po pravu nasljed- 
stva pred par godina pucal s krasnim grbom te plemićke obitelji 
digao Ante Suličić i prenio ga u dvorište svoje kuće u Blatu. Po 
sudu stručnjaka pucal je s grbom iz doba renesanse — XVI st. 
I evo jedne male napomene: za mene osobno pucal više vrijedi 
nego zgrada kojoj je pripadao! Nemojmo se tome čuditi: voda je 
bila zlato, jer se bez vode ne može živjeti. Nikakvo, stoga, čudo 
što su u ona davna vremena pucali bili tako skupocjeni, te se i da- 
nas ljudi za tim starim pucalima otimlju! 

* Prezime Žaknić formirano je barem početkom 15. st. i takvo 
se sačuvalo do danas. U popisu plemića iz god. 1420. imamo tri 
Žaknića: Marina, Ivana i Antuna. I danas se ta tri imena najčeš- 
će susreću u njihovu rodu, a koliko su ta tri Žaknića iz god. 1420. 
bili rodbinski blizu ili daleko, ostaje nepoznanica. 

Ostavši u Blatu morali su tražiti životni prostor i krenuše jed- 
ni na zapad na Zmajkovo, Da li putem kupnje ili ženidbe, ne mo- 
gu reći, ali je značajno da se i danas taj predjel gdje žive Žaknići 
u Blatu zove VLASINJ. Naši pređi Romane su zvali ili Latini ili 
Vlasi i zbog toga za taj predjel, gdje su živjeli i danas žive Žaknići, 
naziv Vlasinj. — Druga grana Žaknića iz istog razloga krenula je 
na istok, ali preko posjeda Arnerića. Prema lokaciji u Blatu rod- 
binski su bliži Žaknići bez nadimka sa Žaknićima koji imaju ove 

nadimke: Mihoja, Maričić, Kokanja, Pićon, Šamprkla i Kutlić. 
»Kaštil« ove grane Žaknića sada pripada obitelji Žaknić Kutlić. 
Žaknići bez nadimka do kasna su sačuvali svoje bogatstvo i ugled, 
jer još u 19. st. u maticama samo njima pripada titula gospodin, 
dok se ostalima ne pridaje taj epitet. 


Vadio sam rodoslovlja i ovih obitelji i daleko bi me odvelo 
kad bih naveo koje su sve nadimke u prošlosti imali, kako su im 
se nadimci mijenjali, koje su grane tih obitelji izumrle, a bilo bi 
teško i odgovoriti kad su se neke iselile, jer više njih nalazim ko- 
ji nisu u Blatu umrli. 


Kako se prezime ovog roda tijekom stoljeća mijenjalo, dok se 
nije iskristaliziralo današnje Žaknić, nemoguće mi je odgovoriti, 
ali posve sigurno ranije su se zvali: ZILIO — ŽILKOVIĆ. U potvr- 
du ovoga dovoljno je navesti: u knjizi: Per li mobili abbitanti... 
(str. 2) u popisu plemića iz god. 1420. nalazimo prezime Žaknić 
(KIGNICH), a u knjizi Nobili abbitanti... (str. 2) kod istog popisa 
plemića iz god. 1420. umjesto Žaknić stoji napisano Zilio (XIGL). 


I ovaj rod, poput ostalih, dao je više dobrih i požrtvovnih sve- 
ćenika, ali nadasve je spomena vrijedno da je dao i jednog kardi- 
nala Vjekoslava (Luigija) Zilio (Žilkovića). (Confr. Gjivoje: Otok 
Korčula, str. 330.) 


ŽANETICĆ 


Nadimci: Pudarić, Zalante, Savo, Mijat, Sinković i Boreo Tado — 
Finara, Kikilija, Kompas, Kontista, Manjak, Mijo, Puša, Vi. 
dulić i nedavno izumrli Krune 


Iako se svi ovi danas pišu Žanetić, prvih šest nadimaka jed- 
nom je imalo prezime Boroe. To bivše prezime kao prvi nadimak 
zadržao je ogranak Boroe Tado. Vjerojatno su, stoga, ove dvije 
grane, danas jedinstvenog roda Žanetić, po muškoj lozi rodbinski 
veoma daleko, a obadvije su grane potomci hrvatskih doseljenika 
na ovaj otok s knezom Mislavom, jer su obje sudjelovale u podje- 
li polja Blato. 


Posve je vjerojatno da je do ove promjene u starih blatskih 
»Boroe« došlo radi toga da bi se razlikovali od obitelji Boroe, ko- 
ja je stigla u Blato u drugoj polovici 17. st. iz Makarskog primor- 
ja i od koje potekoše današnji Boroe u Blatu s nadimcima: Kusić, 
Kuzman, Tucun i Splićanec. Prezime Žanetić dobiše po Ivanu (Za- 
netto) Boroe, koji je u više navrata, prema Ostojiću, sudjelovao 
u podjeli polja Blato; kod njega. izričito stoji Boroe zvani Žanetić. 
I ova se prva grana Žanetića s onih šest nadimaka još.koncem 18. 

st. u maticama redovito piše Žanetić alias Borojević ili Borojević 
detto Žanetić, dok od početka matica ove župe imamo Žanetiće 
bez ikakvih dodataka. Od ovih Žanetića potječu današnji Žanetići 
s onih drugih devet nadimaka. 

Od svih Žanetića u prošlosti najviše se bila izdigla ie s 
nadimkom KRUNE. O tome, uz ostalo, i danas svjedoče postojeći 
»Krunetovi dvori«, a to je čitav »samostan« s klaustrom i zgrade 
oko njega, dok je s južne strane dvorište, koje je također imalo, 
sudeći po »zubima« (konsolicama!) ugrađenim u zid, neku vrst stre- 
ha na stupovima. Koljena nestade, zgrade se pretvoriše u kutišća, 
a možda se mogao stvoriti krasan prostor za smještaj zavičajnog 
muzeja! Nadimak Krune dobio je Marin Žanetić sredinom 18. st. 
Bio je pismen, a na više mjesta u knjigama nalazim za njega »po- 
sjednik« i »Urbanus«. Nejasno mi je što se htjelo reći tom riječi 
»Urbanus«, ali ne mislim da označuje neku funkciju u mjestu, već 
je valjda time označeno da ne radi manualan posao. 

Obitelji Žanetić Sinković ne potječu od Marina Sinković koji 
se spominje u popisu plemića iz god. 1420, već su po svoj prilici 
putem kupnje došli u dvore te bivše plemićke obitelji, koje muš- 
ko koljeno utrnjuje god. 1756, kad umire zadnji izdanak te obite- 
lji. Nadimak Sinković uz prezime Žanetić susrećemo tek kod Jer- 
ka Žanetić Sinković, rođenog dne 19. ožujka 1789. od oca Franka 
i majke Pame Petković Jerkove. Gore dvije spomenute stvari po- 
sve su sigurne, jer u popisu plemića iz kraja 18. st. ne nalazimo 
ni samo Sinković ni Žanetić Sinković. 

I rod Žanetića dao je više svećenika. Posebno je zanimljiv slu- 
čaj Marina Ignacija Žanetića. Bio je jedinac u oca, a bogatstvo 
obitelji prilično veliko, što se uz ostalo ogleda i u činjenici da je 
njegov otac dao sam sagraditi oltar Sv. Josipa u župnoj crkvi. Nje- 
gov otac Ivan svojom oporukom iz god. 1687. ostavlja svo svoje bla- 
go svome sinu Marinu-Ignaciju, ako se u roku od šest godina vra- 
ti kući. Kroničar je zapisao kako je dne 28. siječnja 1689. iz Rije- 
ke stigao u Blato Marin-Ignacije Žanetić, isusovac, u redovničkom 
odjelu, ali ne da preuzme baštinu svoga oca, već da se svega od- 
reče, i to: 550 zlatnih dukata, 200 srebrnih, 100 škuda i 500 bari- 
la vina. — Tako prema Ljetopisu plebanije Blato. 


ŽUVELA 
Nadimci: Hrt, Pićulin, Tote i Panceta 


Obitelji Žuvela s prva dva nadimka žive u istočnoj strani Ve- 
log Učijaka osim što se jedna obitelj Hrt preselila u kuću; za Bla- 
to izumire, plemićke obitelji Tabain. 

Obitelji s druga dva nadimka žive u sredini Vele Strane, ali 
u samom vrhu. 


U Bratimskoj knjizi iz 16. st. nalazimo Maru Žuvilovu. Mislim 
da je ovdje riječ o ovoj obitelji, koja se tijekom 17. i 18. st. naj- 
češće piše Žuvelić. Vrlo se rano susreću i »prezime« Pićulin bez 
Žuvela. Da li se i »Piculo« iz Bratimske knjige odnosi na ove obi- 
telji, ne mogu utvrditi. 

Za ove obitelji znademo da se pojavljuju kao nepristrani svje- 
doci i suci u sporovima oko polja Blata; i obzirom na smještaj u 
Blatu možemo s velikom sigurnošću tvrditi da se najvjerojatnije 
u 15., ili čak u 16. st., doseliše na ovaj otok. Mnoge se obitelji ovog 
prezimena u prošlom stoljeću preseliše u Velu Luku. O njima u 
knjizi Vela Luka (str. 33) Ostojić piše slijedeće: »Od ovog roda 
nema starih uspomena već samo to, da je njegovo prvotno obita- 
vanje bilo u Rasohatici. Poslije se premjestiše u Blato, i od god. 
1700. pa dalje sagradiše u Velom Učijaku kuće na tavane. Danas 
većim dijelom te ostaju puste, jer su se njihovi stanovnici prese- 
lili u Velu Luku.« — Tako Ostojić! T mnogo više obitelji ovog ro- 
da danas ima u Veloj Luci nego u Blatu. 

DEMOGRAFSKO KRETANJE BLATA U ZADNJA TRI STOLJEĆA 


Već su prije mene i drugi posumnjali u neke statističke po- 
datke koje nalazimo u arhivima, a koje su pojedine osobe davale 
u prošlosti svojim pretpostavljenima. Davanjem statističkih poda- 
taka ljudi često puta imaju neku određenu svrhu i šalju netočan 
. izvještaj. Možda je nekad i neznanje uzrok netočnosti. Takvi poda- 
ci bezuvjetno dovode do protuslovlja i tek se onda spozna i uvidi 
da su isti izvještaji bili netočni. Još je pred dvaest godina, pišu- 
ći u Vesniku Vojnog Muzeja, br. 5. dr Foretić posumnjao u pisa- 
nje nekih kako je naš Dubrovnik u 17. st. imao cca 40000 stanov- 
nika, a Korčula u 16. st. čak 5000 stanovnika. Punim je pravom 
dr Foretić posumnjao u takvo pisanje i govorenje, jer je to samo 
fantazija! 

Da ilustriram, kako takvi krivi izvještaji dovode do protuslov- 
lja, navest ću slučaj o kojem piše Ante Marinović u Zborniku Oto- 
ka Korčule — br. 3. (str. 303. i 304.). U Historijskom Arhivu u Za- 
dru našao je Ante Marinović podatke prema kojima je Blato god. 
1769. imalo 353 obitelji, a 1425 stanovnika. Prema istom dokumen- 
tu Korčula te godine ima 45 obitelji (od kojih 11 plemićkih), a sta- 
novnika 1072. Koji besmisao?! Blato navodno ima 1425 stanovnika 
s 353 obitelji (od kojih 73 plemićke), a Korčula sa samih 45 obitelji 
ima čak 1072 stanovnika. Ništa neobično što je Ante Marinović 
posumnjao u točnost izvještaja. Iz njegova pisanja, meni barem, 
nije jasno čemu nije vjerovao: broju stanovnika ili obitelji. Mis- 
lim da su netočna oba izvještaja u pogledu stanovništva, a — pre- 
ma drugim podacima — broj je obitelji barem približno točan. 
Već smo u poglavlju »Stare blatske obitelji« vidjeli da je Blato tih 
godina imalo prema knjizi »Nobili abitanti...« 336 obitelji. U za- 
darskom arhivu nalazimo 17 obitelji više i smatram da je tadanji 
župnik ispravno u broj obitelji župe uvrstio i obitelji Vele Luke 
i možda još nekog zaselka, dok u gornjem broju 336 iste obitelji 
nisu uvrštene. — Iz onog, što smo saznali u poglavlju o starim blat- 
skim obiteljima, u Korčuli je god. 1769. bilo, doista, samo 11 ple- 
mićkih obitelji — a u to izgleda Ante Marinović nije vjerovao — 
jer god. 1770. ima u Korčuli poimence nabrojenih samo 10 plemić- 
kih obitelji. Ako je Blato god. 1769. imalo samo 1425 stanovnika 
s 353 obitelji, onda nije teško izračunati koliko je Korčula u to 

vrijeme imala stanovnika. Iz ovog se također jasno vidi kako je 
dotični podatak u Historijskom Arhivu u Zadru netočan. Korčula 
je, doista, u 15. i 16. stoljeću — u vrijeme svog najvećeg prosperi- 
teta — imala veći broj stanovnika nego u drugoj polovici 18. st., 
ali taj bi broj najbolje pokazale matice krštenih i mrtvih, barem 
od početka 17. st. Zašto su se davali netočni izvještaji, svatko od 
nas može misliti i zaključivati kako hoće. 


Bilo bi dobro da svi »otvorimo karte« i istini pogledamo u 
oči, jer bi nam istina trebala biti cilj iznad svega! Da saznam istinu 
u pogledu demografskog kretanja u Blatu kroz zadnja tri stolje- 
ća, uzeo sam matice krštenih i mrtvih i prebrojio rođene i mrtve 
kroj tri stoljeća. Možda bi bilo lijepo da to učine i ostali župnici! 
Matice u Blatu počinju s god. 1629, ali su neke prve stranice mnogo 
izblijedile, a par ih i nedostaje. Započeo sam, stoga, s godinom 
1650. i proslijedio do god. 1949. Ta tri stoljeća podijelio sam u šest 
pedesetljeća. Kroz ovih zadnjih tridesetak godina najveći se broj 
djece rodio u rodilištima i ta djeca nisu zavedena u Matice ro- 
čenih ovoga mjesta. To je razlog da sam prebrojavao do god. 1949. 
Rezultat toga je slijedeći: 


Razdoblje: Broj Godišnji Broj Godišnji Prirodni 
rođenih: prosjek: umrlih: prosjek: priraštaj: 

od god. 1650.—1699. 1540 31 859 17 681 

od god. 1700.—1749. 2193 44 1247 25 946 

od god. 1750.—1799. 3259 65 2729 54 530 

od god. 1800.—1849. 5828 116 3989 79 1839 

od god. 1850.—1899. 7795 156 4774 95 3021 


od god. 1900.—1949. 10598 211 6490 129 4108 


Ovo su posve sigurne činjenice i sad nad njima malo zajednič- 
ki razmislimo. 


Prema izvještaju biskupa Andreisa Sv. Stolici god. 1670. zna- 
demo da je Blato tada imalo cca 1400 stanovnika. Mislim da tu 
brojku možemo smatrati točnom, jer se u drugoj polovici 17. st. 
prosječno godišnje rađa 31 dijete. Pravio sam za više obitelji de- 
taljna rodoslovlja i ustanovio sam da je u 17. stoljeću bio rijedak 
slučaj da je neka majka rodila više od pet djece. Tome je bio uz- 
rok što su mladići najčešće sklapali brak s 28, a djevojke s 25 go- 
dina starosti. K tome je vijek ljudskog života bio kraći. U drugoj, 
pak, polovici 18. st., a nadasve u 19. st. imamo mnogo slučajeva 
čak s preko 15 djece rođene iz jednog braka. Suvišno je napomi- 
njati da je mortalitet djece sve do najnovijih vremnea bio visok. 

U: župnom uredu imamo detaljan popis stanovništva za god. 
1820.'U tom je popisu zabilježeno: ime, prezime i dob svake osobe, 
kao i bračno stanje; i u taj popis ne možemo sumnjati. Prema 
ovom popisu Blato ima god. 1820. 2591 stanovnika. Od god. 1650. 
do god. 1800. Blato ima prirodni prirast od 2157 stanovnika i Blato 
je stoga već god. 1800. trebalo brojiti oko 3500 duša. I koje rješe- 
nje naći ovom problemu? U tom razdoblju posve sigurno neki na- 
ši ljudi umiru na nekom ratištu kao vojnici i galeoti i njihova smrt 
nije zabilježena u našim maticama umrlih, ali tim se problem ne 
rješava. Moramo, dakle, bezuvjetno pretpostaviti da je već u 17. st. 
— više nego vjerojatno i mnogo ranije! — bilo poveće emigracije 
iz Blata. A u kom pravcu? Nehoteć sam doznao da je Petar Vlašić, 
god. 1713, krenuo u Imotsku krajinu. Kršinići iz Blata krenuše u 
Lumbardu, Fiskovići na Orebić (zanimljivo: koncem 17. st. imali 
smo u Blatu nekog CVITA FISKOVIĆ, valjda dalekog pradjeda na- 


šeg dr Cvita!), a prema knjizi »Nobili abitanti...« saznah da se ne- . 


ki Padovan preselio u Hvar i tamo nagradio kuću. Iz knjiga, nave- 
denih u predgovoru, saznah da su također neki siromašni plemići 
zbog neimaštine napustili Blato i otišli da rade kao »sluge« na 
Brač, Hvar, Vis, dapače i u Račišće. Iz pouzdane predaje znademo 
da je Nikola Glavočić još u prvoj polovici 18. st. krenuo za Ame- 
riku. Iz prije rečenog posve je evidentno da je emigracija iz Blata 
bila velika već u 18. st., a neke emigrante napomenuh da upozna- 
mo ukojim je pravcima emigracija kretala. 

Emigraciju iz Blata u Ameriku — mislim — potvrđuje i doku- 
menat, koji se čuva u Bisk. arhivu u Dubrovniku (Knjiga »K«, 
br. 63, str. 20.). U njemu piše da je dne 13. kolovoza 1752. u sakri- 
stiji župne crkve u Blatu don Franko Talenta darovao na kip Gospe 
od Rozarija jedne naušnice i jedan križ. Tim je poklonom ispunio 
zavjet koji je učinio vraćajući se iz Amerike (... nel suo rigresso 
d'America...«). U dokumentu nije naznačeno da li se radi o Južnoj 
ili Sjevernoj Americi, već se spominje da ih je nevrijeme pratilo 
od 10. do 14. rujna 1749. Nije naznačena ni svrha njegova putova- 
nja, ali je vrlo vjerojatna pretpostavka da je tamo poveo i ostavio 
određenu grupu naših emigranata. 


U 19. st. imamo u Blatu velik natalitet i prirodni priraštaj 
od oko 5000 duša. U tom stoljeću, posebice na početku, imamo 
čak imigraciju u Blato. Nadolaze, naime, neke obitelji kao: Lipo- 
vac; Vežić, Loje, Suličić, Tomas, Škrivanić, Kalođera, Juretić, Ko- 
sović, Petričević, koje i danas u Blatu žive, i više drugih, koje u 
Blato doseliše i potom otseliše, kao: Dević, Kalafatti, Ozretić“i 
Raschi. Ovo su bili »stranci«! K tome u to vrijeme dolaze u Blato 
neke obitelji iz drugih naselja ovog otoka kao: Radđovanovići. iz 

Pupnata i Tomići iz Care, a posebice neke iz Korčule kao: Giova- 
nelli,; La Neve, Trojanis, Sogaro i Foretić. Čak se za troje odrasle 
djece. liječnika Antuna Paulini naglasuje da umiru »in domo pro- 
pria« = »u vlastitoj kući.« Ovoj je imigracija u Blato najvjerojat- 
nije uzrok bila velika glad koja je — prema pisanju Marinka Gji- 
voje — početkom 19. st. zahvatila ovaj otok. Čak i potomci jedne 
od najbogatijih obitelji morali su se vratiti u svoje »staro gnije- 
zdo« — u Blato. Već god. 1738. umire u Blatu Rafo Arnerić, a god. 
1766.. njegov sin Jerko i »bi pokopan u crkvi sv. Lucije u Blatu,« 
a Jerkov sin Rafo Arnerić umire također u Blatu god. 1837. 

Rođenja svih gornjih doseljenika nisu zavedena u matice kr- 
štenih ove župe, nego samo njihova smrt u matice mrtvih. I ova 
nam stvar pokazuje da je stvarni priraštaj pučanstva bio nešto 
veći nego ga knjige pokazuju. Koncem 18. st. i tijekom 19. st. 
izvjestan se broj maših ljudi preselio u Velu Luku; neki su naši 
ljudi — prema pisanju Marinka Gjivoje — čak radili god. 1869. 
na probijanju Sueskog kanala, a neki krenuše u prekomorske zem- 
lje Sjeverne i Južne Amerike. Napominjem: Velaluka je postala sa- 
mostalna župa, neovisna od Blata, tek god. 1849. Tek tada, dobila 
je i vlastite matice: krštenih, mrtvih i vjenčanih, a 31. prosinca 
1849. brojila je 1079 stanovnika. 


U. prvih pedeset godina ovog stoljeća u Blatu je rođeno 10598 
djece, a u Blatu je umrlo 6490 osoba. Naglasio sam »u Blatu je 
umrlo«, ijer poginuli u Prvom svjetskom ratu i stradali na razne 
načine. tijekom Drugog svjetskog rata uglavnom nisu zavedeni u 
matice mrtvih ovog ureda. U I svjetskom ratu imali smo minima- 
lan broj poginulih (oko 50), dok u II svjetskom ratu imamo oko 
400 stradalih i većina od njih nije uvedena u matice mrlih, jer 
poginuše na raznim ratištima naše domovine. Ovdje moram nagla- 
siti: tijekom oba posljednja rata u blatske matice mrtvih zapisan 
je i izvjestan broj stranaca. ' 

. Bio bi predug i praktički nemoguć posao detaljno pretražiti 
matice krštenih i umrlih i nakon pomnjivog pretresa ustanoviti 
koje sve osobe, u zadnja tri stoljeća ovdje rođene, u Blatu nisu 
umrle. To je neizvedivo, ali je posve sigurno: u zadnja tri stoljeća 
u Blatu je rođeno 31213 djece. Kad ovom broju rođenih pribrojimo 
1400 stanovnika koji su ovdje živjeli sredinom 17. st., dobijamo 
brojku od cca 33.000. Isto je tako sigurno u ova zadnja tri sto- 
ljeća (od god. 1649—1949.) u Blatu imamo 20.088 umrlih. Ističem: 
u matice umrlih upisana je smrt ne samo djece, nego i mrtvoro- 
đenčadi. Blato je međutim prema popisu od 15. ožujka 1948. ima- 
lo samo 5.619 stanovnika. Posve je dobro poznato da je velik broj 
Blaćana emigrirao i tijekom ovih zadnjih 30 godina i Blato danas 

nema ni 5.000 stanovnika. Kad sve prije rečeno dobro razmislimo, 
nadam se da ćemo se svi složiti: od 1649. godine do danas iz Blata 
je emigriralo u svim mogućim pravcima preko 8.000 Blaćana. To 
je velik broj! 

Neki su emigrirali davno i njihovi potomci »ni u snu ne 
snivaju« da je njihov dalek predak »u novi kraj« došao iz ovog 
mjesta. Neki su krenuli dosta kasnije i njihovi potomci još se 
možda sjećaju da im je djed ili pradjed pričao o »starom kraju« 
— o »dragom Blatu«. Neki su krenuli nedavno diljem domovine i 
van domovine po svih pet kontinenata i još s nostalgijom poput 
»Preradovićeva putnika« misle na rodnu grudu. Netko reče za Her- 
cegovinu da je čitav svijet naselila, al da se nije još razselila. Mogu 
to reći i za naše Blato: »Čitav smo svijet naselili, al još se nismo 
razselili.« — Ima možda malo i istine u onoj šali: Amerikancima, 


kad se spustiše na mjesec, Blaćanin je prihvatio konop. 


Evo i nekoliko podataka koji će u prvom redu zanimati naše 


ljude: 


1. Prema Ljetopisu plovanije Blato dne 20. travnja 1925. kre- 
nulo je iz Prigradice ravno za Brazil prekooceanskim bro- 
dom oko 170 obilji s oko 1.100 osoba. 

2. Prema istom ljetopisu dne 23. svibnja iste godine preko 
Prigradice i Splita krenulo za Brazil oko 610 osoba. 

3. Dne 20. svibnja 1924. otputovalo iz Blata za Brazil 12 obi- 
telji. — To je bila »prethodnica« gornjim iseljenicima! 

4. Dne 19. kolovoza 1926. otputovalo iz Blata za Australiju 76 
muškaraca. Emigracija za Australiju nastavlja se potom sve 
do 1941. god., kao i poslije 1950. god. Mnogi i premnogi 
otiđoše, a neki se i povratiše. Točne evidencije nemamo. U 
samom Sydney-u i njegovoj bližoj okolici danas živi oko 

2.000 Blaćana, a CHATSWOOD — jedan kvart Sydney-a — 
neki zovu »Malo Blato.« U brojku 2.000 Blaćana uključeni 
su, ne samo emigranti iz Blata, već i njihovi sinovi i unuci, 
koji se tamo rodiše. 

5. Godine 1792. u Blatu rođeno 107 djece. — Prvi put preko- 
račena stotina rođenih u jednoj godini. 

6. Godine 1920. u Blatu 370 rođenih. — Taj broj — vjerojatno 
— za Blato je više nedostiživ! 

7. Od 1919—1922. god. u Blatu rođeno 1332 djece. Četiri naj- 
plodnije godine uzastopce! 

8. Od 1915—1918. god. u Blatu umrlo 914 osoba. Četiri naj- 
smrtonosnije uzastopce! 

9, God. 1915. s 273 umrle osobe bila je do danas najsmrto- 

nosnija. (Ne znamo što je u davnim stoljećima činila kuga!!) 

10. Godine 1855. u Blatu 209 umrlih. Te godine od 4. srpnja 

do 27. rujna 152 umrla, a u tom razdoblju od 10—15. kolo- 
voza 29 umrlih. 


11. Dne 18. srpnja 1904. bila je pokopana zadnja osoba u Sta- 
rom groblju Sv. Križa i to: Frana Gavranić Jakas kći Pe- 
tra. — Dne 15. veljače 1905. prva je pokopana u Novom 
groblju Sv. Križa, i to: Mara Andrijić Malandrin udova 
Nikole. — Iz zdravstvenih razloga civilne su vlasti bile za- 
branile ukapanje mrtvaca u Starom groblju i u to vrijeme 
mrtvaci su se ukopavali u »ogradi« iznad crkve Gospe od 
Poja. U tih sedam mjeseci kod iste crkve pokopana su 82 
mrtvaca od kojih su mnogi naknadno preneseni u Novo 

groblje. Dne 20. srpnja 1904. pokopana je prva osoba u 
dotičnoj ogradi i to dijete: Ivan Žaknić Mačak sin Jakova 

“i Marije Protić Gardenal, a posljednji Alfred Campolassi, 
koji je umro na brodu u sidrištu Karboni. 


I još jedna zanimljivost: od god. 1629. do danas još nismo 
imali u Blatu slučaj da je istog dana umro muž i njegova žena, 
odnosno da su isti dan sprovođeni. Naprotiv u susjednoj Veloj 
Luci, koja kao župa postoji samo cca 130 godina, već su bila tri 
slična slučaja. — Također: od 1629. god. do danas nijedan Blaća- 
nin — barem u Blatu! — nije prekoračio 100 godina, a i ovih je 
dana Vica Zlokić u Veloj Luci svečano proslavila sa svojim po- 
tomstvom svoj stoti rođendan. 

DA LI 100. ILI 265. GODIŠNJICA? 


Godine 1965. održana je u Blatu svečana proslava stote obljet- 
nice ljekarnice koju je 1865. godine otvorio mr Vjekoslav Svilović, 
potomak ugledne obitelji iz Splita. Glavni agens ove, zaista, lijepe 
i svakog spomena dostojne proslave bio je sada pok. Ivo Andrijić 
Malandrin, rodom iz Blata, a tadanji magister ljekamice u Blatu. 


Ipak je na mjestu pitanje da li smo trebali slaviti 100. ili 265. 
obljetnicu ljekarnice u Blatu. Ako potpuno odijelimo ljekarničku 
službu od liječničke, onda je proslava stote obljetnice bila ma mje- 
koslava Svilović nisu samo diagnosticirali bolest, nego su pacien- 
tima i pružali određene lijekove. Ti su, dakle, liječnici bezuvjetno 
trebali imati i neke manje priručne ljekarnice i zbog toga na ne- 
kim mjestima u Maticama za Antuna Dundović piše chirurgo, a 
drugi put farmacopo. Istina, te ljekarnice nisu pružale bolesnicima 
one lijekove koje im je kasnije pružala ljekarnica mr. Svilović, ali 
ni mr Svilović mije prodavao penicilin i tome slično, što nude da- 
našnje ljekarnice. Kad ovo shvatimo, onda je naslov ovog poglav- 
lja u redu, jer smo donekle ljude doveli u zabludu, kao da ljekar- 
nička služba u Blatu traje samo 100 godina. 

Kao kruna gornje proslave bila je publicirana knjiga »Spomen- 
-knjiga 100. godišnjice osnutka ljekarne u Blatu na Korčuli 1865— 
1965.« Uz ostale stvari, u toj su knjizi publicirana predavanja koja 
su na akademiji tim povodom dne 19. rujna 1965. god. održale 
razne ugledne i veleučene osobe. Jedno je od najzapaženijih bilo 
predavanje prof. dr mr Hrvoja Tartalja, u kojem između ostalog 
čitamo: »Svakako se zdravstvena služba Korčule osamostaljuje i 
normalizira u XVIII i XIX st. Tako se zna da se npr. 1763. god. 
nalazio u Blatu liječnik Petar Costelli, 1775. Rafael Pacelli oba iz 
Napulja, a oko god. 1781. bio je u Korčuli gradski fizik dr Ljudevit 
Lodi, za koga se tvrdi da je s uspjehom obavljao tu dužnost... 
Zaokruženi prikaz povijesti zdravstva na Korčuli nije još zasad 
moguće dati, jer postoje još samo neki fragmenti.« (str. 25.). 


Ovim poglavljem ne mislim riješiti problem od kada postoji 
liječnička služba na našem otoku, ali ću barem nešto dopuniti. 
Po mojem mišljenju Blato ima kontinuirano liječnika od god. 

1700, a u 18. stoljeću u Blatu je radilo najmanje sedam, a ne dva 
liječnika. Koncem, pak, 18. st. u Blatu istodobno rade dva liječnika. 


U knjizi Nobili abitanti di Blatta (str. 35.) našao sam naredbu 
mletačkog dužda Antuna Priuli iz god. 1618, u kojoj se naređuje 
plemićima da imenuju liječnika za ovaj otok. Na temelju ove na- 
redbe s nekom vjerojatnošću može se pretpostaviti da ranije otok 
nije imao svoga stalnog liječnika, ali isto tako nije sigurno da je 
ova naredba smjesta provedena u djelo i da su naši pređi pro- 
našli liječnika. U maticama ovog ureda i kroz 17. stoljeće maila- 
zimo na neka strana prezimena, ali iz toga ne možemo tvrditi da 
su isti bili liječnici. Ipak, naredba mletačke vlade iz god. 1770. — 
o kojoj smo ranije govorili, — a prema kojoj su i plemići i pučani 
dužni izdržavati liječnika, jasno i nedvosmisleno govori da je u 
18. st. liječnik u Blatu stalno prisutan. 


U Maticama nije zavedeno kad je neki liječnik došao ili oti- 
šao, već se spominju prigodom nekog krštenja, vjenčanja ili smrti, 
ali se nadam — pošto dadem podatke iz Matica ovog ureda — da 
će se svatko sa mnom složiti da od god. 1700. u Blatu kontinuirano 
traje liječnička služba, pa prema tome i ljekarnička. 


U maticama mrtvih čitamo da je dne 8. travnja 1723. u Blatu 
umro gosp. IVAN GRANIR, chirurgo. (Kirurg je u 18. st. ne samo 
kod nas, nego i drugdje, najčešći naziv za liječnika!). To je do sada 
prvi poznati liječnik, koji je stalno djelovao na ovom otoku! U bi- 
lježnici, u koju je pedantni Nikola Ostojić zavačao podatke o po- 
jedinim blatskim obiteljima, nađoh u polju: Granir-Marković kako 
ova obitelj potječe od nekog kirurga Granira, koji je oko god. 
1700. stigao u Blato iz Splita. Potomstvo je istog liječnika još sre- 
dinom prošlog stoljeća živjelo u Blatu. Mogao bih navesti kad su 
mu se sinovi i unuci u Blatu vjenčavali i kako se po imenu nje- 
gova unuka Marka stvorilo za tu obitelj novo obiteljsko prezime 
Marković. Napominjem da je ovaj liječnik Ivan Granir kumovao 
kod onog neobičnog (ala Manzoni!) vjenčanja Ivana-Franka Tulić 
dne 30. travnja 1718. god., o čemu sam pisao u prvom dijelu. 

Dne 21. veljače 1742. kumuje kod nekog krštenja supruga ki- 
rurga Varmo. 

Dne 27. lipnja 1745. kršten je sin »gosp. Prospera iz Hvara, li- 
ječnika. 

Dne 6. srpnja 1760. umire kći »liječnika Blata Rafaela Pacelli, 
rodom iz Napuljskog kraljevstva.« 


Dne 6. listopada 1763. krštava se kći »PetraJosipa Costelli, 
liječnika Blata, rodom iz Napuljskog kraljevstva.« 

U maticama mrtvih ne nalazim zabilježenu smrt liječnika Pa- 
celli i njegove žene, ali se dne 16. travnja 1775. udaje Ursa kći pok. 
liječnika Pacelli« za Antuna Bosnić Pavo. Teško je pretpostaviti 
da je ona mogla ostati dugo u Blatu bez roditeljske zaštite. 

Dne 1. lipnja 1766. kršten je Luka, Marko, Vicko sin »presv. 
gosp. Mata Jurković, liječnika Blata...« 

Dne 16. lipnja 1782. umire smrtno ranjen Luka, sin liječnika 
dr Mata Jurković. 

Dne 25. listopada 1809. umire u 70. god. života dr Mato Jur- 
ković. 

Dne 27. srpnja 1796. Antun Dundović, kirurg, sklapa brak s 
Jakom Mirošević iz Blata. Negda ga u maticama titulira: »Kirur- 
go«, a negđa »Pharmacopo.« U Blatu mu se potom rađaju djeca, 
gradi kuću i umire u Blatu dne 21. kolovoza 1842. u 85. godini 
života. Imao je i sinova i obitelj Dundović postoji u Blatu u 19. st. 
»Koljena« Dundović potom u Blatu nestaje, a u kući liječnika Dun- 
dović sada živi Jaka Šeman ž. Snigota rođ. Mirošević sa svojom 
obitelji. 

Dr Manojlo Kwokal, rođen 1809. u Brinu — Moravija, — do- 
lazi u Blato kao mladić i dne 17. svibnja 1847. sklapa brak sa 
Žuvom Samueli Kačić. Pretpostaviti je da je stigao u Blato bar 
nekoliko godina prije vjenčanja. Kupuje u Blatu kuću i nadogra- 
đuje. U Blatu mu se rađa petero djece. Oko god. 1866. odlazi u 
Lastovo i umire kod kćerke Mandaljene, udate za Ivana Dražinić. 

Već sam napomenuo da u maticama nije spomenuto kad je 
neki liječnik u Blato stigao ili otselio, već su zavedeni prigodimice. 
Kad bismo, samo na temelju matica, htjeli dokazati postojanje 


liječničke službe u Blatu u zadnjih sto godina — o čemu nema 
sumnje, — možda bismo u njima pronašli manje podataka nego 
što smo ih pronašli za 18. stoljeće. — Nema, pak, ni najmanje 


sumnje da su koncem 18. st. u Blatu istodobno djelovala dva liječ- 
nika: Jurković i Dundović. Na osnovi gore iznesenih podataka, 
vjerujem da će se svatko sa mnom složiti da je naslov ovog 'po- 
glavlja posve opravdan. 

BISKUP OVOGA OTOKA NA SPLITSKIM SABORIMA 
GOD. 925. i 928? 


Ovo poglavlje stavljam pod upitnik. Želim istaknuti da ovaj 
problem ne riješavam, ali ga ozbiljno postavljam. 


Već sam u prvom dijelu knjige naglasio da je svakom jole 
obrazovanom čovjeku poznata činjenica da su se župe u današ- 
njem smislu riječi počele formirati tek u 9. stoljeću. Župe se naj- 
prije javljaju u franačkom carstvu za vrijeme Karla Velikoga, a 
u našim krajevima do formiranja župa došlo je dosta kasnije. 


Prvotna Crkva do 9. stoljeća uopće nije znala za župnike već 
samo za biskupe s prezbiterima (svećenicima). Biskup je sa svo- 
jim prezbiterima rezidirao u gradu, a po selima ili, točnije, zaseo- 
cima slao prezbitere, koji su bili neka vrst kapelana bez tog titula, 
da vjernicima-kršćanima, koji ne mogu do grada, vrše službu Božju 
i dijele svete sakramente. U ona davna vremena starog i srednjeg 
vijeka — izuzev par iznimaka — gradovi nisu bili ni po veličini ni 
po zanimanjima ljudi slični današnjim gradovima. Još pred dvije 
stotine godina naš je Zagreb imao ispod tri tisuće stanovnika, a 
koliko ih je onda imao u 12. stoljeću? Još između dva zadnja rata, 
u Splitu je živio velik broj težaka. Istina, u gradovima je bilo više 
zanatlija nego po selima, ali se čak za Rim iz 15. st. ističe da je 
uz ostala zanimanja bio grad pastira i da su na ruševinama antič- 
kog Rima šetale i pasle krave. Grad je u ona davna vremena — 
a pretežno je tako i danas! — u prvom redu naselje u kojem je 
središte civilne i crkvene vlasti, i redovito na svom području naj- 
veće naselje. 


Već smo upoznali činjenicu da je biskup uvijek rezidirao s 
prezbiterijem u gradu. U srednjem vijeku ne možemo zamisliti da 
bi se neko naselje zvalo GRAD, a da tu nije rezidirao biskup. Zbog 
toga u susjednoj Italiji, gdje nije u tolikoj mjeri kao u nas došlo 
do ukidanja biskupija, skoro svaki stari — pa i mali — gradić 
ima i danas svoga biskupa. 

Zapitajmo se sada da li je biskup ovoga otoka bio na split- 
skim saborima god. 925. i 928? To bi nam pitanje najsigurnije rije- 
šio neki arhivski dokumenat s tih sabora. Stoga sam pretražio 
sve meni dostupne knjige ne bi li u njima u tom pogledu nešto 

saznao. Konzultirao sam, dapače, dvojicu naših u toj materiji po- 
najboljih stručnjaka i rezultat svega toga je slijedeći: 


Izvještaji o splitskim saborima veoma su nepotpuni. Od bisku- 
pa na tim saborima znademo sigurno samo za: Ivana, nadbiskupa 
splitskog, Grgura, biskupa u Ninu, Formina (ili Firmina!), biskupa 
u Zadru, nekog Licinija kojemu čak ne znamo iz koje je biskupije, 
kao i biskupa stonskog kojemu ime ne znamo. Poznato je također 
da je uz kralja Tomislava tim saborima prisustvovao i zahumski 
knez Mihajlo Višević. I to je u pogledu osoba prisutnih na tim 
saborima više-manje sve. Imena, stoga, svih ostalih biskupa koji 
su sudjelovali na tim saborima ostala su nepoznata, kao i mnoge 
druge stvari, jer je vrlo malo dokumenata s istih sabora do nas 
doprlo. 


God. 530. i 533. bila su dva sabora u Saloni. S tih sabora ima- 
mo potpuniji izvještaj na jednom splitskom izvoru, ali ni tu nisu 
zavedeni svi biskupi, jer među ostalim fali duvanjski. 


Nakon svega gore rečenog, posve je evidentno da nam iz arhiv- 
skih dokumenata ni najmanje nisu poznate sve biskupije u našim 
krajevima u 6. i 10. stoljeću. Moramo stoga pokušati ovaj problem 
riješiti na drugi način. Kako u prvom tako u drugom dijelu knjige, 
mislim, da sam dokazao kontinuitet kršćanstva na ovom otoku od 
IV st. do danas. Uostalom, to mi i toliki drugi povrdiše! Već smo 
doznali da je u srednjevjekovnom gradu rezidirao biskup i da je 
srednjevjekovni grad bez biskupa nezamisliv. Nije do sada poznat 
nijedan arhivski dokumenat na temelju kojeg bismo mogli tvrditi 
da je u 6. stoljeću, za vrijeme salonitanskih sabora, na ovom otoku 
bio grad. Doista, to još ne znači da nije i bio. Već smo govorili o 
tome da nas pučka predaja, koja govori o velikom skrivenom bla- 
gu ispod crkve Sv. Kuzme i Damjana u Žablaću, upućuje na to 
da je tu jednom bio grad. On je, međutim, mogao nastati i poslije 
6. stoljeća. Ta tradicija također veli da je ispod te crkve pokopana 
zlatna mitra i zlatni pastoral (simboli biskupa!) i pučka nas pre- 
daja jasno upućuje na istinu da je jednom tu bio biskup. I moje 
je skromno mišljenje da je prigodom napada Avara na Salonu 
god. 614. i salonitanski biskup Teodor našao načina da pobjegne 
iz napadnute i potom porušene Salone. Ako su na ovaj otok po- 
bjegli članovi uglednog rimskog roda Junija iz Salone — što je 
posve sigurno! — postoji velika vjerojatnost da je ovdje došao i 
salonitanski biskup Teodor. U tom slučaju, on je svoju rezidenciju 
smjestio u tu ranokršćansku baziliku, koje smo fragmente našli, 
a koji po sudu stručnjaka odgovaraju 5. st. Time bi posve u skladu 
bila pučka predaja, koja još uvijek tvrdi »da ispod te crkve počiva 

zlatna mitra i zlatni pastoral.« Još nam je iz školskih klupa po- 
znato da se poslije seobe naroda u 7. st. dobar dio Romana povu- 
kao na otoke i da je tu, na otocima, u 7. i 8. stoljeću crkva »života- 
rila«. Zar je, dakle, gornja moja pretpostavka na temelju poznatih 
povijesnih istina i pučke predaje bez temelja? Budući da nema 
sigurnog arhivskog podatka, da je na ovom otoku u 6. stoljeću 
bio neki antički grad, najvjerojatnije na ovom otoku u 6. st. ovdje 
nemamo biskupa. 


Konstantin Porfirogenet početkom 10. st. jasno i izričito go- 
vori o postojanju grada na ovom otoku u to vrijeme. Već sam u 
prvom dijelu knjige dokazao da je taj grad na ovom otoku da- 
našnje Blato. Ovdje je i u 10. st. bilo kršćanstvo i činjenica je 
stoga da je taj grad bio kršćanski, a za to razdoblje ranog sred- 
njeg vijeka me možemo zamisliti kršćanski grad bez biskupa. Te 
nas činjenice prisiljavaju da prihvatimo istinu da je ovdje u 10. st. 
za vrijeme splitskih sabora bio biskup koji je potpadao pod split- 
sku metropoliju i da je kao takav bio dužan sudjelovati na split- 
skim saborima iz god. 925. i 928. 


Ovu postavku potkrijepljuju tri stvari: 


1. Arhivski dokumenat iz 15. st. Kao što još i danas neke 
crkve zovemo katedralama, iako već par stotina godina u tim mje- 
stima i crkvama nema rezidencijalnog biskupa (Korčulanska, Tro- 
girska, Rabska itd), tako se još početkom 15. st. blatska crkva 
Svih Svetih zove katedralom. Taj arhivski dokumenat nalazimo u 
knjizi Dr Vinka Foretić »Otok Korčula. ..« (str. 331.), gdje čitamo: 
»U notorijalnoj knjizi iz god. 1412. zabilježen je pod datumom od 
12. svibnja ugovor o prodaji napisan talijanskim jezikom, u kojem 
se veli: 'Fatta in Blata subter ecclesia catedrali Blate.« (Moje po- 
crtavanje!). Tada je u Korčuli bio biskup i upravo dvaest godina 
ranije počeo graditi katedralu Sv. Marka. U taj dokumenat ne 
možemo sumnjati! Kad se, dakle, u to vrijeme blatska crkva zove 
katedralom, tada mas to upućuje da je tu nekad bio biskup. 

2. Kapituli — Uz biskupa se nalaze i kanonici, a oni se zajed- 
ničkim imenom zovu i kaptol. Mjesto gdje se kanonici sastaju na 
vijećanje zove se kapitul. Ti su kapituli redovito bili kvadratnog 
oblika, presvođeni jakim kamenim voltima, te su u slučaju po- 
trebe služili i kao obranbene kule. Takva zgrada četverouglastog 
oblika, koju smo svi u Blatu zvali »KAPITUL«, u Blatu je done- 
davno postojala. Nije bila »pod zaštitom države« i moj ju je nećak 
Petar Sardelić Kolinac — usprkos mome protivljenju — srušio i 
tu stvorio modernu zgradu. 

— Još i danas postoji u Prigradici slična manja zgrada i svi 
je zovemo »KAPITUL.« I kod nje su učinjene neke manje. preina- 
ke, ali su vanjski zidovi ostali. 

3. U mnogim se gradovima ulica uz katedralu zove: ulica bi- 
skupije. Ista je stvar bila u Blatu, te se ulica uz današnju župnu 
crkvu zvala »BISKUPIJA«. Na žalost mnogi su danas taj naziv u 
Blatu zaboravili, ali pišući blatskim žargonom o nazivima raznih 
predjela u Blatu u »Zborniku za narodni život i običaje južnih 
Slavena« u izdanju Jugoslavenske Akademije znanosti i umjetnosti 
(God. 1929,knjiga XXVII, svezak I, str. 183.) dr Franko Cetinić-Tale 
doslovno piše »... NA ISTOK, A IZNAD PIJACE JE BISKUPIJA.« 
To je točno predjel, odnosno ulica, uz istočnu stranu sadašnje žup- 
ne crkve Svih Svetih i prvi »župni stan« koji je koncem 19. st. 
nadograđen za Bratovštinu Sv. Vincence. Usput budi rečeno da je 
na tom »stanu«, usprkos mnogim izmjenama, još sačuvana »pu- 
škarnica« iz 10. st. U tom je, dakle, stanu stanovao biskup i zato 
se ta ulica zvala Biskupija. Taj naziv za ovaj predjel našao sam i 
u jednoj oporuci, koja se danas čuva u gosp. Ivana Ostoje. — Dok 
su naziv Biskupija za ovaj predjel mnogi zaboravili, još i danas — 
pa i mlađi svijet — prolaz uz taj »prvi župni stan« zove »UZ KAN. 
ČELJE.« Riječi »kančelje« — mislim — ne možemo naći drugu 
etimologiju, ako me u riječi »kancelarija.« Biskupske kancelarije 
bile su u srednjem vijeku »loca credibilia« i u njima su se potvr- 
đivale razne isprave. I ovaj nas, dakle, izraz »UZ KANČELJE« i 
danas podsjeća da je u 10. stoljeću u toj bivšoj »podložnici« sta- 
novao biskup. Najvjerojatnije je stolovao biskup u STAROM GRA- 
DU (= današnjem Blatu!) na ovom otoku do SPLITSKE SINODE, 
god. 1144. Na toj se sinodi osniva biskupija u Hvaru koji je tada 
bio pod Venecijom. Venecija je zacijelo imala upliva na toj sinodi 
i posve je sigurno Mlečanima više odgovaralo da biskup stoluje 
na Hvaru, koji je pripadao njima, nego u STAROM GRADU na 
ovom otoku s kojim su Mlečani dugo ratovali. Stoga se i osniva 
BISKUPIJA NA HVARU i određuje da će otok Korčula pripasti 
Hvarskoj biskupiji, a da će u GRADU na tom otoku župnik pred- 
sjedati kapelanima po selima, — Kad sve gore izloženo mirno raz- 
mislimo, onda nam ova stvar izgleda više nego vjerojatna, ai krš- 
ćanska prošlost ovog otoka mnogo jasnija. 

Pri koncu ovog poglavlja zapitajmo se kojim je to kapelanima 
po selima na ovom otoku predsjedao župnik današnjeg Blata od 
Splitske sinode (god. 1144.) do god. 1301, kad će ovaj otok ponovo 
dobiti biskupa, ali sada sa sjedištem u NOVOM GRADU (današnjoj 
Korčuli!) koju je god. 1254. utemeljio Marsilije Zorzi. Na ovo je 
pitanje odgovor posve lagan. Tada smo na ovom otoku uz GRAD 

(današnje Blato!) imali slijedeća sela: Žrnovo, Čaru, Smokvicu, 
naselje u Lovu uz crkvu Sv, Antuna, pustinjaka, naselje uz crkvu 
Sv. Martina u Krtinji, staro Blato uz Gospu od Poja i Zablaće uz 
crkvu Sv. Kuzme i Damjana. Ako je u to vrijeme postojao stari 
Pupnat uz crkvu sv. Jurja, bio je pod jurisdikcijom kapelana. iz 
Žrnova. Posve sigurno u to vrijeme ne postoje više stara antičko- 
«rimska naselja: Potirna, Bradat i Lumbarda, jer ih je nestalo tije- 
kom 9. i 10. st. zbog stalnih napada gusara i Mlečana. Isto tako u 
to vrijeme ne postoje današnja naselja: Velaluka, Račišće, Lum- 
barda i Korčula. 


Kad na koncu ovog poglavlja razmislimo sve ono što sam u 
prvom i drugom dijelu knjige izložio o kontinuitetu kršćanstva na 
ovom otoku od najranijih vremena pa sve do danas, i, kad dobro 
sagledamo netom rečene stvari u ovom poglavlju, zar nije skoro 
posve sigurno da je u 10. st. ovdje u Starom gradu na ovom otoku 
to jest u današnjem Blatu, bio biskup koji je bio pod jurisdikci- 
jom splitskog metropolite i da je kao takav bio dužan sudjelovati 
na Splitskim saborima god. 925. i 928? 

PRVI OPĆINSKI STATUT U NAŠOJ DOMOVINI DONESEN U 
DANAŠNJEM BLATU 


Mnogi su do sada pisali o »Korčulanskom Statutu« i svi osim 
Solovjeva ističu da je donesen god. 1214. Nadasve, u toj stvari naš 
poznati stručnjak dr Vinko Foretić brani postavku da je donesen, 
doista, god. 1214. 


U ovom malom poglavlju iznijet ću u najkraćim crtama ono 
što nam jasno govori da je prvotni »Korčulanski Statut« — prvi 
u našoj domovini — donesen u Starom Gradu na ovom otoku, to 
jest u današnjem Blatu. 


Već sam u prvom dijelu knjige naveo kako su glavno obilježje 
rimskih municipija, iz kojih su se razvile naše srednjovjekovne 
komune, bili sabori — »komicije«. U našim srednjovjekovnim ko- 
munama ti se sabori najčešće latinski zovu »Concilium Generale« 
ili »Concilium Universale«. Njima prisustvuje čitava »Universitas 
nobilium et plebis«, to jest svi odrasli plemići i pučani, iako svi 
nemaju jednaka prava. Na tim su se saborima riješavali svi pro- 
blemi naših starih komuna i donosili zakoni i odredbe, koje se 
latinski zovu STATUTA. Ti su se statuti u najstarije vrijeme čuvali 
samo usmenom predajom bez pismene ubilježbe. Statut se dobio 
kad su se ti zaključci-odredbe zapisale. O STATUTU, dakle, govo- 
rimo tek onda kad te odredbe ili statute imamo i »na papiru«. — 
Statuti su se tijekom vremena mijenjali, pa i nakon pismene ubi- 
lježbe. I Statut, koji je god. 1265. »kodificirao« Marsilije Zorzi, 
nije ostao nepromijenjen. Skoro kod svakog zasjedanja Velikog 
Vijeća nove su se odredbe dodavale, a i neke stare mijenjale. Tako 
dr Vinko Foretić u knjizi »Otok Korčula...« (str. 227) za rukopis 
Korčulanskog statuta, koji se čuva u obitelji Kapor, piše: »To je 
kasnija redakcija statuta dosta izmijenjena i sa mnogim novijim 
poglavljima; za nekoje odredbe primljene u XIV i XV stoljeću 
naznačena je i godina.« Iz ovog nam je jasno da je statut već u 
14. st. doživio dosta izmjena i imamo njegovu novu redakciju. Te 
su se izmjene i dopune kasnije i napose pisale i tiskale i kao takve 
zovu se »Reformationes.« 


Nakon ovog »uvoda« postavljamo pitanje: da li su naši pređi, 
i prije dolaska Marsilija Zorzi i osnivanja današnje Korčule, imali 

samo usmenom predajom čuvane statute ili su ih bili i na papir 
ubilježili? Odgovaramo: Naši su pređi i prije dolaska Marsilija 
Zorzi i osnivanja današnje Korčule imali i »na papiru« zapisan 
Statut. Prvi je, dakle, pisani Statut u našoj domovini donesen u 
Starom Gradu na ovom otoku, to jest u današnjem Blatu. 


Nakon onoga što sam rekao u oba dijela knjige posve je si- 
gurno da je današnju Korčulu utemeljio Marsilije Zorzi god. 1254. 
God. 1256. naši su pređi Marsilija protjerali. Prema pisanju dr Vin- 
ka Foretić, Marsilije se punih devet godina borio s našim pređima, 
dok se nije ponovo domogao ovog otoka. Punih su, dakle, devet 
godina naši pradjedovi vodili borbu u stvari protiv Venecije, jedne 
od najvećih sila tog vremena, kojoj je Marsilije bio samo ekspo- 
nent. Nije bilo lako našim pređima, a i Venecija je shvatila da je 
najbolje taj spor riješiti kompromisom. I, god. 1265, došlo je do 
ugovora između naših pređa i Marsilija. I evo što o tom u već 
spomenutoj knjizi (str. 65.) piše dr Foretić: »Napokon ipak dođe 
do sporazuma između Marsilija i Korčulana, te oni 13. travnja g. 
1265. sklopiše ugovor, koji možemo podijeliti na pet dijelova, a 
sadržava razne obaveze Korčulana prema knezu i kneza prema 
Korčulanima.« U drugom dijelu istog ugovora — na slijedećoj stra- 
ni iste knjige — nalazimo: »Na početku svoga vladanja mora .se 
svaki knez, držeći u rukama zastavu sv. Marka, zakleti na evan- 
đelje da će vladati vjerno Korčulom prema pisanim odredbama. i 
onima što će se još mapisati...« Iz ovih pocrtanih riječi jasno 
proizlazi da su neke odredbe-statuti bili i na papiru napisani. Da- 
kle, postojao je STATUT. 


Ovu nam stvar isto tako potvrđuje natpis najstarijeg sačuva- 
nog rukopisa statuta, koji je »kodificirao« Marsilije Zorzi, a čuva 
se u Veneciji. Natpis glasi »Confirmatio et augmentatio statutorum 
Civitatis et insulae, tempore Marsilij Georgij comitis facta« Hr- 
vatski: »Potvrđa i proširenje statuta građa i otoka Korčule uči- 
njena za vrijeme kneza Marsilija Zorzi.« Iz ove riječi »augmen: 
tatio« = proširenje, nadopuna« posve je jasno da je ranije posto- 
jao Statut i da ga je Marsilije nadopunio. Nove je odredbe morao 
nadodati iz više razloga, a posebice zbog toga što je centar moći 
prenio u NOVI GRAD, a golema je većina i plemića i pučana i 
dalje ostala u STAROM GRADU = današnjem Blatu. 

I još nešto! Dobro je poznato da se prvotni »Korčulanski sta- 
tut« najviše bavi agrarnim problemima. Da je GRAD, o kojem 
je riječ u tom statutu, današnja Korčula, radije bi se bavio pro- 
blemom ribarenja ili klesarstva. Statut se — jasno — najvećma 
bavi agrarnim problemima, jer su oni u Starom gradu bili naj- 

akutniji. — Meni osobno izgleda čudno — da ne reknem nešto 
daleko teže!! — kad su neki povjesnici ovog otoka na temelju 
god. 1214. — kad je donesen prvi poznati statut — zaključivali da 
bar tada postoji današnja Korčula kao da STATUT nije mogao 
biti donesen u nekom drugom gradu na ovom otoku. 


Kad su naši pređi ovdje u STAROM GRADU dobili prvi sta- 
tut, to jest na saborima donesene zaključke i na papir zabilježili, 
možda će zauvijek ostati tajna. Svakako je značajno da se u ruko- 
pisu Statuta, koji se čuva u obitelji Kapor u Korčuli, ispod na- 
slova: »Liber legum ac statutorum civitatis et insulae Curzulae« 
nalazi rečenica: »In Dei eterni nomen. Amen. Hec sunt statuta, et 
ordinamenta communis, et hominum civitatis et insule Curcule 
facta, edita, composita, et authenticata per minus, maius, et gene- 
rale consilium eiusdem civitatis, et insule, in Millesimo, Ducen- 
tesimo Quatordecimo Indictione secunda, et diebus infra dictum 
annum currentibus.« 


Radi onih koji ne poznavaju latinski donosim hrvatski prevod 
naslova: »Knjiga zakona i odredaba grada i otoka Korčule!« Ispod 
tog naslova imamo rečenicu: »U ime vječnog Boga. Amen. Ovo su 
odredbe i uredbe općine, i ljudi grada i otoka Korčule sačinjene, 
izdane, sastavljene i odobreno po malom, velom i općem saboru 
istog grada i otoka, godine tisuću, dvjesto i četrnaeste...« Confr. 
»Otok Korčula ...« — Foretić, str. 227.). 

Sigurno su svi naši i strani stručnjaci, koji su se bavili ovim 
našim statutom, kao: Hanel, Reutz, Wenzel, Ortner, Strohal, Šuf- 
laj, Jireček i Bogišić konzultirali filologe srednjovjekovnog latin- 
skog jezika i dobili uvjeravanje da sam naslov, na temelju forme 
natpisa i jezičnih osobina, nedvojbeno govori o početku XIII sto- 
ljeća. — Iako je sakupljač zakona i odredaba u ovaj rukopis unio 
meke zakone i odredbe iz XIV i XV stoljeća, uvjeren sam da bi 
neki pravni stručnjak vjerojatno u istom rukopisu otkrio odredbe 
iz statuta donesenog god. 1214. 


Na temelju ovdje ubilježene godine 1214. i svega prije reče- 
nog, svi naši i strani stručnjaci koji su se bavili ovim problemom 
osim Solovjeva smatraju da je, doista, tzv. Korčulanski statut, prvi 
statut u čitavoj našoj domovini, donesen god. 1214. Mišljenje So- 
lovjeva da je prvi Statut ovog otoka donio tek Marsilije Zorzi god. 
1265. vrlo lijepo obara dr Vinko Foretić koji u već više puta citi- 
ranoj knjizi (str. 228) doslovno piše: »Dobro se poziva Solovjev 
na to, da u staroj redakciji nema ni spomena od god. 1214, ali ako 
bolje analiziramo jednu stavku onog ugovora iz g. 1265, onda ćemo 
vidjeti, da je statut ipak postojao i prije g. 1265, a da je te godine 

bio samo prekrojen i ponovo potvrđen od kneza i naroda. Izričito 
se veli naime: »Decernimus statuta, de novo inrenovata urbe, novi- 
ter condere«. Ove dvije posljednje riječi ja shvaćam u smislu: po- 
novo donijeti ili utvrditi. To znači: statut je već postojao, ali je 
sad ponovo uređen.« Tako dr Foretić! Jasno: statut je već posto- 
jao, ali sad ga je iz više razloga trebalo preurediti. 


U Zborniku Otoka Korčule, br. 3. (str. 100. i 101.) o Korču- 
lanskoj komuni u Kanavelićevo vrijeme gosp. Ante Marinović piše: 
»Kasnije, međutim, upravo u doba Kanavelića, imamo jasnu po- 
tvrdu u dokumentima (iz 1656, 1681, 1715, 1794, itd) kako je u 
Blatu postojala stalno CURIA MINOR (Mala Kurija). Ona je za- 
stalno i od ranije tu postojala, no svakako već osamdesetih i de- 
vedesetih godina XVI st.« Tako Ante Marinović. 


Iz arhivskih dokumenata znademo da su SUCI — a to je 
Mala Kurija! — postojali u Blatu već u 15. st. U knjizi: Per il 
Commun del Casal di Blatta«, str. 10. nalazi se kako je dne 23. 
svibnja 1496. u staroj lođi u Blatu knez Jerko Barbaro riješavao 
spor između Jurja Pribojevića i blatskih plemića i pučana. Pribo- 
jević je imao pokretnih i nepokretnih dobara u Blatu, a — budući 
da je redovno stanovao u Hvaru — smatrao je da nije dužan su- 
djelovati kod popravka puteva i drugih javnih poslova poput sta- 
novnika ovoga mjesta. Knez Jerko Barbaro donio je presudu: ako 
isti Pribojević ne bude sudjelovao kod istih radova »quod Judi- 
ces... possint accipere alios loco sui et solvere ad expensas ipsius 
mis. Georgii tantas quantas.«« = »da Suci mogu mjesto njega iz- 
najmiti drugoga i platiti ga na trošak meštra Jurja«. — Iz ovog je 
dokumenta jasno da je MALA KURIJA postojala u Blatu još u 15. 
st. — u vrijeme najteže »mletačke okupacije«. Nema stoga ni naj- 
manje sumnje da je ona bila već u Blatu u 13. i 14. st. 


Za sve ovo postoji samo jedno objašnjenje: do dolaska Mar- 
silija Zorzi postojala je na ovom otoku samo jedna KURIJA koja 
se sudeći po naslovu Statuta iz god. 1214. zvala MINUS CONSI- 
LIUM (Malo Vijeće). Dolaskom Marsilija Zorzi i premještanjem 
političkog centra iz današnjeg Blata u Korčulu, a kod činjenice da 
je i dalje daleko veći dio plemića ostao u Starom gradu (Blatu!), 
lukavi je Marsilije pocijepao Malo vijeće i od njega formirao dvije 
kurije: Velu sa sjedištem u Korčuli i Malu sa sjedištem u Blatu. 
— Ovu će nam stvar najbolje ilustrirati slijedeći citat iz već spo- 
menute knjige dr Vinka Foretića; (str. 247.): »Naziv kurija dolazi 
već u ranijoj redakciji statuta od g. 1265... Kurija obavlja tekuće 
poslove, ali uz ovu kuriju imamo i malo vijeće (minus consilium, 
parvum consilium), koje nije ništa drugo nego proširena kurija, 

nazvana prema tome također curia ad plenum. Malo vijeće ili pot- 
ipunu kuriju čini knez i ona već tri spomenuta suca, i k tome još 
tri vijećnika malog vijeća, koji se u nekim dokumentima XIV st. 
nazivaju još mali suci (judices minores) za razliku od onih prvih, 
koji su veliki suci (judices maiores) ili judices maioris judicatus). 
Knez i ona tri velika suca zovu se također zajednički velika kurija 
(curia maior), a tri mala suca zovu se mala kurija (curia minor).« 


Već smo u poglavlju o Starim blatskim obiteljima doznali da 
su plemići koji su živjeli u Blatu imali pravo biti birani u Malu 
Kuriju, a k tome su imali i pravo pored plemića, koji su živjeli 
u Korčuli, biti birani i u Velu Kuriju koje je sjedište bilo u Kor- 
čuli. — Nakon svega gore rečenog nameće se istina da Mala Ku- 
rija postoji u Blatu od god. 1265., a do tada je postojala samo 
jedna Kurija na ovom otoku sa sjedištem u Starom Gradu tj. da- 
našnjem Blatu i najvjerojatnije se zvala MALO VIJEĆE. 


Da ovu stvar naši povjesnici do sada nisu otkrili, vjerojatno 
je tome bio uzrok što su čitajući riječ »civitas« mislili da je riječ 
o današnjoj Korčuli, a tu je riječ o današnjem Blatu koje se još 
u dokumentima iz XV st. nekad naziva »Citta Vechia« — »Stari 
Grad«. — Već sam u poglavlju o knezu Mislavu razložio da se 
naselje oko Gospe od Poja prvotno zvalo Blato, a današnje se 
Blato jednostavno zvalo GRAD. Kad se, pak, za današnju Korčulu 
počela upotrebljavati riječ »Citta«, Stari Grad postao je Blatta, jer 
su bila dva: ono oko Gospe od Poja i današnje Blato. Moramo 
stoga znati, kad u arhivskim dokumentima iz XIII i XIV st. na- 
lazimo riječ Blato, da je riječ o naselju uz Gospu od Poja. 

Tek, kad u starim originalnim dokumentima (ne kopijama, 
kao što je i »Ostojićeva« kronika!), naiđemo na riječ BLATTA, 
onda sa sigurnošću možemo tvrditi da je riječ o današnjem Blatu, 
koje se sve donedavno tako pisalo. ' 

Malo mi je neobično što nitko do sada nije svratio pažnju da 
se i u naslovu Statuta, koji je god. 1265. kodificirao Marsilije Zor- 
zi, i u naslovu Statuta iz god. 1214., koji se čuva kod obitelji Kapor, 
za pojam »grad« nalazi riječ »civitas«, dok se Korčula koju je ute- 
meljio Marsilije Zorzi zove »urbs«. (»Urbem construxit«!). Isto se 
tako u ugovoru, koji naši pređi sklopiše s Marsilijem god. 1265, 
ciljajući na današnju Korčulu kaže: »de novo inrenovata Urbe... .«. 
Čemu ta razlika? Zašto dva izraza: »urbs« i »civitas«? Ne treba 
biti velik poznavalac latinskog jezika da čovjek znade razliku iz- 
među riječi: »urbs« i »civitas«. »Urbs« označuje utvrđeno mjesto, 
koje je redovito i grad. Gradovi, koji nisu opkoljeni zidinama a 
sijelo su političke i crkvene vlasti, zovu se »civitas«. Nakon svega 

gore rečenog, nadam se da ćemo svi prihvatiti da riječ »civitas«, 
ne samo u naslovu Statuta iz god. 1214, nego također i u naslovu 
Statuta iz god. 1265. jasno smjera ili govori o današnjem Blatu. 
Ovaj se problem — razumije se — mogao riješiti »po kratkom 
postupku«, to jest kratkim i nepogrešivim silogizmom: 
a. Po sudu naših pravnih povjesnika sigurno je da je tako zva- 
ni »KORČULANSKI STATUT«, prvi općinski statut u našoj 
domovini, donesen god. 1214. 


b. Posve je sigurno da je današnju Korčulu god. 1254. uteme- 
ljio Marsilije Zorzi, a raniji je GRAD na ovom otoku, o 
kojem govori Konstantin Porfirogenet u 10. st., današnje 
Blato. 


Dakle: »KORČULANSKI STATUT« donesen je u »STAROM 
GRADU« na ovom otoku, to jest u današnjem Blatu. 

Omonim Korčula, to jest isto ime za ovaj otok i za gradić, bio 
je i uzrok da su pojedine osobe iz prošlosti — ugledne i učene, — 
hoteć ili nehoteć, »prisvojene« od istog gradića. Tako su Zrnovci 
dulje vremena »boj vodili« dok im se nije priznalo pravo na nji- 
hova »velikog sina« don JAKOVA BANIČEVIĆA. Nitko se od nas 
na ovom otoku ne odriče ovog otoka! Svi smo mi Korčulani, kao 
i Hrvati, ali smo najprije: Blaćani, Velolučani, Smokvičani itd. 
Takve »krađe« nalazimo i po najnovijim knjigama. Da li se 
to čini svijesno ili u neznanju, ne želim suditi, jer davno rekoše 
Rimljani: »De internis non iudicat praetor.« | 


Na ovom sam se problemu zadržao malo dulje, jer sam ga 
htio — koliko sam mogao — što potpunije osvjetliti. Nakon svega 
gore rečenog posve je sigurno da je prvi u našoj domovini Općin- 
ski Statut tzv. KORČULANSKI STATUT donesen u STAROM GRA- 
DU na ovom otoku, to jest u današnjem Blatu. — U 15. i 16. st. 
današnja Korčula doživljuje svoj najveći uspon u prošlosti, a u 
18. st. će Paulini taj gradić okititi pričama i bajkama koje su — 
na žalost — neki pokušavali do u najnovije vrijeme podržavati. 
Povjesna istina ide u svim stvarima naprijed, te je i u ovoj stvari 
trebalo izići na čistac. ' 

MARKO POLO, POTOMAK RODA ZMAJ, ROĐEN U BLATU?? 


Na početku odmah ističem da sam naslov stavio pod dva upit- 
nika. Želim se time ograditi da stvar s potpunom sigurnošću ne 
dokazujem. i 


Marko Polo, poznati svjetski srednjovjekovni putnik i puto- 
pisac, rođen je oko god. 1254, a umro je dne 8. siječnja 1324. u 
Veneciji. Mjesto njegova rođenja do danas nije poznato. Nikola, 
otac Marka Pola, i stric mu Mato bili su poduzetni trgovci s Isto- 
kom i u ona su davna vremena 13. stoljeća kao trgovci prevalili 
put čak do Kine i Mongolije. Kao poslanici velikog kana Kublaja 
dolaze papi s pismom u kojem kan Kublaj moli papu da mu po- 
šalje učene ljude koji će podučavati u njegovu golemom carstvu. 
Kad su oni god. 1271. papinim odgovorom i s dva dominikanca 
ponovo krenuli na put prema Mongoliji, svome se ocu i stricu 
priključio i Marko Polo. Obišli su mnoge zemlje centralne i južne 
Azije i nakon 24 godine putovanja, obilato nagrađeni od mnogih 
vladara, oni se vraćaju u Mletke. Na tom su dugom putovanju 
upoznali mnoge narode i njihove običaje. Tri godine po povratku 
s tog putovanja, to jest god. 1298, Marko je Polo zarobljen u su- 
kobu između đenovskog i mletačkog brodovlja kod ovoga otoka. 
Nepoznato je da li je bio na brodu ili je zarobljen na samom oto- 
ku. Zna se da je u tom sukobu sudjelovao na mletačkoj strani, 
jer ga inače Genovežani i ne bi bili zarobili. Odveden je u Genovu 
i bačen u tamnicu. I sad je Marko imao vremena da se prisjeća i 
razmišlja o dogodovštinama sa svoga dugog i zanimljivog putova- 
nja. Te svoje doživljaje on priča svom plačidrugu u zatvoru Rusti- 
chellu, rodom iz Pize, koji ih je zabilježio na francuskom jeziku 
u knjizi pod naslovom: »Livre des merveilles du monde.« — Danas 
je ta knjiga poznata pod talijanskim naslovom »Il millione.« 

Više se mjesta i gradova otimalo kao rodno mjesto Marka 
Pola. Šime Ljubić, naš povjesnik, prvi je napisao u knjizi: »Dizio- 
nario biografico degli uomini illustri della Dalmazia«, Beč god. 
1856, da je Marko Polo rođen u Korčuli, ali tu tvrdnju nije pot- 
krijepio nikakvim dokazom. Nasuprot nekim talijanskim povjesni- 
cima, koji su tvrdili da su se tek daleki preci Marka Polo iz Dal- 
macije doselili u Veneciju, poznati talijanski geograf Giotto Da- 
nieli u svojoj knjizi: »Marko Polo«, Venecija 1954, dokazuje da se 

obitelj Polo pojavljuje u Veneciji tek sredinom 13. st. — O mjestu 
se rođenja Marka Polo pisalo mnogo pred dvadesetak godina pri- 
godom 700-godišnjice njegova rođenja. Zaključak svega tog učenog 
pisanja je ovaj: Marko se Polo nije rodio ni u Veneciji ni u Šibe- 
niku, već u nekom manje poznatom mjestu Dalmacije. 

Pokušajmo sada promotriti činjenice koje govore da je Marko 
Polo rođen u Blatu kao potomak bogatog ogranka roda Zmaj. 

Veoma je značajna činjenica da je Marko Polo god. 1298. za- 
robljen kod ovog otoka. Andrija Dandolo bio je vojskovođa mle- 
tačke flote i ona je brojila 95 galija. Đenovsku flotu s 85 galija 
predvodio je Lamba Dorija. U tom je sukobu mletačko brodovlje 
doživjelo strahovit poraz. Poginuli su bili mnogi mletački vojnici, 
vojskovođe i sam komandant flote Andrija Đandolo. Većina je ga- 
lija stradala, a na preostalim preživjeli Mlečani pobjegoše u Vene- 
ciju. Prema jednoj kronici, Genovežani i prije pomorske bitke 
opljačkaše ovaj otok. U svakom slučaju, poznato je vrlo dobro da 
su si vojske u starom i srednjem vijeku najčešće putem pljačke 
priskrbljivale hranu. Nema, dakle, ni najmanje sumnje da su Ge- 
novežani tom prigodom opljačkali ovaj otok. Da li su to napravili 
prije ili poslije pomorske bitke, ili prije i poslije bitke, za samu 
je ovu stvar od nebitne važnosti. Nigdje se ne spominje, a i malo 
je vjerojatno, da bi jedan takav čovjek kao Marko Polo bio vojnik 
ili oficir na nekoj mletačkoj galiji. Poznato je samo da je sudje- 
lovao na mletačkoj strani u tom sukobu. To možemo posve sigur- 
no reći i za sve naše ljude, jer nema ni najmanje sumnje da su se 
suprostavili pljački i otimačini Genovežana. Namjerno sam gore 
naveo da je đenovska flota brojila 85 galija da sagledamo s koli- 
kim su se brojem »gusara« naši pređi borili. Tom zgodom nije 
zarobljen samo Marko Polo, već i toliki naši pređi, kao što kod 
te bitke nije poginuo samo Andrija Dandolo, već i toliki mletački 
vojnici. Znademo, međutim, samo ime vojskovođe i ne podiže se 
badava spomenik: Nepoznatom vojniku! . 

Nakon gornjih spoznaja, skoro se nameće istina da je Marko 
Polo zarobljen na ovom otoku, dok su Genovežani po njemu pljač- 
kali. Ova činjenica .sama za sebe još ne dokazuje da je Marko Polo 
rođen na ovom otoku, ali je u najmanju ruku indikativna da je 
vrlo lako mogao. biti rodom iz ovog otoka. Ovako je vjerojatno u 
prošlom stoljeću rezonirao i naš povjesnik Šime Ljubić, te je bez 
ijednog drugog dokaza ustvrdio da je Marko Polo rođen na ovom 
otoku. ćte 

Promotrimo sada druge činjenice koje idu u prilog naslovu 
ovog poglavlja. U Blatu imamo nekoliko slučajeva gdje je zgrada 
od šest ili osam prozora podijeljena na tri, odnosno četiri obitelji 

i svakoj obitelji pripadaju po dva prozora. Tako je kuća Gavranića 
s osam prozora podijeljena na četiri obitelji: Gavranić Jija, Gavra- 
nić Črnko, Gavranić Jakas i Gavranić Šijun. Dovoljni su ovi na- 
dimci da nam reknu koliko su obitelji, koje sada u njima stanuju, 
rodbinski daleko (najvjerojatnije po muškoj lozi nisu ni u sed- 
mom koljenu!), a rodovsko prezime Gavranić kazuje da su daleki 
pređi, barem ovih nadimaka roda Gavranić, jednom tu imali svoje 
»gnijezdo«. Od Gavranić Jakas jedan je potomak ostao u »starom 
stanju«, a drugi su sebi gradili, ili na neki drugi način priskrbili, 
kuće na drugom mjestu. Slično je bilo i kod ova tri druga na- 
dimka. 


Na sličan način imamo na zapad Župne crkve u Blatu zgradu 
sa šest prozora. Tri su prozora pripadala obitelji Zmajko, koja je 
kasnije dobila patronimik Paškvalović. Taj su dio u 18. st. kupili 
Kunjašići i još danas u njoj stanuju. Dva su prozora u sredini 
donedavno pripadali obitelji Depolo i pred tridesetak godina Kri- 
stina Depolo prodala je taj dio zgrade obitelji Surjan Bilac. Ci- 
sterna »u vitru« i jedan prozor iste zgrade pripada obitelji Cetinić 
s nadimkom Petris i ona — i danas — u tom dijelu živi. Da li se 
početkom 15. st. već bilo formiralo prezime Cetinić, ne možemo 
ni tvrditi ni nijekati. Možemo jedino reći da u popisu plemića iz 
god. 1420. to prezime ne nalazimo, već je njihov daleki predak u 
tom popisu zaveden nekim patronimikom. Ista stvar vrijedi i za 
»Paškvaloviće«, jer u tom popisu nema ni tog »prezimena«, a nema 
ni Zimaelli ni Ismaelli. Prezimena Polo i Depolo (to je zapravo 
jedno te isto!) nema u popisu plemića ovoga otoka ni god. 1420. 
ni god. 1770, a posve sigurno ta obitelj živi god. 1770. na ovom oto- 
ku. Na prvi pogled ta činjenica obara moju postavku da bi Marko 
Polo bio potomak roda Zmaj, ali to je privid. U popisu dužnosti 
plemića ovoga otoka iz god. 1770. izričito se naglasuje da je svaki 
plemić bezuvjetno (»indispensabilmente«) dužan prisustvovati sjed- 
nicima Velikoga vijeća. Ništa nije moglo nekog plemića od te duž- 
nosti — istodobno i prava! — osloboditi. — Kod Zatvaranja, pak, 
Velikog vijeća dne 12. svibnja god. 1399. doslovno se veli: »Che 
alcuno Uomo del qual il Padre non fu Consegliero di Curzola...« 
Iz gornjeg je jasno: ako nekome otac nije bio član Velikog vijeća, 
to jest nije sudjelovao u radu istog Vijeća, ni on ni njegovi po- 
tomci nisu mogli kasnije biti članovi istog Vijeća. Imajući pred 
očima putovanja Nikole Pola i njegova brata Mata samo u dva 
navrata do Kine i Mongolije, posve je jasno da oni nisu mogli 
sudjelovati u radu Velikog vijeća ovog otoka, koje se sastajalo 
samo dvaput godišnje: dne 25. travnja i 29. listopada. Slično je 
valjda bilo i s njihovim potomcima i nikakvo onda čudo da izgu- 

biše korčulansko plemstvo, te ih u popisu plemića ovoga otoka ne 
nalazimo. 


Prezime Polo nalazimo već zabilježeno u Bratimskoj knjizi iz 
16. st., i to: Angelo d'Polo. Zaveden je samo u dva navrata i logi- 
čan je zaključak da u Blatu nisu stalno živjeli, već su ovamo po- 
vremeno navraćali. U Korčuli je vršio dužnost gastalda Bratov- 
štine Sv. Roka od god. 1581—1582. Franjo Depolo. U maticama ovo- 
ga ureda kroz 17. i 18. st. povremeno nailazimo na ovo prezime, 
jer je i ovaj bogati ogranak roda Zmaj pretežno živio u Korčuli. 
Koncem 18. st. jedna grana ovog roda — poput tolikih drugih — 
vraća se u Blato i pred dvadesetak godina u Blatu umire zadnji 
izdanak tog ogranka — IDA DEPOLO. 


Vratimo se sada zgradi obitelji De Polo u Blatu. Čitava zgrada 
— sva tri dijela — prvotno je bila građena kao prizemnica. Ovu 
stvar potvrđuju male konsolice (»zubi«) koje su nosile konal za 
odvod vode i nekoje se od njih još i sada nalaze na svom mjestu, 
kao i konstantno ista visina redova primitivnog murila u kojem 
je prvotna prizemnica sagrađena. Izgleda da je ta prvotna prizem- 
nica imala cisternu u istočnom dijelu zgrade i ona sada pripada 
Cetinićima. Cisterna je bila »u vitru« (to jest iznad zemlje!), a 
njezina visina jednaka je visini prizemnice. Pojedine grane ove 
jedanput jedinstvene obitelji Zmajko u različito vrijeme nadogra- 
đuju svoj dio zgrade. Rekao bih da su prvi svoj dio nadogradili 
Paškvalovići. Naknadno ubačeni dovratnici i nadvratnik s barok- 
nim »kušinetom« iznad gornjeg praga u dijelu zgrade vlastnosti 
De Polo samo još više potvrđuju istinu da je taj dio zgrade pripa- 
dao bogatoj grani roda Zmajko. Budući da je prvotna cisterna pri- 
pala Cetinićima, De Polo i Paškvalovići grade zajednički cisternu 
»u vitru« s gornje ili s južne strane zgrade. I danas je ta cisterna 
u zajedništvu tih dvaju dijelova zgrade. 

Dolaskom Marsilija Zorzi na ovaj otok sredinom 13. st. Ceti- 
nići pretežno ostaju u Blatu. Oni ostaju u »starom dilu« prvotne 
zgrade i potom sebi grade zgrade po centralnom dijelu, između 
Velih i Malih Zlinja, u Veloj Strani i Malom Učijaku. — »Paškva- 
lovići« kao najbogatiji (imali su tri prozora u prvotnoj zgradi!) 
odlaze u Korčulu i tu grade raskošnu zgradu, a prizemni dio zgra- 
de u Blatu nadograđuju da im prigodom boravka u Blatu bude 
što udobnije. Grade u 16. st. i »kaštil« u Prigradici radi osiguranja 
svojih velikih posjeda u Blatu i njegovoj okolici. Raskošan ih život 
u Korčuli prisiljava da pomalo prodavaju imanja u okolici Blata. 
Konačno u 18. st. prodaju Kunjašićima i svoju stojnu kuću u Bla- 
tu. I taj najbogatiji ogranak roda Zmajko zbog raskošnog života 
izumire! — Nikola i Mato Polo odlučuju se za trgovinu i kao ot- 

skočnu dasku uzimaju Veneciju, jer na ovom otoku nisu mogli 
postati veliki trgovci. Ne napuštaju kuću ni posjed na ovom otoku 
i u tom je najvjerojatnije razlog da se Marko Polo god. 1298. na- 
šao na ovom otoku i tu bio zarobljen od Genovežana. Potomci te 
obitelji Polo, kao bogati trgovci, sagradili su sebi kuću i u Kor- 
čuli u 15. st. Vodići turista u Korčuli pokazuju i danas tu kuću 
kao rodnu kuću Marka Pola, ali kuća je iz 15. st. Marko se Polo 
nije mogao roditi u Korčuli već iz jednostavnog razloga što je tek 
god. 1254. Marsilije Zorzi počeo izgrađivati današnju Korčulu. 


Već smo doznali da se obitelj Polo pojavljuje u Veneciji tek 
sredinom 13. st. Smjesta nastupaju kao iskusni, bogati i poduzetni 
trgovci. Da nisu imali sva ta tri svojstva, ne bi bili mogli ni pomi- 
sliti u drugoj polovici 13. st. na tako daleka putovanja, od kojih 
je samo jedno trajalo 24 godine. Kao potomci najbogatijeg ogran- 
ka roda Zmaj, morali su u Blatu imati sva tri gore spomenuta 
svojstva: bogati, iskusni i poduzeini. Pomorska je iskustva dobio 
taj rod na ovom otoku u višestoljetnoj borbi s gusarima i s Mle- 
čanima. I prije dolaska Marsilija Zorzi naši su pređi vodili trgo- 
vinu, i to bezuvjetno pomorskim putem. Borbe s neprijateljima, 
ne samo na otoku već i na moru, i vođenje trgovine morskim pu- 
tem učinilo je da smo na ovom otoku imali dobrih i iskusnih po- 
moraca. Ne bi trebalo dokazivati da ovi ogranci roda Zmaj: Pa- 
škvalovići i Polo nisu nikad kopali zemlju. 


Da rezimiram: 


1. Obitelj Polo postojala je na ovom otoku i sudeći po zgradi 
u Blatu potomci su roda Zmaj. 


2. Ta se obitelj pojavljuje u Veneciji tek sredinom 13. st. 

Ta, naoko sitnica, veoma je značajna, jer upravo su u to 

vrijeme naši preči izabrali Mlečanina Marsilija Zorzi za svo- 

ga kneza, I tek tada su našim ljudima širom otvorena vra- 

ta za pristup u Veneciju, dok smo ranije više-manje s Mle- 
:čanima stalno ratovali. : 

. 3. Marko je Polo zarobljen za vrijeme mletačko- genoveškog 

= sukoba kod ovog otoka; i to najvjerojatnije na ovom otoku. 

4. Obitelj se Polo. u Veneciji smjesta pojavljuje kao: bogata, 

iskusna, poduzetna, pomorska i trgovačka obitelj. Ta su 

«svojstva, doista, mogli steći na ovom otoku kao potomci 

.bogatog ogranka roda Zmaj. 


5. Kuća je obitelji De Polo u Blatu dio nekoć jedne jarke 
obitelji Zmajko. Činjenica da obitelj De Polo ne nalazimo 
u popisu plemića iz god. 1770, dok se u popisu plemića 

ovog otoka nalazi i njihov istočni i zapadni susjed, samo 
potvrđuje naslov ovog poglavlja: plemstvo su, naime, kor- 
čulansko izgubili, jer su baveći se trgovinom dugo izbivali 
s ovog otoka i nisu mogli sudjelovati u radu Velikog vijeća. 


Nakon svega rečenoga, netko će punim pravom reći da je 
ovom poglavlju možda previše i jedan upitnik. Nadamo se da će 
se uskoro neki naš stručnjak pozabaviti i ovim problemom i ne- 
pobitno dokazati da je veliki, srednjovjekovni putnik i putopisac 
MARKO POLO, POTOMAK RODA ZMAJ, ROĐEN U BLATU! 

REDOVNICE IZ BLATA 


Neki su mi svjetovnjaci punim pravom zamjerili što u prvom 
dijelu knjige nisam dao popis redovnica iz ove župe. Pogriješio 
sam i ne želim se ispričavati, jer ni sami nismo svijesni što znače 
redovnice za Crkvu Božju. Žrtva je prave i dobre redovnice veća 
od žrtve svećenika, a sreća svete redovnice veća od bilo koje sreće 
u svijetu. I kao što je Crkva Božja potrebita svijetu, tako su i 
redovnice potrebite crkvi; dakle i svijetu. 


Tolikima je smisao redovnica u vrijeme današnje sveopće ma- 
terijalizacije, kad su svi ideali kod tolikih nestali i jedini im je 
bog mamom, nejasan i stoga — mjesto da sam »filozofiram« — 
smatram uputnim navesti što nepogrešivo, crkveno učiteljstvo veli 
općenito o redovništvu.. »Članovi bilo koje redovničke ustanove 
neka u prvom redu budu svjesni da su se zavjetovanjem evanđeo- 
skih savjeta odazvali božanskom pozivu, da tako — ne samo mrtvi 
grijehu nego i odričući se svijeta — žive Bogu jedinom. Cijeli su 
svoj život stavili na raspolaganje njegovoj službi. To im daje neku 
posebnu posvetu, a ta ima svoje duboko korijenje u krsnoj po- 
sveti, koju potpunije izražava. ...To što su se posvetili službi 
Božjoj treba da ih neodoljivo potiče na trajno vršenje kreposti, 
osobito poniznosti i poslušnosti, odvažnosti i čistoće, po kojima 
postaju dionici Kristova poniženja, a ujedno i njegova života u 
Duhu. — Redovnici, dakle, vjerni svojem zavjetovanju — odričući 
se svega poradi Krista — neka nasljeduju njega (Krista!) kao ono 
jedino potrebno; slušajući njegove (Kristove) riječi neka budu 
zauzeti za ono što je njegovo. — Stoga članovi bilo koje ustanove, 
jer prije svega i samo Boga traže, treba da spajaju kontemplaciju, 
po kojoj se umom i srcem s njime sjedinjuju, s apostolskom lju- 
bavlju koja ih goni da se suradnjom uključe u djelo otkupljenja 
i šire kraljevstvo Božje.« (Confr. PC, 5.) — Kao što je zemlji po- 
trebito sunce, tako su i čovječanstvu potrebite takve idealne i ne- 
sebične osobe! 


U prošlim stoljećima na ovom otoku nije bilo nekog ženskog 
samostana i nije mi poznato da li su neke djevojke iz naše župe 
odilazile vani u neki samostan. Za većinu redovnika s ovoga otoka 
u nekrologiju samostana ne piše iz kojeg su mjesta, već samo »iz 
otoka Korčule.« I, stoga, samo na temelju prezimena možemo na- 

gađati iz kojeg je mjesta dotičnik potekao. Zbog toga i nisam tra- 
gao po nekrolozima muških samostana za starim redovnicima iz 
ove župe, jer nisam nikoga želio nehoteć »prisvojiti«. Ako je u 
prošlim stoljećima bilo redovnica iz našeg mjesta, one su posve 
sigurno na slični način u knjigama mrtvih dotičnog samostana 
zavedene, te ni za njima nisam tragao. ' 


U ovom stoljeću Blato je dalo lijepi broj dobrih redovnica. 
Od svih Kongregacija nisam uspio dobiti informacije o njihovim 
redovnicama, rođenim u Blatu. Donosim stoga popis redovnica, 
rođenih u ovoj župi, za slijedeće Kongregacije: 


»KCERI MILOSRĐA« — BLATO 


S. Marija Propetog Petković Kovač, utemeljiteljica i I Vrhov- 
na glavarica + 8. srpnja 1966, Gabrijela Telenta +1957, Katarina 
Bačić -+1922, Vincenca Šeparović -++1926, Tereza Kastropil -+1931, 
Frančeska Cetinić +1930, Veronika Bačić +1969, Agneza Padovan 
Maslinjak +1943, Suzana Žanetić Sinković +1972, Vincenca Boro- 
vina +1933, Judita Sardelić Kolinac 1944, Emanuela Bosnić +1933, 
Nazarena Vežić +1940, Danijela Milat ++1935, Julija Radaić -+1936, 
Branislava Franulović +1962. S. Marija Julijana Franulović, sa- 
dašnja Vrhovna glavarica, Bogumila Radaić, Rafaela Žaknić »Ko- 
kanja«, Imelda Petković Čiča, Sofija Radaić, Klara Bačić, Ivana 
Cetinić Dorol, Edvina Matulović, Karitas Pirović, Tješimira Ostoja, 
Karmela Bačić, Faustina Žanetić, Mercedes Marinović, Alvernija 
Mirošević, Jolanda Favro, Genoveva Bosnić Bagatela, Elizabeta Te. 
lenta, Getsemana Milat, Želimira Andrijić, Alojzija Andreis, Roza- 
lija Žaknić, Silverija Tulić, Daroslava Vojvodić, Rajka Žabica, Adri- 
jana Gavranić, Marijana Razlog, Slava Marinović, Paulina Miroše- 
vić, Branimira Žaknić i Dobromira Sardelić. 


KONGREGACIJA ANĐELA ČUVARA — SESTRE 
DOMINIKANKE — KORČULA 


S. Česlava Andreis, Vrhovna Nadstojnica od god. 1938—1953. 
+1976, Bernardina Sardelić +1959, Jordana Prižmić -++1957, Bene- 
dikta Kovačić +1967, Markolina Gugić -+1970, Jozefina Ostoja 1956, 
Fides Žanetić +1975, Celina Bačić +1975, Rozarija Franulović 
+1976. i živa: Ruža Loje. 

HESEBI MIROSRENICE SV. NINE — ZAGREB 


S. Martina čatanis Pluća +1968, Palma Kovačić +1945, Ro- 
svita Bosnić Bijanko +1971, Mauricija-Gugić +1956, Kristeta Bo- 
snić +1972, Beatrix. Protić +1925, Kornelija Bosnić +1977, Facija ' 
Milat +1958, Fraterna Marinović +1935. Žive: Simforijana Žanetić 
i Venusta Žuvela. 


ŠKOLSKE SESTRE — SPLIT 
Žive: S. Josipa Žuvela, Aleksija Sardelić i Estera Žaknić. 


KLARISE — SPLIT 


| 
| 


S. Veronika Kastropil Perušilo +1973. žive: s. Jozefina Žaknić 
Beor i s. Gabrijela Tulić. 

BLAGOSLOV NA VELI PETAK 


Isusovo Tilo Sveto . 
Na _ križ za nas bi propeto.- 
Ki s Tvojega slavna oltara 
Nas napunjaš svih dobara. 
I nebeske Tvoje milosti 
Nama diliš u obilnosti. 
Molimo Te poniženi 
Pokajani i skrušeni 
Da sačuvaš naša polja 
Od svih zledih i nevolja 
Od zlih zviri i od svake 
Pritnje od pakla zle i opake 
Munje, trisa, gfoma i grada 
Od svakoga štetna jada. 
Od zle rose i pozebi 
Sve sačuvaj, Bože od nebi. 
Neka plodne ove strane 
Podadu Ti slave izbrane. 


Stada naša blagoslovi, 


Spasitelju, u dan ovi 
Kad si rikom krvi svoje 

Svita satro nespokoje. 
I korisne nam živine 

Blagoslovi Gospodine. 
Neka mirni i spokojni 

Podamo Ti dar dostojni 
Dar od srca ponižena 

Groznim suzam oblivena. 
I dopusti naše suze 

Da operu, blagi Isuse 
Sve krivine i ostale 

Grihe naše vele i male. 
S onim putem nas upravi 

Kim se ide k višnji slavi 
Gdi pun slave, časti i dike 

Bog kraljuješ po sve vike. 

A vi virni puci mili 
Ki ste se ovdje sad skupili 
Glave vaše ponizite 
I ovako sad recite: 
»Grihe naše, Bože, oprosti 
Cić velike Tvoe milosti 
I na pomoć budi nami 
U svim našim potrebami! 
Tvoe milosti daj nam zlamen 
Sad i vazda i u vike — Amen« 


Napomena: Ovu pjesmu-blagoslov na Veli Petak donosim kak- 
vu je nalazim u »Blatskom Bogoslužbeniku.« Ono što rekoh u »uvo- 
du« božićnim i korizmenim pučkim pjesmama u prvom dijelu knji- 
ge, vrijedi i za ovu pjesmu i smatram — u najmanju ruku — ne- 
potvrđenim što je neki pripisuju našem pjesniku Petru Kanaveli- 
ću. — Prije dvadeset i pet godina prenijeh tu pjesmu u župu Las- 
tovo, a između dva zadnja rata neki je svećenici, rodom iz Blata, 
preniješe u neke župe Pelješca i Konavala, a u prošlim stoljećima 
u većinu župa ovoga otoka izuzev Korčule gdje se ni danas ne pje- 
va. Razlog je tome jasan: kao što Blaćanin ne doživi Božićne blag- 
dane bez svojim pučkih božićnih pjesama, tako ni Blaćaninu nema 
Velog Petka bez ove pjesme koju svećenik tog dana pjeva sveča- 
no, jakim glasom, četiri puta, od početka do kraja, a »virni puk« 
ga prati pjevajući ispod glasa. 

tame ovu 


ODGOVOR NIKOLE OSTOJIĆA, SINDIKA BLATA, PRETURI U 
KORČULI Na. 722. 


Inclita Pretura. 


Incontrando gli ordini contenuti nel riverito suo Dec. to 25 
Giugno pros. o sconso N* 1799, il Sindicato informa che il titolo su 
cui basa il possesso di alcune singole famiglie del Prato di Blatta, 
per quanto consta al Sindacato stesso, non si fonda nč sulla vo- 
lonta del possessore anteriore ignoto', n& sopra una competente 
decisione, ma originariamente rimonta all'atto con cui i primi 
abitanti nella connaturale liberta trovantisi lo assumsero in pro- 
prieta senza leđere i diritti de'terzi. 


Di questo possesso tramandato ai posteri successori dei 19. 
Casati che allora occuparono il Prato sudetto le memorie riferis- 
cono all'anno 1601., e con queste memorie i patti seguenti di suc- 
cesione osservati fino al presente: a. che la divisione ed assegno 
in porzioni possibilmente eguali debba seguire alternativam. e per 
parte dei piu vecchi delli predetti Casati ogni sette anni verso le 
discendenti famiglie che attualmente si noverano fino a 206. b.che 
tali divisoni alternanti debbano essere sette per volta: quattro del 
rango di antica nobilta locale e tre del ceto popolare. c. che gli 
absenti, di tale comunanza porzionano al prato fino a tanto che 
tengono beni sull'Isola, ovvero che anco senza beni ne conservino 
la fissa dimora nell'Isola stessa. d.che le vedove conservano vita 
e vedovato durante la porzione del marito ancorchč i figli del 
gonjuge defunto fossero divisi, i quali allora singolarmente aqui- 
stano eguali porzioni ad ogni altro quando la vedova cessa di 
vitae. e che del pari le figlie nubili non possono succedere ai 
padri nelle porzioni del Prato se non quando manca la linea 
maschile, na per la estinzione di qualche famiglia di un casato il 
diritto si devolve agli eredi piu vicini, ma ritorna alla comunione, 
e per le nuove successioni come sopra stabilite. 

Con questi patti stessi in pili memorie, trovasi nel 1601. che 
per la prima volta lo divisero i piu vechhi dei Casati Ismaelli, 
Cetinich, Dapačich, Cugnasich, Meropesich, Xanetich e Glavocich, 
e succesivamente fino all'ultima seguita nel 1846. trovansi 22. divi- 
sioni settenali del prato stesso. 

Non consta che giammai nč per parte pubblica, comunale o 
privata i jusabenti fossero stati intaccati nel loro possesso, ma 
anzi cadauna divisione era preceduta sopra Instanza da un De- 


creto di permesso dell'Autorita costituita in guanto alla radunanza, , 


come avvenne nella prefata ultima divisione del 1846. col riverito 
Pretoriale Decreto 27. N. bre 1844. N* 4830. qui in copia allegato. 


Dal Sindacato comunale, Blatta 17. Luglio 1847. 


N. Ostoich 


1 Non constava allora all'autore della Cronaca piu volte citata. 

POGOVOR KNJIZI don I. Protića ŽUPA BLATO II 


O PISCU I DJELU 


.Don Ivo Protić rođen je u težačkoj obitelji 28. ožujka 1921. od 
oca Ivana i majke Marije rođene Bačić, u obitelji koja je brojila 
dvadeset članova. Nakon završetka osnovne škole i jednog razreda 
Građanske škole u Blatu, njegovi siromašni roditelji, na poticaj pok. 
đon Frana Milat Knez, šalju ga na Badiju, gdje polazi gimnaziju koju 
završava u Dubrovniku 1941. godine kod Franjevaca u Klasičnoj gim- 
naziji, a 1946, godine kod franjevaca završava i Bogosloviju. Iste go- 
dine upisuje se na Pravni fakultet u Zagrebu, kojeg je morao napu- 
Stiti 1948. da bi završio vojni rok. Koncem 1949. Pe sa imenovan je 
kapelanom u Blatu. Tri mjeseca nakon smrti pok. don Pera Franu- 
iko dobija mjesto župnika u Lastovu, a 1956. postaje župnikom u 

Gatu. 


Za sebe kaže da je bio sretan što je imao »predobre roditelje i 
veoma dobre nastavnike. Otac mi je bio poštenjak, čestit Hrvat, prak- 
tičan vjernik, bistar i radišan težak, koji je svojedobno bio pojam 
»vridnog težaka«. Majka mi je bila nadasve dobra, pobožna, tiha i 
bistra. Živjeli su samo za nas djecu i silno su nas volili, iako mas je 
bilo šestoro... U svom dosadašnjem životu — bar što je vidljivo! — 
imao sam najviše uspjeha u obnovi raznih crkvenih objekata. Neki 
mi čak rekoše da sam trebao biti inženjer! Nikada, ni jedan čas, ne 
požalih što sam svećenik. Ne zavidim ni svojim kolegama koji su — 
po ljudsku sudeći — sretniji od mene, a nadasve poznatiji, slavniji i 
materijalno bogatiji. Ne zavidim ni svojim crkvenim poglavarima, niti 
sam se laktašio da bih neki veći položaj dobio...« (iz pisma što mi 
ga je uputio na moju molbu da napiše nekoliko podataka o sebi). 

Moglo bi se reći ni piscu ni djelu ne treba predstavljanja. Doista 
svojim zemljacima don Ivo Protić je poznat, a djelo bi trebalo govo- 
riti samo za sebe i o njemu suditi pozvani. Mišljah, da ipak valja 
iskazati nekoliko elementarnih podataka i naznaka jer se radi i o 
piscu i o djelu izvan standardnog. Pisac je svećenik koji otkriva dveri 
povijesti svoga naroda u svome kraju, pvovjesnik iz ljubavi koji da 
nije ništa učinio do onog otkrivanja antičkog rimskog naselja uz Go- 
spu od Poja zavrijedio bio znatnog spomena. Ova knjiga donosi rodo- 
slovlja značajna i izvan svog lokalnog konteksta. Jednoga ćemo dana 
uspjeti napisati barem nešto od dramatične i teške sudbine naroda 
Blata koji se rasuo od Blata do Broken Hilla, Latinske Amerike, »Nor- 
ta« (kako zovemo SAD u pučkome žargonu) do prostrane Australije. 
Ja ne znam ni jedan drugi kraj, ni jedan dio našega naroda, koji bi 
bio raseljen u polovici kao ovaj iz Blata na Korčuli. To je utoliko 
neobičnije što se radi o kraju za kojeg naš Autor kaže da »kao ni 
jedan drugi naš otok obiluje šumom, vodom i poljima«. 

Don Ivo Protić ne skriva veselja zbog nađenih knjiga u Ostojiće- 
voj biblioteci, niti ponosa nad spoznajom da je ovo jedini otok našeg 
Jadrana kojim je koračao car August, i jedini otok Jadrana gdje je 
neki vladar imao svoju prijestolnicu. On često zaključuje na temelju 
pučke predaje i logike, unosi korekture u naša »znanja« i sugerira 
prava nova otkrića. Iskreno navodi kritike. Ne bježi od nesigurnog 
ali ono u što vjeruje emfatički iznosi. Pored pastoralnoga rada bdije 
nad vrijednostima. Ako i pretjeruje ili predaleko ide kad zaključuje 
obazrivo upozorava stavljajući svoje dvostruke i trostruke upitnike, 
Kad piše ležerno, popularno i s nekim zanosom, svijestan je da time 
napušta hladnu akademsku povijesnu metodologiju. On razmišlja nad 
otkrivenim i provocira zaključkom. Ova knjiga može doprinijeti TaZz- 
vijanju svijesti o sebi, svojim korijenima, burnoj, teškoj težačkoj i 
puntarskoj prošlosti ovog dijela Hrvatske. 


Nije moje suditi ovoj knjizi, niti piscu. Htjedoh tek pozdraviti 
poduhvat koji je pred nama. A pred nama je hegelijanski »svijet pro- 
žet entuzijazmom duha« i njegov posljedak. Bez duha i entuzijazma, 
bez ljubavi i odanosti ne bismo imali ove prikupljene, prevedene, po- 
redane, protumačene istine i podatke o nama na jednom otoku, o 
kojem se manje i drukčije znalo prije pojave knjiga don Iva Protića, 
za kojeg znamo da neće na ovome stati, niti će u svemu njegova 
riječ ovdje biti i posljednja istina. To ni on sam ne želi, niti tvrđi. 
Tek nam nudi novo da bismo o svemu ovome s njim i s drugim 
istražiteljima naše prošlosti o svemu dalje razmišljali. 


dr Zvonimir Šeparović 

Dodatak 


SPISI JAVNOG BILJEŽNIKA JERKA MIROŠEVIĆ 
1641—1672 


Nedavno sam dobio »Spise javnog bilježnika Jerka Miroševića«, 
koje je publicirao prof. dipl. ing. Ante Kalogjera. Veoma je korisnu 
stvar učinio gosp. Kalogjera, jer su odjednom ovi spisi koji se čuvaju 
u Državnom arhivu u Dubrovniku, prevedeni s talijanskog jezika na 
hrvatski i publicirani, postali pristupačni daleko široj publici. U ovoj 
su knjizi publicirana 694 originalna spisa istog bilježnika, ali nisu 
označena istim brojem kojim su numerirana u Državnom arhivu. — 
Iz ove bih knjige mogao navesti više toga u potvrdu nekih mojih po- 
stavki, ali izdvajam samo nešto. 


1. Prema spisu br. 431. god. je 1652. Aleksandar Giunio prodao 
Franku Bosnić, odnosno njegovu sinu Marku, kuću u Blatu u dvorištu 
Bosnića. (To je danas »Pulentin dvor«! — Moja opaska.) 


Prema spisu br. 485. iste godine, samo dva mjeseca ranije, Gabriel 
de Gabrielis prodaje Franku Bosnić jednu kuću u Blatu uz kuću Alek- 
sandra Giunio. — Činjenica da je kuća De Gabrielis uz kuću Giunio u 
prvoj blatskoj citadeli, kao i činjenica da nam barem do sađa nije 
poznato da su De Gabrielis sudjelovali u podjeli polja Blata daje nam 
pravo tvrditi da i ova plemićka obitelj koja je izumrla u Korčuli prije 
god. 1770. spada među potomke bjegunaca iz Salone. — Nije li Franko 
Bosnić, naveden kao kupac u oba dokumenta, sin Marka Bosnić Ciia- 
dela, koji je umro god. 1655, jer je Frankovu sinu ime Marko. Oba 
dokumenta potvrđuju ono što rekoh ranije u knjizi o Bosnićima. — 
Pogledaj Bosnić! 


2. Prema spisima br. 20, 144, 153, 195, 511, 552. i 639. posve je si- 
gurno da su Kačići (Ursa, Bartul i kapetan Juraj!) posjedovali dosta 
zemlje u okolici Blata, a u Prigradici i jedno kutvišće. Ta su zemljišta 
kupili bar u prvoj polovici 17. st., jer se u istim dokumentima spomi- 
nju kao međašnici. Jurju Kačiću, kao kapetanu koji je vodio trgovinu 
ina ovom otoku, služila je kuća i u Prigradici. 

Ovim je dokumentima — mislim — potvrđena i moja postavka u 
vezi obitelji Samueli Kačić. 

3. Iz spisa br. 694. posve je sigurno da se ulica uz istočnu stranu 
župne crkve u Blatu i u 17. st. zvala Biskupija. Kod gosp. Kalogjere 
čitamo, Biskupin, ali je vjerojatno malo krivo dešifrirano. — Pogledaj 
poglavlje »Biskup ovog otoka .. .« 

= NOVE POTVRDE 


NOVA OTKRIĆA 


Starohrvatski stup iz IX—X stoljeća. Da- CERKVA SV. KRIŽA U STAROM GROBLJU 


nas samo tri metra udaljen od Blatske 


Matice, a jednom krasio našu crkvu. Profesor Barčić reče: »I slijepac bi 


vidio da je prvctna crkva presječe- 
na i potom sadanja u 14. st. nado- 
\građena!« 


| 
Presjek prvotne hrvatske crkve sv. 
Križa iz 7. stoljeća! 


o 


Dva mala romanička kapitela! Do god. 1745. podržavali romanički ci- 
borij iznad Velog oltara, a od god. 1745. podržavali nebnicu (baldahin). 


Na slici lijepo vidimo dio zapadnog i sjevernog zida prvotne, potkovi- 
časte, hrvatske crkve sv. Križa iz 7. st. — Bio je dovoljan jedan sat 
rada i temelje smo crkve otkrili ispod dvaju pločnika. 


Danas dvori Kunjašića, a jednom 
»Paškvalovića« = ZMAJKO = Zma- 
jevića! Konsolice, i danas u zidu 
sačuvane, jasno dokazuju da je to 
prvotno bila prizemnica sagrađena 
već u 10. st., jer je župna crkva 
»sagrađena na Paškvalovu!« 


U ovoj bivšoj prizemnici rođen 
MARKO POLO»?! — Središnji dio 
zgrade između »Paškvalovića« i Ce- 
tinića pripadao je »do jučer« obi 
telji POLO. Konsolice, i danas vid- 
ljive, u zidu jasno kazuju da je to 
jednom bila prizemnica, a kasnije 
ugrađeni barokni dovratnici i nad- 
vratnik da je taj dio zgrade pri- 
padao bogatom — ogranku roda 
ZMAJ, 


Grb ZMAJEVIĆA u Blatu Grb ŽAKNIĆA 


potomaka bjegunaca iz Salone sa 
zdenca u I blatskoj Citadeli 


Potomak roda Kalođera — mala 
Ema — samodopadno drži »Paskva- 
lovu prejicu« (alku!). 


Glava rimskog dvoglavog boga JANA! — Ovako velika glava i kip 

VENERE PELAZGE, kao i temelji poganskog hrama i mnogo neistra- 

ženog mozaika — sve to pronađeno u Potirni — jasno pokazuju gdje 
je bilo u ona davna vremena grčko-rimsko nasslje! 


Lijep pogled s pobočne 

ulice na župnu crkvu, 

njezine nadogradnje i u 
pozadini zvonik! 


Treća stranica »Ostojićeve bilježnice« 

Početak »Ostojićeve« = »Ružirove« = osakaćene kronike koju napisa 
RISTLE, kraljev tajnik 

Popis djelitelja-suvlasnika polja-jezera Blata. S lijeve strane vidimo 
popis plemića iz Blata, a s desne strane popis pučana. 

Nekoliko rodoslovlja don Franka Telenta — Potpuna suglasnost s pred- 
njom stranicom — Posve sigurno nisu bili suvlasnici: Žaknići, Matulo- 
Vići, Petkovići i Kovačići = Bosnići, jer nastupaju kao nepristrani 

svjedoci. 

Lak) 


kh delli peli, & aggravj privati fofteuuri 
LN dalli Popolari abitanti in Villa del Caial 
di Blatta a quali fono foggerti li Nobili 
Abiranti ia deito Cafale, 


" 


latervento alla Congrepa in Curzola una volta 
all Anao fervono per Procuratori di detto 
Luogo. 


nn nn i u sm m m m i S a No aj odtada Podna Moonom pe braon 


&TOra delle. Famiglic tutte ćomponenti il 
ja Conifeglio di Curzola Abitanti_ in detta 
Citra, 


D. Girolamo Arnefi. 

Coo: Niccolo, € Francefco Spanich. 
Sign. Giacomo — imaclli. 

Sign. Michiel Spanich. 

Sign. Francefco, e Nipoti Appio Giunio. 
Sign. Simon Giufto Tulich. 

Sign, Pietro, & Antonio Bigliani. 

Sign. Tullio, e Niccolo Cettinco . 

Sign. Francefco, c Antonio Zimacili. 
Sign. Marco Muttulachich. 


God. 1770. u Korčuli samo 10 plemićkih obitelji — Samo nekolicini naj- 


bogatijih blatskih plemića ekonomske su mogućnosti dopustile da se 
presele u Korčulu, 

Nota delle Famiglic componen- 
ti il Confeglio di Curzola abi- 
tanti nelle Ville dell? Mola. 


Famiglie abiranti nel Cafal di Blaita, 


Zorzi Giocovicli. 

Antonio Padovan qu. Marin. 

Nicolo Prifmichi d' Antonio. 

Nicolo qu. Marin Prifmich. 

Autonio qu. Nicolo Prifmicli. 

Francefco qu. Nicolo Prifmich. 

Cofmo Giocovicli. 

Antonio Stipcovich. 

Pietro Stipćovich . 

Zorzi Marinovicli: 

Cofmo Marinovich. 

Zuanne Cugnas. 

Lorenzo Bcrcovich. 

Marin Bercovich, 

Gerolamo Zaba. 

Antonio Zabain. 

D. Antonio Marinovicii. 

Francefco Padovan. 

Antonio Padovan gu. Pictro , 

A\ntouio Padovan qu. Cofiao. 

Vicenzo Padovan qu. Vicenžo , 

Giacomo Cettinichi qu. Nicolo, ma 
l 


Dok je u Korčuli god. 1770. bilo samo 10 plemićkih obitelji, U Blatu ih 
imamo 82. Dakle, omjer 8 naprema 1 u korist Blata. 

Vicenzo Padovan qu. Marin. 

Vicenzo Padovan qu. Frančefco. 

Fratelli Padovan qu. Pietro. 

Giacomo Cetrinich qu. Pietro . 

Vicenzo Padovan. 

Vedova qu. Marin Prifmich. 

Marin Cugnat. 

Fratelli qu. Sig. Antonio Tulich. 

Nicola _Tullich. 

Giacomo Tullich. 

Gio; Tullich. 

Zuanne Prifmich. 

Marin Prifmich. 

Nicola Prifmich. 

Antonio Prifmich. 

Marco Prifmich. 

Fratelli Zacnich qu. Francefco. 

Fratelli Zacnich qu. Marco. 

Francefco Zacnich qu. Marin. 

Francefco Cettinich qu. Pietro . 

Autonio Matulovich . 

Sig. Stefano Cettineo. 

Marco Matulovich. 

Sig. Francefew Cettinich. 

Francefco Sceman . 

Fratelli Oltolich. 

Nicola Oftolich. 

Zuanne Flipcovich. 

Marin Cettinich qu. Zuanne. 

Sig. Gerolamo Scevillo. g+ . A 
n 


20$ 


Autonio Cettinich qu. Marin, 

Gerolamo Sceman. 

Giacomo Sceman. 

Zaanne Cettinich Penfa. 

Marco Sceman . 

Zuanne Sceman. 

Paulo Sceman. 

Fratelli qu. Francefco Cettinich. 

Giufeppe Marinovich . 

Marco Marinovich Salata. 

Yrancefco qu. Zuanne Marinovich. 

Fratelli Mariaovich qu. Marco. 

Marco Marinovich qu. Zuanne. 

Zorzi Tafhin. 

Antonio Zacnich. 

Zuanne Marinovich. 

Fratelli Marinovich qu. Antonio. 

Zanetto Marinovich. 

Pietro Marinovich. 

Fratelli qu. Zuannc Sceman . 

Antonio Marulovich. 

Vedova Marnlovich . 

Fratelli qu. Marin Matulovich . 

Antonio Cugnas. 

Fratelli qu. Maria Petris . 

Francefco Zacnich. 

Vedova qu. Antonio Padovan. 

Zorzi Cettinich. 

Marin qu. Zuanne Sceman, e 

Francefco Cettinich Tefe, . 
d= 


206. 
Cafa .di Smoquizza. 
Fratelli Prifmis qu. Antonio. 
Cafal di Zernova 
Francefco Battiftich. 
Pietro Battiftich. 


Nicola Battiftich. 
Francefco Battiftich. 


Cafal Lombarda . 


Zuanne Battiftich. 
Francefco Battiftich, 


Plemići ostalih naselja: Smokvice, Žrnova i Lumbarde 

Prva stranica »Ostojićeve bilježnice« 


Iz gornjeg se jasno vidi da je sam NIKOLA OSTOJIĆ — ne razmislivši 
dobro pogrešno smjestio kroniku u VII stoljeće. 


»CURTIS SANCTI MARTINI« 


Kraljevac = Tvrđava i dvorac kneza Mislava 


CRKVA SV. MARTINA 
Crkva ima bačvasti 
svod, posve niska, u 
neposrednoj blizini Kra- 
ljevca. — Zvonik na 
preslicu kasnije nado- 
građen, a vrata nedav- 
no proširena, što je na 
nadvratniku i zabilježe- 
no. — Po ovoj je crkvi 
tvrđava kneza Mislava i 
nazvana »CURTIS SAN- 
CTI MARTINI.« 

